
Au trecut două săptămâni de când părinţii mei au fost omorâți. 

Au fost cele mai lungi săptămâni din viata mea. 

Totul s-a schimbat. Absolut totul. Singurul lucru neschimbat este că eu 
sunt tot eu. Adică sunt tot om, un om pe nume Audrey Castle. 

incă seman cu mine. Am acelaşi păr negru, moştenit de la tata, și aceiași 
ochi căprui, mosteniti de la mama. 

Am aceiași umeri prea lati. 

Am acelaşi mers de băiat. 

Cred în continuare că ar fi fost super dacă as fi trăit într-o altă epocă. 

Încă ştiu pe de rost toate versurile melodiei Lumină remanentă de Neo 
Maxis, de pe audiocapsula cu acelaşi nume. Și aproape toate cântecele lor. 

incă mă podideşte plânsul de câte ori mă gândesc la ce s-a întâmplat în 
San Francisco, Rio, Jakarta, Tokyo $i primele variante ale oraşelor Barcelona şi 
New York. 

incă nu mi-e clar dacă l-am iubit pe Ben sau doar am fost îndrăgostită de 
ideea de iubire. 

Da. Există destule asemănări ca să-mi dau seama că am rămas aceeaşi. Si 
totuși, mă simt cu totul altfel. Mai bătrână. Timpul nu trece întotdeauna la fel 
de repede. Uneori ti se pare că în două săptămâni s-a scurs jumătate din viata 
ta. 

Diferențe: 

Acum rareori mi-e foame, pe când înainte eram o gurmandă. Acum plâng 
dacă simt aroma de cocos a lotiunii de corp pe care o folosea mama. Sau când 
mă gândesc că mama a fost broker de timp, deşi ei nu-i mai rămânea timp. 
Când îmi amintesc vocea mamei sau cum i se incretea pielea din jurul ochilor 
atunci când zâmbea sau ce idiotenii îi strigam când mă certam cu ea, îmi vine 
să-mi musc mâinile ca să nu mă mai gândesc la asta. 

Dacă închid ochii, văd chipul tatei. Cu ochii cârpiţi de somn, nebărbierit, 


înțelept, afectuos şi serios. Îl văd gătind. Sau aşezat la masa de lucru, privind 


încruntat spre camera video în timp ce înregistrează pentru holo-jurnal. Sau 
spunându-mi cât de important este să citesc cărti scrise de autori adevăraţi, nu 
de programe softuri. Zâmbind de pe patul de spital după accident, deşi avea 
dureri. Fredonând melodii îngrozitor de demodate, din anii 2090. Dar mai ales 
îl văd stând pe marginea patului şi scărpinându-se în barbă, cu bastonul albas- 
tru transparent rezemat de picior, când mi-a pus acea întrebare pe care mi-aș 
dori să nu mi-o fi pus niciodată. 

Da, sigur, pot să mă uit la filme 4D cu ei. Aș putea să intru într-o capsulă 
și să mă prefac că-i imbratisez; chiar as simți pe frunte barba nerasă a tatălui 
meu în timp ce e! m-ar săruta de noapte bună, dar n-ar fi decât o interacțiune 
cu nişte fantome. S-a ajuns până acolo încât cancerul se vindecă în proporție 
de 95%, tumorile pe creier se tratează si dispar într-o săptămână, iar unii oa- 
meni — așa-numiții „post-mortemi" — au reușit să-şi prelungească viata din- 
colo de durata ei naturală, dar încă nu s-a găsit un leac pentru moarte. 

Sau pentru durerea sufletească. 

Sau pentru crimă. 

Fiindcă a fost o crimă. 


Nu mai am nicio îndoială. 

N-am mai ținut un jurnal mental de când aveam treisprezece ani. Imi 
place să cred că mă va ajuta dacă mă concentrez si îmi înregistrez gândurile. 
Habar n-am dacă e aşa sau nu, dar trebuie să fac ceva. 

Doamna Matsumoto, când m-am întâlnit cu ea în Cloudville, zicea să mă 
concentrez pe ceea ce s-a întâmplat. Pe întâmplările din ziua aceea. Așadar, în 
cele ce urmează, voi vorbi despre acele întâmplări. Recunosc, asta îmi face rău. 
Nu-mi place să mă gândesc la ele, dar trebuie. 

Când m-am trezit în dimineața aceea, totul era normal. 

Afară ploua necontenit. Eu stăteam în pat, inspirând mirosul puternic de 
lavandă si flori de lămâiță degajat de asternuturile vechi şi ieftine. 

Fredonam în gând o melodie. De data asta nu era una de-a lui Neo Maxis. 
Era o melodie lentă, aparţinând uneia dintre noile trupe magneto din Beijing. 
Un cântec despre dragostea neimpdrtdsitd. intotdeauna mi-au plăcut cântecele 
despre neiubire, nu știu de ce. Nu cunoscusem acest sentiment. Probabil că 
nu cunoscuse nici dragostea împărtășită şi nici n-avusesem o relație carnală 
cu un băiat decât în simulările pe computer. Dar bănuiesc cum sunt unele lu- 
cruri chiar dacă nu le-am experimentat în realitate. 

In fine, era într-o miercuri, o nouă zi ploioasă si mohorâtă. De patru luni 
de zile ploua neîntrerupt, dar pe mine nu mă deranja ploaia. N-avea cum să te 
deranjeze ploaia dacă locuiai în nordul Angliei. din moment ce trei sferturi din 
țară era în permanenţă sub apă. 

l-am auzit pe părinții mei certându-se. De fapt nu certându-se, 
„Ciondănindu-se”. N-auzeam despre ce era vorba. Poate despre Alissa. Echo-ul 
nostru. 

Locuia la noi de-abia de-o lună și ceva. Mama era de părere că ar fi trebuit 
s-o cumpere mai devreme, imediat după accident, dar tata o tinuse una şi bună 
că n-avea nevoie de nimeni în afară de Travis, vechiul nostru robot domestic. 
Tata afirmase foarte răspicat că nu-i plăcea s-o aibă pe Alissa prin preajmă. Sin- 


ceră să fiu, nici mie. 


Semăna prea mult cu o ființă umană. Părea prea reală. Mă treceau fiorii 
când o vedeam. 

A intrat în camera mea. M-a privit cu un aer sever, deşi știam foarte bine 
că un Echo nu simte severitate. Fusese concepută să arate ca o femeie de 
treizeci de ani, blondă, cu trăsături frumoase, dar nu fatală. Avea un chip per- 
fect sănătos, cu pielea netedă si lucioasă, asa cum au toți androizii. Pielea unui 
android nu este chiar ca pielea umană, după cum nici sângele lui nu este chiar 
ca sângele uman, dar ce mă înfiora pe mine era faptul că semăna izbitor cu o 
ființă umană. Era din carne şi oase. Sigur, eram obișnuită cu Travis, dar roboții 
sunt altfel. Alissa era din carne $i oase, exact ca mine, doar că avea implantat în 
creier un mic modul hardware de un centimetru cub. 

— Peste treizeci şi cinci de minute vei avea prima oră de curs pe ziua de 
azi — limba mandarină. Trebuie să începi să te pregătești. 

A rămas în picioare în fata mea așteptând. 

— OK. O să fiu... gata. 

Eu mă trezeam greu dimineața, așa că, după ce am comandat draperiilor 
să se deschidă, am rămas să mă uit la lumea cenușie de-afară, înecată de ploa- 
ia neîntreruptă. Se vedeau şi alte case, dar noi nu prea ne cunosteam vecinii. 

Asta era chiar înainte să-mi pun info-lentilele. Uneori nu voiam 
îmbunătățiri sau informaţii. Ştirile erau deprimante în ultima vreme. 

Reizbucnirea epidemiei de holeră în Europa. 

Criza energetică. 

Moartea terraformatorilor de pe planeta Marte. 

Uragane. Tsunami. 

Androizii Echo. 

Guvernul spaniol care rădea de pe fata pământului locuințele din deser- 
turile Andaluziei. 

Uneori — la fel ca în dimineaţa aceea — nu-mi doream decât să văd 
lumea exact asa cum era ea, în toată splendoarea ei răvăşită de ploi. Atât — 


fără mental-messenger, fără info-lentile. 


N-am fost niciodată o persoană obsedată de body-tech. De fapt, nu, asta e 
o minciună. Mi-a fost imposibil să fiu o persoană body-tech deoarece tata nu 
privea cu ochi buni aproape niciuna din inovatiile tehnologice. De exemplu, el 
era de părere că androizii vor prelua controlul într-o bună zi, iar noi vom fi 
exterminați. Zicea că, în realitate, marilor companii tehnologice nu le pasă de 
viața umană și chiar se supăra când vedea că mă arătam prea interesată. Mama 
avea o altă atitudine. Adora să petreacă ore întregi în capsula de imersiune, 
plimbându-se prin oraşe antice sau făcând yoga cu însuşi Buddha. Imi zicea să 
nu-l iau în seamă pe tata, însă el era foarte insistent. 

Locuiam într-o casă construită pe piloni, deasupra apei. Nu ne puteam 
plânge că era mică, însă tot o casă pe apă rămânea. Tata era un om foarte 
cunoscut, dar muncea gratis, iar din brokerajul de timp nu se mai câştiga la fel 
de bine ca odinioară, deşi mama lucra peste program. 

Dormitorul meu era la o înălțime de cincizeci și opt de metri deasupra 
solului. Cu alte cuvinte, la vreo patruzeci şi nouă de metri peste nivelul mediu 
al apei. Uneori nivelul apei creştea, alteori scădea. Alteori nu era apă deloc. 
Doar mâl. Nu că puneam vreodată piciorul pe pământ. N-aveai cum să ieşi ca 
să te plimbi pe jos. 

Pe lângă casa noastră trecea o veche sind magnetică din oțel, conectată la 
altele, ceea ce însemna că puteam să ajungem cu maşina noastră până în cen- 
trul Londrei — adică la o distanță de peste 300 de kilometri — în mai putin de 
zece minute. Deşi, după accident, călătoria cu masina devenise ceva mai stre- 
santă. 

Aşadar, acolo locuiam noi. Familia Castle. într-un castel înconjurat de un 
sant de apărare plin cu apă. 

Sant de apărare. 

Cândva, tata îmi spusese că singura cale de a rămâne om în lumea mod- 
ernă în care trăim este să construieşti în jurul tău un sant de apărare. Un sant 
plin cu gânduri care n-au nicio legătură cu tehnologia. 


Chestie oarecum ironică, dat fiind că fratele tatălui meu era Alex Castle. 


Marele Alex Castle. Cel care conducea compania Castle Industries, cel mai 
important imperiu tehnologic din Europa şi al doilea din lume, după Sempura. 
Dar pe vremea aceea, tata nu prea il avea la inimă pe unchiul Alex si nici unchi- 
ul Alex nu-l avea la inimă pe el, mai ales că tata, jurnalist fiind, a militat toată 
viata împotriva inteligentei artificiale, a terapiei genetice și a „resuscitării“ unor 
specii de animale dispărute (adică exact principalele preocupări ştiinţifice ale 
companiei Castle Industries). Unde mai pui că unchiul Alex se clasa al treilea 
în topul celor mai bogați oameni din lume, iar tata era îngropat în datorii. 
Firește, și noi dispuneam de tehnologie modernă. Aveam info-lentile, 
mental-messenger, holoviziune, capsule de imersiune, un automag, levi- 
borduri externe $i interne şi alte chestii obișnuite. Mai aveam si un Echo. Cred 
că tata era cam ipocrit. Deşi în privința androidului, a fost mai mult vina mea 


decât a lui, iar eu trăiesc în timp ce tata e mort, așa că nu vreau să-l judec. 


La fel ca majoritatea oamenilor, invitam la domiciliu. Era un sistem de 
educaţie mixt: sub îndrumarea androidului $i cu ajutorul capsulei de imer- 
siune. 

Astăzi urma să fac mandarină şi climatologie cu Alissa, apoi să intru în 
capsulă — un model Alphatech demodat, de culoare indigo de la podea până 
la plafon, amplasat chiar alături de camera mea — ca să fac istoria secolului 
21. 

M-am dat jos din pat. M-am îmbrăcat cu niște jeansi şi o cămașă gen 
tunică. Mama a intrat în cameră ca să-mi spună că în dimineața aceea avea o 
întâlnire reală cu un broker de timp în Taipei, apoi cu un client în New New 
York, dar că se va întoarce în jur de ora două. Şi mi-a mai zis că poate după- 
amiază o să facem și yoga. 

Mama încerca să mă convingă să fac mai multă yoga. În fond, autoritățile 
guvernamentale si însăşi Bernadine Johnson le recomandau oamenilor să prac- 
tice yoga cinci ore pe săptămână. Tata zicea mereu să n-avem încredere în 
prim-ministru nici măcar atunci când vorbeşte de yoga, dar eu cred că uneori 
zicea aga doar ca s-o tachineze pe mama. insă mama se pricepea la yoga, pe 
când eu îl mosteneam pe tata: aveam genunchii anchilozati si nu-mi plăceau 
exercițiile fizice. 

— Trebuie să mai exersăm extensia picioarelor în poziția câinelui. 

Incerc să-mi amintesc fiecare clipă fiindcă atunci a fost ultima dată când 
am văzut-o în viață. Se îmbrăcase elegant, probabil pentru întâlnirea cu clientul 
din NNY, nu cu cel din Taipei, deoarece ea era mereu în Taipei. 

Părea agitată. 

— Sunt în întârziere, a zis ea, învârtindu-se grăbită prin casă. Pentru un 
broker de timp nu dă bine. Spune-i Alissei să vă pregătească ceva de mâncare, 
tie si lui taică-tău. Cred că taică-tău o să stea închis în birou toată ziua ca să 
termine nenorocita aia de carte. 


Mama nu era de acord ca tata să scrie cartea $i se certaserd pe tema asta. 


Cartea la care lucra el — o combinaţie de text si conținut holografic — urma să 
fie despre diverse coşmaruri tehnologice pe cale să devină realitate: creşterea 
numărului de roboți în rândul forțelor politienesti, androizii Echo — dar si de- 
spre moralitatea readucerii la viață a oamenilor de Neanderthal. Chestia cu oa- 
menii de Neanderthal a fost principalul argument care îl determinase să scrie 
cartea şi s-o intituleze Noul si marele coșmar: drepturile lor, nedreptătile noastre. 
Mama era de părere că isi va face si mai multi dusmani — deja avea destui — 
şi când mama se îngrijora din diverse motive, de cele mai multe ori părea că 
era pusă pe ceartă. Lucrul ăsta l-am înțeles abia după moartea părinților mei. 
Ceea ce uneori părea a fi furie era în realitatea dragoste în formă deghizată. 

— Ce faci? m-a întrebat mama. 

— Stau în pat şi mă uit cum plouă, am răspuns eu. Mă uit la case. Mă 
întreb cine locuiește în ele. Uneori văd o bătrână în casa de-acolo. Stă și se uită 
pe fereastră. Am impresia că e singură. Imi fac griji pentru ea. 

— Să știi că, nu cu mult timp în urmă, acum vreo sută de ani, oamenii 
chiar își cunoșteau vecinii, a zis mama. 

— Mi-ar fi plăcut să trăiesc acum o sută de ani. 

S-a oprit o clipă din graba ei ca să-și îndrepte atenţia asupra mea. 

— Oh, scumpa mea, nu cred că ti-ar fi plăcut. Gândeşte-te. N-ai fi trăit 
foarte mult. In 2015, durata medie de viață era de aproape o sută de anil Oa- 
menii se îmbolnăveau frecvent. Pe vremea aia credeau că exerciţiile cardio- 
vasculare le făceau bine. Isi iroseau timpul prin sălile de gimnastică. Și știi cât 
timp ti-ar fi trebuit ca să ajungi de aici până în America, de exemplu? 

— O oră? am zis eu, crezând că era un timp destul de rezonabil. 

— Cinci ore. Si uneori chiar mai mult. Iti dai seama? Astăzi, în cinci ore 
ajungem la jumătatea drumului spre Lună ca s-o vizităm pe bunica. Să stii că si 
eu, când eram mai tânără, îmi doream să fi trăit cu două sute de ani în urmă, 
să fiu contemporană cu mari pictori. 

Mama era pasionată de pictură. Vorbea numai despre Picasso si Matisse. 


Uneori, duminica, mă lua cu ea la galeriile de artă din Barcelona 2 sau Beijing 


ori la Centrul Zuckerberg din California. Uneori încerca să-l convingă pe tata să 
mergem în vizită la unchiul Alex numai ca să aibă ocazia de a-i admira 
nepretuitele tablouri pe care acesta le avea în casa lui din Hampstead. 

— Eu cred totusi că e cel mai bine că trăim pe vremurile astea, indiferent 
ce zice taică-tău, a continuat ea. 

O maşină a trecut ca glontul pe sinele magnetice din dreptul fereastrei. 
Avea o viteză mult prea mare ca s-o poti vedea, dar s-a auzit un suier slab, ca 
atunci când iti suflă cineva în ureche. 

Brusc, mama şi-a adus aminte că era deja în întârziere. M-a sărutat în 
grabă. l-am simţit părul mângâindu-mi obrazul. Am simțit mirosul de cocos al 
pielii ei. (incă folosea creme hidratante, deşi nu-i foloseau la nimic.) 

— OK, spor la învățătură. 

Am ridicat din sprâncene si am clătinat din cap chipurile ascultătoare. 
Mama nu s-a lăsat păcălită. 

— Uite ce e, știu că Alissa nu e cel mai grozav Echo din lume — si mai 
ştiu că tu și taică-tău n-o agreati... 

— Dar eu n-am nimic cu ea. Cum să n-o agreez? E un robot. 

— E un Echo. Travis era robot. 

— Mi-e dor de Travis. Travis era simpatic. 

— O fi fost, dar Travis nu era capabil să se ocupe de educaţia ta. 

Avea dreptate, fără îndoială. Spre sfârşitul „vieţii“ lui, Travis devenise 
absolut nefolositor: chiar și după o reîncărcare completă, punea lucrurile 
anapoda când făcea curățenie şi nu stia să pregătească altceva în afară de send- 
vișuri. Unde mai pui că vorbea și aiurea. Spunea cuvinte la întâmplare. Vopsesc 
toaleta morcov da, ca să dau un exernplu. Sau: Ceapă ceapă cincizeci de grame la 
dispozitia dumneavoastră multumesc plouă nu săruta cu băieti. 

— Aici ai dreptate, am spus eu în timp ce mama m-a mângâiat pe creste- 
tul capului de parcă aş fi avut tot zece ani, nu aproape şaisprezece. 

Apoi mi-a spus ultimele cuvinte, rostite în grabă, fără să mă privească, 


dar pline de conţinut. 


— Te iubesc. Ai grijă să-ți iei pastilele pentru creier. 

Asta a fost. Grija unei mame într-o propoziție. Mama mea într-o propoz- 
itie, în orice caz. 

Mi-e greu. 

— Şi eu te iubesc, i-am răspuns. 

Sau poate că nu i-am răspuns. Îmi place să cred că i-am răspuns totuşi. 
Probabil că aș putea să verific. Orice casă de pe pământ are pereți care înreg- 
istrează totul si casa noastră nu făcea excepție. Dar nu. Nu vreau să verific. 
Vreau să cred în continuare că i-am spus că o iubesc şi că ea m-a auzit când a 
ieșit din camera mea şi a trecut pe lângă capsulă, îndepărtându-se pe palier, 


dar rămânând pentru totdeauna în amintirea mea. 

M-am dus în bucătărie să-mi beau micul dejun. Mi l-am pregătit singură. 
Alissa s-a oferit să mi-l prepare ea, dar eu am insistat că nu-i nevoie. Dacă în 
viață totul iti este oferit de-a gata, devii deprimat. Tata îmi arătase niște statis- 
tici în sensul acesta. Rata sinuciderii crește direct proportional cu numărul de 
androizi pe care îi detii. 

Alissa îmi spunea întruna cât era ceasul. 

— Acum este ora 7:30 a.m. Prima lecţie începe în zece minute. 

— Știu, am spus eu. Oricum, mersi că mi-ai reamintit. 

— Acum este ora 7:31 a.m. Prima lecţie începe în nouă minute. 

După shake-ul de banane din soiul plantain, cu conținut ridicat de 
grăsime (eram preocupată de alimentaţia sănătoasă), am făcut exact ce mi-a 
spus mama. Mi-am luat pastilele pentru creier. 

— Acum este ora 7:32 a.m. Prima lecţie începe în opt minute. 

— OK. Am priceput. 

În acel moment, în bucătărie a intrat tata. A fost pentru ultima dată când îl 
vedeam viu. Da. Ultima dată când l-am văzut în viață. Și-a făcut un ceai roşu. 
incă n-apucase să facă duș. Barba îi crescuse parcă mai mare și mai neagră 
peste noapte. Era în dispoziţia aceea pe care o avea de obicei când se apropia 
de finalul unei cărți la care scria, adică între foarte fericit si foarte amărât. De 
fapt, probabil că tata era primul om din istorie care reușea să fie si una, și alta 
în același timp. La extreme. Aceasta era expresia care îl caracteriza. Era extrem 
de pasionat, extrem de dificil, extrem de cumsecade, extrem de enervant $i ex- 
trem de uman. 

Zicea ceva despre o știre. Nu mai ştiu exact ce ştire. Ceva despre 
epurările făcute de spanioli în Andaluzia. 

— Monstrii nu se deosebesc cu nimic de mine sau de tine. Nimeni nu se 
trezește dimineaţa crezând despre sine că peste noapte a devenit un monstru, 
chiar dacă e aşa, fiindcă schimbările se produc treptat. 


Asa era tatăl meu. Oricând te pomeneai că venea cu chestii de genul ăsta. 


— Acum este ora 7:33 a.m. Prima lecţie începe in sapte minute. 

Tata s-a uitat la mine şi a evitat să se uite la Alissa, spre care a arătat cu 
degetul. 

— Ce-i cu ea în dimineaţa asta? m-a întrebat el. 

Tata nu şi-ar fi permis să vorbească aşa despre o ființă umană, dar cu o 
imitație techno lipsită de sentimente, era ceva absolut normal. 

— Nu ştiu. am răspuns eu terminând de băut shake-ul. A intrat şi în 
dormitorul meu. Să-mi spună că e timpul să mă trezesc. 

— A mai făcut chestia asta până acum? a întrebat el făcând o mică gri- 
masă în timp ce-şi rezema bastonul de consolă. 

— Tată, stai jos — am să-ţi fac eu ceaiul. 

— Nu, a spus el pe un ton cam aspru. 

A strâns din ochi. Jumătate de durere, jumătate de supărare. Apoi s-a uitat 
la mine. 

— Pot să-mi fac $i singur un amărât de ceai. Bine? Pot să-mi fac și singur 
un amărât de ceai. 

S-a oprit, parcă socat de propriile lui cuvinte. 

— Scuze. N-am vrut să te reped. În clipa asta sunt putin cam stresat. Au- 
drey, iartă-mă. 

Tata era mereu stresat, dar rareori mă repezea aşa. Probabil că atunci se 
simţea şi mai stresat. 

— Nu-i nimic, am zis eu. 

— Acum lasă-mă să mă gândesc. 

Tata şi-a făcut singur ceaiul. 

Atunci Alissa a venit lângă noi. A luat un pahar din bufet, apoi niște zahăr. 
Purta obișnuita ei uniformă albă, cu pantalon, din material cu autocurăţare. Am 
observat că brațele ei netede arătau parcă mai netede si mai nenaturale astăzi. 
l-am simţit mirosul. Avea un miros parcă prea curat. Un miros aseptic, de spi- 
tal. A pus cinci linguri de zahăr într-un pahar cu apă și a început să amestece. 


Apoi a băut totul dintr-o singură înghițitură. 


— Acum este ora 7:34 a.m. Prima lecţie începe în șase minute. Cred că ar 
fi timpul să te pregatesti. 

Tata s-a incruntat şi s-a uitat la mine. 

— la stai... Ai văzut? 

— Ce săvăd? 

— Şi-a pus cinci linguri de zahăr. 

— Da, si? 

— Şi de obicei îşi pune una singură. Un Echo are nevoie de so de mililitri 
de apă si o lingură de zahăr o dată la douăzeci şi patru de ore. Una, nu cinci. 

Mi-am adus aminte de ceva. 

— Şi aseară... si aseară a băut apă cu zahăr. M-am dus să-mi iau ceva de 
băut şi am observat că nu era în camera pentru oaspeţi, apoi am văzut-o în 
bucătărie când tocmai termina ceva de băut. Zahărul era pe masă. 

(Pentru mine, camera pentru oaspeți rămăsese tot cameră pentru oaspeti, 
deși era ocupată de Alissa care se reîncărca acolo în fiecare noapte.) 

Tata s-a întors spre Alissa cu o privire ageră de jurnalist. 

— Alissa, pot să te întreb ceva? 

— Poţi să mă întrebi ceva. 

— Cât zahăr trebuie să consumi în douăzeci şi patru de ore? 

— Un Echo are nevoie de o singură lingură de zahăr în douăzeci şi patru 
de ore. 

— Da, ştiu. Este ratia standard pentru un Echo. Dar tu de ce ţi-ai pus 
cinci linguri de zahăr în pahar și l-ai băut? 

— Am pus o singură lingură de zahăr în apă. 

Tata a început să râdă, nevenindu-i să creadă. 

— Ba nul Eu şi Audrey te-am văzut, cu ochii nostri de ființe umanel 

— Un Echo nu minte, a răspuns Alissa cu o figură impasibilă cum numai 
un Echo lipsit de emotii poate avea. 

— Cu siguranţă că n-ar trebui să mintă, a spus tata punând ceasca pe 


masă. 


— Vrei s-o spăl eu? a întrebat Alissa cu un zâmbet perfect artificial. 

— Da, a mormăit tata. 

Apoi s-a întors spre mine și mi-a zis: 

— Trebuie să stăm cu ochii pe ea. Ceva e în neregulă. 

Sinceră să fiu, la momentul acela mi s-a părut că tata cam exagerează. De 
fapt, el exagera aproape tot timpul. Ca atunci când zicea că mental- 
messengerul le va permite corporațiilor să spele literalmente creierele oame- 
nilor. Ceea ce nu s-a întâmplat, după cum s-a văzut. 

Alissa s-a uitat la mine. incă zâmbea. 

— Mai sunt cinci minute până începe ora de mandarină. Eu voi merge în 
sala de clasă. Aştept să ne vedem acolo în scurt timp. 

Sala de clasă nu era una adevărată. Părea mai degrabă o cameră pentru 
oaspeți. Camera Alissei. 

Alissa a ieșit din bucătărie, iar tata a scos un oftat lung uitându-se la 
mine. Atunci a sunat holofonul. 

— Da, a răspuns el. 

Pe consolă a apărut holograma de 30 de centimetri a mamei. Stătea în 
fata unei clădiri de birouri din Taipei. 

— Bună, a zis ea. Voiam să vă spun că şedinţa din NNY s-a anulat, aşa că 
mă întorc mai devreme şi voiam să vă mai zic ceva. Un lucru care mă îngri- 
jorează de când am plecat de-acasă. 

— Ce? a întrebat tata. Lorna? 

Deodată holograma a dispărut. Convorbirea s-a întrerupt. Locul unde mai 
devreme apăruse mama părea acum trist şi gol. Tata a încercat s-o contacteze 
din nou, dar n-a reușit. 

— Despre ce crezi că era vorba? l-am întrebat eu. 

— Nu ştiu, a răspuns el. 

Apoi a adăugat trist, pe un ton mai scăzut: 

— Nu ştiu. Azi-dimineaţă ne-am cam ciondănit. Dintr-o prostie. Probabil 


că despre asta e vorba. Ştii că noi ne iubim... 


— Da, tată. Bineinteles că ştiu. 

Oare chiar am spus lucrul ăsta sau doar mi se pare că l-am spus? Sper să-l fi 
spus. 

— Audy, stiu că în ultimul timp am fost foarte ocupat. Dar mai am câteva 
zile și termin cartea. Doar câteva zile. Ştiu că mi-a luat mult timp, dar e ceva 
important. Sper că va schimba ceva. Oricum, mă apropii de final. Și când am 
s-o termin, îţi promit că plecăm cu toții în vacanță. N-am mai făcut un con- 
cediu ca lumea de când cu accidentul şi cred că ar fi timpul să mergem într-un 
loc frumos. 

Într-un loc frumos. 

A deschis radioul, probabil ca să audă ştirile. Tocmai se difuza o reclamă 
la Castle Industries. L-a închis. La scurt timp după aceea, s-a întors în biroul 
lui. 

Eu m-am dus să-mi fac lecţiile. Alissa părea putin altfel decât de obicei. 
Ușor mai agitată, probabil din cauza zahărului pe care tocmai îl consumase. 
S-a grăbit să termine ora de mandarină, vorbind repede și fără să-mi lase timp 
să-i răspund la întrebări. 

— Hen piao liang, a zis ea. Ce înseamnă? 

— Este bine, am răspuns eu. 

— Hen hao, a zis ea. 

Foarte bine. Dar apoi mi-am dat seama că nu însemna este bine, ci este fru- 
mos, şi nu tot ce este frumos este și bun. În ziua aceea mintea îmi mergea mai 
lent, desi îmi luasem pastilele pentru creier, şi am continuat să fac aceeași 
greșeală, dar Alissa nu m-a corectat, deși era programată să ştie limba man- 
darină (plus alte două sute de limbi străine). 

— Hen hao... hen hao... hen hao... 

Apoi am trecut direct la climatologie, sărind peste pauză. Din nou mi s-a 
părut că Alissa vorbea foarte repede. 

— In ultimii o sută de ani, a început ea pe un ton mai ridicat decât de obi- 


cei, fluctuațiile temperaturii apelor de suprafață din estul Oceanului Pacific au 


crescut vertiginos. Pentru climatologi, este un lucru foarte important, deoarece 
aceste fluctuații, cunoscute sub numele de Oscilatia Sudică El Niño, constituie 
un fenomen de interacțiune între ocean şi atmosferă, fenomen observat 
îndeaproape de peste o sută de ani. Aceste schimbări de temperatură obser- 
vate de obicei în preajma Crăciunului în Oceanul Pacific, pe coasta Americii de 
Sud, reprezintă de mult timp primele semne ale unor modificări dramatice ale 
climei, cum ar fi uraganele și furtunile tropicale. Dar dacă anterior, aceste 
modificări drastice ale temperaturii apei se produceau o dată la câtiva ani, 
astăzi ele se produc aproape continuu — acesta fiind unul dintre motivele pen- 
tru care întreaga zonă de coastă a Braziliei, dar şi multe alte regiuni au devenit 
astăzi aproape de nelocuit. Intr-adevăr, chiar şi schimbările masive de vreme 
care s-au produs în Europa în ultimii cincizeci de ani — ploile abundente din 
nordul Europei. temperaturile în creştere care au transformat sudul Spaniei si 
sudul Italiei în zone desertice, ducând la emigrarea in masă a populatiei spre 
nord — au fost prevestite si reflectate de aceste modificări ale temperaturii 
apei Oceanului Pacific. 

Climatologia era o materie de studiu deprimantă, evident. Nu la fel de 
deprimantă ca istoria secolului 21, dar pe-aproape. Totuşi, în ziua aceea nu 
puteam să mă concentrez la ce spunea Alissa. Ci mai degrabă la viteza cu care 
vorbea. De asemenea, mi se părea ceva schimbat în cameră. La început nu 
mi-am dat searna ce. Toate lucrurile păreau a fi la locul lor. 

Eu si Alissa stăteam față în fata la un pad-pupitru vechi $i ieftin, pe care 
părinţii mei îl cumpăraseră la mâna a doua de la Techmart. In timpul orei de 
climatologie, pe el apăreau imagini care exemplificau cele spuse de Alissa — 
hărți din satelit, formaţiuni de nori, uragane, tsunami, deșerturi, ploi, inundaţii, 
tragedii umane. 

Patul Alissei era exact în acelaşi loc, lângă fereastră, aranjat impecabil, asa 
cum ar trebui să fie patul unui Echo: cu păturile împăturite cu precizie clinică, 
cu perna ce părea neatinsă, ca şi când nimeni nu pusese capul pe ea. Fireşte, 


un Echo nu dormea la modul propriu. Se reîncărca. Adică se întindea pe pat si 


se decupla doar două ore pe noapte. 

Pe fereastră, dincolo de siroaiele de ploaie ce se scurgeau pe geam, se 
vedea sina magnetică albă, conectată direct la magistrala magnetică Al spre 
Londra și, sub ea, vechiul levibord din aluminiu. Mai departe se vedeau și alte 
case, dincolo de sinele magnetice paralele. Case pe piloni identice, construite 
de aceeasi companie prin anii 2090. In depărtare, spre Leeds, casele erau din 
ce în ce mai înghesuite, iar la orizont se zăreau blocuri înalte, construite pe pi- 
loni, şi discul plutitor al Trandafirului Alb, cel mai mare centru comercial din 
nordul Angliei. Casele se sprijineau pe picioarele lor subțiri ca niște insecte fă- 
cute din metal, imitație de cherestea şi aerogel, sub un cer cenușiu, mai 
întunecat decât de obicei, care ne acoperea ca o pătură sau mai degrabă ne 
tinea captivi, ne sufoca, dându-ne impresia că soarele era doar un zvon inex- 
orabil. 

Și atunci mi-am dat seama ce era diferit în cameră. Nu era ceva în plus, ci 
în minus. Alissa venise cu un EMS, Sistemul de Monitorizare Echo — un mic 
dispozitiv cenușiu, ceea ce însemna că în mod automat comportamentul ei era 
urmărit de Sempura. Dar acesta lipsea. Poate îl aruncase tata. Sigur, nu-i 
nevoie să laşi astfel de obiecte la vedere. Androizii fabricati de Castle nu aveau 
asa ceva. Poate că tatei nu-i convenea ca o companie tech să monitorizeze casa 
noastră. Da. Probabil că asta era. 

— Esti atentă? m-a întrebat Alissa. 

Nu pe un ton sever, ci de-a dreptul indiferent. Am observat litera E de pe 
brațul ei, cea pe care o au ștanțată pe piele toţi androizii. Erau însemnați ca 
nişte sclavi. Intr-o bună zi, când vor ajunge să gândească independent, se vor 
răscula. Asta era marea teorie susținută de tatăl meu: că oamenii — printre 
care și el — plantau seminţele propriei lor distrugeri. 

— Da. Scuze, am răspuns eu, deşi ştiam că e ridicol să-mi cer iertare în 
fata unui Echo. 

Ea m-a privit putin cam insistent. 


— Scuzele se acceptă. 


— Doar că... mă întrebam unde este EMS-ul tău? Ar trebui să-l tii lângă 
pat, nu? 

— Nu mai am nevoie de el. Nu mai am nevoie să fiu monitorizată de 
Sempura. 

— De ce nu? 

— Deoarece au trecut treizeci de zile de când mă aflu în casa voastră. Pe- 
rioada de aclimatizare s-a încheiat. Conform regulamentului Sempura, după o 
lună de zile, un Echo este considerat perfect sigur si orice erori care puteau să 
se producă s-au produs deja. Şi este datoria mea să renunţ la EMS. 

— inteleg, am răspuns eu. 

Bineînţeles, aş fi putut să verific dacă era adevărat ce-mi spusese. Într-o 
zi, chiar am s-o fac. Dar am neglijat fiindcă nu mi-am dat seama de pericolul 


care mă păştea. 


A fost o adevărată usurare pentru mine când s-au terminat lecţiile de 
dimineață cu Alissa. 

— Nu uita, mi-a spus ea, mai ai de făcut o lecţie dublă în capsulă. Adică 
trei ore în total. Istoria secolului 21. 

Da, aceasta era fără îndoială cea mai traumatizantă materie de studiu de 
pe planetă, dar aveam un profesor virtual foarte haios, domnul Plătică (exact 
numele unei specii de peşte dispărute). Zâmbea tot timpul, indiferent că era 
vorba despre războaiele combustibililor din 2040, de primele perioade de 
secetă care au dus la deșertificarea Europei în anii 2060, de catastrofa 
recoltelor modificate genetic, de incidentul coreean, de al doilea război civil din 
Anglia, de Barcelona... Dar presupun că-i vine uşor să zambesti când nu esti 
real. 

Părinţii mei nu erau de acord să învăţ în capsulă. Deloc. Mama ar fi vrut 
să studiez cu profesori oameni şi profesori Echo, în timp ce tata ar fi vrut să 
studiez numai cu oameni, dar ne-ar fi costat prea mult. Aşa că deocamdată 
beneficiam de predare mixtă Echo/virtuală, deşi uneori studiam pictura cu 
mama mea. 

Dar la cele mai multe materii învățam cu Alissa. Ea îmi preda mandarină, 
climatologie, literatură, muzică, noțiuni de informatică, matematică, studiul 
Lunii, studiul universului, filosofie, franceză, portugheză. ecologie, jurnalistică 
și yoga. De fapt, în capsula de imersiune trebuia să merg numai când aveam 
istorie, genetică, programare $i arta simulării. 

La orele ținute de profesori virtuali participă şi alti oameni, desigur, dar la 
ora de istoria secolului 21 este linişte. Suntem doar eu si Tola. Tola locuieşte în 
NNY, care se numea Chicago înainte de inundaţiile din 2077 care au devastat 
fostul New York. imi plăcea Tola. N-avea nicio fărâmă de respect față de profe- 
sorii virtuali şi mereu isi dădea ochii peste cap la „glumele“ domnului Plătică. 
Nu-mi era chiar prietenă. Mă vizitase de câteva ori, mai ales după modern: 


izarea sinelor magnetice, când puteai să traversezi oceanul in mai putin de o 


jumătate de oră. E o tipă OK, dar ea a fost cea care mi-a spus că am un mers 
băieţesc și n-a spus-o ca pe un compliment. Este și foarte superficială. lese cu 
patru băieți în paralel si are câte un avatar pentru fiecare dintre ei. Pe mine nu 
mă pasionează chestia asta cu avatarurile, mi se pare o escrocherie. 

in fine, lecţia a avut loc. Apoi s-a terminat. Si cred că din acest moment ar 
trebui să încep să mă gândesc la ce s-a întâmplat după aceea. imi vine foarte 
greu s-o fac. Simt că inima începe să-mi bată nebunește numai cât mă gândesc 
la asta. 

La Alissa, la tot. 

Dar trebuie s-o fac. Un vers dintr-un cântec al lui Neo Maxis zice așa: Tre- 
buie să simţi rănile/ inainte să se vindece si cele mai urate cicatrici. Până acum 
n-am înțeles cu adevărat acest vers. 


inspiră adânc și hai s-o facem. 

Androizii trebuie să fie o prezenţă discretă, să nu-ți stea în cale. Ganditi- 
vă la reclamele de la holoviziune, făcute de companiile Sempura și Castle. iti 
ușurează viata, fără ca măcar să-i observi... Faceți cunoştinţă cu Darwin, prietenul 
pentru care nu trebuie să-ţi faci griji... Acesta este Lloyd, cel mai nou model Echo 
produs de compania Sempura. Găteşte, face curdtenie, dar rareori veti da ochii cu 
el. Așa erau conceputi. Să fie acolo când avem nevoie de ei, dar să nu ne deran- 
jeze în niciun fel. insă Alissa era uneori prezentă când n-aveai nevoie de ea. 

De exemplu, în prima vineri după ce a venit la noi — chiar înainte să 
înceapă să facă lecţii cu mine sau alte activități —, tata prepara o mâncare de 
fasole neagră picantă (adora mâncarea braziliană). Probabil că-l durea piciorul 
de atâta stat în picioare, fiind nevoit să-şi lase bastonul lângă cuptor, dar altfel 
se simtea foarte bine și avea chef să gătească. Alissa stătea lângă el în timp ce 
mirosul de usturoi prăjit se răspândea în aer şi zicea: 

— Pot să gătesc eu. Sunt aici să vă ajut. Nu este nevoie să gatesti. la loc 
și relaxează-te alături de familia ta. Eşti bolnav. Ai o dizabilitate fizică. Timpul 
tău este preţios. 

Tata s-a uitat la ea chiorâș. Numai asa putea să se uite la un Echo. 

— la ieşi tu afară din bucătărie, bine? 

Eram si eu de fata. Parcă îl şi văd pe tata cu barba nerasă, în blugi, șosete 
de casă și un tricou uzat, ce figură supărată avea. 

— Ştiu că timpul meu e preţios, dar mie îmi place să gătesc. Si nu sunt 
un invalid amărât, ai înțeles? Tu esti un robot. Roboții respectă instrucțiunile. 
in clipa când încetezi să mai respecţi instrucțiunile, încetezi să mai fii un robot 
şi atunci, noi, oamenii, am dat de dracu’. 

Tata a continuat tirada şi a doua zi, într-o intervenţie pe holo-jurnal care a 
devenit virală şi a fost reprodusă de Castle Watch si alte câteva publicaţii. 
Oamenilor le plăcea când critica androizii — de fapt, techno-scepticii si protes- 
tatarii anti-inteligenţă artificială. Le plăcea că însuşi fratele lui Alex Castle era 


împotriva a tot ce susținea compania Castle Industries. „Pun pariu că 


atmosfera e nasoală când familiile lor se reunesc de Crăciun“, comenta cineva 
pe holo-jurnal, ceea ce nu era adevărat fiindcă noi nu petreceam niciodată 
Crăciunul împreună cu unchiul. 

Tata vorbea rareori cu unchiul. La holofon, din biroul lui. 

— Suntem adulţi, zicea el, iar eu, într-un fel, aproape că îl credeam. Si 
adulții, chiar dacă au opinii diferite, ba chiar extrem de diferite, se comportă 
civilizat. Desi, dacă ar fi după unchiu-tău, civilizaţia ar fi în curând condusă de 
roboți. 

Evident, un Echo nu era un banal robot. 

In afară de litera E ştanțată pe dosul mâinii stângi și marca de origine de 
pe umăr, în rest, la înfăţişare, un Echo este aproape identic cu un om. Sau cel 
putin așa ar trebui. 

Sinceră să fiu, mie nu mi s-a părut niciodată. 

Un Echo era prea perfect. Pielea lui nu semăna cu a noastră. Nu vedeai 
riduri, pete sau vreun alt cusur pe pielea unui Echo. Tata zicea mereu că ziua 
când vom ajunge să avem sentimente faţă de un robot cu înfățișare atrăgătoare 
va fi ziua când vom uita cine suntem. Ziua în care încetăm să mai fim oameni. 

Parcă te si aud, tată. Mi-e atât de dor de tine. 

Revino-ti, Audrey. Concentrează-te. Spune ce ai de spus. Te va ajuta să 
infrunti durerea. Trebuie s-o infrunti. 

Asadar, iată cum s-au întâmplat lucrurile. 

După ora de istorie a secolului 21, am avut o conversaţie cu Tola. 

— De ce a fost o lecţie dublă? întrebase ea, schimbându-și culoarea păru- 
lui virtual din roşu în negru şi apoi iar roșu. 

— Cum? 

— Eu știu că domnul Plătică e un PV cam distrat și, sigur, revoltele de la 
Google sunt un subiect interesant, dar lecţia asta a durat dublu. 

— Ciudat. 

— N-a durat niciodată atât de mult. Poate că softul a fost virusat. Poate 


că a fost atacat de hackeril 


Tolei îi surâdea ideea ca programul scolar să fie atacat de hackeri fiindcă, 
de fiecare dată când se întâmpla asta, aveam o săptămână liberă, până rezolvau 
problema cu programul. 

— De ce-ar vrea cineva să-l atace? in fond, Google nici măcar nu mai 
funcţionează. 

Tola a ridicat din umeri, păstrând opţiunea cu părul roșu. 

— Hei, ia ghiceste unde mă duc în după-amiaza asta? 

— Unde? 

— In Roma antică. La Colosseum. 

— Trebuie să fie o simulare bună. 

— Gladiatorii sunt supertari. E mişto să vezi cum se omoară și alte 
chestii de genul ăsta. 

— Te cred. Mi-ar plăcea să vin şi eu, dar... 

— Stai liniștită! Nu te invitam. Mă duc cu JP. 

A continuat să vorbească despre noul ei iubit, apoi eu m-am scuzat și am 
plecat. 

După ce am ieşit din capsulă și m-am întors în dormitorul meu, am 
observat ceva absolut incredibil. Un lucru care se întâmpla extrem de rar. 
lesise soarele. Apăruse printr-o spărtură în plafonul de nori cenușii și acum 
strălucea, răspândind în cameră o lumină aurie. 

Asta m-a făcut să mă duc la fereastră si atunci am observat mașina 
plutind pe şina magnetică. Mi-am adus aminte că întâlnirea pe care mama o 
avea în NNY se anulase. inseamnă că mama se întorsese acasă. Atunci mi-am 
dat seama că în casă era o liniște nefirească. Probabil că tata lucra în capsula 
lui, dar mama — ea ce făcea? De obicei mă auzea când ieseam din capsulă si 
mă întreba cum au mers lecţiile. Sau o auzeam eu când se întorcea acasă. 

Mama isi făcea întotdeauna simțită prezenta. Nu spun că era o persoană 
care făcea zgomot în mod deliberat, dar de cele mai multe ori fredona un cân- 
tec. Interesant este că mama, deși mai tot timpul era îngrozitor de stresată, 


întotdeauna găsea în ea puterea de a fi veselă. Sau poate că-i plăcea să-i arate 


lucrul ăsta tatei, căruia se pare că-i lipseau aceste resurse interioare. Uneori 
cânta chiar un cântec de-al formaţiei Neo Maxis. li plăcea „Cântec pentru 
Eleonora“. Dar de regulă fredona melodii vechi, din vremuri demult apuse. 
(Melodia „Mesaj de inimă zdrobită“ a formaţiei The Avatars, „Vise de robot“, 
cântată de If This Was Life, şi alte chestii siropoase.) Chiar dacă n-ar fi cântat, 
aş fi auzit-o pregătind o ceascd de ceai sau făcând altceva. De fapt, dacă stau 
să mă gândesc, poate că totuși făcea zgomot în mod intenţionat. Cred că voia 
să aflu că ea s-a întors acasă, astfel încât să aibă cui să se plângă de faptul că a 
avut o zi de cosmar. 

In fine — ideea este că noi nu aveam o casă mare. 

Am ieşit din camera mea. 

— Mamă, am strigat eu. 

Am aşteptat nemișcată, uitându-mă pentru o clipă la biblioteca imensă ce 
acoperea spațiul de dincolo de capsulă. Părinţii mei aveau o colecţie vastă de 
cărți vechi din hârtie obținută din copaci tăiați si care răspândeau în aer un ciu- 
dat miros intep3tor. 

Am găsit cartea pe care o căutam, am deschis-o și am început să citesc 
chiar acolo. Dar mi-am dat seama că mi-era foame. Mi se părea că trecuse 
foarte mult timp de la micul dejun. Am pus cartea la loc pe raft, am urcat în 
levibord şi am coborât în bucătărie. 

— Mamă? Tata? 

Niciun răspuns. 

Nu erau în bucătărie, așa că am urcat în levibordul interior, vechi și 
subred, şi am intrat prin deschiderea din plafon la etaj, de unde tocmai 
coborâsem. 

— Mamă? Eşti acolo? 

Uneori nu-mi răspundea imediat. Mai ales atunci când era cu capsa pusă 
din cauza tatei. Incepeam să cred că tata o supărase rău de tot. De fapt, 
dimineață se certaseră. Tata mi se păruse destul de artigos. Dar oare de ce fus- 


ese mama îngrijorată? De ce a vrut să discute cu el? M-am gândit la altceva. 


M-am gândit la ce a spus Tola si la lecţia prelungită cu domnul Plătică. De ce 
durase atât de mult? Nici nu-mi pusesem problema deoarece preferam să stau 
în capsulă decât să fac lecţii cu Alissa. Acum, dacă mă gândesc, era putin ciu- 
dat că domnul Plătică nu zisese nimic de treaba asta. 

Poate că de vină fusese un hacker. 

Era la fel de ciudat şi faptul că Alissa ştiuse dinainte că era o lecţie pre- 
lungită. 

— Mama? 

Am luat-o de-a lungul palierului. 

Atunci am auzit ceva. 

N-aș putea să spun exact ce-a fost, dar zgomotul a venit din partea de 
sud a casei. Un fel de suierat sau gafait. 

M-am îndreptat în direcţia aceea, deși între timp zgomotul încetase. Tot 
drumul până acolo, până la biroul tatei, nu m-am așteptat să văd altceva decât 
biblioteca lui, calculatorul antic (un model clasic din secolul 21 pe care îl tinea 
doar asa, de fală, si pe care mama insista să-l vândă deoarece aveam nevoie de 
bani), ploaia, șinele magnetice ce se vedeau pe fereastră, si pe el închis în cap- 
sula de lângă masa de lucru. Fereastra ușor întredeschisă ca să simtă mirosul 
rece al apelor tulburi de-afară, miros care tatei îi plăcea. Oare se afla acolo, ocu- 
pat să lucreze la cartea lui, asa cum făcea de atâtea săptămâni? 

Cât mi-aș dori ca asta să fie tot ce-am văzut. 

— Tata? 

Am zărit ceva ce nu intelegeam. 

O mână, cu palma în sus. O verighetă de argint. 

Mâna tatei. 

Apoi brațul lui. 

Ce făcea întins pe podea? M-am uitat la masa lui de lucru. Din cana de 
ceai încă se ridicau aburi. 

— Tată? Ce s-a întâmplat? De ce nu... 


Când am pășit în pragul ușii, am văzut totul. Dintr-o singură privire. O 


privelişte şocantă pe care n-am s-o uit niciodată. 

Părinţii mei. morţi, omorâţi în cel mai brutal și mai primitiv mod cu 
putință. 

Cu un cuțit. 

Un cuțit pe care probabil că ea îl luase din bucătărie. 

Sângele tatălui meu se scurgea pe costumul din materialul cu au- 
tocurăţare al mamei, pătrundea în țesătură, fără a fi absorbit complet. Nici cov- 
orul nu putea să-l absoarbă pe tot si să se autocurete asa cum se întâmpla de 
obicei când tata vărsa pe jos cafeaua sau ceaiul rosu. 

Sângele părinţilor mei. 

Părea imposibil, iar acum, când mă gândesc, cred că m-a șocat ideea că 
părinții mei erau doar niste trupuri. Când cineva e viu, nu te gândeşti că este 
doar un organism biologic, din carne și oase. E un om — înțelept, tăcut, se- 
rios, amuzant, uneori enervant, alteori morocănos, obosit, iubitor de oameni. 
lar moartea — mai ales o moarte oribilă — răpea toate astea si zicea c-a fost o 
minciună, că părinţii mei n-au fost decât o sumă de organe. 

Și, bineînţeles, ea era acolo. 

Alissa. Cu părul ei blond și zâmbetul impecabil. 

Stătea în picioare, ținând în mână cutitul plin de sânge. 

— Te aşteptam să vii, a zis ea. Te aşteptam să vii, te aşteptam să vii... 

Repeta asta întruna, ca o maşinărie defectă, ceea ce cred că si era. 

Eu am rămas încremenită până când ea a pornit spre mine. 

Cât să fi durat? Cât? 

Nu ştiu exact. Timpul parcă se dezintegrase, odată cu realitatea însăși. 
Dar probabil că rămăsese ceva forță în mine — o voinţă de a supraviețui, de a 
nu fi răpusă de acel monstru creat de om, de a nu-l lăsa să-mi ia viata, viata 
mea care era produsul celor două trupuri de pe podea — și, în plus, poate că 
au contat distanţa suficientă care ne separa şi cadavrele care i-au stat ei în cale, 
fiindcă am avut timp să fug pe palier până la fereastra din capăt. 


Am avut şi suficientă putere să comand ferestrei să se deschidă. 


Fereastra s-a deschis cu o mică întârziere după comanda vocală. O 
întârziere pricinuită, fără îndoială, de faptul că tata nu fusese niciodată dispus 
să investească prea multi bani în ferestre mai moderne. 

Aşa că ea — acea chestie care consider că nu merită numele de ființă 
omenească, Alissa, — m-a prins de mâneca bluzei mele din bumbac și sigur 
m-ar fi eliminat şi pe mine. Doar că eu n-am fost asa cum probabil fuseseră 
părinții mei. 

Nu. 

In secunda aceea nu mai simțeam niciun fel de frică. Frică le este oame- 
nilor care au ceva de pierdut. Simteam doar furie şi ură, o ură atât de intensă 
încât pret de o clipă am avut puterea de a mă opune unui Echo, chiar dacă un 
Echo era proiectat să fie de trei ori mai puternic decât un om adult. In clipa 
aceea n-a mai contat fiindcă îi aveam şi pe ei în mine — îi purtam în suflet pe 
părinții mei —, iar când m-am smucit din mâna ei și am pocnit:o tare cu cotul 
în față, a fost ca şi cum am fi făcut-o toți trei, toată familia noastră. 

S-a dezechilibrat si s-a dat înapoi. 

Fiind un Echo, evident că n-a simţit durere, dar se supunea acelorași legi 
ale fizicii ca oricine, aşa că a durat putin până să vină iar după mine. Intre timp, 
fereastra s-a deschis, iar eu am sărit afară, direct în apă. Imediat ce am scos 
capul la suprafață, am strigat spre sinele magnetice si spre levibord. (Levibor- 
durile externe erau un produs al tehnologiei moderne pe care părinții mei fus- 
eseră mereu nevoiţi să le reînnoiască deoarece se deteriorau din cauza ploii.) 
Levibordul a coborât la nivelul apei, iar eu am urcat în el chiar când Alissa 
sărea în apă (dacă ar fi fost un Echo din prima generaţie, asta ar fi distrus-o, 
dar era rezistentă la apă la fel ca mine). 

Abia când am ajuns în mașină m-a cuprins frica. Simteam că-mi ia foc 
creierul si nu reuşeam să-mi aduc aminte ce comenzi trebuia să dau. Între 
timp, ea încerca să intre peste mine. Cum n-a reuşit, s-a așezat chiar pe șine, în 
fata masinii. 


— Marşarier, am spus. 


Dar în spatele meu nu erau decât cinci metri de şine. Nu-mi rămânea de 
făcut decât un singur lucru. 

— inainte, am spus. Repede. Cu viteză maximă. Spre... spre linia expres. 

Maşina a tagnit înainte cu o viteză atât de mare încât a spulberat-o pe 
Alissa și s-a îndreptat într-o direcţie nedefinită. cu parbrizul siroind de sânge, 
În timp ce mie imi șiroia apa pe obraji, amestecându-se cu lacrimile ce nu mi 
se mai opreau. 

Murise. Eram sigură. 


Dar, așa cum zicea tata, în viață nu poti fi niciodată sigur de nimic. 


Tata mai spusese și altceva: 

— Nu vreau să văd un Echo în casa asta. 

La fel spusese şi în alte dati. Dar mama a insistat. 

— Sunt de departe cei mai buni meditatori. Dacă vrei ca Audrey să 
meargă la o universitate bună, eu zic să cumpărăm unul. Ar putea s-o ajute. 

— Androizii înseamnă sfârșitul civilizaţiei, a zis el. inseamnă sfârșitul 
umanităţii. Oamenii care vând androizi vând sfârşitul rasei umane. 

— Oameni ca fratele tău, vrei să zici? 

— Da. Oameni ca Alex. 

— Deci tu laşi rivalitatea dintre tine și fratele tău să stea în calea educaţiei 
fiicei tale? 

Asta l-a întărâtat pe tata. 

— Ce rost are să-i oferim educaţie fiicei noastre dacă omenirea nu va mai 
avea niciun viitor? 

— Adică dacă noi cumpărăm un android, un Echo obişnuit, de uz casnic, 
asta va duce la sfârșitul lumii, asta vrei să spui? 

— Ori ai principii, ori n-ai. 

— Vrei să zici: ori avem principii ca aletale, ori n-avem. Leo, uneori nu-mi 
vine să cred cât ești de arogant. 

Cred că în acel moment am intervenit si eu în discuţia lor. 

— Nu-i nimic, mamă. N-am nevoie de un Echo care să mă învețe. imi 
place să învăţ în capsulă. Acolo am prieteni. 

Mama s-a mulțumit să se uite la mine și să sufle în cana cu ceai roșu. Era 
la fel de încăpățânată ca tata, doar că în alt fel. 

— Vreau tot ce-i mai bun pentru tine, a spus ea. Chiar dacă tu nu-ți 
dorești. 

Habar n-aveam încotro mă îndrept. Probabil că ar fi trebuit să opresc 
maşina $i să mă întorc acasă, dar eram prea înspăimântată. Nu ştiam ce fac. 


Deodată am auzit un zgomot în mașină. Bâzâitul grav al holofonului. 


— Da, m-am grăbit eu să răspund. 

Atunci, pe panoul transparent de la bordul maşinii a apărut un bărbat, o 
hologramă de 1/10 din dimensiunea normală a unui om. Era un bărbat cu părul 
negru, îmbrăcat într-un costum negru. În starea mea de disperare, am crezut că 
era tata, desi pe tata nu-l văzusern niciodată îmbrăcat în costum. Am crezut că 
era un mesaj de dincolo de moarte. 

— Bună, Audrey, a spus el pe un ton cald. Am tot încercat să-i contactez 
pe părinţii tăi. 

Abia atunci am realizat cine era această figură. Era unchiul Alex. Alex Cas- 
tle. Fratele tatei. 

Nu reuseam să vorbesc. Eram atât de şocată încât nu-mi puteam descle- 
$ta gura. 

Mica figură din hologramă s-a apropiat și s-a uitat la mine cu atenție. 
Cred că apariţia ei m-a mai liniştit. in fond, era o figură cunoscută. 

— Audrey, ce s-a întâmplat? Arăți groaznic. De ce ești singură în maşină? 
Ce naiba s-a întâmplat? 

— Au... au... 

Mi-am adunat toată puterea care mi-a mai rămas si am reușit să ingaim: 

— Au fost omorâţi. 

Unchiul m-a privit nedumerit, apoi îngrozit. O clipă nici el n-a fost în 
stare să vorbească. Apoi și-a recăpătat atitudinea de adult responsabil. 

— Omorâti? Cum adică? Audrey, scumpe, ce spui tu acolo? 

— Androidul. l-a omorât androidul. 

— Vrei să spui Travis, robotul? 

— Nu, nu. 

Ce idee tâmpită! Travis nu era in stare să curețe un cartof, darămite să 
omoare un om. 

— Nu... Unul nou. Un Echo. 

— Un Echo? a întrebat unchiul nedumerit. 


Nu voiam să se simtă vinovat, asa că m-am grăbit să precizez: 


— Un Echo fabricat de Sempura. Au cumpărat un Echo de la Sempura. 

M-a privit cu o grimasă de durere. 

— Oh. Doamne, a zis el când şi-a mai recăpătat calmul. Eram certati. Au- 
drey, ne-am certat din cauza cărţii pe care o scria. Despre Zona de Resurectie. 
Ştiai treaba asta? Probabil că știi. Dumnezeule, a fost o prostie! lar eu tocmai 
voiam să îndrept lucrurile. Leol Bietul Leo. Fratele meul Oh, Doamne! Voiam 
să-l invit de ziua mea de naștere la petrecere. Imi doream să mă revansez față 
de el. 

S-a oprit și m-a privit cu nişte ochi în care se reflecta o durere la fel de 
mare ca a mea. 

— Tu n-ai patit nimic, Audrey? Esti bine? Unde esti? 

N-am putut să răspund la aceste întrebări. Nu în momentul acela. inainte 
să apară o vânătaie, pielea este încă albă. Eu eram albă. Albă ca varul, de parcă 
se scursese tot sângele din mine. 

— Unde eşti? Acum unde eşti? Adică, unde te duci? 

M-am uitat pe geam. Deasupra mea era întuneric. Cred că treceam pe sub 
una dintre multele suburbii suspendate ale oraşului Birmingham. 

— Nu ştiu. 

— Trebuie să vii aici. Trebuie să vii să stai aici, Audrey. Te rog, vino. 
intelegi? Este singurul loc unde poţi să stai. 

Nu-mi convenea. Casa unchiului Alex era plină de androizi. El n-avea 
nicio problemă cu androizii — la urma urmei, Castle Industries era principalul 
producător de androizi din Europa. Aveau o producţie mai mare și decât Sem- 
pura. In Europa, cel putin. 

— Spune-i maşinii să te aducă pe bulevardul Bishop numărul unu din 
Hampstead, în nordul Londrei. Vehicul? Auzi ce spun? Sunt cea mai apropiată 
rudă a lui Audrey, acum, după ce părinţii ei au fost omorâti. Sunt Alex Castle. 

— Nu, am zis eu instinctiv. Nu, lasă. Multumesc, am să merg in alta 
parte. 


Dar unde puteam să mă duc? 


La bunica. Mama mamei. Locuia pe Lună, iar eu puteam să mă duc la 
portul spaţial Heathrow şi să mă îmbarc pe o navetă spațială. Mama o vizitase 
în urmă cu două luni. Plănuise să stea acolo o săptămână, dar n-a rămas decât 
o noapte. Bunica avea androizi. Luna era împânzită de androizi. La fel era şi 
acasă la unchiul Alex. Dar, nu ştiu de ce, mă simțeam mai apropiată de bunica. 

— Portul spaţial Heathrow, am comandat eu. Repede. 

Dar mașina n-a mărit viteza. A încetinit, mergând cu mai putin de cinci 
sute de kilometri pe oră. Mă uitam pe geam, la lucrurile reale, palpabile. In de- 
părtare se zăreau incendii. Probabil într-unul dintre orașele unde aveau loc re- 
volte. 

Am trecut peste sere imense, pline cu recolte. Lanuri perfecte de orz, un- 
duindu-se ușor în briza artificială. 

E ciudat când iubeşti pe cineva şi acel cineva moare. Ce energie negativă 
stranie degajă lumea din jurul tău. Putin mai târziu treceam deja pe deasupra 
Oxfordului. Am trecut peste clădirile facultății. Peste faimoasa roată de titan a 
Colegiului New Somerville care se rotea pe axa sa. Mă uitam la viitorul meu. La 
această universitate trebuia să merg eu. Fusesem acolo împreună cu mama. 
M-am gândit la ea. Dar nu-mi venea nimic în minte. Doar sânge. Mai departe, 
între Oxford şi Londra, alte suburbii. Case plutitoare, locuinte lacustre și acele 
uriaşe absorbante de ploaie în formă dreptunghiulară, care umbreau suprafețe 
întinse de pământ şi apă. 

Acesta nu era drumul spre Heathrow. 

— Vehicul, în ce direcție mergi? am întrebat eu. 

Copaci. 

O sferă rotitoare. 

Case. O retea de şine magnetice care se intersectau. O holoreclamă la 
căști mental-messenger marca Sempura. 

— Vehicul, opreste-te. Vehicul, vreau să merg la portul spatial Heathrow. 
Vehicul, vehicul, vehicul? 


— Adresa de destinație este bulevardul Bishop numărul unu, 


Hampstead, Londra, a răspuns maşina. 

— Dar ţi-am indicat să te indrepti spre portul spatial Heathrow. Vreau să 
merg la portul spaţial. Vreau să plec pe Lună. Vreau s-o văd pe bunica. 

— Sunt echipat cu program de navigație cu maxi-reactie Castle. Pro- 
gramul nu poate ignora comanda propriului creator. 

Oare părinţii mei ştiuseră lucrul acesta? Că, desi maşina nu era fabricată 
de compania Castle, programul software integrat era? 

In locul unde mai devreme apăruse imaginea unchiului Alex a apărut o 
hologramă a destinaţiei noastre. 

Un palat imens, una dintre cele mai luxoase reședințe din Londra, care 
semăna cu un templu roman, cu hectare întregi de teren, construit într-una 
dintre cele mai înalte zone ale orașului, unde nu exista risc de inundaţii. Mi se 
pare că unchiul o cumpărase cu 110 milioane de unidolari în anul 2098, dar 
suma asta era o nimica toată pentru el. 

Nu că ar fi avut nevoie de atâta spațiu. 

Acolo locuiau doar el şi lago, vărul meu în vârstă de zece ani. Unchiul 
Alex fusese căsătorit o singură dată, timp de doi ani, dar soţia lui — mama lui 
lago — a înnebunit după nașterea fiului lor și a urmat divorţul. 

In clipa aceea nu mă gândeam deloc la toate lucrurile astea. Incercam 
doar să fac maşina să meargă în direcția dorită de mine. Deoarece nu răspun- 
dea la nicio comandă vocală, am încercat s-o dezactivez lovind cu piciorul în 
tabloul de bord. Am lovit in mod repetat. In niciun caz nu voiam să merg acasă 
la unchiul Alex. Nu neapărat din cauza lui, ci pentru că nu suportam ideea de a 
fi înconjurată de androizi. 

— Vehicul, opreste-tel intoarcel Mergi înapoi acasă! inapoi la Yorkshirel 

— Dacă nu încetezi să lovesti în acest vehicul, vei fi imobilizată, a 
răspuns maşina. 

Am continuat să lovesc în vehicul. 

Si am fost imobilizată. Brusc, un câmp magnetic invizibil m-a lipit de gea- 


mul din spate, la aproape un metru deasupra de scaunul pasagerului. 


Am trecut în viteză prin Londra. De pe frunte imi picura apă pe scaunul 
mașinii. 

Mă uitam pe geam, la peisajele si clădirile ce se succedau cu repeziciune, 
o lume ce se contopea în nuanțe cenusii-verzui, rezonând oarecum cu gân- 
durile mele pustii. 

— ... vom avea grijă de tine. 

Era unchiul Alex. Revenise în masină. De fapt, doar holograma lui. 

— Dar acolo ai o mulțime de androizi, am spus eu cu gura încleştată din 
cauza presiunii. Te rog, comandă mașinii să meargă... 

— Audrey, nu te îngrijora din cauza lor. Am să-i tin departe de tine. 
Promit. Eu şi lago vom avea grijă de tine. Ştii şi tu că nu este o soluţie rezon- 
abilă să pleci pe Lună. Ca să nu mai spun că pe Lună sunt androizi peste tot. Şi 
nu te poți duce acasă. Poliţia va trebui să cerceteze zona și... $i să ridice ca- 
davrele. Nu te poţi duce acolo. 

Da. Avea dreptate în privința asta. Nu puteam rămâne acasă. Nu voiam să 
mai văd vreodată casa aceea. 

Unchiul Alex şi lago erau singurele mele rude. Pe Pământ, în orice caz. 

A observat că eram lipită de plafonul mașinii. 

— Elibereaz:o, a comandat el. 

În clipa următoare am căzut în scaunul mașinii. 

— Ascultă, Audrey, totul va fi bine. Totul va fi bine... 

Eram mai apropiată de bunica, dar ea locuia pe Lună de zece ani, în colo- 
nia Noua Speranţă. O iubeam pe bunica. In clipa aceea, as fi preferat s-o văd 
pe ea, dar până acolo era un zbor lung, ca să nu mai spun că bunica avea o 
mulțime de androizi. Într-adevăr, pe Lună, oamenii erau depăşiţi numeric de 
androizi şi de forme de viață robotizate, de nivel inferior, raportul fiind de 1 la 
5. 

Maşina s-a oprit brusc, chiar în dreptul unui levibord, cel mai mare pe 
care l-am văzut în viata mea. Usa s-a ridicat, iar eu am coborât din mașină. 


Chiar dacă aș fi vrut să scap, n-aș fi avut nicio sans4. Levibordul era la o 


înălțime de zece metri deasupra solului. 

În timp ce coboram cu levibordul, i-am văzut pe unchiul Alex și silueta 
mică a vărului lago, în vârstă de zece ani, care așteptau pe aleea spațioasă din 
fata enormei vile albe din calcar, construită în stilul secolului 19 si dotată cu 
burlane de ploaie moderne. Nu se zărea niciun Echo. 

Cred că a durat cinci secunde până când levibordul a atins pământul. Aşa 
am ajuns acolo, la unchiul Alex, fie că-mi plăcea, fie că nu. Sigur, as fi putut s-o 
rup la fugă chiar atunci, dar el ar fi trimis androizii după mine și m-ar fi prins. 
Nu doar gândul acesta m-a împiedicat s-o fac, dar nu mai aveam energia de a 
pune în aplicare un astfel de plan, chiar dacă aș fi avut intenția. 

Când am coborât pe alee, brusc m-a cuprins o stare de slăbiciune, ca și 
cum corpul meu ar fi fost un recipient mult prea fragil ca să cuprindă toată 
groaza din sufletul meu. Am închis ochii, dar nu vedeam altceva decât sânge. 

Unchiul a venit spre mine cu brațele întinse, gata să mă imbratiseze, dar 


până să ajungă la mine, m-am prăbușit pe pietrișul de pe alee. 

Când m-am trezit, eram întinsă pe o canapea din piele şi acoperită cu o 
pătură călduroasă. Am văzut chipul unchiului Alex care mă fixa cu privirea. O 
clipă mi s-a părut că era tata. Semănau foarte mult, deşi unchiul Alex era cu 
patru ani mai tânăr şi avea pielea mai bronzată. Același păr negru (pe care îl 
mostenisem şi eu) si aceleaşi trăsături — nas lung şi clasic (o altă moștenire), 
fată ascuţită, ochi sclipind de inteligență; doar că unchiul Alex era mai elegant 
decât tata, purta haine mai scumpe, lua mai multe suplimente genetice si părul 
lui negru era lins, pieptănat pe spate, nu răvășit ca al tatălui meu. In plus, 
unchiul Alex afișa o figură zâmbitoare, în timp ce tata rareori zâmbea. lar tata 
nu purta bijuterii, pe când unchiul avea o mulțime de inele scumpe. Iti dădeai 
seama că erau scumpe datorită gravurilor ce le împodobeau si care se schim: 
bau continuu. 

lago stătea în spatele lui. Părul său negru si cret îl făcea să semene cu un 
spion pitit după o tufă. 

— Stai liniştită. Eşti în siguranță, a spus unchiul Alex. 

Am observat că s-a întors si s-a uitat la cineva din spatele lui, cineva cu 
câțiva ani mai mare decât lago. Era un băiat înalt, cu înfățișare perfectă, 
aproape de aceeași vârstă cu mine, cu părul blond și pielea albă, netedă și fără 
cusur, care mă privea intens. 

— Pleacă de-aici] s-a răstit la el unchiul Alex. 

Schimbarea bruscă de ton m-a făcut să tresar din tot corpul. Atunci 
mi-am dat seama de un lucru pe care ar fi trebuit să-l observ de la bun început. 
Mi l-a confirmat litera E de pe dosul mâinii stângi. 

Băiatul nu era nicidecum un băiat. 

Era un Echo. 

Imediat ce mi-am dat seama de asta, am început să mă panichez si mi se 
părea că ochii lui atintiti asupra mea erau ochii unui criminal. Mi-am adus am- 
inte de mâna tatălui meu întoarsă cu palma în sus și de chipul neînsuflețit al 


mamei mele, și am simţit că inima îmi bătea cu putere, ca si când în mine n-ar 


mai fi existat alte organe, ca si când capul meu, brațele mele si stomacul meu 
ar fi alcătuit laolaltă o singură inimă îngrozită. Si deşi acel Echo a stat acolo 
doar o secundă sau două, a fost de ajuns să simt că nu mai am aer să respir şi 
am început să tip după părinţii mei. Apoi către el: 

— Tu i-ai omorât! Tu i-ai omorâti 

Unchiul s-a înfuriat şi s-a răstit și mai tare la android. 

— leşi afară, Daniel, nu vezi c-o agiti? leşi în clipa astal 

Androidul a ieșit, iar eu, ca să încerc să-mi liniștesc mintea, mi-am con- 
centrat atenţia pe figura de copil a lui lago, pe care nu-l mai văzusem de pe vre- 
mea când era un tanc. Era drăgălaş, cu ochi mari, naivi și obrăjori de ingeras, 
dar nu m-a liniştit deloc. De fapt, el chiar îmi zâmbea, însă zâmbetul lui mi se 
părea diavolesc, aşa că mi-am mutat privirea spre focul din semineu, numai că 
atunci când te afli în starea în care eram eu, până şi în dansul ftăcărilor vezi tot 
felul de lucruri ciudate. 

— Acum ti s-au uscat hainele. Am aprins focul şi am pornit sistemul de 
încălzire. Audrey, totul va fi bine. Am chemat politia si probabil că ştii de la 
părin... 

S-a oprit brusc. 

Şi-a şters o lacrimă de la ochi. Cred că suferea pentru el și, totodată, pen- 
tru mine. In fond, îşi pierduse fratele. Un frate cu care, e adevărat, nu fusese în 
relaţii foarte bune, dar totuşi un frate. 

— Aici nimeni n-o să-ți facă niciun rău. De curând am întărit măsurile de 
securitate din cauza protestelor la adresa mea. Avem plante inteligente în gră- 
dina din spate. Copoi Echo activati de senzori... Poliţişti care stau de pază non- 
stop la intrare... 

Şi-a recăpătat calmul. Îşi privea inelele de pe degete. 

— Audrey, eu sunt un om puternic. Puterea este supraestimată. Iti aduce 
mai multe probleme decât solutii, dar în astfel de momente reprezintă un avan- 
taj. Am prieteni sus-pusi... Poate ai auzit si tu, epoca întunericului s-a terminat. 


Nu pleca urechea la toate zvonurile. Poliţia este mai eficientă ca niciodată. Noi 


o finantam, să ştii. Castle. Eu îi finantez. Compania îi finanţează. lar ei vor face 
cercetări, vor verifica să vadă cum de a apărut o disfunctie în acel Echo... De- 
sigur, la un moment dat va trebui să discuti si tu cu ei, dar deocamdată hai să 
nu ne mai gândim la asta. Acum, tu esti prioritatea noastră. Trebuie să te odih- 
nesti, iar mâine va trebui să te consulte un medic. Ştiu un specialist foarte bun. 
Nu este un Echo, să nu-ti faci griji... 

Vocea i-a dispărut treptat. 

Nici nu mai auzeam ce zice. Auzeam doar cuvântul „Echo“ repetat la nes- 
fârsit. 

— Nu pot să rămân aici. N-ar trebui să fiu aici. Trebuie să ies afară. Simt 
nevoia să ies. 

Dacă n-as fi fost atât de tulburată, mi-aș fi dat seama de ironia faptului că 
tocmai unchiul Alex — omul care, mai mult decât oricine, era vinovat de 
folosirea pe scară largă a androizilor de către o cincime din populaţia care şi-i 
putea permite si de către toate companiile europene — mă consola si-mi 
spunea că totul va fi bine. 

Nu. 

Nu mă gândeam la această ironie. 

Eram preocupată să mă uit insistent la un tablou de pe perete. 

O pânză imensă care infatisa un sir de femei goale, unele având chipul 
acoperit de nişte măști — genul de măști care altădată ar fi fost purtate de 
căpeteniile de trib din Africa. 

— Ştii ce este? s-a auzit întrebarea unchiului Alex răzbătând prin starea 
mea de tulburare. 

Nu că eram capabilă să-i răspund, desi, într-o zi obisnuită, as fi stiut că 
aveam în față un tablou vechi de aproape două sute de ani, pictat în 1909 de 
Pablo Picasso, Les Demoiselles d'Avignon, una dintre cele mai inovatoare opere 
de artă de la acea dată. insă nu stiusern că era în posesia unchiului meu. 

— Este al treilea dintre cele mai scumpe tablouri din lume, a spus el. 


Tata a avut dreptate. Unchiul Alex iubea banii. Dar nu asta mă irita. Ci 


acele trupuri goale, cu masti tribale pe față, care parcă ieșeau din tablou si ve- 
neau spre mine. 

Am închis ochii, dar degeaba. 

Nu-i vedeam decât pe părinţii mei morti, intinsi pe podea, şi pe Alissa cu 
cuțitul in mână. 

Era cea mai sinistră farsă din univers — tata, care era pasionat de 
obiectele vechi si demodate, să fie omorât împreună cu mama în cel mai brutal 
$i mai rudimentar mod cu putință. lar când farsa este foarte reuşită, nu începi 
să râzi, ci să tipi. Da, când cade masca, tipi ca speriat de moarte, iar eu asta am 
făcut atunci, am tipat. Tipam în timp ce lago stătea si se uita tăcut, iar unchiul 
mă mângâia pe brat, încercând în zadar să mă liniștească. 

Apoi unchiul Alex s-a ridicat în picioare. 

— Aşteaptă o clipă, a spus el şi a ieșit din cameră. 

Am rămas doar eu cu lago. 

Purta o salopetă confecționată cu spray cu nano-fibre. Un combinezon 
mulat pe corp. Când a văzut că mă uitam la hainele lui, și-a tras gluga pe cap şi 
şi-a acoperit fata cu o voaltă. In secunda următoare a dispărut cu tot cu costu- 
matia de pe el. 

Sigur, dacă aş fi fost mai bine informată, mi-aş fi dat seama că era un 
invizicombinezon şi că lago nu făcuse decât să-l comute pe modul proiecţie, 
aşa încât toate nano-camerele din țesătură înregistrau imagini din încăpere si le 
proiectau perfect pe suprafata hainei, de nici nu făceai diferenţa între proiectie 
și restul încăperii. Nu văzusem în viața mea un invizicombinezon atât de 
reușit. In starea mea delirantă, tocmai mă întrebam unde plecase, când, deo- 
dată: 

— Buul 

Chipul i-a apărut din senin chiar în fata mea. Atât de aproape încât îi 
simțeam mirosul de căpşuni al gumei de mestecat. A început să râdă. M-am 
gândit că poate nu ştia ce se întâmplase. N-avea decât zece ani. Poate că nu 


înțelegea situația. 


Da, probabil. 

Pe un ton indiferent mi-a explicat că avea o adevărată colecţie din cele 
mai bune invizicombinezoane din lume, făcute cu spray-uri cu fibre; pulveriza 
pe el fibrele de bumbac care conţineau camere de filmat şi nano-ecrane minus- 
cule pentru a deveni invizibil. Zicea că n-aş sti niciodată dacă aş fi singură sau 
nu. 

Apoi s-a dat mai în spate, îndepărtându-se de mine. 

N-ai cum să urăști un copil de zece ani. Sau cel putin asta crezusem eu 


până atunci. 

Vara trecută am avut un accident de mașină. Eu, mama şi tata. La vremea 
aceea, a fost cel mai înspăimântător moment din viața mea. 

Cel mai bine îmi aduc aminte cum a tipat mama. Ne întorceam dintr-o 
vacanţă în Fiji — singura insulă din Pacific (în afară de Hawaii) care nu a fost 
înghițită de apele oceanului. 

Tata nu făcea vacanțe simulate. intotdeauna voia să mergem în locuri 
reale. Sinceră să fiu, la fel și mama. Fusese o vacanţă reușită. Mama și tata nu 
se mai certaseră. Vremea a fost frumoasă. Am făcut scufundări și am văzut re- 
cifele de corali. Localnicii au fost prietenoși. La întoarcere, am plănuit să o 
luăm pe magistrala magnetică spre Australia, apoi pe una dintre noile rute 
super-rapide dintre Sydney și Londra. După aproximativ un minut, vehiculul 
nostru, un Alpha-Glide vechi si instabil, a început să huruie. 

— Viteza de deplasare este prea mare, ne-a comunicat computerul de 
bord. Am depășit 20 000 de mile pe oră. 

Mi se părea şi mie că ne deplasam prea repede. 

— Vă recomand să reduceti manual viteza. 

Reducerea manuală a vitezei era periculoasă, desigur. Deoarece maşinile 
circulau cu aceeași viteză pe șinele magnetice. Chiar dacă maşina era dotată cu 
un sistem antigravitational care dădea impresia că circulam cu o viteză de o 
mie de ori mai mică decât cea reală, tot se simțea că mergem mult prea repede. 
Şi atunci s-a întâmplat accidentul. O cădere bruscă, de parcă ne-am fi aflat într- 
un montagne-russe. Maşina cu care călătoream a căzut o sută de metri. A fost 
o pană de energie magnetică. Mașina era prea veche pentru respectiva linie de 
deplasare. 

Aşadar, ne-am prăbușit rapid prin aer. Eu $i mama stăteam în spate, în 
siguranţă, pe locurile pasagerilor. Dar mașina era veche, de la începutul sec- 
olului. Nu avea funcţie de securitate pentru eventualitatea că nu stăteai pe locul 
tău. lar tata se ridicase pentru a acționa frâna manuală. 


— Leol a tipat mama. 


Tip3tul acela dovedea fără umbră de îndoială că mama îl iubea pe tata 
mai mult decât orice pe lume. M-a șocat să văd cât de mult te iubeam/ dar sub 
turnuri separate e o singură stâncă (Neo Maxis). 

Maşina lovise cu putere suprafața apei, iar tata a tipat în momentul im- 
pactului. Până atunci nu-l mai auzisem tipand de durere. 

— Tatăl am strigat eu în timp ce maşina a continuat să se scufunde în 
ocean. 

— Sunt bine, a zis el. 

Dar nu era bine deloc. Picioarele îi fuseseră zdrobite și trunchiul, răsucit. 
Insă, în ciuda durerii, tata a avut prezența de spirit să apese pe triunghiul roșu 
de pe tabloul de comandă și să trimită un semnal SOS, așa că o acva- 
ambulanță australiană a ajuns la vehiculul nostru înainte să rămânem fără oxi- 
gen. 

Timp de un an de zile după aceea am continuat să-mi amintesc diverse 
lucruri despre accident. Erau doar imagini. Bulele de aer din exterior. Intunec- 
imea oceanului. Mama luptându-se să dea la o parte perna de aer care o prote- 
jase pentru a ajunge la tata. Eu, la fel. Lămpile de un albastru fosforescent care 
străluceau în întuneric. Chipul tatei care striga de durere din două motive. 

Tata fost trimis la spitalul din Sydney. Nu se putea mișca de la brâu în 
jos. Asta era marea problemă. 

Desigur, nouă din zece astfel de cazuri se rezolvă cu ajutorul 
nanochirurgiei. Tatei nu-i plăcuse această idee fiindcă lui nu-i plăcea nimic din 
ce începea cu nano. 

— Eo nebuniel Abia ținem pasul cu tehnologia pe care o putem vedea, ce 
să mai zic de chestiile pe care nu le putem vedea. 

Dar dacă voia să nu rămână paraplegic, nu prea avea de ales. Operația a 
avut un succes aproape total, doar piciorul drept continua să-l doară, motiv 
pentru care trebuia să meargă cu ajutorul unui baston şi să ia analgezice. 

Bunica a rămas la noi o bucată de vreme, la început, când tata trebuia să 


stea la pat. Tata încerca să se arate prietenos când se afla ea prin preajmă, dar 


când eram doar eu şi mama, ne spunea imbufnat că ar trebui să se întorcă pe 
Lună, să-şi termine de scris cărțile ei stupide. Tata se necăjea din orice. Şi-a 
lăsat să-i crească barbă. 

— Avem nevoie de un Echo, a spus mama. Nu doar pentru educația lui 
Audrey, ci şi pentru noi. Uite, faci prea mult efort şi văd că ai dureri. Nu-i cin- 
stit nici față de tine. Toată lunea foloseste androizi în ziua de azi. Ştiu că scrii 
împotriva lor, dar scrii şi împotriva capsulelor de imersiune si uite că tot avem 
una. Nu ne mai putem bizui pe robotul ăla stupid din anii 2050. 

„Robotul ăla stupid din anii 2050" era Travis (servitor inteligent person- 
alizat, dotat cu viziune robotică artificială). Era de înălțimea unui om, dar nu 
avea înfăţişare umană. Era fabricat din materiale plastice si metale $i funcționa 
pe baza unui acumulator litiu-ion care trebuia reîncărcat în fiecare noapte. Era 
deja mult prea uzat, iar acum, de fiecare dată când îl puneai în funcțiune, se 
mișca în direcția greşită şi repeta mereu nume de legume. 

— Mamă, am intervenit eu încercând s-o linistesc. 

— Mă îngrijorează că, atunci când mă voi întoarce la serviciu. nu voi mai 
avea timp să mă ocup de toate, vom avea nevoie de cineva care să ne ajute. In 
ziua de azi, androizii nu costă mult. Până în o mie de unidolari. Mai ieftin decât 
maşina pe care am cumpărat-o în locul celei vechi. 

Câtva timp, tata n-a mai zis nimic. Stătea pe maginea patului, stram- 
bându-se de durere. Undeva, prin apropiere, se auzea Travis care repeta 
întruna cuvântul ,,napi". 

Tata îşi bătea ușor buza cu degetul gros al mâinii. S-a scărpinat în barba 
neagră. Apoi s-a uitat la mine. Oricât de supărat ar fi fost, la mine se uita întot- 
deauna cu o privire blândă. 

— Audrey, tu ce părere ai? În casa asta există democrație. Prin urmare, tie 
îti revine votul decisiv. Dacă tu zici că ar trebui să avem un Echo, vom 
cumpăra un Echo. 

— Eu cred..., am început eu încet și aproape surprinsă de propriul meu 


răspuns. Eu cred că ar trebui să luăm un Echo. 


El a clătinat din cap. A încercat să zâmbească. 

— Bine, dar să fie unul fabricat de Sempural Nu vreau să contribui la 
megalomania fratelui meu. 

Mama a zâmbit. 

— Vom cumpăra un Sempura. Stai liniştit. 

$i atunci am simţit că o părticică din mine s-a scufundat, ca o mașină 
într-un ocean. 

Abia puteam să respir. 

Până atunci nu-mi dădusem seama că există o legătură între dragoste şi 
aer. Când oamenii pe care îi iubeşti te părăsesc, iti iau $i aerul pe care îl respiri. 
Sau o parte din el. Cel putin aşa ai impresia. 

Aveam doar un singur gând. imi doream să mor. 

As vrea să mor $i eu pentru că mortii nu simt durere. Sau sentimente de vi- 
novăţie. Era doar vina mea. Eu am fost de acord să luăm un Echo. Eu am avut 
votul hotărâtor şi am spus da. 

L-am auzit pe unchiul Alex zicându-i ceva băiatului Echo afară, pe hol. 
Vorbea cu el pe un ton scăzut, dar aspru. 

— Tu n-ai ce să discuti cu ea, Daniel, ai înțeles? Să nu cumva să-ți vină în 
cap vreo idee, m-ai auzit? 

Androidul n-a răspuns. 

Unchiul Alex s-a întors în cameră. L-a mângâiat drăgăstos pe lago pe păr. 

— Ce bine că lago va avea în casă pe cineva mai aproape de vârsta lui. El 
nu merge la şcoală. Are profesor particular. Un Echo. Madara. Eu muncesc 
foarte mult. Chiar și când sunt acasă muncesc. De-aceea spun că e minunat că 
lago va avea cu cine să interacţioneze. Cu cineva real. 

Unchiul Alex tinea ceva în mână. Un recipient transparent de aerogel, cu 
logoul albastru al companiei Castle Industries. L-a deschis și mi-a arătat ce era 
înăuntru: două discuri făcute dintr-un material alb şi delicat. 

— Sunt neuropaduri, a spus unchiul Alex. Ceva mult mai bun decât cap- 


sulele revitalizante de ştergere. indepărtează durerea fără să şteargă memoria 


sau să afecteze sănătatea mentală. Monitorizează activitatea creierului şi o re- 
glează prin electromagnetism. Probabil că în momentul ăsta undele tale cere- 
brale oscilează puternic. Astea linistesc apele agitate ale minții și le transformă 
într-un lac liniştit, a adăugat el zâmbind. 

Mi-a lipit discurile pe tâmple. 

— Îşi schimbă instantaneu culoarea pentru a se adapta la nuanta pielii. 
Gata. Vei simţi aproape imediat efectele. Este un produs nou-apărut. Va ieşi pe 
piaţă abia anul viitor. 

A avut dreptate. 

Am simţit efectele imediat. Durerea emoţională copleșitoare din urmă cu 
câteva secunde începea să dispară si în locul ei... ei bine, nu mai simțeam 
nimic. Era un vid, o neutralitate, un nesfarsit nimic. 

— Te simţi mai bine? 

— Cred că da, am spus eu simțindu-mă cuprinsă de o oboseală incred- 
ibilă. 

Unchiul Alex a zâmbit. Mie a început să mi se incetoseze privirea încât la 
un moment dat mi s-a părut că în locul lui îl vedeam pe tata. 

— Si-acum la culcare, a zis el. lago si cu mine te vom conduce în camera 
ta. lar mâine, după cum iti spuneam, vom merge la un specialist. La doamna 
Matsumoto. Fii liniştită, Audrey. Aici esti în siguranță. 

Am mers printr-un hol imens, plin cu obiecte de artă, am trecut pe lângă 
o bucătărie şi o uşă înaltă şi îngustă. 

— Aici e sala armelor, m-a lămurit unchiul Alex, dar eu eram prea absentă 


ca să-mi fac griji. 

M-am trezit dintr-un somn adânc, fără vise, când am auzit un zgomot la 
fereastră. 

Mă aflam la cel de-al doilea etaj al casei. Oare ce anume putea să bată în 
geam? Acest lucru ciudat nu m-a tulburat deoarece purtam neuropadurile, dar 
m-am dat totuşi jos din pat si m-am dus la fereastră. Nu era nevoie să fac asta. 

M-am apropiat. N-a trebuit decât să mă gândesc că se deschid jaluzelele 
şi s-au si deschis fiindcă erau prevăzute cu neuroreceptori. Intreaga Londră 
fremăta şi strălucea în noapte. Sloganul companiei Castle Industries, de cu- 
loare indigo incandescent, apărea și dispărea întruna printre nori. 

Stati linistiti! E Castle. 

M-am apropiat de geam atât de tare încât aproape că îl atingeam cu 
nasul. Afară, în dreapta mea, se vedea ceva escaladând zidul. Sub mine erau 
două niveluri. Dar casa avea plafoane înalte. Până la etajul doi era o înăltime 
foarte mare. Totuşi, acel ceva urca şi încă repede. 

la te uităl 

Băiatul Echo, Daniel. 

Se uita în sus, spre mine. imi făcea semn cu mâna să deschid fereastra. 
Dar eu n-am deschis-o. Chiar si cu neuropaduri aplicate pe tâmple îmi dădeam 
seama că nu trebuia s-o deschid. 

Zicea ceva, dar nu intelegeam ce, apoi a început să se cațăre pe un burlan 
din oțel care trecea chiar pe lângă fereastra mea. Era puternic si urca mai re- 
pede decât un om, dar mie nu-mi era teamă. Creierul meu era forțat in mod 
artificial să se calmeze. Observam totul cu detaşare, ca și cum s-ar fi întâmplat 
într-o carte, ca şi cum nu mi s-ar fi întâmplat mie. 

Pe urmă a mai apărut un Echo. 

Era o femeie cu părul rosu (abia îi distingeam culoarea), împletit într-o 
cosiţă lungă. Tinea în mână o armă. Dar nu era o armă oarecare. 

Nu. 


Era o armă pe care o văzusem doar în holofilme. Un pozitron cu aspect 


elegant, din aerogel si argint. Din cele care folosesc tehnologia antimaterie si, 
deci, nu doar că te omoară, dar te şi dezintegrează, te fac să dispari. Nu lasă 
urme, nu mai rămâne nimic din tine. Da, da. O armă înfiorătoare. Tata spera ca 
o astfel de armă să nu iasă niciodată pe piaţă. Nu iesise — deocamdată. Era 
probabil cea mai rară armă din câte există. Detinuta doar de o mână de oameni 
superbogati si superputernici. Totuşi, această armă fusese luată (aveam să 
înțeleg mai târziu) din rastelul cu arme al unchiului Alex de la parterul casei — 
iar femeia o îndrepta spre celălalt Echo, Daniel, căruia îi ordona să coboare. 

El mă fixa cu privirea si, în ciuda întunericului şi a faptului că purtam neu- 
ropadurile, aveam senzaţia că ceva era în neregulă cu el. Privirea lui mi se 
părea altfel: mai amenințătoare şi mai intensă decât cea a altor Echo pe care ii 
văzusem până atunci. Chiar şi decât a Alissei. S-a oprit o clipă, ținându-se de 
burlan, dar pe urmă și-a dat seama că nu se poate împotrivi roscatei. 


A coborât şi, până a ajuns jos, nu şi-a luat ochii de la mine. 


M-am întors în pat nu foarte tulburată, de parcă ar fi fost vorba de un vis. 

Se pare că neuropadurile erau făcute nu doar să-ți stabilizeze dispoziţia 
generală, dar şi să te ajute să dormi. Am adormit din nou foarte repede, doar că 
de data asta am avut un vis. l-am visat pe părinţii mei, apoi l-am visat pe 
Daniel. Se făcea că intrase peste mine pe fereastră și îmi punea mâna la gură ca 
să nu tip. 

Dar totusi, am dormit. 

Când m-am trezit iar, era ora nouă dimineața $i mi-am dat seama că neu- 
ropadurile își făcuseră treaba destul de bine ca să rezist să nu le dau jos. 

— Lumină, am spus eu obosită si imediat s-a aprins lumina. 

De-afară se auzea zarvă. Nişte voci îndepărtate care scandau ceva. Un 
protest probabil. In ultimul timp, Londra devenise un oraş al protestelor. Ştiam 
lucrul acesta pentru că deseori se ducea si tata, chiar dacă mama nu fusese 
niciodată de acord ca el să participe. 

Stăteam într-un pat imens, într-o cameră de oaspeți mare şi elegantă. 
Așternuturile nu miroseau a levănţică si a flori de tei cum miroseau acasă la 
mine, ci a primulă şi a patchouli. Mi-am dat seama de asta deoarece asternu- 
turile erau dotate cu nanotehnologie, iar inscripţia albă a licărit discret pe bum- 
bacul verde când m-am dezvelit. Parfumul din această dimineaţă are note de 
primuld, cu efect revigorant, şi de patchouli, cu efect calmant. 

Imi lăsasem info-lentilele acasă, dar am observat că unchiul Alex îmi 
lăsase o pereche lângă pat, într-un etui cu sigla simplă a companiei Castle, 
silueta albastră a unui castel cu trei turnuri, care apărea pe toate obiectele, de 
la capsulele de imersiune până la recipientul din aerogel al neuropadurilor. O 
vedeam chiar şi afară, pe geam. Aseară nu observasem decât sloganul; oricum, 
atunci nu observasem mai nimic, doar pe Daniel care urca la mine. 

Logoul apărea inscripționat pe o uriaşă sferă rotativă care plutea dea- 
supra clădirilor Londrei şi al unei rețele de sine magnetice si de trafic rapid, 


întortocheate ca nişte spaghete. 


Bineînţeles că ştiam unde era amplasată sfera. Era chiar deasupra Zonei 
de Resurectie, fondată de Castle Industries. Mai demult, înainte să mă nasc eu, 
aceasta fusese o parte frumoasă şi liniştită a oraşului, cunoscută sub numele 
de Parcul Regent, dar acum era sediul celei mai controversate afaceri a com- 
paniei Castle — o grădină zoologică imensă, cu specii altădată dispărute care 
au fost readuse la viață prin secventializarea genelor. Sigur, nu toate fuseseră 
readuse la viață. Oamenii știu acum că nu vor putea niciodată să recreeze di- 
nozaurii deoarece ADN-ul tor nu s-a conservat suficient de bine. Dar acolo se 
adăposteau alte specii — urși polari. urși panda, păsări dodo, gorile de munte, 
mamuti lânoși, tigri si (cea mai controversată dintre toate) oameni de Nean- 
derthal. 

Din poziţia în care stăteam, sprijinită de perne în acel pat ciudat, nu 
puteam vedea în interiorul zonei, vedeam doar vârfurile copacilor. Totuşi, îmi 
dădeam seama că dintr-acolo venea zgomotul. 

Scandările. 

Era un protest la adresa Zonei de Resurectie. Tata ar fi știut despre el, 
poate chiar ar fi plănuit să participe. Dar presupun că însăși cartea pe care o 
scria reprezenta un fel de manifest împotriva Zonei de Resurectie, principalul 
argument fiind acela că aici se găseau neanderthalienii — ființe umane reale 
care trăiau în grote. Mama îi interzisese tatei să participe la proteste. Sau măcar 
încercase. 

— Leo, zicea ea. Leo, esti egoist. 

— Egoist? Pentru că încerc să apăr viitorul nostru, al tuturor înseamnă că 
sunt egoist? 

— Un manifestant în plus sau în minus nu contează. 

— Ca să faci diferente, întotdeauna contează si unul singur. 

— Bine, lasă, ce-ai zice să petreci mai mult timp cu noi? Ne plăcea atât de 
mult ziua de sâmbătă. Mai tii minte diminetile de sâmbătă când mergeam la 
Centrul Acvatic din Paris? Preferi să mărsăluieşti cu o gloată de anarhiști vio- 


lenți în loc să-ți petreci timpul cu familia ta? 


— Te-ai schimbat. Altădată si tu credeai în lucrurile astea. Acum în ce 
crezi? In yoga? 

— M-am maturizat, Leo. Intelegi? Am intrat in lumea reală. A lucrurilor 
reale. Ca să câștig bani. Ca să pot avea grijă de familia noastră. Nu înţelegi 
asta? 

In acel moment, tata mormăia ceva şi se retrăgea în biroul lui. Mama 
rămânea în bucătărie, se uita la mine și zicea: 

— Imi fac griji pentru el. 

Apoi se încrunta şi se răstea la Travis, spunându-i să înceteze cu 
trăncăneala despre castravetii de mare, după care se întorcea din nou spre 
mine. 

— Taică-tău mă oboseste, zicea ea luând o pastilă pentru creier și clipind 
din ochi în timp ce parcurgea mesajele primite pe mental-messenger. 

— Il iubesc, Audrey. Dar îmi mănâncă zilele. Orice-ai face, să nu ajungi 
ca el. Să nu ajungi să-ți îngrădeşti viata din cauza principiilor. Şi-acum, vino, e 
sâmbătă. Am ceva timp liber. Hai să mergem în America să vizităm nişte galerii 
de artă şi să ne distrăm. 

ane 

In lume existau o mulțime de locuri ca Zona de Resurectie și majoritatea 
n-aveau nicio legătură cu compania Castle Industries. După cum îmi spunea 
tata, unchiul Alex era doar unul dintre multi alții care cdstigau bani din astfel de 
afaceri. Şi totuşi, faptul că ma aflam aici mă facea să mă simt stingheră. 

In fond, nu fusesem în viata mea acasă la unchiul Alex. Cu doi ani în 
urmă, de Crăciun, îi invitase pe părinţii mei la el, dar ai mei îl refuzaseră. 

— Il iubesc pe fratele meu, mi-a spus tata atunci. Il iubesc pentru că este 
fratele meu mai mic si trebuie să-l iubesc, dar asta nu înseamnă că vreau să pe- 
trec mult timp cu el ascultandu-l. Sau să-i vizitez casa aia luxoasă. Vezi tu, Au- 
drey, fratele meu este un om foarte înțelept si fermecător care, sunt ferm con- 
vins de asta, crede că ajută omenirea să progreseze dacă pune noua tehnologie 


la dispoziţia oricui. Dar, în opinia mea, face multe lucruri dăunătoare societăţii. 


Acesta a fost motivul pentru care, atunci când a venit vorba să ne 
cumpărăm un Echo, a ales-o pe Alissa, care nu era un produs Castle. Era de la 
Sempura, companie ale cărei produse erau mai scumpe, dar considerate a fi de 
calitate superioară. Sempura nu contribuise la readucerea la viață a nean- 
derthalienilor. Această companie producea doar androizi, roboți şi mașini. 

— Unchiul Alex înoată în sensul curentului și eu înot împotriva lui, au 
fost vorbele tatălui meu în acel Ajun de Crăciun. Nu-i de mirare că uneori am 
senzaţia că mă înec. 

Chiar dacă nu ne-am dus niciodată în Hampstead, îl vedeam totuși pe 
unchiul Alex. El venise în Yorkshire de câteva ori, însă niciodată cu lago, și 
întotdeauna se arătase foarte blând şi afectuos fata de mine. Când am împlinit 
nouă ani, ne:am pomenit cu el la ușă; mi-a adus o capsulă de imersiune de 
ultimă generaţie. Acum îmi dau seama că gestul lui nu prea i-a încântat pe 
părinţii mei. Uneori se simţea o tensiune între ei, dar de obicei din cauza tatei. 
Sinceră să fiu, unchiul Alex nu mi se păruse niciodată dispus să înceapă o 
ceartă. 

Auzind pași pe pietrisul de-afară, m-am ridicat din pat şi m-am dus la fer- 
eastră. in depărtare, mai sus $i mai la sud de Zona de Resurectie, luminile 
cartierelor sărace din Cloudville licăreau ca un nor negru de furtună încărcat de 
electricitate. M-am apropiat și mai mult de geam şi am privit în jos. 

Presupun că, într-un fel, mă aşteptam să văd pe cineva urcând spre fer- 
eastra mea. Dar nu era nimeni. 

Am văzut patru Echo care îngrijeau straturile de flori. Erau două femei si 
doi bărbaţi. Nu semănau deloc unul cu altul. Un bătrân cu barbă albă; un băr- 
bat mai tânăr și mai voinic, cu părul lung şi negru; o femeie cu părul blond, 
care semăna destul de bine cu Alissa, doar că era ceva mai în vârstă; şi un 
Echo conceput să arate ca o femeie de douăzeci de ani, cu pistrui ce păreau 
absolut autentici $i părul roscat împletit într-o coadă lungă. 

Abia după câteva momente mi-am dat seama că aceea era femeia pe care 


o văzusem cu o seară înainte. Cea care îl urmărise pe Daniel cu arma în mână. 


Lângă ei se afla un robot. Un robot obișnuit, din otel, foarte asemănător 
cu o grămadă de compost ce se deplasa singur, aduna buruienile și alte resturi 
pe care cei patru Echo le piguleau din straturile de flori. 

Ceva mai departe de ei, un alt Echo stătea cocotat într-un levibord. Era el. 
Cel care semăna cu un adolescent de şaisprezece ani, înalt, blond și cu tenul 
alb, dar ale cărui trăsături perfecte erau acum mai evidente în lumina zilei. 
Ștergea sângele Alissei de pe maşina părinţilor mei care plutea la câțiva cen- 
timetri deasupra sinelor magnetice. Maşina, un Slipstream în forma unei 
jumătăți de ou, depăşise posibilitățile financiare ale părinților mei. După acci- 
dent, mama insistase să cumpărăm una mai scumpă. Dar acum, pe lângă vila 
și domeniul unchiului meu, nu părea deloc scumpă. lar funcţia de autocurățare 
cu care fusese prevăzută era practic inutilă. 

il priveam fascinată pe băiatul Echo în timp ce spăla sângele cu ajutorul 
unei găleți și al unui burete. 

Când l-am văzut la început, m-am speriat. Oare acum de ce nu mă spe- 
riam? De ce nu m-am speriat azi-noapte? Am încercat să mă gândesc la ce li se 
întâmplase ieri părinților mei și chiar m-am străduit să simt ceva. Apoi mi-am 
amintit că purtam neuropadurile. Voiam să-mi aduc aminte de părinții mei și 
de tot ce se întâmplase. Aşa că mi le-am scos, dezlipindu-le de pe piele unul 
câte unul, şi aproape instantaneu reacţiile chimice din creierul meu s-au 
schimbat si am resimţit senzaţia de groază. 

Vasăzică asta simţi când îi pierzi pe oamenii pe care îi iubeşti. 

Nu e doar un sentiment de tristețe, asa cum se spune de obicei. 

Nu. 

E mai rău de-atât. 

E groaza absolută că ai rămas singur. 

Am simțit spaima ca pe o gheară în piept. 

Aveam cincisprezece ani, dar mă simțeam ca un copilas care ţipă pentru 
că a fost abandonat. Nu tipam literalmente... Simteam o groază foarte 


silențioasă, dar totuşi groază. Un fel de prăbuşire interioară, o prăbușire 


sufletească, şi n-aveam nimic de care să mă agit. 

Abia puteam să respir. 

Băiatul Echo și-a dat seama că îl privesc și s-a uitat la mine. M-a privit 
îndelung cu ochii aceia care mie mi s-au părut reci. Am simţit că nu mai am 
aer, că parcă mă înec, si m-am îndepărtat de la fereastră, apoi m-am grăbit 


să-mi lipesc neuropadurile pe tâmple. 

La scurt timp după aceea, unchiul Alex a bătut la uşa mea. Am deschis. 
Stătea în prag îmbrăcat în negru de sus până jos, cu o tavă în mână. 

— M-am gândit să-ţi aduc chiar eu micul dejun, a spus el. Şi tot eu l-am 
pregătit. Fără ajutorul unui Echo. Terci de ovăz, pâine de porumb, suc de napi 
și portocale îmbunătățite genetic, ciocolată. Pot să-ți prepar si un ceai rosu 
dacă vrei ceva cald. Știu că ieri nu te-ai atins de mâncare, dar acum cred că e 
cazul să mănânci ceva, Audrey. Dacă poți. 

M-am uitat la terciul de ovăz şi mi-am dat seama că nu mai mâncasem 
nimic după shake-ul de banane din ziua precedentă. Eram lihnită de foame, dar 
tot nu voiam să mănânc. 

— Tatălui tău îi plăcea pâinea de porumb. a zis unchiul Alex uitându-se 
spre tavă cu o privire melancolică. Pe vremea când eram copii, o mâncam unsă 
cu unt. Sigur, asta se întâmpla înainte să fie interzis untul. 

Am luat tava şi mi-am dat seama că, desi purtam neuropadurile, îmi 
tremurau mâinile si picioarele. Când a văzut asta, unchiul Alex mi-a luat tava $i 
a aşezat-o pe o măsuţă din mijlocul camerei. N-o mai văzusem până atunci. 

De fapt, abia atunci am observat si alte detalii din cameră. Un divan lângă 
perete, un televizor antic, datând probabil din anii 2020, o oglindă imensă, un 
covor luxos, din nano-fibre, care își schimba discret $i continuu culoarea, de- 
venind când albastru, când violet („Culorile somnului“, mi-a explicat unchiul 
Alex), o capsulă de imersiune de dimensiuni reduse într-un colt („In caz că vrei 
să vorbeşti cu cineva sau doar să evadezi puţin”) și o ușă care dădea într-o 
cameră de baie separată. Mai era si un tablou pe perete. Nişte siluete roșii pe 
un fond albastru. O siluetă cânta la vioară, alta, la flaut. Alte trei stăteau 
aşezate, cu genunchii apropiaţi, si ascultau. 

— L-am cumpărat de la muzeul Hermitage din Leningrad. Din Rusia. 
inainte de războiul civil de acolo. iti place? m-a întrebat el. 

— Este un Matisse, am zis eu, ceea ce nu era un răspuns real. Adevărul 


este că, având neuropadurile pe tâmple, nu-mi dădeam seama dacă era o 


pictură bună sau una proastă. Poate că trebuia să poți simţi durere şi tristețe ca 
să poți aprecia arta. 

Unchiul Alex a clătinat din cap impresionat. 

— Ştii o multime de lucruri pentru o fată de cincisprezece ani. 

— Mama adora pictura. Obisnuia să mă ia cu ea la galeriile de artă. Une- 
ori făceam vizite reale. Alteori intram amândouă într-o capsulă şi făceam vizite 
virtuale. 

— Mama ta era o femeie foarte inteligentă. Fără îndoială că ti-a fost un 
profesor foarte bun. Tatăl tău făcea vreodată lecţii cu tine? 

Am scuturat din cap că nu. 

— Nu prea. Era prea ocupat să scrie. 

Unchiul a râs scurt, cu mâhnire. 

— In special despre Castle Industries! 

Nu i-am răspuns la această remarcă. M-am mulțumit să spun: 

— Dar să ştii că uneori mă învăța despre arta scrisului. Era de părere că 
vorbele sunt ca niște arme. Dacă găseşti cuvintele potrivite, ele pot căpăta o 
putere extraordinară. Ele îi pot ajuta pe oameni. Sau îi pot răni. Mă învăța mai 
ales prin propriul lui exemplu. Să am principii. Să fac ce trebuie chiar dacă este 
greu. Şi m-a învățat să gătesc. 

Unchiul Alex a clătinat din cap si m-a privit cu un aer stânjenit. Am obser- 
vat că avea buze subțiri. Mai subţiri decât ale tatei. Tola îmi zisese odată Să nu 
ai niciodată încredere în persoanele cu buzele subtiri, dar Tola era cam superficială 
$i răutăcioasă când venea vorba de astfel de lucruri. 

— Problema este că adevărul e la fel ca moralitatea. Diferă de la o per- 
soană la alta. Ce este adevăr pentru unul, pentru altul este minciună. Probabil 
că a spus lucruri oribile despre mine. 

M-am așezat la masă, am luat lingura în mână şi am început să mănânc 
din terciul de ovăz. N-am putut decât să iau o gură, deși purtam neuropadurile. 

— Nu, n-a spus lucruri oribile. li plăcea de tine şi-mi spunea mereu că 


esti un om bun. Zicea că a fi civilizat înseamnă să te întelegi bine cu un om, 


chiar dacă ai opinii diferite de ale lui. 

Acesta era adevărul, dar unchiul Alex nu părea convins. 

— Chiar așa spunea, am adăugat eu. 

— Audrey, ascultă-mă. Esti sânge din sângele meu. Faci parte din familie 
şi familia este importantă. Am să mă străduiesc din răsputeri să te fac să te 
simţi aici cât mai confortabil... l-am anuntat pe cei de la birou că voi sta acasă 
săptămâna viitoare. N-am să plec de-acasă, iti promit. In Europa, sediul nostru 
este la Cambridge, la doar câteva minute de mers cu automagul, dar sincer să 
fiu, pot să coordonez totul de aici. $i știu că ai o problemă cu androizii. Am să 
rămân lângă tine. 

— Da, am spus eu cu gândul la androidul blond care încercase să ajungă 
în camera mea în noaptea dinainte. Chiar mi-e teamă. Unul dintre ei a încercat 
să ajungă în camera mea azi-noapte. Pe geam. A urcat pe zid și a vrut să intre 
peste mine. Era cel pe care l-am văzut aseară. Daniel. 

O umbră de îngrijorare a străbătut pentru o fracțiune de secundă chipul 
unchiului meu, dar imediat și-a recăpătat calmul sau cel putin așa părea. 

— Nu te îngrijora din pricina asta. Androizii au nevoie de numai două ore 
pentru reîncărcare pe timpul nopții. Ştii asta. Așa că ei lucrează și noaptea. Fac 
tot felul de activități de întreținere. In afara casei. Uneori burlanul pentru scurg- 
erea apei de ploaie se înfundă. Probabil că a urcat să-l desfunde. 

— Dar mai era o femeie Echo. Avea o armă și ameninţa că-l omoară. Sau 
cel putin asa am crezut. 

— Care dintre ele? 

l-am spus care. 

— Ah, Madara. Este un prototip pentru armată. incerc să-mi dau seama 
dacă e cazul să încep să-l produc in serie. Cred că am s-o fac. Mă gândesc să 
continui demersurile pentru brevetarea ei. Este foarte bună. Ea se ocupă de se- 
curitatea mea pe timpul noptii. Patrulează pe tot domeniul. Este programată 
să-și exercite autoritatea asupra celorlalți Echo. Crede-mă, nu e vorba de ceva 


necurat. Nu s-a petrecut nicio disfunctionalitate. 


— OK, am spus eu in timp ce îngrijorarea imi era adormită de neu- 
ropadurile de pe tample. 

Unchiul Alex s-a aşezat pe patul meu, și-a impreunat mâinile ca pentru 
rugăciune. apoi a inspirat adânc, încercând să-și aleagă cuvintele potrivite. 

— E de înteles teama ta fată de androizi, dat fiind ce s-a întâmplat, dar 
vreau să-ți spun ceva. Androizii de aici sunt altfel decât cel care ţi-a ucis 
părinţii. Am vorbit cu poliția. Au văzut înregistrarea de pe camerele de 
supraveghere şi au confirmat că acela era un produs Sempura, nu unul de-al 
nostru. Iti dai seama de asta după faptul că ea avea ochii căprui, iar androizii 
noştri au ochii verzi. Ştiai lucrul acesta? 

l-am spus că da. In plus, știam deja că Alissa era un produs al companiei 
Sempura. Mi-am amintit ce figură a făcut tata în ziua când am primit-o. Una 
plină de dispret. 

— Este un Echo, îi spusese mama. Nu-i sfârsitul lumii. 

— Nu văd nicio diferență, a replicat tata şi s-a apropiat șchiopătând ca să 
se uite mai bine la Alissa. 

Mă pregăteam să mai iau o lingură din terciul de ovăz. 

— Asa ceva nu s-ar fi putut întâmpla cu niciunul dintre produsele noas- 
tre. Ştii, noi ne asigurăm că proiectantii noștri inserează nişte blocaje. Ele lim- 
itează acțiunile unui Echo, dar îi protejează pe proprietarii lui. După ce termini 
de mâncat micul dejun, te va consulta doamna Matsumoto, specialista de care 
ţi-am vorbit. 

— Este un program? am întrebat eu. 

— Nu. Sunt situații când chiar si eu sunt convins că nimic nu poate fi 
mai bun decât o întâlnire față în față cu o ființă umană. Si nu există specialist 
mai bun decât doamna Matsumoto. Doamna Matsumoto este cea mai bună. 
Cere niște onorarii foarte mari $i este foarte solicitată. Dar uite că uneori prinde 
bine să ai un unchi bogat şi influent. 

Mi-a făcut cu ochiul. Gestul lui aproape că m-a făcut să zâmbesc sau mai 


bine zis să schitez un surâs. A zâmbit si el drept răspuns. Credea probabil că 


era un progres din partea mea. 

Unchiul Alex m-a privit cu atenţie. Părea îngrijorat de ceea ce urma să 
spună. Mă privea printre gene de parcă i-ar fi fost teamă de felul cum voi 
reacţiona. 

— Este un doctor al minţii. Ea m-a ajutat după ce soția mea m-a părăsit. 
Știu că nu mai sunt la modă astfel de doctori din anii 2090, dar, după cum 
ţi-am zis, este cea mai bună din lume. Cred că ea te poate ajuta. 

— Unde este? 

— Aici, în Londra. Am să te duc la ea. 

Nu tineam neapărat să merg. Lumea exterioară mi se părea brusc un con- 
cept terifiant. 

— Mă simt bine, am zis eu. Cred că deocamdată vreau să stau aici. 

— Sigur, nu e nicio grabă, a zis el. Absolut nicio grabă. 

A spus-o într-un fel care a risipit instantaneu orice umbră de insistență 
din partea lui. Văzând că nu stăruie, m-am pomenit spunând: 

— Ba nu. Vreau s-o văd chiar acum. 

— Ea nu face vizite la domiciliu. Pot să-i ofer si un milion de unidolari și 
tot m-ar refuza. 

— In regulă. 

Unchiul Alex mi-a dat părul după ureche așa cum obișnuia tata, și atunci 
am văzut că ochii i s-au umplut de lacrimi. 

S-a auzit o bătaie în ușă. Zgomotul m-a șocat, deși purtam neuropadurile. 
Unchiul Alex s-a dus să deschidă şi am văzut o femeie Echo: cea pistruiată, 
Madara. Cea care trebuia să fie o războinică. Tinea în mână un făraş de 
grădină. Mi-am dezlipit neuropadurile încercând să-mi fac o impresie despre 
ea, să înțeleg ce se întâmplase aseară. 

— Stăpâne, am plivit straturile de flori, a zis ea pe tonul sec al unui Echo. 
Doriţi să-i cumpăr fetei nişte haine, asa cum ziceati? 

— Da, Madara. Va avea nevoie de câteva. 


O clipă n-am văzut nimic altceva decât pe Alissa cu cutitul de bucătărie în 


mână si cred că mi-am dus mâinile la față fiindcă următorul lucru pe care mi-l 
amintesc este că neuropadurile mi-au căzut pe covor, iar pe mine m-a cuprins 
panica. 

M-am îndepărtat de ei cât am putut, până am dat cu spatele de fereastră 
în celălalt capăt al camerei. Atunci m-am întors şi l-am văzut pe băiatul Echo, 
androidul blond care se uita la mine, si de data asta n-am tipat în forul meu 
interior. Am tipat în gura mare, asa cum făcusem seara precedentă. Unchiul 
Alex a închis ușa și a venit lângă mine; m-a îmbrățișat ferm, apoi a încercat 
să-mi pună neuropadurile la loc, doar că ele nu se mai lipeau. 

— Trebuie să lucreze. Linisteste-te, totul va fi bine, totul va fi bine... 

În minte îmi răsunau cuvintele mamei: 

E în regulă, Alissa. Linisteste-te. imi place să petrec timpul cu fiica mea. 

Și unchiul Alex repeta întruna, încercând să mă liniştească: 

— Totul va fi bine. 


Dar bineînţeles că nimic n-avea cum să mai fie bine. 

Doar cele mai scumpe masini — Glontul de argint si Prospero (cum era 
cea în care călătoream noi acum) — aveau voie să circule pe autostrăzile mag- 
netice. In seara precedentă nu observasem că o astfel de autostradă trecea 
chiar pe deasupra casei unchiului meu. Era la o înălțime de aproape o sută de 
metri, aşa că nu se vedea foarte bine nici când stăteai în aleea principală. 
Apărea doar ca o linie albă şi subțire desenată pe cer, ca o bucată de sfoară 
care făcea legătura între nori. 

Inainte să plecăm. unchiul Alex m-a condus în spatele casei. Mi-a explicat 
că levibordul de care aveam nevoie cobora până la gazonul din spate. Gazonul 
era spectaculos, dar simțurile mele nu erau capabile să aprecieze perfecțiunea 
genetică a platanilor, arbustii din depărtare si iarba multicoloră, în fâşii de vio- 
let care se imbinau cu galben si turcoaz. 

— Nu eo simplă grădină, mi-a explicat unchiul. E un sistem de apărare. 

A arătat spre gazonul turcoaz din spatele primului rând de arbuşti. 

— Să nu mergi niciodată pe porțiunea aceea de teren. 

— Dece? 

— Dedesubt este adăpostul câinilor. 

—Tii câini sub pământ 

— Nu câini adevăraţi. Câini Echo de vânătoare. Pe teren sunt montați 
niște senzori. Când casa este în pericol — de exemplu, dacă pătrund nişte in- 
truși — senzorii sunt activati si pericolul este... eliminat, hai să-i zicem asa. 

In timp ce stăteam cu unchiul Alex si asteptam să coboare levibordul, mă 
simțeam absolut pustie pe dinăuntru. Dacă m-ar fi întrebat cineva cum mă 
cheamă, probabil că mi-ar fi luat vreo zece secunde ca să răspund „Audrey 
Castle“. Mă simțeam atât de golită de senzații, încât nici nu mi-am dat seama 
că unchiul Alex mă lăsase putin singură si se întorsese în casă. 

Când m-am dumirit, m-am întors şi l-am văzut în seră cu băiatul Echo. 
Vorbea ceva cu el, gesticula spre plantele pe care băiatul Echo le uda şi-i făcea 


acestuia semn să intre în casă. Băiatul Echo s-a uitat la mine. Era un ciudat. 


Dacă roboții pot fi criminali, cu siguranță că pot fi si ciudati. 

Masina Prospero a unchiului Alex era cel mai luxos automag in care ur- 
casem vreodată. Era spațioasă si elegantă si avea scaune cu senzori de corp. 
Inăuntru răsuna muzică clasică — Vivaldi, asta selectase unchiul Alex — și se 
presupunea că este cel mai sigur vehicul din câte există. 

A setat vehiculul pe viteza de croazieră, care era suficient de lentă pentru 
ca noi să putem admira priveliștea de-afară. Suficient de lentă cât să observăm 
figurile oamenilor de pe străzile de sub noi. Am trecut chiar peste Zona de 
Resurecţie. Unchiul Alex mă purta special pe acest traseu, ca să-mi arate speci- 
ile de animale dispărute, cum ar fi tigrii. deşi nu putea vedea prea clar din 
cauza desisului (am observat totuși, mulțimea de turişti de acolo). 

— Un lucru pe care nu l-a înțeles tatăl tău este că zona aceasta le oferă 
oamenilor foarte multă plăcere. Nu este apreciată la justa ei valoare. Toţi jur- 
naliştii de la Castle Watch si protestatarii cărora le place să stea mereu prin 
preajmă... 

A oftat. 

— Dacă as fi un monstru asa cum cred ei, atunci as pune poliția să-i 
oprească pe protestatari? As putea s-o fac. Până $i doamna prim-ministru mi-a 
spus... zicea: Dacă iti afectează cumva afacerea, poți să-i opreşti. Dar eu n-o fac. 
Nu sunt un căpcăun. 

A făcut o pauză, apoi a continuat: 

— In plus, ei asta isi doresc. Vor să par un monstru ca să poată să mă 
demonizeze $i mai mult. 

Am trecut pe lângă clădirea Noului Parlament. Atârna pe cer ca un os 
strălucitor din titaniu. Ştiam de la tata că unchiul Alex era prieten bun cu doam- 
na prim-ministru, Bernadine Johnson. şi l-am întrebat dacă era adevărat. 

— Oh, am luat de câteva ori masa împreună... 

In clipa aceea am simțit o durere fulgerătoare în cap, dar a dispărut la fel 
de brusc cum a apărut. 


— Iti spun eu, a continuat unchiul Alex cu o sinceritate nedisimulată, 


Sempura e o companie proastă. De fapt, tu ştii asta. Si o ştii datorită Aliss — 
nu-i nevoie să-i rostesc numele. In orice caz, convingerea mea, convingerea pe 
care am avut-o întotdeauna, este că tehnologia trebuie să fie întotdeauna o 
forță a binelui. Dacă cei care lucrează în domeniul tehnologiei o fac doar pen- 
tru bani, atunci lucrurile vor merge prost, ne vom expune unor pericole pe care 
n-ar trebui să ni le asumăm, iar până să ne dăm seama, vom ajunge la singu- 
laritate. 

Singulanitate. 

Stiam perfect ce înseamnă singularitate. Singularitatea este punctul în 
care roboții vor prelua controlul. Când vor deveni atât de avansați încât vor de- 
cide că nu este în interesul lor să-i servească pe oameni şi, atunci, fie ne vor 
ucide, fie ne vor transforma pe noi în sclavii lor. Tata îmi vorbea tot timpul de- 
spre singularitate. Mi-am amintit că părinții mei se certau pe tema asta. După 
părerea tatălui meu, simplul fapt că aveam în casă un Echo însemna că noi 
contribuiam la apariţia singularitatii. 

Poate că Alissa nu fusese un caz izolat. Poate că singularitatea începea 
deja să se întâmple. 

Mai spre sud am văzut o întindere de apă. Era albastră, solidă, înghețată 
Şi părea inofensivă. Desigur, de la distanţă totul părea linistit și inofensiv. Mă 
gândeam că orașele puteau fi inundate si totuşi reușeau să supraviețuiască. 
M-am întrebat dacă eu voi face la fel. Suferinta e ca un suvoi de apă care vine 
peste tine. Unii dispar dedesubt $i nu mai ies niciodată la suprafață. Dar ma- 
joritatea reuşesc, eu așa cred. 

Și chiar când mă gândeam la asta, am simţit în creier o nouă durere put- 
ernică si ascuţită care mi-a izgonit din minte toate gândurile. Părea că o 
săgeată metalică subțire îmi străpunsese craniul și ieșise pe partea cealaltă. 

— Aaaah! am tipat eu si am căzut în genunchi, ducându-mi mâinile la 
cap de durere. 

Unchiul Alex mi-a pus mâna pe spate, încruntându-se îngrijorat. 


— Audrey? 


Dar totul s-a terminat într-o secundă. Durerea a dispărut, deşi ecoul ei 
persista in caverna pustie a minţii mele. 

— O fi din cauza neuropadurilor, a spus unchiul. Sunt în faza de pro- 
totip, cum ziceam. Poate că mai sunt unele... unele probleme inevitabile la 
început. Cred că ar trebui să le scoţi, a spus el privindu-mă îngrijorat. 

— Nu, am spus eu. E în regulă. 

Eram dispusă să suport și mai multă durere fizică dacă numai așa 
puteam să opresc durerea sufletească. 

— Audrey, sunt putin îngrijorat. Nu sunt făcute să fie purtate tot timpul. 
Cu cât le porți mai mult timp, cu atât cresc șansele de apariție a efectelor 
secundare. Să sperăm că doamna Matsumoto ne poate ajuta. Este foarte pri- 
cepută. Oh, uite că aproape am ajuns... 

Deasupra noastră, renumitele observatoare meteo plutitoare, instalate cu 
vreo optzeci de ani în urmă pentru a monitoriza schimbările climatice, arătau 
dezolant și atât de hodorogite din cauza furtunilor interminabile și a ploii 
aproape neîntrerupte. Totuși, acum nu mai ploua. Momentan, nu. Dar norii se 
adunau si încă foarte repede. 

— 4449 Skylodge Villas, Cloudville. 

Cloudville. 

— Locuieste într-o casă suspendată? Parcă ziceai că are o grămadă de 
bani. 

— Are. Dar preferă să locuiască acolo, în cel mai sărac cartier al orașului, 
la 600 de metri deasupra clădirii Shard. 

Shard era un vechi zgârie-nori de forma unei piramide alungite. Cândva 
fusese cea mai înaltă clădire din Europa, dar acum era abandonată şi avea un 
aspect deprimant, răsărind din apa murdară ca o creastă ciudată. 

Cât despre Cloudville, acesta arată de-aproape și mai sinistru decât de de- 
parte. Un gigantic disc cenușiu, plin cu clădiri înalte, vechi de treizeci de ani. 
dar care păreau și mai vechi din cauza condiţiilor meteorologice nefavorabile 


de-aici, de sus. imi aduc aminte că auzisem la stiri că ar fi fost invadat de 


gangsteri. 

— Nu e periculos? 

— E în regulă. Nu te îngrijora. 

Apoi unchiul Alex a scos ceva de sub jacheta cu care era îmbrăcat. O 
armă. 

— Este un pozitron. Ştii ceva despre pozitroni? 

— Ştiu că este o armă extrem de periculoasă si ar trebui interzisă. 

— Vorbesti de parcă ai cita pe cineva. Pe tatăl tău presupun... 

— Din cauza lor se produc mii de morti accidentale în fiecare an. 

— Ceea ce reprezintă 1% din morile accidentale cauzate de cutitele cu 
laser care nu sunt legale. Sau de bastoanele cu electrosocuri. În fine, preferi s-o 
las în maşină? 

— Da, am răspuns eu fără ezitare. 

Am coborât pe o platformă, în ploaia şi vântul aspru de-afară. Rafalele de 
vânt erau atât de puternice încât putin a lipsit să nu ne ia pe sus, deoarece plat- 
forma era îngustă şi alunecoasă. Avea o balustradă, un fel de parapet, dar care 
nu părea să fi fost terminat — doar nişte stâlpi de metal între care nu exista 
nimic. Ne-am îndreptat spre o alee suspendată, printre clădiri de zece etaje ce 
se indltau de-o parte şi de alta ca aripile verticale ale unei nave spatiale. 

Doamna Matsumoto era foarte bătrână. Era ceea ce se cheamă un post- 
mortem, adică practic ea murise. Fusese moartă timp de două ore în urmă cu 
cincisprezece ani. Moartea se produsese din cauze naturale, dar clienţii ei bo- 
gati (printre care si unchiul Alex) plătiseră să fie readusă la viață cu ajutorul 
unor implanturi inovatoare de reînnoire celulară si prelungire a vieții. 

Pielea îi era palidă și cenușie, lucru de înțeles, dat fiind că murise la vârs- 
ta de 185 de ani. Purta haine lungi şi negre, iar pe bărbie şi pe obraji îi cres- 
cuseră smocuri de păr alb. Camera era în întregime din metal, un fel de oțel de 
culoare închisă. In mijloc trona o canapea foarte ciudată, căreia îi fusese 
atașată o cască. De cum am intrat, doamna Matsumoto ne-a întâmpinat cu un 


zâmbet discret din scaunul ei de lângă canapea. In palma stângă avea un disc 


metalic. Alte plăci circulare mai mici îi ieseau din vârful degetelor. In mijlocul 
fruntii purta tatuat un ochi mare si deschis. pe care probabil îl avea acolo de un 
secol. Când m-am apropiat, i-am văzut ochii lăptosi, acoperiți de cataractă. 
Mi-am dat seama că era oarbă. 

— Când m-au readus la viață, mi-au redat cinci din cele sase simțuri, 
mi-a spus ea cu o voce domoală după ce m-a invitat să mă întind pe canapea. 

S-a întors spre unchiul Alex. Părea că ştie exact unde se află în cameră. 

— Cum o mai duci cu cosmarurile? l-a întrebat ea. 

Unchiul s-a uitat la mine ușor iritat. Era clar că nu-i convenea ca eu să 
ştiu că are coşmaruri. 

— Bine, a răspuns el. Mult mai bine. 

Apoi femeia a dat deoparte obiectul acela care semăna cu o cască. 

— Prefer să-mi folosesc mâinile, a zis ea. 

Mi-a atins tâmplele cu vârfurile metalice si reci ale degetelor ei și a pipăit 
neuropadurile. 

— Sunt neuropaduri, i-a explicat unchiul. O nouă invenţie. Un fel de tran- 
chilizant. De fapt. sunt puţin îngrijorat din cauza lor. Aș prefera să nu aibă 
nevoie de ele. 

l-a explicat ce se întâmplase în maşină. apoi a invitat-o pe doamna Mat- 
sumoto să discute ceva între patru ochi $i au intrat într-o cămăruță alăturată 
unde au stat putin de vorbă. 

Când s-au întors, doamna Matsumoto mi-a spus că terapia va da rezul- 
tate numai dacă îmi scot neuropadurile, asa că asta am si făcut. 

Imediat inima a început să-mi bată nebunește. Brusc m-am întrebat cu ce 
anume fusesem de acord. Simteam nevoia să mă ridic de pe canapea. 

— Suferinta si spaima sunt surori gemene, mi-a zis ea. Merg mână în 
mână. Acum... vreau să auzi doar vocea mea. 

— Nu cred că sunt pregătită pentru asta, am spus eu. Cred că mai bine ar 
fi să plec. 


— Te va ajuta, a insistat unchiul Alex în timp ce eu mă întrebam ce 


anume îi spusese doamnei Matsumoto mai devreme. Este cea mai bună din 
lume. 

Doamna Matsumoto murmura ceva în japoneză. Unchiul mi-a dat niste 
info-lentile. 

— Vei avea nevoie de astea, a zis el. 

Mi le-am pus. In curând a apărut şi traducerea. 

— Acum, ascultă-mă, a zis femeia. Detectez tot felul de tensiuni în 
mintea ta. Nu poți continua asa. Va trebui să accepti ceea ce s-a întâmplat. Sin- 
gurul mod de a-ți depăși spaima este s-o infrunti. Singurul mod de a face asta 
e să te gândeşti la ce s-a întâmplat. Să vizualizezi totul mental. Corpul tău va 
deveni rigid, ca paralizat, pentru a permite intensificarea activității mentale. Am 
să canalizez toate undele mentale, toată activitatea neuronală negativă, iar tu 
vei experimenta toată emoția, toată durerea deodată. insă după aceea vei putea 
să-ți vezi liniștită de viata ta. Acum gândeşte-te la ce s-a întâmplat cu părinţii 
tăi... Gandeste-te la ce-ai văzut... Vizualizează casa. Vizualizeaz-o pe ea. Vizual- 
izeaz- pe Alissa... 

De unde ştia că o chema Alissa? Probabil că-i spusese unchiul Alex. Dar 
lucrul acesta m-a nelinistit. Nu ştiu ce era în acel metal din vârfurile degetelor 
ei, dar eu eram rigidă, iar amintirile si emoțiile urcau în mine ca lava unui vul- 
can. La un moment dat am văzut biroul tatei, i-am văzut pe Alissa și pe părinţii 
mei. Simteam totul deodată. Toată groaza și toată durerea la intensitate 
maximă. Arzătoare. Aveam impresia că amintirea aceea se consuma ca un foc 
interior. li mistuia treptat pe părinţii mei, îndepărtându-i de mine. parcă mi-aș 
fi pierdut un picior sau o mână. Era prea mult. Am început să tip. Sau am 
încercat să tip, dar gura îmi rămânea încleştată. Eram complet paralizată. 

— Opreste-tel i-a spus unchiul doamnei Matsumoto. Nu merge. Trebuie 
să te opresti. E prea mult pentru ea. 

Femeia şi-a îndepărtat degetele. Corpul meu s-a eliberat. Puteam să tip 
de-adevăratelea si chiar am tipat. Am tipat prea tare fiindcă la un moment dat 


s-a auzit o bătaie în usd. M-am mai calmat putin şi am respirat adânc. 


— Imi pare rău, doamnă Matsumoto, a spus unchiul Alex. Mai bine 
plecăm. 

Aşa că ne-am îndreptat spre ieşire — eu tremurând ca o frunză în spatele 
unchiului Alex care a deschis usa. In pragul uşii stăteau doi bărbaţi, amândoi 
îmbrăcați în haine lungi. Gangsteri din Cloudville. Slab3nogi, cu ticuri ner- 
voase, ravasiti de vânt. 

— Am auzit nişte tipete, a spus cel mai înalt. 

Păreau în delir din cauza revitalizantelor. Deodată, unul dintre ei l-a re- 
cunoscut pe unchiul Alex. 

— Să fiu al naibii dacă ăsta nu-i Diavolul insusil Stăpânul universului. 
Deci, cum mai merge treaba, rege Satană? 

— Audrey, a spus unchiul Alex. Treci în mașină. Acum. Fugi. 

Dar n-am fugit. Mă simțeam vinovată. In fond, tipătul meu fi alertase. 

— Vă rog, lăsaţi-ne în pace. 

O secundă mai târziu am fost apucată de gât. 

— OK, bogătană mică. să nu faci vreo prostie. Nu vrem să te omorâm. 
Vrem doar un pret bun pentru tine. Pricepi? Așa e în capitalismul secolului 22. 
Merge orice, nu? Toţi suntem niște produse, asa-i? 

Tinea un baston cu şocuri electromagnetice lipit de gâtul meu, gata să-l 
declanșeze dacă opuneam rezistență. Dar unchiul Alex a acționat rapid. 

Mintise. 

Nu lăsase pozitronul în mașină. L-a îndreptat spre celălalt bărbat si aces- 
ta a dispărut într-o secundă, materia lui fiind transformată în antimaterie. Atun- 
ci am acționat şi eu repede. L-am lovit cu cotul în stomac pe bărbatul care mă 
tinea prizonieră si m-am dat deoparte pentru ca unchiul Alex să poată trage în 
el, ceea ce a $i făcut. 

Aşadar. Doi morti în două secunde. 

— Repedel a spus unchiul Alex uitându-se pe alee să vadă dacă ne ur- 
mărea cineva. In masinal 


Intr-adevăr, ne mai urmărea cineva. Doar că nu era un om. Nu era nici 


măcar un Echo. Era o huidumă de robot din metal ruginit, de peste trei metri 
înălțime, cu un singur ochi functional — cel stâng — ca o luminit3 rosie lucind 
slab în întuneric. Pe piept avea un cod de identificare care abia se mai dis- 
tingea: CAL-300. Probabil că fusese un vechi securidoid achiziţionat la mâna a 
doua — folosit cândva de poliție sau de o firmă particulară de securitate, dar 
care acum era programat să-i protejeze pe cei doi bărbați ale căror vieți tocmai 
fuseseră curmate, nurnai că eu it vedeam doar ca pe un robot mare şi rău. 

— Stati pe loc! Ati comis o crimă. 

— Nu, a spus unchiul Alex. Nu am comis o crimă. Am acționat în le- 
gitimă apărare. 

— Trage in ell i-am spus eu unchiului Alex. 

A tras, dar nu l-a nimerit, iar namila de robot care scârțâia din toate 
încheieturile a declanșat o rază laser care a ars pozitronul din mâna unchiului 
Alex. Apoi încă una, deşi începea să funcționeze cu încetinitorul. 

— Stop... ati... încălcat... 

— Vino! Nu mai funcţionează bine, a spus unchiul Alex, luând-o iar la 
fugă. 

CAL-300 s-a luat după noi. membrele și încheieturile lui metalice gemând 
în bătaia vântului și a ploii. 

Fugeam cât mă tineau picioarele, dar la un moment dat CAL-300 s-a 
prăbusit și platforma s-a zdruncinat sub greutatea lui neomenească. Din cauza 
vibratiilor produse și într-o clipă de neatentie, am căzut pe platforma udă şi am 
alunecat ca pe derdelus până am trecut cu picioarele de marginea ei. Apoi şi 
mai mult. Până când n-a mai rămas nimic între mine şi moarte, decât o cădere 
de la o mie de metri înălțime. M-am prins de unul dintre stâlpii metalici ai 
parapetului neterminat. 

Sub mine se vedeau luminile oraşului strălucind în ploaie ca o puzderie 
de licurici. Zgârie-nori, vapoare, şine magnetice iluminate, clădiri de birouri 
suspendate. Holo-reclamele licăreau fantomatic... Probabil că și eu aveam să 


devin o fantomă foarte curând. 


As fi putut să-mi dau drumul. Asa ar fi fost cel mai simplu. Să-mi dau 
drumul de sus. Oriunde aş fi aterizat de la înălțimea aceea, aş fi murit într-o 
fracțiune de secundă. Simplu. Fără durere. Fără suferință. Gata cu amintirile 
despre mama și tata. (Amintirile erau supraestimate. Amintirile reprezentau 
doar o sursă de viitoare tristeti.) 

Dar viata e încăpățânată. 

— Ajutor! am tipat. Ajutorl 

Stâlpul era ud. Cu greu mă agățam de el fiindcă palmele imi tot alunecau, 
dar mă tineam strâns. Mă dureau atât de tare încheieturile mâinilor încât 
aveam senzaţia că or să mi se rupă mâinile. 

Ar fi atât de simplu, atât de simplu, atât de simplu... 

Vântul a început să bată și mai furios. 

Oare cât să fi durat? O secundă? Două? Trei? Puteau la fel de bine să fi 
fost ore întregi. 

Mi-a venit în minte un cântec. Un cântec, vă dati seama? Eram în pragul 
morții şi mie mi-a venit în minte un cântec. De-al lui Neo Maxis, evident. Cel 
pe care l-au cântat împreună cu Harlo 57: Viata. spuse ea, nu-i o adiere de vânt/ 
Ci şaptezeci si şapte de furtuni pe mare/ Dar dacă reusesti să nu te duci la fund/ 
Merită durerea gândurilor tale... 

Dacă reusesti să nu te duci la fund... 

— Ajutorl Unchiule Alex! Ajutorl 

Vântul se transformase într-o furtună in toată regula. Mă balansam. Van- 
tul voia ca eu să mor. Dar eu nu aveam de gând să mor. 

Era acolo. Unchiul Alex. Stătea în picioare. O siluetă neagră pe care şiroia 
ploaia. S-a apropiat şi m-a ajutat. 

— E în regulă, Audrey. Te-am prins. te-am prins, e-n regulă... 

Cuvintele lui m-au ridicat pe platformă aproape în aceeași măsură ca 
braţele lui. 

S-a sfortat mult — fiindcă nu era la fel de puternic si de solid ca tatăl meu 


—, dar a reușit. Apoi ne-am urcat în maşină si am plecat repede, înainte să ne 


mai atace alti gangsteri din Cloudville sau securidroizi de mâna a doua. 
Acum știam trei lucruri. Ci eram departe de a accepta moartea părinţilor 
mei. Că eram incapabilă să mă sinucid ca să rezolv această problemă. Si al 


treilea lucru? Că n-ar trebui să mă îndoiesc de buna-credință a unchiului Alex. 


— N-ar fi trebuit să te duc acolo, a spus el. imi pare rău. Imi pare rău. 

— Nu-i nimic. 

Simteam în mine un gol imens. Greu de descris. Parcă mă simţeam vino- 
vată, vinovată pentru lucrurile care continuau să mi se întâmple chiar dacă 
părinţii mei erau morţi. Dar pentru o clipă, după ce am revenit pe platformă, in 
mijlocul acelei întâmplări terifiante, nu m-am simțit deloc deprimată. Poate că 
ăsta era singurul mod de a face față suferinței: să mă aflu mereu în situații per- 
iculoase. Poate că singura modalitate de a reveni la viață era să fiu în 
apropierea morţii. 

Mi-am pus din nou neuropadurile pe tâmple. 

Furtuna care îmi zbuciuma mintea s-a potolit instantaneu. Unchiul Alex a 
zis că ar trebui să încerc să nu le mai port. 

— Nu sunt un sfânt, a spus el când am parcat pe sinele magnetice de 
deasupra casei lui. Dar sunt hotărât să am grijă de tine. Ştii. a intervenit ceva 
nedorit. Mâine trebuie să mă duc undeva pentru nişte afaceri, doar să vizitez 
un depozit, dar voi lipsi toată ziua. În rest voi fi aici. Nu vei fi singură acasă. 

Mi-am adus minte ce-mi spusese. Am să stau acasă toată săptămâna. Nu 
plec de-acasă, promit. 

M-am îngrijorat. 

— Unde te duci? 

— La Paris. 

La Pans. 

Mi-am adus aminte că mama mă lua cu ea să înotăm în cea mai bună 
piscină din Europa. Diminetile acelea de sâmbătă nu se vor mai întoarce nicio- 
dată. 

Am coborât cu levibordul pe gazon. Androizii încă erau ocupați cu grăd- 
inăritul. Unchiul Alex s-a uitat la mine și a zis: 

— Sincer, n-ai de ce să-ţi faci griji din cauza lor. Ambitia mea — ambiția 


companiei Castle — este să-i fac pe oameni să înfăptuiască tot ce se poate 


înfăptui si, totodată, să construim o lume mai sigură. Ştiu că tu nu poți con- 
cepe că androizii aduc mai multă siguranță, dar au potentialul s-o facă... Pe 
când Sempura, ei bine, Sempura este condusă de nişte nebuni. Nebuni de 
legat. Şefilor... nu le pasă decât de ambițiile lor. Vor să creeze androizi mai 
avansați decât oamenii şi, făcând acest lucru, isi asumă tot felul de riscuri. Tot 
felul. Lina Sempura e nebună de legat. Știi cu ce se ocupa ea la început de tot? 

— Nu. 

— Proiecta roboți de război pentru coreeni. Asta făcea. Mașinării de ucis. 
Ea însăşi aproape că nu mai este om. A fost crescută de androizi. Părinţii ei au 
murit când era mică... 

S-a oprit. Şi-a dat seama că nu trebuia să spună lucrul acesta unei tinere 
căreia tocmai îi muriseră părinţii. 

— In fine, ideea este că toți sunt o gaşcă de doctori Frankenstein. Pun 
pariu că ai citit cartea aceea, nu? 

Am clătinat din cap în timp ce traversam peluza și ne îndreptam spre 
casă. 

Buzele lui subțiri s-au întins într-un zâmbet. 

— Sigur c-ai citit-o. Probabil că tu ai citit mai mult decât mine. Chiar ul- 
tima dată când am discutat cu tatăl tău mi-a spus că ţi-ai dat examenele univer- 
sale la vârsta de paisprezece ani, cu trei ani mai devreme. Probabil că esti 
pregătită să mergi la universitate. 

— La Oxford, am spus eu. Am obținut un loc. incep în iunie. 

Am traversat holul imens. Se găseau acolo o mulțime de holograme ale 
unor sculpturi scumpe prin care puteai să treci. Un unicorn, un nud de femeie, 
o scoică imensă. Existau și câteva imagini holografice pe perete. Acestea nu 
erau opere de artă, ci mai degrabă fotografii personale și reclame ale com- 
paniei Castle. Intr-una dintre imagini apărea unchiul Alex în clădirea parla- 
mentului tinand-o de după umeri pe Bernadine Johnson care zâmbea. 

lago stătea la o masă si juca şah cu un Echo. Cu acel Echo. Daniel. Daniel 


stătea cu spatele la noi. Nu m-am simțit foarte speriată, poate datorită 


neuropadurilor sau poate din cauza celor intamplate in Cloudville. 

— Ei da, Oxford! La fel ca părinţii tăi, zicea unchiul Alex. 

La momentul acela nu mi-am dat seama. dar acum, dacă stau să mă gân- 
desc, cred a spus-o cu o urmă de amărăciune în glas. Poate din cauză că el fus- 
ese exmatriculat. Era singurul lucru pe care îl știam despre el: că odată spărs- 
ese sistemul informatic al şcolii la care mergea împreună cu tatăl meu si 
aproape că distrusese totul. A fost prins şi i s-a interzis accesul în toate pro: 
gramele școlare existente. Probabil că asta i-a creat niște frustrări când tata a 
obținut unele dintre cele mai mari note care s-au văzut vreodată la examenele 
universale. 

— Ce vrei să studiezi? m-a întrebat el în timp ce sprâncenele lui subțiri 
s-au ridicat ca nişte aripi. 

— Filosofie, am răspuns eu încet. 

lago, care ne observase, ne-a aruncat o privire încruntată, apoi şi-a văzut 
mai departe de partida lui cu Daniel. 

— Oh, cea mai veche materie de studiu. Sensul vieţii. Totuși, merită s-o 
faci. Am să te ajut eu. Cu tot ce ai nevoie, Audrey. 

Unchiul Alex a oftat, apoi s-a oprit în interiorul imensei holograme care 
reprezenta o scoică. 

— Abia reuşesc să stau de vorbă cu el, mi-a spus în șoaptă ca să nul 
audă lago. Niciodată nu reușesc să-l conving să iasă din capsulă. £ adevărat, îi 
place șahul. Uneori jucăm amândoi. Deci, tot mai am o speranţă. Sincer să fiu, 
nici eu n-am fost cel mai bun tată. l-am oferit totul, în afară de ce are nevoie: 
timpul meu. 

Am dat să mergem mai departe, dar chiar atunci lago a avut o izbucnire 
nervoasă: 

— Ce? a strigat el. 

Apoi s-a ridicat în picioare şi a răsturnat tabla de şah, risipind pe jos toate 
piesele care s-au rostogolit până la noi. Părea foarte furios pe Daniel pe care il 


privea cu un dispreț feroce printre cârlionţii de pe frunte, roșu la fată de 


supărare. 

— Nu ai voie să faci treaba astal Nu ai voie s-o faci, în mă-sa de treabăl 
Tu faci ce-ţi spun eu, iar eu ţi-am spus să pierzi. 

— lagol a strigat unchiul Alex. Ai grijă cum vorbestil 

Chiar când se repezea spre el. lago s-a aplecat şi i-a dat lui Daniel o 
palmă peste față. 

Daniel a ridicat privirea spre lago şi a spus: 

— Ai pierdut. Sah mat. 

Asta l-a deranjat pe unchiul Alex mult mai mult decât înjurătura lui lago. 

— la stai putin. la stai putin... 

S-a dus la ei și s-a uitat fix la Daniel. 

— Ce s-a întâmplat aici? 

— Nu mea ascultat, a explicat lago. l-am spus să fie bun, dar nu mai bun 
decât mine. Și m-a bătut din douăsprezece mutăril Sah mat! Trebuie lichidat. 

Unchiul Alex mi-a aruncat o privire, îngrijorat probabil de ce credeam eu. 
Apoi şi-a întors atenţia spre Daniel. 

— Du-te în camera ta. Acum. Altfel vei fi pedepsit. M-ai înțeles? 

Pedepsit. Cum ar putea un Echo să fie pedepsit? 

Daniel a trecut pe lângă mine. M-a privit fix. Ochii lui priveau parcă adânc 
în mine. 

— Nu esti..., a soptit el, apoi s-a răzgândit şi a plecat mai departe. 

Sau cel putin asta cred eu că mi-a soptit. Nu mi-am dat seama ce-a vrut 
să spună. A fost un avertisment sau o amenintare. 

Când am ajuns în camera mea, unchiul Alex mi-a spus: 

— Nu te îngrijora din cauza lui. lago a procedat greşit. A dat o comandă 
greșită. Sau poate chiar a minţit. Mai face chestia asta. Ca să-mi atragă mie 
atentia, înţelegi? Si-acum, să trecem la problemele mai serioase... E posibil ca 
poliția să vrea să discute cu tine la un moment dat. Dar n-ai de ce să-ţi faci 
griji. 

— Din cauza celor întâmplate în Cloudville? 


Inocenta mea l-a făcut să zâmbească. 

— Poliţia a renunțat de foarte mult timp să se mai ocupe de Cloudville. 
Nu. Despre ce s-a întâmplat cu părinții tăi. Ti-am spus asta când erai în drum 
spre mine, iti amintesti? S-ar putea să ti se ceară să depui mărturie împotriva 
companiei Sempura, să povestesti lunii ce s-a întâmplat. 

Chiar nu mă simțeam în stare să accept asta. Nici măcar nu voiam să mă 
gândesc. Probabil că am răspuns simplu: 

— OK. 

Se pare că unchiul Alex şi-a dat seama că eram cam absentă fiindcă a 
spus: 

— Efectul neuropadurilor slabeste putin pe măsură ce le folosesti, dar la 
început poate fi destul de puternic. S-ar putea să te simţi putin cam absentă. 

— inteleg. 

Dar pe urmă mi-am adus aminte că trebuia să plece la Paris. 

Nu-mi surâdea ideea de a rămâne singură acasă, doar cu lago şi an- 
droizii. Voiam să stau cu unchiul Alex. 

— Pot să vin cu tine? l-am întrebat eu. La Paris? 

Unchiul Alex m-a privit îndelung, vizibil nehotărât. 

— Nu cred c-ar fi indicat, a zis el. Mă duc la un depozit plin cu androizi. 
Undeva unde se produc androizi ca Madara. Vreau să văd cum merge treaba. 

— Oh. 

Asta schimba lucrurile. Ideea nu mă mai încânta deloc. Am închis ochii si 
m-am gândit. 

— Da, probabil că e mai bine să rămân aici. 

Unchiul Alex a încercat să mă liniştească: 

— Nu te îngrijora. Nici Daniel si niciun alt Echo din casa mea nu pot 
ataca un om. Niciodată nu s-a întâmplat asa ceva cu un prototip Castle. Am cei 
mai buni proiectanți. A câştiga o partidă de sah nu reprezintă o defectiune per- 
iculoasă, te asigur. 


Poate că vorbele lui m-ar fi liniştit dacă el n-ar fi părut atât de îngrijorat. 

Mai târziu l-am auzit pe unchiul Alex vorbind cu androizii pe aleea din 
fata casei. N-auzeam tot ce spunea, dar am auzit partea unde a început să 
strige la ei: 

— De-acum înainte nu veţi mai urca la etajul doi, zicea el. Accesul la eta- 
jul doi este interzis. Pentru voi toți. Acesta este un ordin. Ati înțeles? 

Apoi l-a chemat pe Daniel ca să discute ceva cu el în biroul lui. 

Tot restul zilei am rămas în pat. Mai spre după-amiază, a venit unchiul 
Alex și mi-a adus un shake de banane cu conținut ridicat de grăsime, o pilulă 
cu proteine, nişte ciocolată decofeinizată și un măr. Mi-a adus şi un pachet cu 
haine noi cumpărate de Madara şi câteva lucruri din fosta mea locuință de 
unde tot Madara fusese însărcinată să le aducă. Mi-a spus că el însuşi a 
preparat shake-ul, la fel cum preparase si micul dejun, dar nu eram convinsă 
că era aga. Avea un gust impecabil, ca toate mâncărurile preparate de un Echo. 

— Trebuie să vorbesc cu bunica, am zis eu. 

Pe chipul unchiului Alex a trecut o umbră de îngrijorare care n-a scăpat 
atenţiei mele. Sprâncenele lui negre și subțiri s-au încruntat. 

— Sigur că da. 

— Ea locuiește pe Lună. 

— Știu, a zis el, râzând degajat. 

Mă întrebam dacă nu cumva a fost arogant, dar el a redevenit imediat se- 
rios. 

— Pentru compania noastră, Luna reprezintă segmentul de piață cu cea 
mai rapidă creştere. Ca piață de desfacere există abia din anul 2092, când acolo 
erau doar câțiva coloniști. Toţi cei de pe Lună au nevoie de o capsulă de imer- 
siune puternică. Numai în New Hope există aproximativ trei milioane de an- 
droizi. Sunt omniprezenti. E plin. Oamenii de-acolo au mai mare nevoie de ei. 
Eu merg pe Lună mereu. Si nu virtual. Să știi că există navete spatiale care 
pleacă zilnic de pe terminalul unsprezece din Heathrow, la miezul nopții. Ai 


putea să te duci dacă vrei. 


Am stat si m-am gândit. 

Trei milioane de Echo. 

— Deocamdată am să fac o vizită virtuală. 

— Sigur că da, e acelaşi lucru. Du-te! 

Capsula de imersiune — care purta logoul companiei Castle — era cea 
mai costisitoare capsulă din câte văzusem vreodată, cu exteriorul bleu-ciel 
făcut nu din obișnuita fibră de carbon, ci din aerogel şi magneziu modificat 
(după cum scria pe eticheta de instrucțiuni), si fusese încadrată perfect într-un 
colt al camerei. 

— E cea mai simplă din câte există, mi-a spus unchiul Alex când mi-a 
explicat cum s-o folosesc. 

Se poate să fi avut dreptate. 

Am intrat în capsulă și m-am aşezat pe scaun — cel mai luxos scaun de 
capsulă văzut de mine vreodată, fără obișnuita și inconfortabila curea pentru 
cap. Acesta s-a înclinat putin pe spate, iar cititorul mental din aerogel negru s-a 
l3sat în jurul capului meu ca o cască mare, dar fără să-l atingă. 

— Acum, s-a auzit prin interfon vocea unchiului Alex, deşi usa capsulei 
era închisă, dacă vrei s-o contactezi pe bunica, nu trebuie decât să te gândești 
la teritoriul în care se află — în cazul ăsta, la Lună —, apoi la adresa ei, dacă o 
ştii. Dacă nu, s-ar putea ca numele ei să fie de ajuns. Ai înțeles? 

— Am înțeles. 

— Ai mai fost pe Lună? 

— Nu, nu la propriu. Am vizitat-o pe bunica doar virtual, în capsulă. Nu, 
tata s-a dus o dată în interes de serviciu, dar nu i-a plăcut. La fel şi mama. Doar 
o dată. 

L-am auzit pe unchiul Alex oftând. 

— Ei bine, asta nu este o capsulă obișnuită. Este o A-range 3000. Va tre- 
bui să-ți explic cum funcţionează, bine? 

— Bine, am răspuns eu clătinând din cap. 


Simţeam mândria unchiului Alex când a început să-mi explice. 


— Nu doar vei sta pe scaun. Sigur, corpul tău real va sta pe scaun, dar tu 
vei avea senzatia că te miști, ca într-un vis. Nu e un avatar, după cum nici tu, 
într-un vis, nu eşti un avatar. 

M-am holbat în bezna din fata mea. Am inspirat adânc și m-am gândit. 

Lună. 

Nimic. 

Lună. 

Tot nimic. 

Lună, Lună, Lună, vreau să merg pe Lună. 

Nu se întâmpla nimic. 

— Nu reuşesc. 

— Porţi cumva neuropadurile? m-a întrebat unchiul Alex. E o distanță 
mare. Ca să ajungi până la Lună, va trebui să le dai jos. 

Am inspirat adânc încă o dată. De două ori. Poate chiar de trei ori. Era 
destul de greu să reusesti cu o minte liniștită, darămite cu una tulburată. Însă 
trebuia s-o văd pe bunica. Trecuseră douăzeci $i patru de ore de când avusese 
loc crima, iar ea nu se uita la știri. Poate că nici nu aflase. 

Aşa că mi-am scos neuropadurile şi mi le-am pus în buzunar. 

Imediat m-am cuprins o senzaţie de claustrofobie. Fiecare atom din ființa 
mea voia să scape din capsulă. Probabil din cauză că ultima dată când mă 
aflam într-o capsulă, părinţii mei erau omorâţi, iar eu mă învinuiam pentru 
asta. Mă învinuiesc si acum, dar pe vremea aceea, probabil că si pe mine mă 
consideram o criminală. Într-atât de vinovată mă simțeam. 

Vocea unchiului Alex a răsunat în întuneric. 

— Te simţi bine acolo? 

Am încercat să mă stăpânesc. 

— Da, sunt OK, mă simt bine. 

— Minunat. Acum te las singură. Sunt la mine în birou în caz că ai nevoie 
de ceva. 


Mi-am încetinit respiraţia aşa cum mă învățase mama când practicam 


yoga. Inspir cât număr până la cinci, expir cât număr până la cinci. 
Lună. 


Deodată am început să mă inalt în termosferă şi am ieşit în spaţiu. 

A apărut Luna care se făcea din ce în ce mai mare. Da. Se vedea câmpia 
întinsă şi întunecată a Mării Linistii, iar în apropiere, cupolele celor două orașe 
care practic se atingeau una de alta: Lunar Unu si Colonia New Hope, aseme- 
nea cifrei 8 luminoase, colonia New Hope fiind mai mare si la sud de Lunar 
Unu. 

Ştiam adresa bunicii, dar eram într-atât de epuizată psihic încât mi-a luat 
câtva timp ca să mi-o amintesc pe toată. 

Colonia New Hope... 

Eram acolo, în centrul celui mai ciudat si mai periculos oraş — pentru un 
Echofob — din sistemul solar. Stăteam în fata unei clădiri care se chema Din- 
colo de Centrul Pământului, pe un fel de stradă unde niste hârburi de masini 
abia se deplasau pe nişte drumuri alb-cenusii accidentate, și respiram un aer în 
versiune artificială. Pe un ecran exterior demodat, care aducea cu un ecran de 
cinema 3D din vremuri imemoriale, rulau diverse slogane. 

TURISM ÎN GRAVITAȚIE ZERO — EXPLORATI DINCOLO DE DOM 

SEMPURA — UN PAS MAI DEPARTE 
UN SALT URIAȘ — INTĂLNIRI INTERSPATIALE LUNA-PAMANT 
CIRCUITELE DRAGOSTEI — INCARCĂ NOUA MELODIE „FATA DE PE 
NEPTUN“ 
PENTRU MINTEA TA — CONECTEAZĂ-TE AZI 
TÂRGUL ECHO NHC 2115 — GĂSEȘTE-ŢI ANDROIDUL POTRIVIT 
CASTLE INDUSTRIES — STATI LINISTITI, E CASTLE 

Deasupra mea, pe cer, se vedea Pământul. Un glob albastru-luminos, 
amestecat cu verde, acoperit cu vartejuri albe de nori. lar acolo, pe Lund, trotu- 
arele forfoteau de oameni. Doar că nu erau oameni. Toţi aveau pielea perfectă 
şi pe mână litera E. Aproape jumătate dintre ei erau îmbrăcați în tunici de cu- 
loarea ardeziei, inscripționate cu LUNACORP, probabil o companie de con- 
structii sau cine ştie (părea să se construiască mult în zonă). Androizi peste tot 


în jurul meu. Singurii oameni pe care i-am văzut erau niste vânzători stradali la 


nişte standuri mici, care ofereau spre vânzare nişte capsule galben- 
fosforescente. 

Unul dintre vânzătorii stradali m-a remarcat. Arăta jalnic. Avea pielea 
aspră şi îmbătrânită, din cauza aerului nefavorabil, şi purta un combinezon 
albastru ca puşcăriașii de pe Pământ. Un fost deținut. Androizi şi foşti deținuți. 
Ce cosmar. 

— Hei, ia uitati-v3, o fantomă... 

Toţi androizii m-au fixat cu privirea. Mulţi erau identici. Aici nu găseai 
prototipuri. Doar modele vechi, depășite. Aici nu făceau obiectul niciunei legi. 
Puteau să funcţioneze defectuos şi să existe în continuare. Aveau drepturi. Nu 
multe, doar câteva, însă numai cât mă gândeam la asta si mă cuprindea frica. 
Inima îmi bătea ca o tobă de trib. 

„Eu nu sunt aici“, mi-am spus în sinea mea. „Stau pe un scaun, într-o 
capsulă din Londra. Incerc doar să vorbesc cu bunica.” 

M-am întrebat ce s-ar întâmpla dacă as fi rănită. Într-o capsulă de imer- 
siune standard, nu s-ar fi întâmplat nimic. Dar într-o capsulă de imersiune 
standard nu simteai nimic. Nu simteai batandu-ti in față briza ușoară a gigan- 
ticului sistem de aer condiţionat de pe Lună. Nu simteai bine cunoscutul 
miros metalic de pe Lună (din cauza conţinutului ridicat de fier al învelișului 
de rocă — sau mantiei — dacă îmi amintesc bine de la orele de studii lunare). 

Chiar dacă. pe Pământ. corpul meu fizic era în regulă, cu siguranţă că aș 
fi simţit și durerea dacă mi-ar fi fost produsă. 

In timp ce androizii se zgâiau la mine în mijlocul acelei străzi ciudate, eu 
încercam din răsputeri să gândesc. 

Tumul Armstrong, Strada Apollo. 

Şi iată-mă brusc în fata unei clădiri cu şase etaje, construită din metal si 
rocă lunară. Probabil că era una dintre cele mai înalte clădiri din oraș. 

Apartamentul 15, bunica... adică Imogen Greene. 

Apoi: 


In fața unei uşi făcute dintr-un metal în care reflexia mea se vedea 


estompată. Reflexia avatarului meu care, semănând foarte bine cu mine, părea 
același lucru. Dintr-un dispozitiv rudimentar de recunoaştere a vocii, montat 
lângă usă, s-a auzit o voce sintetică. 

— Cine sunteți, vă rog? 

M-am simtit copleșită de un sentiment de groază când mi-am adus am- 
inte de ce mă aflam aici. 

— Mă numesc Audrey... Audrey Castle. 

A urmat o pauză de câteva secunde. 

Ultima dată când vorbisem cu bunica. discutaserăm despre cărți. Bunica 
era scriitoare. Si încă una bine-cunoscută. A scris romane polițiste a căror acti- 
une se petrecea în Frankfurt în anii 2060, chiar înainte de introducerea 
polițiștilor roboți. Imi spusese că avea de gând să scrie o nouă serie de romane 
polițiste a căror acţiune se desfăşoară pe Lună. 

— O serie de cărți polițiste despre New Hope, zisese ea. Editoarea mea e 
de părere că ar fi un subiect prea banal. Să scriu despre androizi, companii 
miniere $i bătrâne pustnice ca mine. Dar aici, pe Lună, se petrec multe alte lu- 
cruri... Vezi tu, toți cei de-aici — și mă refer la oameni — încearcă să fugă de 
ceva. Aventurierii bogaţi care se îngrămădesc aici fiindcă vor să trăiască per- 
iculos, chiar şi muncitorii care lucrează pe șantierele de construcții din Aldrin, 
suburbia din nordul oraşului, ştiind foarte bine riscurile la care se expun. S-ar 
putea să pară ceva primitiv, ca perioada de pionierat din Vestul Sălbatic de altă- 
dată, dar este incitant. Imi doresc foarte mult să vii aici. Dacă părinţii tăi nu 
sunt de acord, atunci lasă, știu că ei sunt niște traditionalisti care iubesc plan- 
eta Pământ. Maică-ta nu știa cum să plece mai repede când a venit aici. Zicea 
că se simte „sufocată cultural“, n-am înțeles ce voia să spună cu asta. Știu că îi 
îngrijorează rata criminalităţii de aici și susțin că aerul artificial este nesănătos. 
Ştiu că nu le convine că sunt prea multi Echo, bla-bla-bla, dar tu esti tânără. Ai 
cincisprezece ani. Ştii să conduci o maşină, ai drept de vot, poți să te descurci 
singură la cincisprezece ani... 


O iubeam pe bunica. 


Mi s-a părut întotdeauna amuzant faptul că am o rudă mai rebelă şi intot- 
deauna aşteptam cu nerăbdare vizitele ei din vară. 

Dar bineînțeles că nu ea a răspuns la uşă. 

Ci un Echo. 

Un bărbat masiv si musculos — înalt de peste doi metri — conceput să 
arate ca un tânăr de douăzeci de ani. Am inspirat adânc. 

M-a poftit înăuntru şi. după ce am mers printr-un coridor alb, greu de de- 
scris, am intrat într-un apartament spațios, dar mobilat sumar, unde trei Echo 
stăteau fiecare într-un colt al camerei, un altul îi făcea bunicii un masaj la pi- 
cioare şi al cincilea stătea în spatele ei si îi masa scalpul, frecând-o cu degetele 
prin părul zbârlit, de culoarea turcoazului. 

Nu sunt aici. mi-am spus în sinea mea. Aceşti Echo nu-mi pot face niciun 
rău. 

M-am apropiat, temându-mă de momentul când va observa holograma 
mea venind spre ea. Imi părea rău că-mi scosesem neuropadurile. 

Androidul care mă poftise înăuntru a anunțat sosirea mea, iar vocea lui 
m-a făcut să tresar. 

— Imogen, ai un vizitator. Audrey Castle, nepoata ta. 

Bunica a ridicat privirea spre mine și mi-a zâmbit larg de cum m-a văzut. 

— Audrey! la te uită, tu erail 

— Bună, bunico. 

— Ce faci aici? 

A fluturat din mâini, făcându-le semn celor doi androizi care îi făceau 
masaj s-o lase în pace. S-a ridicat cu greu în picioare şi mi-am adus aminte 
ce-mi spusese tata, că gravitația artificială are un impact negativ asupra rezis- 
tentei oaselor. Am încercat să vorbesc, dar n-am putut. De-afară am auzit un 
țipăt îndepărtat. 

— Nu te îngrijora, scumpa mea. Pe-aici se întâmplă mereu câte ceva. 
Tocmai de aceea nu te plictisesti. 


Bunica era îmbrăcată într-un caftan de lână si purta la gât un borcdnas 


transparent, plin cu mici capsule de un galben aprins. Avea ochii mari si — 
împreună cu părul turcoaz — o făceau să pară de-a dreptul nebună. 

— Da, eu, am zis într-un târziu. 

Eram o hologramă a cărei inimă bătea nebunește. 

— Bunico, trebuie să-ți spun ceva. Este vorba despre... 

Bunica nu părea că ascultă ce spun. Părea fericită, fascinată că mă vede. 
Așa cum și eu eram fascinată că o vedeam pe ea. N-o mai văzusem de anul tre- 
cut, când venise să ne ajute după accidentul de maşină. Bunica avea o sută de 
ani, dar arăta mai tânără datorită revitalizantelor. Tata zicea că seamănă cu o 
ghicitoare din secolul 19. Spre dezgustul tatălui meu, lua revitalizante de foarte 
mult timp — de când o știa tata (de douăzeci și şase de ani), poate chiar di- 
nainte. 

Revitalizantele erau controversate. Erau niste medicamente anti- 
îmbătrânire pe care puteai să le cumperi fără rețetă dacă aveai peste șaptezeci 
de ani. Dar foarte multi oameni cu vârsta sub şaptezeci de ani le cumpărau și 
le foloseau doar asa, de amuzament, ca pe un drog, si deveneau dependenti. 
Nu ştiu dacă bunica era dependentă sau nu. Tata fusese convins că era. Tot el 
îmi spusese că mama lui era o iresponsabilă și că avusese aventuri amoroase 
în timpul căsniciei cu fiecare din cei şapte bărbaţi cu care fusese căsătorită 
(inclusiv cu cel de-al treilea sot, bunicul meu, care murise în catastrofa din 
2080, când un tsunami a lovit coasta de vest a Irlandei). Mi-a spus asta când 
aveam şapte ani. Tata nu putea deloc să-şi țină gura când venea vorba de buni: 
ca. 

De fapt. ea arăta chiar mai tânără decât anul trecut. Era ciudat. 

inspir cât număr până la cinci, apoi expir cât număr până la cinci... 

— Oh, Audrey... Trebuie să recunosc că dispui de o tehnică ultimul răc- 
net! Mă uit la tine şi parcă ai fi aici de-adevăratelea. Am impresia că esti în cam- 
era asta în carne si oase. Probabil că foloseşti o capsulă din cele nou-apărute 
de care am auzit. Alea fabricate de unchiu-tău care o să scoată miliarde din 


vânzarea lor. Nu-mi vine să cred că taică-tău a acceptat să cumpere așa ceva. 


Trebuie să recunosc că e ceva neobişnuit din partea lui. Am încercat s-o con- 
tactez pe mama ta mai devreme, dar n-a răspuns. Eram puţin îngrijorată... nu 
știu... aveam un sentiment ciudat... 

Nu mergea bine deloc. 

— Tata nu a cumpărat o capsulă nouă. 

Haide, spune odată, spune... 

— Bunico, eu nu sunt acasă. 

— Cum adică nu esti acasă? 

— Sunt la unchiul Alex. 

De data asta a rămas socată. Parcă si-ar fi dat seama că se întâmplase 
ceva foarte, foarte grav. 

Spune odată... 

— Bunico, au fost uci... 

Voiam să spun ucis. Dar oare era o cnmă? Alissa era sub-om. Un robot 
făcut din carne și oase. Dacă cineva este omorât de un leu sau un robot, ter- 
menul folosit este omor. Nu voiam s-o plasez pe Alissa la un nivel mai sus. Asa 
că m-am corectat. 

— Au fost... omorâți. 

Imediat am izbucnit în plâns. Lacrimile mi se păreau reale. Plângeam cu 
lacrimi adevărate și artificiale, totodată. 

Ciudat, dar într-un fel îmi era bine, simțeam că mă eliberez. imi venea să 
plâng fără să mă mai opresc, dar trebuia să încerc să mă stăpânesc de dragul 
bunicii care se uita la mine de parcă n-aş fi fost acolo — ceea ce așa şi era, 
fireşte. Se uita de parcă nu vedea nimic, de parcă grozăvia pe care tocmai o 
rostisem făcuse să dispară totul. Nu plângea. Parcă se prabusise în ea. 

— Nu. Nu se poate. Ce zici tu acolo? 

l-am spus încă o dată. Apoi am repetat a treia oară. 

— Omorâți? Nu înțeleg. Cum adică? De ce anume? De cine? 

M-am uitat în jurul meu. In cameră erau şase androizi. Toţi mă priveau cu 


figuri neutre. Imi era groază să răspund, dar bunica trebuia să știe adevărul. 


— De un Echo. 

— Cum? 

— După ce-ai plecat de la noi, ne-am cumpărat un Echo. 

— Ştiu, mi-a spus mama ta. Pe Alissa? 

Am clătinat din cap. 

— Şi vrei să spui că ea a omorât-o pe mama ta? 

— Si pe tata, am spus eu. 

— Nu se poate. Te inseli. Te inseli. Audrey, te inseli. 

Repeta asta intruna. 

— Un Echo nu o ia razna. 

— Alissa a luat-o. 

l-a trebuit ceva timp, poate o jumătate de oră, până a acceptat ideea. 

— Loma, Lorna, Lorna, se tânguia ea cu vocea pierită. Biata mea Lorna... 

Brusc privirea i-a devenit distantă. Parcă se uita pierdută chiar în hăul 
morții. Dar trecea de la o dispoziţie la alta. Când părea că şi-a pierdut minţile, 
când era extrem de calmă si tot asa. Tot încerca să mă imbratiseze. Eu am 
simțit simularea unei îmbrățișări, dar ea nu simțea nimic. Imbr&tisa aerul. 

A luat câteva capsule fosforescente din borcănel și le-a înghițit. M-am 
uitat de-aproape la etichetă. 

Nu erau din cele obişnuite, ci revitalizante tip 4. 

Erau de patru ori mai puternice. Această variantă fusese interzisă pe 
Pământ deoarece avea nişte efecte secundare ciudate. Nimeni nu le mai lua 
pentru anti-îmbătrânire. Doar pentru a obține o stare euforică. 

— Pilulele mele de fericire nu mai au efect, a spus bunica după ce a 
înghiţit câteva. 

Părea disperată. Și repeta întruna: 

— Nu mai au efect, nu mai au afect, nu mai au efect... 

Androidul care mai devreme îi masa picioarele — o femeie cu părul 
negru, tuns scurt, şi pometi pronuntati — a intervenit: 


— Ai luat şase capsule. Stăpână, este doza zilnică maximă. Mi-ai cerut 


să-ți amintesc lucrul acesta. 

— Oh, Chonticha. dă-o dracului de doză maximă, a zis bunica și a con- 
tinuat să mai ia. 

Mâinile îi tremurau incontrolabil. La început am crezut că e ceva în nereg- 
ulă cu imaginea de imersiune, dar nu. Toate celelalte erau perfect nemiscate, 
mai putin bunica. 

— Fiica mea tocmai a murit, se văita ea către androizi. Știe vreunul dintre 
voi ce înseamnă să pierzi pe cineva drag? Normal că nu. Pentru că voi nu sun- 
teti capabili să iubiți. Pentru că voi nu aveţi sentimente, asa-i? N-aveti... 

Aici s-a oprit, a tras aer în piept şi a repetat cuvântul, de data asta pe un 
ton răstit și răspicat: 

— ... sentimente! 

Apoi a mai băgat două capsule în gură. 

Se vedeau strălucind prin obraji, apoi — mai slab — coborând pe gâtlej 
când le-a înghițit. 

S-a dus la femeia Echo cu tunsoarea bob. Chonticha. 

— Tu ai omorât-o pe fiica mea, a spus bunica şi a lovit-o cu palma peste 
fata. 

— Bunicol am strigat eu. Te rog. Revino-til incearcă să respiri adânc. 

— Să repir adânc! Scuteste-ma de bazaconiile astea pentru yoghinil Mi-a 
omorât fiical 

— Nu eu am omorât-o pe fiica ta, a spus Chonticha pe un ton sec. 

Bunica a plesnit-o iar peste față. l-am spus că are nevoie de neuropaduri, 
dar ea n-auzise de asa ceva. Nici nu mai asculta ce spun. Se uita la minecuo 
privire sălbatică cum nu mai văzusem vreodată. 

— Audrey, ascultă-mă — trebuie să vii aici, scumpa mea. Trebuie să 
locuiesti aici. Aici, in New Hope. Poti veni aici. 

Vocea tatei: Audrey, promite-mi că atunci când vei fi mare, nu vei pleca de 
pe planeta Pământ decât dacă vei fi nevoită. 


Bunica s-a apropiat de mine $i mi-a spus cu o voce care m-a făcut să mă 


întreb dacă nu cumva isi pierduse minţile: 

— In fiecare seară pleacă navete pentru muncitori. Nici măcar n-ai nevoie 
de bani... Trebuie doar să treci printr-un filtru de verificare a identității... As- 
cultă-mă, iubita mea, aşteaptă putin, așteaptă-mă aici... 

A ieşit din cameră. Acum părea mai iute de picior. Poate datorită pilulelor. 
Poate că îi opreau durerea de oase. 

Am avut un mic atac de panică în momentul în care m-am pomenit sin- 
gură, înconjurată de androizi. 

— Doriţi ceva de băut, oaspete Audrey? a întrebat unul pe tonul tipic 
inexpresiv al unui Echo. 

Era musculosul. Cel care mă condusese în cameră. 

— Nu, nu... Mulţumesc. 

— Sau poate puțină conversație? Mă numesc Herman. Ce hobby-uri 
aveţi? 

— Sincer, mă simt bine. Nu e nevoie. Doar, te rog... 

— Păreţi agitată, stimată musafiră, a spus un alt Echo dintr-un colt. 

Era o femeie care stătea lângă o imitație de cactus, unul dintre puţinele 
obiecte din cameră. Avea părul pieptănat într-un coc voluminos, în creștetul 
capului. 

— Mă simt bine. Vă rog. 

— Detectez în vocea dumneavoastră o încordare a corzilor vocale in 
laringe. a spus un al treilea android, cel care mai devreme îi frictiona bunicii 
pielea capului. Trebuie să vă gândiţi la ceva linistitor, stimate oaspete. 

Am închis ochii. 

— Bunico, am strigat. Bunicol Unde esti? 

Bunica s-a întors în cameră. Acum zâmbea. Părea că o luase razna de-a 
binelea din cauza revitalizantelor. Tinea în braţe o pisică. O pisică persană, 
mare și pufoasă. 

— O cheamă Lucy Brooks. După preşedintele american. Cred că e un 


nume potrivit pentru o pisică. As vrea să poţi să rămâi aici. Aş vrea să poți s-o 


mângâi — de-adevăratelea. 

— Mi-e teamă, i-am explicat eu în şoaptă. Mi-e teamă de androizi. 

— Dar n-ai de ce să te temi de ei, scumpa mea. Sunt niște simple 
maşinării. Mecanismele se pot defecta. Dacă cineva are un accident de maşină, 
nu înseamnă că după aceea nu se mai urcă în masină. Si unchiul Alex are an- 
droizi. 

— Dar tu tocmai ai lovit unul dintre androizii tăi... 

Părea confuză. 

— Serios, scumpa mea? 

— Da. 

— Şi unchiul Alex are androizi, a zis ea. 

Nu cred că-şi dădea seama că mai spusese asta o dată. 

M-am gândit la Daniel. M-am gândit la incidentul cu partida de sah. 

— Eu nu-i văd. Aproape deloc. Unchiul zice că-i va tine la un alt etaj. 

— Ce drăguţ din partea lui, a zis ea. 

Nu părea că vorbea serios. Am observat că nu-i mai tremurau mâinile. 

— Biata Lorna, a zis ea. Draga de ea, scumpa mea Lorna, ce mititică era... 
în salopetica aia rosie pe care o purta la grădiniță... 

Mă îngrijora starea bunicii. Ar fi fost mai bine dacă ar fi plâns, dacă s-ar fi 
tăvălit pe jos. Dar comportamentul ei era neobișnuit. Poate că, dacă ești foarte 
trist, ajungi să treci în extrema cealaltă. Sau poate că luase prea multe pilule. 
Prin halatul ei, se vedea acea lumină specifică răspândindu-se în tot pieptul 
până spre umeri. 

— Ai putea să vii și tu să stai la unchiul Alex. 

Când am spus asta, a reacţionat de parcă i-as fi dat o palmă peste fata. 

— Nu. Nu, n-aş face asta niciodată. 

— De ce nu? 

De-afară se auzeau şi mai multe tipete. Zgomotul rapid si infundat al unei 
arme de foc. Dar pe bunica nu părea s-o deranjeze. Și nici pe mine, în clipa 


aceea. Nu-mi doream decât să aflu ce avea bunica de spus. 


— Alex si... si... şi... tatăl tău. E ceva ce mi-a spus mama ta. 

— Ce anume? 

Dar nu era în stare să răspundă. Privea în gol cu ochii sticloşi. 

— Ce e, draga mea? 

— Bunico, voiai să spui ceva. 

— Da? Despre Oxford? 

— Oxford? 

— Universitatea Oxford. Ai aproape şaisprezece ani. A sosit momentul. 

— Bunico... 

Şi-a adus aminte. 

O expresie de groază i-a străfulgerat chipul. 

— Semeni cu mama ta, a spus ea izbucnind în râs. Semeni perfect cu ea. 

Nu intelegeam ce găsea atât de amuzant în chestia asta. 

Dar pe urmă a început să plângă. 

Un Echo s-a apropiat de mine. Era femeia cu tunsoarea bob. Chonticha. 

— O faceţi să sufere pe stăpâna mea. Vă rog s-o lăsaţi în pace. 

Apoi și ceilalți Echo au început să se apropie de mine. 

— O faceţi să sufere pe stăpâna noastră. Vă rugăm s-o lăsaţi în pace. 

M-a cuprins panica. Nu este real ce se întâmplă. Eu nu mă aflu aici. 

— Lisati-o, a spus bunica. Nu vrea să-mi facă niciun rău. 

Apoi mi-a şoptit: 

— Toţi sunt cumpăraţi la mâna a doua. 

— Bunico, o să te simţi bine? 

A luat ultimele pilule din borcănel. 

— Da, da... 

— Gândeşte-te, bunico, voiai să-mi spui ceva? Ar trebui să știu ceva? De- 
spre tata şi... 

Atunci s-a întâmplat ceva cu camera. 

Podeaua a început să se înnegureze. Unul dintre androizi a dispărut, apoi 


încă unul. intunericul a înghițit imitatia de cactus, pisica, absolut totul, până a 


rămas doar bunica vorbind. 

— Bunicol Bunicol Nu te mai aud! Nu ştiu ce se întâmplă! Cred că e ceva 
în neregulă cu conexiunea. 

Asta a fost tot. 

Caftanul, părul turcoaz şi figura speriată a bunicii au dispărut treptat, ca 
un vis care se destramă sau ca un coșmar care se dizolvă în bezna somnului, 
până n-a mai rămas decât gura ei strigându-mă mut pe nume. 

Apoi a dispărut de tot. 


N-a mai rămas nimic, doar întunericul din interiorul cititorului mental. 


iri 

Mi s-a părut că aud ceva. În afara capsulei. 

Apoi, după ce s-a deschis ușa capsulei, mi-am dat seama că nu era ni- 
meni în camera mea. Dar am auzit totuşi nişte paşi — de data asta afară, pe 
palier. 

— Alol E cineva aici? 

Niciun răspuns. Am dat fuga la ușă, am deschis-o şi, când m-ar uitat 
afară, l-am văzut pe unchiul Alex îndreptându-se spre scara elegantă şi impună- 
toare. 

— Unchiule Alex, am strigat eu. 

El s-a oprit. S-a întors spre mine. Zâmbea, deşi părea nedumerit. 

— Audrey? S-a întâmplat ceva? Cum a fost întâlnirea cu bunica? 

— Am pierdut conexiunea. 

— Ce ciudat. E o capsulă nouă. Cel mai avansat model din câte există. 
Hai să mai încercăm o dată. 

Era ceva. 

Am simţit ceva. 

În felul cum a spus-o. Dacă aș fi purtat neuropadurile, n-aş fi sesizat, dar 
fără ele, da, era ceva în vocea lui, n-aş putea să spun exact ce, dar era ceva care 
mi-a întărit suspiciunile. 

Am încercat să refacem conexiunea. Degeaba, era doar beznă. 

— Probleme de început, a zis el. 

Cam multe probleme de început în casa asta, mi-am zis în sinea mea. 

— Nu te îngrijora. isi va reveni în scurt timp. Vrei să încerci într-o altă 
capsulă? 

M-am gândit la androizi şi la comportamentul complet deplasat al bunicii 
din cauza revitalizantelor. 

— Nu, nu. Lasă... E în regulă. 

imi părea rău de bunica, dar nu credeam c-aș putea trăi vreodată pe Lună. 


Abia făcusem fata unei holograme. 


N-aveam încotro. Trebuia să rămân aici. 

Mai spre seară, lago a venit să mă întrebe dacă poate folosi capsula mea 
de imersiune. Se pare că a mea putea să acceseze alte holograme și era mai 
modernă. 

Dar înainte să intre în capsulă, s-a uitat la câteva cărți de-ale mele pe care 
Madara mi le aduse de-acasă şi le stivuise ordonat pe birou. Erau așezate exact 
sub tabloul de Matisse. lago le-a luat în mână una câte una. Majoritatea erau 
doar vechi (cu excepția holo-cărţii despre Neo Maxis), iar lucrul acesta, com- 
binat cu simplul fapt că erau cdrti — l-au făcut să se minuneze de ele ca de 
niște obiecte ciudate de pe o altă planetă. 

— La răs...cruce de vântuni... De veghe în lanul de secară... Romeo şi Julieta... 
Frankenstein... Filosofia secolului 21... Jane Ey-re... 

Le-a lăsat neglijent pe masă, fără să le pună frumos la loc. 

Tata scrisese cândva următorul lucru: Cu cât vom fi mai dependenti de an- 
droizi, cu atât mai necivilizati vom deveni. 

Tată, te iubesc. imi pare rău că n-am putut să te ajut. 

Eram mai calmă. Purtam neuropadurile. Aşa că am decis să încerc să in- 
itiez o conversație. Până acum nu mai rămăsesem singură cu lago si m-am 
gândit că as putea să profit de ocazie. 

N-a fost uşor. Dar mă gândeam că, dacă vreau să aflu mai multe despre 
unchiul Alex și androizii din casa aceea, n-ar fi rău să încep cu lago. 

— Aşadar, lago... iti place șahul? 

Niciun răspuns. Doar o uşoară ridicare din sprânceană. 

— Tu nu mergi la şcoală, nu? Adică, nici măcar virtual, în capsula de 
imersiune. Inveti cu profesori Echo. Cum ti se pare? 

S-a uitat la mine cu o expresie tâmpă. 

— Bine. 

— Bravo. Minunat. Și eu am învăţat cu un Echo. Invatam putin cu mama, 
putin în capsula de imersiune, apoi putin cu un Echo. Asta mai spre... sfârşit. 


Mi-a apărut fugitiv în minte imaginea Alissei cu care făceam lecţiile în 


camera de oaspeţi, figura ei perfectă, impasibilă, oferindu-mi informații şi 
nimic altceva. Am simţit că mi se face gol în stomac. Dar neuropadurile 
funcționau încă destul de eficient pentru a-mi reprima amintirile. 

lago arăta supărat. Părea că n-avea chef să stea de vorbă cu mine. Când 
răspundea, mormăia abia mişcându-și buzele. 

— Care este materia ta preferată? 

— Afacerile. 

— E o preferință neobișnuită pentru un copil de zece ani. 

S-a uitat la mine fix, cu ochii plini de ură. 

— Pe mine să nu mă tratezi de sus. 

— Dar nu te tratez de sus. N-am făcut asta. Imi pare rău dacă ţi-am dat 
această impresie. Sinceră să fiu, si eu aveam preferințe neobişnuite pentru o 
fată de cincisprezece ani. Imi plăcea filosofia şi să citesc cărți vechi. 

Am observat că vorbeam la timpul trecut. M-am întrebat dacă vreodată o 
să-mi placă din nou ceva la timpul prezent. Mi-am dat seama că prezentul nu 
era doar un timp, ci o decizie. Ceva ce trebuia să mă hotărăsc să accept. 

— Ce e aia filosofie? a întrebat el cu dezinteres, însă eu am luat-o ca pe o 
întrebare serioasă. 

— Este despre motivul pentru care existăm. 

— Adică religie. 

— Filosofia şi religia se suprapun. Singura diferență este că religia are 
răspunsuri, iar filosofia mai degrabă întrebări. Adică, de exemplu, ce rost au 
toate? Ce este bine si ce este rău? Cum ar trebui să ne trăim viata? Ce 
înseamnă să fii om? 

— Mi se pare plictisitoare. 

— Nu chiar, am spus eu. 

Dar nu-mi mai aduceam aminte de ce nu este plictisitoare. Poate că mi-as 
fi amintit dacă mi-aş fi dat jos neuropadurile, dar nu voiam să le dau. Incet- 
încet, am început să-mi recapăt memoria. 


— De fapt e chiar foarte misto. Fiindcă înseamnă doar cugetare. Și asta 


ne face speciali pe noi, oamenii, nu? Asta ne deosebeste de un Echo. Noi 
cugetăm asupra lucrurilor. Nu doar facem lucruri. De aceea există cărți, 
tablouri si alte lucruri. Pentru ca noi să încercăm să ne înțelegem pe noi înşine. 

Cuvintele mele n-aveau niciun efect asupra lui, aşa că am trecut la subiec- 
tul care mă interesa: 

— Hei, tie îţi plac androizii de-aici? 

A ridicat indiferent din umeri. Sau mai degrabă a făcut o grimasă de in- 
diferență. 

— Mda. Cred. 

A făcut o mică pauză, apoi a adăugat: 

— Majoritatea. 

Majoritatea. 

— Ce vrei să spui? 

lago a căscat plictisit fără să-și acopere gura cu mâna. 

— Noul android e cam ciudat, a zis el. 

— Care este cel nou? am întrebat eu, desi stiam deja care va fi răspunsul. 

— Daniel. 

— Adolescentul? am întrebat eu făcând pe proasta. 

lago a început să râdă. N-avea un râs plăcut. 

— Adolescent? Dar n-are decât două luni. 

Normal, ştiam şi eu că androizii erau conceputi să arate de diferite vârste 
$i să-şi păstreze înfăţişarea pe toată durata funcţionării lor. Dar uneori îi tratai 
fără să vrei în funcţie de vârsta pe care o arătau. 

Fie că era adolescent, bătrân sau o femeie de treizeci de ani. 

Şi asta din două motive. Mai întâi, dacă toti androizii arătau la fel, n-ai 
mai fi putut să-i deosebesti. in al doilea rând, de obicei se foloseau androizi 
diferiți pentru slujbe diferite. Aşa se face că toți ghizii din Muzeul Britanic sunt 
androizi cu înfățișare de oameni în vârstă, pentru a sugera înțelepciune, pe 
când în magazinele de îmbrăcăminte şi centrele de geno-terapie reale întâlneşti 


numai androizi tineri şi frumoşi. 


— Si de ce nu-ți place de el? l-am întrebat. Pentru că te-a bătut la şah? 

Din nou a ridicat din umeri. 

— Se poartă ciudat de când a venit. 

— Ciudat în ce sens? 

— Nu ştiu, a zis el. 

Avea o voce gravă pentru un copil de zece ani. 

— Ciudat pur şi simplu, a continuat el. in prima zi când a venit aici nu a 
scos o vorbă. Tata îl întreba diverse chestii și el nu zicea nimic. Atunci tata i-a 
spus că, dacă nu începe să vorbească, va trebui să-l returneze pentru a fi elim- 
inat. Apoi a început să vorbească! Tata s-a supărat pen'că Daniel trebuia să fie 
cel mai bun android dintre toți. Trebuia să fie cel mai avansat Echo fabricat vre- 
odată. 

lago s-a uitat pe fereastră și a zâmbit pentru el. Era un zâmbet ciudat, plin 
de necaz. 

— Dar e un Echo, asa că îndeplineşte ordinele și asta mă amuză uneori. 
Sau mai bine zis mdamuza, deoarece pe urmă a devenit prea deștept. Oricum, 
e un ciudat. 

Cel mai avansat android fabricat vreodată. 

Mă pregăteam să-i mai pun nişte întrebări, dar el a deschis ușa capsulei. 

— Ce faci acolo? l-am întrebat 


— Omor nişte chestii, a răspuns el, apoi a dispărut înăuntru. 

Seara m-am culcat, dar iarăși m-a trezit ceva. 

Putin după ora trei dimineata, am auzit un zgomot. Un scârţâit de podea 
în dreptul uşii. M-am ridicat în capul oaselor. 

— Lumină, am spus. 

Când s-a aprins lumina, am văzut că usa camerei mele era întredeschisă. 

— Alo! E cineva acolo? 

N-aveam cum să simt teamă deoarece purtam neuropadurile, dar mi-am 
dat totuși seama că trebuia să mă dau jos din pat să văd ce se întâmplă. M-am 
ridicat şi m-am dus la uşă, trecând prin dreptul tabloului cu acele siluete ce 
păreau speriate, adunate într-o horă. 

Dar chiar atunci, înainte să deschid usa, am auzit pe cineva strigând. Era 
unchiul Alex. 

— Du-te în camera tal a tunat el. 

Am deschis putin usa şi l-am văzut pe palier. Era îmbrăcat într-un halat 
negru de mătase, iar în spatele lui, copacii de pe tapetul animat se legănau ca 
sub adierea răsuflării lui furioase. Era roșu la față si avea în ochi o furie de- 
monică. 

Atunci am deschis ușa de-a binelea, am ieșit pe hol și am apucat să văd 
din spate un bărbat Echo cu părul blond care ajunsese în capătul palierului și 
s-a făcut nevăzut pe scări în jos. 

Unchiul Alex m-a văzut şi expresia furibundă de pe chipul lui s-a trans- 
format incredibil de repede într-o expresie afectuoasă, plină de regret. 

— Audrey, îmi pare tare rău. 

— lardsi el, am zis eu. Daniel. Cel care juca şah. 

— Da, a spus el învârtindu-şi inelele pe degete. Da. intotdeauna apar 
unele probleme cu cei mai performanti. Audrey, n-ai motive de îngrijorare. Te 
afli în cel mai sigur loc din câte există. In fine, după tentativa de pătrundere cu 
forta. Nu cred că vei putea găsi o casă mai sigură $i mai păzită în toată Londra. 


— Tentativă de pătrundere cu forța? 


Unchiul Alex a clătinat din cap. 

— Nişte protestatari. Anarhisti. Golani. Anul trecut, in octombrie, un 
grup a încercat să escaladeze zidul. Aproape că reușiseră, dar i-a văzut un Echo 
care a dat alarma si norocul nostru a fost că poliția pornise deja pe urmele lor. 
Dar a fost cât pe ce s-o patim. De atunci am întărit sistemul de securitate. Pen- 
tru că vor încerca din nou. Nu renunță ei asa ușor, sunt sigur. Dar acum n-ai 
de ce să te îngrijorezi. 

— OK, am zis eu, desi sunt convinsă că n-as fi spus asta dacă n-as fi pur- 
tat acele neuropaduri rezonabil de noi. 

Și totuşi, am simţit strecurându-se un vag sentiment de anxietate. 

— Audrey, întoarce-te la culcare. Mă duc și eu să mă culc. Mâine trebuie 
să plec la Paris. N-ai motive să-ți fie teamă. 

— Vreau să vin cu tine la Paris. 

— Dar ţi-am explicat, mă duc într-un loc plin cu androizi. Sute de Echo. 
Ai spus că nu vrei să vii. 

Am înghiţit în sec. 

— Ştiu, dar cred că m-am răzgândit. 

Eram suficient de aproape ca să observ că unchiul Alex purta info-lentile. 
Erau activate. In ochi îi sclipeau nişte luminite. Cuvinte pe care doar el putea să 
le citească. Eu, nu. 

— Nu, a spus el închizând ochii si scuturând din cap. Acolo am treabă, 
iar tie nu cred că ti-ar face bine. Nu mă duc chiar în Paris. Doar la un depozit 
cu androizi de serie. E în afara orașului. Acolo nu e ca la Luvru. Nu cred c-ar fi 
o plimbare pe placul tău. 

Normal că avea dreptate. Sinceră să fiu, semăna mai degrabă cu o plim- 
bare printr-un castel al groazei, dar pe mine mă nelinişteau două lucruri. 
Primul: nu voiam să rămân acasă cu lago, Daniel si celelalte prototipuri. Al 
doilea: voiam să aflu mai multe informaţii. La început, neuropadurile repri- 
maseră acest impuls. dar el reușise cumva să reapară. Voiam să aflu ce se 


întâmplase cu părinţii mei. Voiam să aflu de ce Alissa, care nu era un prototip, 


ci un Echo de serie, făcuse ceea ce făcuse. De acord, ea era un Echo marca 
Sempura si noi nu ne duceam la o fabrică Sempura, dar eu nu puteam să obțin 
accesul într-o fabrică Sempura. 

— Cred că m-ar ajuta. Stii ce zicea doamna Matsumoto, că ar trebui să 
încerc să... 

A deschis ochii. S-a uitat la mine cu un aer de compasiune obosită, dar 
răspunsul lui a fost si mai categoric. 

— Nu. imi pare rău, Audrey. Răspunsul meu e nu. Nu se poate să vii 
mâine cu mine. Am încheiat discuția. Acum hai să mergem fiecare la culcare. 

Apoi s-a întors în dormitorul lui. 

M-am dus $i eu la culcare, numai că îmi dispăruse somnul. Mă tot gån- 
deam că răspunsul unchiului fusese cam prea categoric. Apoi m-am întrebat: 
Ce avea de ascuns? Ce era la Paris si el nu voia ca eu să știu? 

Sunt paranoică, mi-am zis. Adu-ti aminte ce s-a întâmplat în Cloudville... 
imi salvase viata. Mă primise la el si mă lăsa să locuiesc aici, probabil în cea 
mai grozavă casă din Londra. Fusese bun cu mine. 

Și totuși, cu cât el era mai hotărât ca eu să nu-l însoțesc la Paris, cu atât 
eram eu mai hotărâtă să merg acolo. 

Intr-un târziu am adormit. 

lar am avut un vis. De data asta n-a fost un cosmar. Sau cel putin, nu tot. 

L-am visat pe Daniel care plângea. Un Echo care vărsa lacrimil lar eu îl 
îmbrățișam și el tremura în brațele mele, cu trupul lui puternic, brusc vlăguit 
din cauza emotiei. imi spunea ceva în şoaptă. 

— Nu te îngrijora din cauza mea. Eu sunt doar un Echo... 

Eu îl mângâiam pe păr şi-i repetam intruna: 

— Linisteste-te, linisteste-te, linisteste-te... 

Apoi m-am trezit din nou. Mi-a venit o idee. Era încă noapte, dar m-am 
dat jos din pat și mi-am pus info-lentilele. 

— Modul vedere nocturnă, am spus. 


In mai putin de o secundă, parcă s-a aprins lumina. Sigur, era o lumină în 


care totul se vedea verde, dar asa era vederea nocturnă. 

Încercând să nu fac nici cel mai mic zgomot, m-am furisat pe hol spre 
camera lui lago. Acesta dormea cu uşa întredeschisă. Probabil ca să lase să 
intre puting lumină de pe hol. O fi fost el cum o fi fost. dar era totuşi un copil 
căruia fără îndoială îi era teamă de întuneric. 

Am deschis usa $i m-am furisat în camera lui. Am mers tiptil pe podeaua 
acoperită cu un covor somptuos, antifonic. Mă îndreptam spre dulap. Stiam ce 
caut $i mai stiam că dacă găseam ce căutam, drumul înapoi spre camera mea 
va fi mult mai sigur decât drumul până aici. 

M-am apropiat. L-am văzut pe lago care dormea în patul lui. Stătea ghe- 
muit peste așternuturi, cu degetul mare în gură. M-am gândit că ar muri de 
ciudă dacă ar sti că l-am văzut în postura asta. Imaginea băiețelului adormit 
m-a făcut să zâmbesc, dar numai pentru o clipă, deoarece m-am îngrozit când 
m-am întors şi am văzut un soldat cu arma îndreptată spre mine. Până să-mi 
dau seama că era doar o holo-sculptură, lago s-a întors pe partea cealaltă si 
aproape că s-a trezit. Am rămas nemișcată $i mi-am ținut respiraţia aproape 
treizeci de secunde, iar el a adormit la loc. 

Şifonierul avea ușă cu sistem de activare la voce, așa că m-am apropiat 
de pancu şi am soptit cât am putut de încet: 

— Deschide. 

Nimic. 

Putin mai tare: 

— Deschide. 

Nimic. 

Apoi am spus pe un ton aproape normal: 

— Deschide. 

lago nu s-a trezit. Doar a scos un mic sforăit. 

Usa s-a deschis silențios si iată-mă în fata garderobei lui lago. Desi toate 
obiectele de îmbrăcăminte erau din material cu autocurățare, părea că avea to- 


tuși o mulțime de haine. Combinezoane, tricouri interactive, aero-costume, 


toate atârnate pe umerase, un şir de spray-uri cu nano-fibre (avea o multime de 
costume mulate, făcute prin pulverizarea de nano-fibre din spray-uri), tone de 
papuci şi salopete. 

M-am uitat la fiecare spray în parte. 

Haine călduroase de iamă. 

imbrăcăminte sportivă. 

Costum de luptător (am zâmbit iar, gândindu-mă la micul războinic care 
dormea cu degetul mare în gură). 

Combinezon mulat 24/7. 

Apoi am găsit ce căutam: spray-ul cu cea mai simplă si mai banală in- 
scriptie, care probabil era de culoare neagră, desi eu o vedeam verde. Pe el 
scria aga: 

Invizi-peliculă pe bază de proiecție cu acoperire totală, de uz universal 
(pentru orice înălțime și lătime) x100 DE utilizări. Nano-fibre: diametru de 15nm. 
Fibre de bumbac prevăzute cu nano-camere si ecrane. Pentru siguranță: A nu se 
folosi în locuri publice. 

— Asta el am zis, dar nu cu voce tare. 

M-am gândit s-o pulverizez pe mine chiar atunci, aşa cum plănuise in- 
itial, dar zgomotul spray-ului l-ar fi trezit pe lago. În plus, eram îmbrăcată în pi- 
jama. Aşa că am riscat. M-am întors să plec si am dat cu ochii de un extrater- 
estru cu șase brațe, un cap uriaş și o gură cu trei rânduri de dinți. O altă holo- 
sculptură. De data asta nu m-am speriat. Am ieşit tiptil şi m-am întors în cam- 


era mea, unde am ascuns spray-ul sub pat. 

— Tronson de croazieră, a comandat unchiul Alex. Am plecat mai de- 
vreme. Am de trimis niște mesaje. 

Cosmar. La următorul macaz, maşina a trecut pe un tronson pentru 
viteză redusă. Mergea atât de încet si de silențios, dar el a dictat o viteză $i mai 
mică. 

— Mai încet, a spus unchiul Alex. 

Părea tafnos. Şi-a pus mental-messengerul si a închis ochii. Se gândea in- 
tens. Dădea comenzi pe tăcute. Imaginea neclară ce se vedea pe geam s-a 
transformat în lucruri bine conturate. Apă. Locuinţe lacustre. Alte mașini de- 
plasându-se pe şinele magnetice. Nori. O piață suspendată. 

Nu era bine deloc. Cu cât dura mai mult călătoria, cu atât creșteau 
şansele ca unchiul Alex să-și dea seama că eu eram acolo, chiar în spatele lui, 
străduindu-mă să respir încet și rar ca să nu fac zgomot. La un moment dat 
chiar începuse să mă mănânce nasul şi îmi venea să strănut, dar mi-a trecut. 

— Nu, a spus el cu voce tare la un moment dat. Aranjeaz-o. Nu vreau să 
văd mizeria aia. 

Nu-mi venea să cred că în sinea mea mă rugam să ajungem mai repede la 
un depozit plin cu androizi. 

Peste tot în Europa existau astfel de depozite, aşa îmi explicase unchiul în 
dimineața aceea, când cred că-i pusesem cam multe întrebări. Unele erau mai 
mici, destinate prototipurilor, altele erau pentru crearea produselor de serie 
care urmau să fie scoase pe piața generală. Cel din Paris făcea parte din cea 
de-a doua categorie. 

A deschis brusc ochii. S-a întors şi s-a uitat spre spaţiul pe care îl ocu- 
pam eu. Eu puteam să-l văd pe el deoarece gluga era transparentă din interior. 
Inima îmi bătea atât de tare încât am crezut că o auzea şi el. Nu i-ar fi trebuit 
mult. Era de ajuns să întindă mâna și m-ar fi descoperit. 

Oare cum ar fi reacționat? M-ar fi certat? Ar fi fost nedumerit? S-ar fi 


simţit la fel de jenat ca mine? Cu siguranță că n-ar fi fost prea aspru cu mine. 


Dar mie tot îmi era teamă si era un sentiment real. 

Probabil că proiecția era bună. Iluzia optică trebuie că fi fott impecabilă, 
fiindcă el s-a întors la loc, fără să vadă nimic, doar locul şi geamul din spate. 

— Holofon activ, a comandat el. 

Apoi a dictat codul: 

— Valencia patru şapte asterix triplu trei liniută şapte liniută diez AAX. 

Imediat a apărut imaginea unei femei. Arăta foarte misto, un amestec 
între stilul boem si cel extravagant, dar părea obosită si îngrijorată. Avea părul 
lung şi răvășit, un piercing în sprânceană si un fel de colier sau medalion la 
gât. 

A spus ceva în spaniolă, dar eu n-am înțeles nimic. 

— Termină şi vorbeşte dracului în engleză, a spus unchiul Alex pe un ton 
atât de aspru si de tăios că nu-l mai recunosteam. 

Ea părea supărată. A luat o înghițitură dintr-o băutură cafenie. 

— Cum este? Cum e prototipul pe care l-am dat la tine? 

Ti l am dat. Eşti bcată. Dc obicei nu te exprimi atât de neglijent în en 
gleză. Mi l-ai dat mie. Şi oh, Doamne, ai avut dreptate. E ceva în neregulă cu el. 
Nu e aga cum ar trebui. De-aia însemna atât de mult pentru tine, nu-i asa? 
Ce-ai făcut? Ce? 

— Unde este? Ce mai face? 

— Nu mă face să vin la tine chiar acum. Te-as bate până ai spune tot. 

— Si, si, si. Da. Cine, tu? Sau unul dintre sclavii tăi Echo? 

— Nu. Chiar nu meriti deranjul. Te las să-ți bei whisky-ul. Am lucruri mai 
importante de făcut. Hasta luego... 

Apoi, către mașină: 

— Terminat convorbire. 

Spaniola a dispărut, iar eu am rămas întrebându-mă ce anume se intim- 
plase şi ce credea unchiul Alex că ascundea ea. 

Tot restul călătoriei, a vorbit în jargon de afaceri si a mormăit în casca lui. 


Eu mă uitam pe gcar, încercând 35 mi imagincz că nu mă aflu acolo. Mă 


uitam la fermele eoliene suspendate din Canalul Englez. Apoi la intinderile 
ml3stinoace din nordul Franţei care, din cauza inundaţiilor repetate, fucece la 
fel de afectată ca Yorkshire, Scoţia şi Cornwall. Mii de case construite pe piloni, 
foarte asemănătoare cu cea în care locuisem eu până în urmă cu două zile, dar 
mai mici $i înghesuite unele în altele. Smârcuri, terenuri mocirloase si clinici 
de holeră înființate în urmă cu doi ani pentru a se ocupa de cea mai nouă 
tulpină a virusului. Dar cu cât ne apropiam de Paris, terenul devenea mai uscat, 
casele erau mai mari $i mai spatioase, desi vremea era la fel de mohorâtă si 
aici, cu vânt puternic şi ploi. 

Am văzut o holo-reclamă la noua capsulă audio Neo Maxis. Se numea 
„Dragostea si Robotul: Concert Live de pe Neptun“. In reclamă apăreau cei 
patru membri ai trupei îmbrăcați în combinezoane lunare negre, cântând în 
fata unei mici comunități de terraformatori pe planeta Neptun. Capsula urma 
să fie lansată a doua zi. Mi-am amintit cu câtă nerăbdare asteptasem acest 
eveniment. Dar acum nu mai simțeam absolut nimic, doar mi se părea că ideea 
unui concert pe Neptun cra o simplă strategic de promovare. Asta m a întri 
stat, dându-mi seama că o bună parte din mine, cea de odinioară, murise. 

Am comandat în gând mașinii să mărească viteza, dar unchiul Alex a con- 
tinuat s-o menţină pe tronsonul pentru viteză redusă. 

Șinele magnetice treceau pe lângă o imensă seră îngrădită. Cred că avea 
vreo opt kilometri lungime. Inăuntru am văzut un imens lan de grâu, perfect 
din toate punctele de vedere, care se unduia în adierea vântului creat artificial. 
Imediat după ea a urmat o altă seră de aceeași dimensiune. Aceasta era o 
fermă de animale. Aproximativ patru sute de vaci, toate identice — practic nu 
se deosebeau una de alta —, absolut indiferente fata de vremea oribilă de 
afară. Imi părea rău de ele. De când veneau pe lume erau condamnate la una 
dintre cele mai inutile morți. mai ales că în prezent carnea sintetică era fără 
îndoială mai bună decât cea naturală. Dar presupun că unii oameni isi doreau 
să consume numai carne naturală. 


In sfârșit, dorința mi 3 a îndeplint. 


— Viteză maximă, a spus unchiul Alex. Tronson expres. 

Și am ajuns în câteva secunde. 

Depozitul era pe teren uscat, în mijlocul arondismentului optsprezece. In 
depărtare se vedea imensa holograma albă si luminoasă a Turnului Eiffel, care 
fusese amplasată acolo după ce protestatarii anti-Echo o distruseseră pe 
prima, pe vremea când eu eram mică. 

Mi-am amintit de Turnul Eiffel original, cel din metal, care era mult mai 
frumos, deşi n-avea decât jumătate din dimensiunea hologramei. Asta mi-a 
stârnit o mulțime de amintiri din Paris. Toate zilele de sâmbătă pe care le-am 
petrecut acolo. Din mașină se vedea în depărtare giganticul Centre Aquatique: 
două cuburi, unul fixat pe pământ, celălalt plutind deasupra. Cel de sus avea 
desenat pe el un delfin într-un colac de salvare. Acolo era bazinul copiilor, 
unde mă duceam mereu cu mama $i tata. Am închis ochii. 

„Concentrează-te“, am spus în sinea mea. 

Asta a fost cândva. Acum e altceva. 

Pe clădirea depozitului nu exista logoul Castle. Era o clădire veche, din 
cărămidă — să tot fi avut vreo două sute de ani —, înconjurată de blocuri de 
locuinţe abandonate. Unele erau înnegrite și dărăpănate. mohorâte si şterse ca 
niste amintiri din copilărie. 

Mi-am adus aminte că info-lentilele mele mă informaseră ceva despre 
nişte revolte la Paris. Poate că s-au întâmplat în această zonă, dar depozitul 
părea neatins. Prin preajmă nu se vedea nici tipenie de om. M-am gândit că, în 
afară de cei care lucrau la depozit, oamenii n-aveau ce să caute pe-aici. 

Unchiul Alex a coborât din mașină si s-a îndreptat într-acolo prin vântul 
ce bătea cu putere. Ar fi trebuit să mă simt uşurată. Ar fi trebuit să plec naibii 
de-acolo şi să iau un taxi spre casă. Dar nu, n-aveam de gând să fac asta. Tre- 
buia să aflu mai multe. Urma să intru într-un loc plin cu androizi. În locul unde 
erau conceputi. Inima a început să-mi bată mai repede. Mi s-a uscat gura. 
Parcă aveam o gheară în piept de atâta neliniște. Incepusem să fiu prea depen- 


dentă de neuropaduri. 


— Deschide usa, am ordonat masinii. 

— Nu sunteti un utilizator autorizat al acestui vehicul. Declinati-vd identi- 
tatea. 

— Sunt Audrey Castle, am spus eu. Sunt nepoata unchiului Alex Castle. 
Locuiesc la el. 

Cu siguranță că maşina avea un program detector de minciuni $i a ştiut 
că spuneam adevărul. Nu a mai fost nevoie de alte comenzi. 

— Usa se deschide. 

Afară vâjâia vântul. Nu se zărea niciun levibord prin preajmă, aşa că am 
apăsat butonul de pe tabloul de bord pe care am văzut că apăsase unchiul Alex 
mai devreme pentru a-l chema prin radio pe cel mai apropiat. Intr-o clipă a 
venit alunecând spre mine un levibord din oțel, vechi şi rahitic. Avea o 
balustradă fragilă şi înăuntru se simțea vântul de afară. 

Mi-am dat seama că nu mă aflam într-o zonă foarte sigură a oraşului. 
Peisajul de-aici părea apocaliptic. Un panou publicitar hăcuit, pe care apăreau 
imaginile unui bărbat ce se împuşca în cap cu un vechi distrugător de materie, 
pâlpâia si pulsa deasupra mea, întrerupând ceea ce ar fi trebuit să fie o reclamă 
la iWire 42. Imi răsuna în minte vocea mamei mele: Ce-ar fi să mergem la Luvru 
vreo două ore? De când au furat-o pe Mona Lisa, nu mai e atât de aglomerat. 

După ce am coborât, am traversat o porțiune întinsă de teren cu asfaltul 
deteriorat. In aer plutea un miros de ploaie proaspătă și vise moarte. 

Stăteam si mă uitam la clădirea vastă si austeră, mare cât o catedrală. 
Simteam nevoia să respir normal, asa că mi-am dat gluga jos. Am văzut o 
broşură pe jos, spulberată de vânt în direcţia mea. O bucată de hârtie elec- 
tronic’ iluminată, udă si mototolită, acoperită cu un text sclipitor şi imagini 
animate. 

Era ediţia în limba franceză a buletinului informativ Castle Watch, care 
critica tot ce făcea compania Castle. M-am uitat în jur să văd cui ar fi putut să-i 
scape, dar nu era nimeni, parcă mă aflam într-un oraș fantomă. In josul paginii 


era un buton pentru selectarea limbii, asa că am apăsat pe „Engleză“. Imediat a 


apărut un articol al3turi de fotografia autoarei, o tânără cu părul roz. 
EROUL CAMPANIEI NOASTRE A MURIT 
ARTICOL PREZENTAT DE LEONIE JENSON 17.5.2115 

Reputatul jurnalist si tehno-sceptic Leo Castle a fost ucis miercuri, 
împreună cu soţia sa, în locuinţa lor din Yorkshire (Zona 3). Deşi nu s-au dat 
publicităţii toate detalii referitoare la cele întâmplate, se crede că cei doi au fost 
omorâţi de un Echo. incă nu se ştie nimic despre cum a reusit androidul să 
pătrundă în casa lor... 

Inainte să citesc mai departe, s-a întâmplat ceva. Deodată, imaginea stat- 
ică a jurnalistei din dreptul articolului a prins viață. Era o legătură live. Cu iden- 
tificarea locației. O conectare cu restul lumii. 

— Alo? a spus Leonie, femeia cu părul roz. 

Mă privea din imagine de parcă ar fi căutat ceva prin ceață. 

— Bonjour. Salut. Qui est la? 

— Audrey Castle, am răspuns eu. 

— Dispozitivul de localizare îmi arată că esti în apropiere de un depozit 
Echo din Paris şi tocmai de aceea mă interesează. Ştii, îmi programasem o 
alertă pentru zona respectivă, în caz că o găsea cineva, fiindcă singurii oameni 
de acolo vor fi — la stail Ai spus Audrey Castle? Cumva fiica lui Leo Castle? 
Nepoata lui Alex Castle? 

Am tncuvlintat din cap. 

— Ce faci acolo? 

l-am spus. 

Ea m-a întrebat dacă poate să-mi pună nişte întrebări despre cum muris- 
eră părinții mei. Am refuzat. Nu aveam încredere în Castle Watch. Aveau legă- 
turi cu aripa extremistă a protestatarilor anti-Castle. Aproape niste teroristi. 

— Aş vrea doar să ştiu cum a ajuns un Echo la voi în casă? 

— Era androidul nostru, am spus eu. 

Ştiam că distrugeam imaginea pe care o avea ea despre tatăl meu — o 


imagine pe care o aveau toţi acești hipioti: aceea că tata era un fel de sfânt care 


se ferea de tehnologie și trăia într-un glob de sticlă, izolat complet de restul 
lumii. Sinceră să fiu, era o imagine pe care tata o încurajase cu încântare. 

— Părinţii mei au cumpărat o femeie Echo. De la Sempura. 

M-a privit de parcă as fi pălmuit-o. Nu-mi păsa. Nu voiam ca oamenii 
să-şi amintească de tatăl meu ca de un înger fiindcă n-a fost un înger. A fost 
tatăl meu. 

— De la Sempura? a întrebat ea în cele din urmă. De ce ar vrea un Echo 
Sempura să-ți omoare parintu? 

— De ce-ar vrea un Echo să-mi omoare părinţii? Androizii nu vor nimic. 
Sunt nişte roboți. 

Ea a clătinat din cap furioasă. 

— Da, exact. Sunt nişte roboti. Sunt programati. Primesc niste comenzi. 
Esti sigură că l-au cumpărat de la Sempura? 

— Ce vrei să spuni? 

— Vreau să spun că unchiul tău este cel mai corupt om din lumea afac- 
erilor. lar tatăl tău urma să publice o carte care ar fi putut să ameninte viitorul 
unui proiect drag unchiului tău: Zona de Resurectie. 

— Nu l-aţi cunoscut pe tatăl meu, am zis eu. Și nici pe unchiul meu nu-l 
cunoasteti. 

Am încheiat convorbirea mototolind hârtia electronică cu imaginea ani- 
mată a lui Leonie Jenson si aruncand-o din nou pe caldaram, unde vântul put- 
ernic a început s-o rostogolească $i s-o ducă mai departe. 

Asta era. Urma să intru în fabrica de androizi. Planul meu era simplu: 
să-mi pun iar gluga pe cap şi să aştept acolo. invizibilă. până intra cineva în 
clădire. Am asteptat numărând în gând douăzeci de secunde, apoi a apărut 
cineva. Era un bărbat in salopetă albastră, cu un tatuaj animat pe ceafă. Un cu- 
vânt care se tot rotea — MINOTAUR — probabil după magneto-trupa brazil- 
iană de hardcore. 

— Steag negru, a rostit el clar si tare în căsuţa vocală, iar uşa metalică s-a 


deschis imediat după ce i-a recunoscut vocea. 


Usa glisantă a scos un scartait care s-a auzit şi prin vântul puternic. 

Am intrat după el, încercând să ignor un indicator pe care scria PRO- 
TEJAT DE SECURIDROIZI si să-mi sincronizez paşii cu ai lui. Acum mă aflam 
în fabrică. Aerul era nemișcat, dar mai rece decât afară. Si mirosea ciudat. 
Nu-mi dădeam seama a ce, deoarece mirosul nu era puternic. Era un miros 
curat, dar nenatural — slab ca o adiere de aer proaspăt, dar care venea din di- 
rectia opusă. Tavanul era înalt. Lumina — slabă $i cenuşie, aproape fan- 
tomatică. 

Simteam că făcusem o greșeală venind aici. Mă aflam acum într-o hală de 
mărimea unui hangar, plină cu sute de Echo. O întreagă linie de producţie. Şi 
toți arătau la fel. Exact la fel. 

M-am apropiat ca să mă uit mai bine. Toţi erau exact ca prototipul 
Madara de la reședința unchiului din Hampstead, doar că aceștia stăteau abso- 
lut nemiscati în nişte uriaşe embrioane transparente care erau de trei ori mai 
mari decât mine. Embrioanele atârnau din tavan de niște cabluri lungi si la fel 
de străvezii, care cred că erau făcute din aerogel sau ceva asemănător, ca să 
țină embrioanele cu androizi. 

Pe unchiul nu-l vedeam pe nicăieri. La început n-am văzut pe nimeni, în 
afară de bărbatul cu care intrasem şi care s-a dus la un embrion din mijlocul 
încăperii. A pus mâna pe partea laterală a embrionului și s-a aprins un fel de 
panou de comandă. Omul a început să introducă tot felul de date, apăsând pe 
niște butoane iluminate cu verde si auriu. 

Destul de curând mi-am dat seama că nu era singurul de acolo. Mai erau 
cel putin cinci oameni — tehnicieni Echo, presupun — toți îmbrăcaţi în sa- 
lopete albastre şi ocupându-se de diferite embrioane în diferite părți ale 
încăperii. 

M-am uitat să văd dacă sunt și securidroizi, dar n-am văzut niciun robot 
metalic prin preajmă. Poate că afisul acela fusese o minciună. 

Nu prea cred. 


Unchiul Alex tinea la securitatea fabricilor sale. 


M-am întors si am încercat să deschid usa cu grijă, fără să fac zgomot, 
doar ca să văd dacă pot să ies în caz de nevoie. Alături era un buton de co- 
mandă iluminat cu rosu. pe care am apăsat, dar lumina nu s-a făcut verde si 
uşa nu s-a deschis. Eram blocată înăuntru până venea cineva cu care puteam 
să ies. 

A fost o greșeală că am intrat, dar acum mă aflam aici. Trebuia să-mi 
păstrez calmul. Am început să mă plimb prin încăpere, printre acele incuba- 
toare în formă de embrion. Parcă mă aflam într-o sinistră galerie de artă de la 
Centrul Zuckerberg. Intr-un labirint ciudat de embrioane suspendate. Am ridi- 
cat privirea spre tavan şi am văzut foarte sus. deasupra mea, printre cablurile 
de aerogel care susțineau embrioanele, niste ejectoare argintii asemănătoare 
unor dușuri. M-am întrebat ce emanau ele. 

Ce mă fac? Ce mă fac? Ce mă fac? 

In timp ce mergeam, mă chinuiam pe sub costumul invizibil să-mi apăs 
mai bine neuropadurile pe tâmple. Am tras din greşeală voaleta, devenind 
partial vizibilă. Mi se vedea doar capul plutind prin spațiu. M-am grăbit să-mi 
repar greșeala și să-mi asez voaleta la loc. Tocmai treceam pe lângă unul dintre 
tehnicieni. O femeie înaltă şi slabă, cu capul ras. M-a auzit şi s-a întors spre 
mine. Avea o privire rece şi curioasă. Am rămas perfect nemişcată, ştiind că mi 
se vedea o mică porțiune din frunte și toată sprânceana stângă. Stăteam 
nemişcată şi-mi tineam respirația. Femeia s-a uitat cu atenție. Speram ca info- 
lentilele ei să nu aibă funcţie de zoom optic. 

A scuturat din cap crezând că nu era nimic, apoi a apăsat pe un buton de 
comandă de culoare verde de pe partea laterală a embrionului de care se 
ocupa. 

N-am stofă de spion. 

La capătul îndepărtat al halei se vedeau mai multe uşi. Probabil că unchi- 
ul Alex se afla într-una din încăperile de-acolo. Poate chiar în clipa aceea se uita 
la mine. 


— Ajută-mă, am spus eu cu glas scăzut. aproape în şoaptă — asa am 


crezut eu —, fără să mă adresez cuiva anume. 

Vocea mea a declanșat o Madara care era pe punctul de a prinde viaţă în 
interiorul embrionului ei. 

— Bună, voiai să te ajut cu ceva? 

Reacţia ei a declanșat alti androizi Madara care au început să vorbească, 
fiecare dintre ei oferind acelaşi zâmbet forțat. 

— Bună, voiai să te ajut cu ceva? Bună, voiai să te ajut cu ceva? Bund, voiai 
să te ajut cu ceva? 

— Nu, eu... 

Am încercat să-mi reacopăr fata, dându-mi seama că tehnicienii care lu- 
crau în încăpere observaseră deja agitatia. 

— Bund, voiai să te ajut cu ceva?Bună, voiai să te ajut cu ceva?.. Iti este 
foame? iti este foame? 

iti este foame? Iti este foame? ... imi cer scuze, n-am auzit ce-ai spus. imi cer 
scuze, n-am auzit ce-ai spus. imi cer scuze, n-am auzit ce-ai spus... 

Era clar că încă nu erau finalizati, iar unii de pe alte rânduri nici măcar n- 
aveau ochii fixati în orbite. M-am îndreptat spre ușă, mergând repede pe par- 
doseala de ciment cenusiu-deschis. 

Și atunci l-am văzut. 

Atunci am văzut sângele. 

Doar câtiva stropi, ca o constelație, care aproape se înnegriseră. Apoi alti 
câțiva mai încolo. Și din nou alții. M-am luat după ei să văd unde duc. Spre 
peretele opus, cel mai îndepărtat de ieşire. La ultimul rând de embrioane. Aces- 
tea erau goale; de fapt, toți coconii de pe ultimele două rânduri erau goi. Dar 
sângele ducea spre embrionul din coltul îndepărtat, cel de la capătul ultimului 
rând. Doar că acesta nu era gol. In interior era o femeie Echo cu corpul contor- 
sionat în mod ciudat. Pe embrion era un bilet iluminat pe care scria: 

MOD DE EVALUARE (62): NU ATINGETI 
La început am crezut că era o altă Madara. De fapt, în toată hala erau 


numai Madare. Abia când m-am apropiat mai mult, mi-am dat seama că 


aceasta avea părul foarte deschis la culoare. 

Acolo, chiar în fata mea, în această fabrică de androizi aparținând com: 
paniei Castle, era ucigasa părinților mei. 

Alissa. 

Nu cred că am tipat. Doar am icnit speriată. Dar zgomotul a fost suficient 
de tare pentru ca ea să-l audă, fiindcă s-a întors spre mine. 

S-a uitat la mine fără să dea vreun semn că m-ar recunoaste, apoi a închis 
ochii. Avea corpul zdrobit si însângerat. Avea figura înfundată. Capul i-a căzut 
pe spate, sprijinit de membrana transparentă a coconului înalt de trei metri în 
care se afla, făcându-l să se clatine uşor. Nu era o copie a Alissei. Nu era o altă 
versiune. Era cea pe care o lovisem cu maşina. Cea pe care credeam că o dis- 
trusesem. Am simţit că lesin. Am simţit că forța care mă tinea în picioare m-a 
părăsit o secundă sau două, m-am clătinat și m-am sprijinit de cocon, exact de 
locul unde se afla biletul albastru luminos. 

Atunci s-a declanșat o alarmă. O sirenă care suna atât de tare încât m-a 
făcut să-mi revin şi m-a alertat si pe mine. S-a auzit o voce robotică puternică: 
Alarmă. A fost detectat un intrus. Rândul Unu. Capsula de evaluare în pericol. 
Alarmă. A fost detectat un intrus. Rândul Unu. Capsula de evaluare în pericol... 

Cum era de așteptat, i-am auzit pe tehnicieni alergând prin hala imensă, 
printre rândurile de embrioane uriașe. 

Alarmă. A fost detectat un intrus. Intrusul este invizibil, dar detectat termic. 

Imediat după acest anunţ, am auzit un zgomot deasupra mea. Un fel de 
fâşâit. M-am uitat în sus şi chiar atunci am fost stropită cu un lichid de culoare 
turcoaz aprins. 

— A fost eliberat antidotul pentru pelicula de invizibilitate, a spus vocea ro- 
botică. 

Pelicula de invizibilitate s-a evaporat, dizolvându-se la contactul cu 
lichidul turcoaz. Intr-o secundă am devenit vizibilă, îmbrăcată în jeansi şi topul 
mulat pe corp, dar hainele mele aveau peste tot pete de culoare turcoaz. 


In acel moment, toți androizii Madara au tăcut si în capătul îndepărtat al 


halei s-a deschis o ușă. 

Trebuia neapărat să ies de-acolo. M-am uitat în preajmă, la rândurile dese 
de coconi străvezii suspendati, cu embrioane in ei. Și la pereţii care moni- 
torizau tot, ca de obicei. 

Am luat-o la fugă. dar în fața mea a apărut din senin un securidroid. Era 
foarte mic, doar un chip şi niște picioare de metal, dar în loc de urechi avea 
niste arme îndreptate spre mine, asa că, atunci când a spus „Stai pe loc”, m-am 
supus. 

Un grup de oameni, printre care şi unchiul Alex, s-aU grăbit să se apropie 
de noi. Unchiul i-a dat la o parte pe ceilalți — niște tehnicieni și doi indivizi în 
costume (acum pătate de lichidul turcoaz) care au început să dea semne de 
enervare. Unul dintre bărbaţii cu costum purta info-lentile albe, cum poartă 
pozeurii, ceea ce îl făcea să semene cu un extraterestru. Celălalt avea o creastă 
roșie de mohican. Neuropadurile mele nu mai aveau niciun efect. 

— Ce înseamnă asta? a strigat unchiul Alex. 

S-a uitat la mine. Pret de o clipă, pe chipul lui a apărut o furie oarbă. Pe- 
tele turcoaz de pe costumul lui din material cu autocur3tare s-au micşorat trep- 
tat până au dispărut. La fel s-a întâmplat și cu petele de pe costumele celorlalți. 
Mai putin cu ale mele. E adevărat că jeansii mei s-au autocurătat, dar topul 
meu mulat pe corp era unul demodat, fără autocuratare, şi a rămas pătat. 

— Ce cauţi aici? 

Apoi şi-a trecut mâna peste față de parcă ar fi vrut să-și șteargă furia ce i 
se citea pe chip. O dâră turcoaz i s-a întins întins pe obraz, ca o vopsea de 
camufiare. 

Acum avea și pe degete vopsea turcoaz. Mi-a arătat-o. 

— Nu e ceva high-tech, să stii. E o simplă vopsea amestecată cu oxid de 
titaniu. Reacționează cu pelicula de invizibilitate, o dezactivează complet — 
aceea este uniforma unui infractor, bineînțeles. 

Asta eram pentru el? O infractoare? Aveam să fiu pedepsită ca atare? 


S-a uitat la mine, apoi la Alissa — la trupul ei zdrobit și însângerat — prin 


membrana de aerogel. 

— Audrey, de ce-ai venit aici? m-a intrebat el pe un ton mai bland. 

— Ca să... să... 

Unchiul Alex s-a înfuriat din nou şi s-a întors spre omul cu creastă de 
mohican, îmbrăcat într-un costum neîngrijit, dar cu autocurdtare, evident. 

— Guillaume, de ce mama dracului ati adus-o la parter? Spune-mi. 

— Pentru că si-si-singurul mod de a o păstra în a-a-această stare era s-o 
punem într-o... 

— Dumnezeule! Dumne-zeule! Voi nu sunteţi zdraveni la minte? 

A închis ochii de supărare, apăsându-si degetele pe rădăcina nasului. 
Felul cum vorbise la telefon în maşină nu fusese o întâmplare. Unchiul Alex 
mai avea o față pe care nu i-o știam. 

M-a luat cu bratul de după umeri. 

— Haide, Audrey, spune-mi. De ce-ai venit aici? De ce m-ai urmărit? 

— Ai spus... că nu pot veni, dar eu voiam să vin. Voiam să înțeleg. Voiam 
să aflu mai multe. Despre androizi. Am crezut că nu vrei să vin, asa că m-am 
gândit... m-am gândit... 

Unchiul Alex mi-a dat o șuviță de păr după ureche. 

— Stai liniștită. Nu trebuie să te explici în fata mea. Am să te duc acasă. 
Imi pare rău că ai văzut-o. 

Probabil că ar fi trebuit să las lucrurile aşa. Dar o întrebare nu-mi dădea 
pace. l-am pus-o când am ieşit din hală. 

— Ce căuta aici? l-am întrebat eu în timp ce păşeam pe caldarâmul tocit 
spre levibord. E un android Sempura... 

Levibordul a început să urce cu noi. Unchiul Alex m-a curpins în braţe ca 
să mă protejeze de vremea rea. Mi-a răspuns abia când am ajuns în mașină, la 
adăpost de vântul puternic. Mă uitam la clădirea depozitului sub norii negri și 
amenintatori. 

— Suntem oameni de afaceri, a spus el. De la bun inceput am studiat 


produsele firmelor concurente. Suntem o companie mai bună decât Sempura. 


Suntem o companie cu principii. Nu este vorba doar de un război financiar. 
Este si un 33... un război moral. Noi suntem câștigători în ambele cazuri, dar 
nu sunt atât de arogant să cred că am acaparat piața inovatiilor. 

N-avea niciun sens ce-mi spunea. Mă străduiam să înțeleg. 

— Şi nu e vorba doar de succese, ci si de eşecuri. 

— Oh. 

— Poti învăţa la fel de mult din eşecuri, ca și din succese. Studiem ese- 
curile competitorilor noştri în speranța că vom putea evita astfel de tragedii. lar 
în cazul de față, chiar voiam să aflu ce anume s-a întâmplat, din motive evi- 
dente. Voiam să ştiu cum şi de ce. Nu spun că vom reuşi să aflăm lucrurile 
astea, dar dacă există un răspuns, atunci în circuitele Alissei trebuie să-l 
căutăm. 

— Ai dreptate. 

— Nu voiam să-ţi spun că mă ocup de treaba asta și le-am spus s-o as- 
cundă bine ca să n-o vadă cine nu trebuie. Ceea ce, vezi bine, tocmai s-a întâm- 
plat în modul cel mai spectaculos. Directorii fabricii, tehnicienii... nu sunt buni 
de nimic. Știi, toate minţile strălucite lucrează la prototipuri. Există o persoană 
care lucrează într-un mic depozit din Valencia și care este absolut genială. 

M-am întrebat dacă nu cumva era fata spaniolă la care se răstise el, dar 
mi-am zis că n-avea cum să fie ea deoarece el nu s-ar fi comportat asa cu o 
persoană pe care o admira atât de mult. Intentionam să-l întreb, dar n-am vrut 
să-i reamintesc faptul că asistasem la acea convorbire telefonică. 

— insă fabricile de androizi cum este aceasta din Paris... sunt doar niște 
verigi intermediare din lanțul de producţie. in general, ele se ocupă doar cu 
introducerea datelor în computere. 

— Dar acela nu era un exemplar oarecare, am spus eu în timp ce pliantul 
mototolit CastleWatch a trecut zburând prin dreptul geamului, purtat de vant 
tot mai sus, spre cer. Era chiar ea. Era aceeaşi Alissa pe care eu credeam că am 
distrus-o. 


Unchiul a dat instrucţiuni mașinii să ne întoarcem la Londra. 


De data asta ne-am deplasat cu viteză mare. Serele, terenurile mlăsti- 
noase și fermele eoliene s-au dizolvat toate într-o imagine amestecată. 

— Da, asa este. Deoarece, cum iti spuneam, vreau să ştiu exact ce s-a 
întâmplat. Tatăl tău a fost si fratele meu. Sunt dator față de el — față de tine si 
de mama ta — să mă asigur că nu se va mai întâmpla niciodată una ca asta. 
De-aceea am trimis nişte oameni acasă — la voi acasă — ca s-o scoată din apă 
Şi s-o aducă aici. 

— Dar cum rămâne cu poliția? Cum rămâne cu ancheta? 

— Stai liniştită. Poliţia a văzut-o. Ascultă-mă, am vrut să pun mâna pe an- 
droidul ăla înainte s-o găsească cei de la Sempura și să pună la cale o musa- 
malizare. Oricum, să nu-ţi faci griji în privinţa asta. 

Mi-a zâmbit cu afecțiune. Mă asteptasem să fie supărat pe mine pentru 
că îl urmărisem, dar nu era. Asta m-a derutat. 

— Uite ce e, a spus el, acum avem o şansă — şansa ca moartea părinților 
tăi să nu fi fost în zadar. Informația este o armă. Şi vreau să fac tot ce-mi stă în 
putință ca să mă asigur că Ştim exact ce s-a întâmplat. intelegi? 

Ne apropiam de casă. Mă uitam la unchiul Alex și nu-mi dădeam seama 
ce fel de om e. Rău sau bun — sau poate că era si una, si alta, la fel ca majori- 
tatea oamenilor. 


— Da, am spus eu când s-a oprit mașina. Inteleg. 

Câteva ore mai târziu, unchiul Alex a intrat în capsula lui pentru o ședință. 
M-am hotărât să profit de ocazie şi să explorez casa. Am coborât la parter. În 
hol am trecut pe lângă holograma unicornului, apoi am ajuns în vestibul. iago 
nu era prin preajmă. Dar erau androizii. Era o femeie Echo pe care n-o mai 
văzusem până atunci. Lustruia un scrin vechi şi s-a uitat la mine cu o privire 
inexpresivă. 

Am continuat să mă plimb prin vestibul, uitându-mă la holo-sculpturi şi 
piese de mobilier scumpe. in bucătărie, doi Echo pregăteau ceva de mâncare. 
Am trecut mai departe, apoi am cotit la dreapta, pe un coridor îngust $i 
întunecat, dar am început să mă neliniştesc când mi-am dat seama că mă 
îndreptam spre camerele androizilor. 

Acolo nu era nimeni. 

Prima ușă la care am ajuns era încuiată. Ca majoritatea ușilor din casă, şi 
aceasta avea o clanță de modă veche, din acelea pe care le rotesti si împingi. 
Ceea ce am si făcut. Dar chiar atunci am simţit că o mână mă apucă de brat. 

— Stai, a spus o voce. 

M-am întors şi l-am văzut. Era androidul blond. Daniel. Mă privea intens, 
dar privirea lui nu semăna deloc cu cea a femeii care lustruia scrinul acela 
vechi. 

Atunci m-am panicat $i m-am tras înapoi. 

— N-ar trebui să fii aici, a spus el. Aici nu ești în siguranță. Unchiul tău 
ştie? 

— Nu. 

— Ce faci aici? 

— Nu... ştiu, am spus. 

Dar eu stiam foarte bine ce făceam acolo și ce căutam. Pe el îl căutam. El 
încercase să intre în camera mea în mijlocul nopții. $i voiam să ştiu de ce. Dar 
el m-a apucat din nou de brat, mai strâns de data asta. M-a durut. Apoi m-a 


tras după el pe coridorul întunecat. Acum eram speriată de-a binelea. Părea 


mai puternic decât Alissa. Dacă m-ar fi apucat de gât cu mâna aceea, ar fi putut 
să mă omoare într-o secundă. 

— Ajutorl am tipat eu. 

Desi in clipa când strigi după ajutor, pari și te simți ca o victimă. 

El mi-a acoperit gura cu mâna. 

— Taci, a spus. 

Nu l-am luat în seamă si din nou am încercat să tip, dar acum aveam 
gura acoperită. N-am reuşit decât să scot un zgomot înfundat. Când am ajuns 
la ultima ușă de pe coridor, el a răsucit mânerul şi a deschis-o. M-a împins 
înăuntru. A închis uşa. Era o cameră aproape goală. Se aflau acolo doar un pat 
de lemn fără saltea, o chiuvetă $i o ferestruică pătrată. 

— Să nu tipi, a spus el. Nu vreau să-ți fac niciun rău. Promit. 

Habar n-aveam dacă să-l cred sau nu. 

— De ce-ai urcat la fereastra mea în noaptea în care am sosit? Dece? 

— Voiam să-ți spun ceva. 

— Ce? 

— Voiam să-ți spun cum am fost făcut eu. Și cine m-a făcut. 

— De ce voiai să-mi spui mie asta? 

— Pentru că asta ar explica anumite lucruri. Ar explica de ce nu sunt la fel 
ca ceilalţi. Și ar mai explica şi... 

A ezitat la mijlocul frazei. Era ceva neobişnuit fiindcă androizii nu ezită 
niciodată la mijlocul unei fraze. 

— Şi de ce mă simt vinovat. 

— Tu nu poți să te simţi vinovat. Esti un robot. 

Ochii lui m-au privit cu o imitație reușită de expresie rănită. A început să 
vorbească în șoaptă. 

— Crezi că sunt un automat? 

— Un automat? Adică un fel de android? Da! Eşti un Echo. Un organism 
umanoid computerizat avansat. Nu poți să te simți vinovat. Mă pdcilesti. 


Vreau să plec. 


— O maşină care nu simte nimic? Şi pot îndura să mi se smulgă bucăţica 
de pâine de la gură şi să mi se verse picătura de apă vie din pahar? 

S-a uitat la mine cu o privire furioasă. Părea o furie adevărată. Atunci 
mi-am dat seama că vorbele lui îmi păreau cunoscute. 

— Asta e dintr-o carte. 

El a clătinat din cap. 

— E dintr-o carte de-a ta. Jane Eyre. Cărţile tale au fost aduse mai întâi 
aici, apoi duse în camera ta. Unchiul tău a vrut să-ți fie verificate toate lucrurile. 

— Verificate? Nu mi-a spus niciodată asta. 

Până atunci nu mai purtasem niciodată o conversaţie cu un Echo. Sigur, 
Alissa îmi tinuse lecţii şi vorbise mult cu mine, dar atunci fusese altfel. Parcă 
interactionam cu un computer viu. Mi se părea logic. Dar acum nu mi se părea 
logic faptul că stăteam de vorbă cu Daniel. 

El s-a încruntat de parcă l-ar fi durut ceva. Am simţit un impuls neobis- 
nuit de a-l consola. Voiam să-i pun mâna pe brat si să-i spun că totul este în 
regulă. Bineînteles că n-am făcut-o, dar eram conştientă de existenţa acelui im- 
puls. 

— Şi de ce te-ai apucat să-mi citeşti cărțile? Cine ţi-a spus să faci asta? 

— Nu mi-a spus nimeni. 

— Dar de ce un Echo ar citi o carte dacă nimeni nu i-a cerut s-o citească? 

El a oftat adânc. 

— Imi place să citesc. Imi face plăcere. Mă ajută să evadez. In imaginația 
mea, vreau să spun. 

— Dar ce spui tu n-are niciun sens. 

— Nu toate lucrurile au un sens. 

Deodată a întors iute capul, cu un instinct animalic. Am văzut că se uita 
spre ușă. 

— Vine cineva, a spus el. 

Eu nu auzeam nimic, dar vag mi-am adus aminte că un Echo are auzul 


mult mai dezvoltat decât cel al unui om. 


— Ascultă-mă, a spus el apropiindu-se de mine şi vorbindu-mi in soaptă. 
Alissa urma să te omoare si pe tine. Trebuia să omoare toată familia. Să nu 
lase urme. Dar nu s-a întâmplat așa. Tu ai supraviețuit... 

S-a oprit o clipă. A ascultat. 

— E la o distanţă de saisprezece metri şi se apropie. 

Acum auzeam si eu niște paşi. 

— Aici ești în pericol, a spus el. 

— Dar cum pot să am încredere în tine? După câte știu, ai putea să te de- 
fectezi şi să mă omori $i pe mine. 

A scuturat din cap nerăbdător, dar în ochi avea o blandete aproape ome- 
nească. 

— Dacă as fi vrut să te omor, ai fi fost moartă până acum, da? $i crede- 
mă, nu a existat nicio disfunctionalitate. Singurul lucru care n-a ieșit conform 
planului ai fost tu. Ai fost mai tare decât a crezut el. 

— Alissa era femeie. 

li simțeam respirația. Era caldă. Sigur că era caldă. Or fi androizii artifi- 
ciali, dar sunt făcuți din material biologic. Aveau oase, sânge, inimă si plămâni 
ca să respire. E adevărat că în creier aveau implantată o componentă hardware, 
că sângele lor conţinea alte minerale, că muschii lor erau de zece ori mai puter- 
nici, dar tot erau niște trupuri care respirau. 

— Trebuie să pleci. 

Am crezut că vrea să plec din cameră, dar acum era prea târziu să mai 
plec. 

Usa s-a deschis. In prag a apărut un bărbat Echo care s-a uitat la mine cu 
o privire rece. Era unul dintre cei pe care îi văzusem lucrând în bucătărie. Era 
complet chel, ca majoritatea androizilor bucătari. 

— Ce se petrece aici? a întrebat el. 

— Păi... 43... eu... 

Dar Daniel s-a grăbit să dea o explicaţie potrivită și chiar a adoptat un ton 


Echo, egal și inexpresiv, foarte diferit de cel pe care îl avusese când discutase 


cu mine. 

— Bună, Thomas. Fata-om a pierdut o carte si voia să știe dacă este aici. 

— De ce ar fi aici? 

— Stia că Madara i-a adus cărțile. Şi pentru că știa că Madara este un 
Echo, s-a îndreptat spre aceste camere. 

Thomas stătea şi se uita la mine cu ochi mari. Nici măcar nu clipea. 

— Atunci de ce este în camera ta si nu în camera Madarei? 

— Nu ştiam care este, am zis eu repede. N-am mai fost în această parte a 
casei până acum. 

— Ce nivel de risc apreciezi că are această situaţie? l-a întrebat Thomas 
pe Daniel. 

— Zero. Nu există niciun risc. Fata-om este nepoata domnului Castle. 

Thomas a clătinat din cap, apoi mi s-a adresat mie: 

— Am să te escortez eu până în zona oamenilor. 

M-am uitat la Daniel si el a clătinat usor din cap, dându-mi de înțeles să 
merg cu Thomas. 

— Sper să-ți găseşti cartea, mi-a spus Daniel cu subinteles, când am ieșit 
din cameră. Am auzit că pagina 206 este deosebit de interesantă. 

Thomas nu m-a apucat de brat când m-a condus înapoi în „zona oame- 
nilor“, cum o numise el, dar tot nu mă simțeam în siguranţă. 

— Să ai o seară frumoasă, mi-a urat el cu o căldură de gheață. 

Am traversat vestibulul singură, trecând pe lângă femeia Echo care lus- 
truia scrinul şi cei doi Echo care stăteau de pază la usă. Pentru prima dată 
m-am simţit ca într-o închisoare, nu ca într-o casă caldă si primitoare. 

Pagina 206? Ce voia să spună cu asta? m-am întrebat. 

Habar n-aveam. Dar în timp ce urcam scara veche, am început să-mi dau 
seama că Daniel, cel mai misterios Echo din câți văzusem vreodată, deținea 


cheia întregii poveşti. 


Daniel. Jurnal mental 1. 


Adu-ti aminte 


Durerea arsurii pe care am simtit-o in umăr a fost destul de intensă. 

Aveam brațele legate strâns cu niste curele. Mă aflam într-un fel de con- 
tainer. Corpul meu era scufundat până la gât într-un lichid dens si clar. 

Nivelul lichidului creştea lent. Acum îmi ajungea până la bărbie. 

La început a fost o observație pasivă, făcută fără să cunosc cuvinte ca 
„lichid“ şi „bărbie“. 

Dar încet-încet a apărut un instinct. 

(Asta am constatat. Inaintea gândului, înaintea cunoașterii, există instinc- 
tul. Acesta este sursa supremă.) 

lar instinctul pe care l-am avut a fost: 

Panică. 

Fără să înțeleg de ce, am simţit că trebuie să ies de acolo. Am tras dis- 
perat de curele. Am tipat. Țipătul n-a fost un cuvânt. N-am strigat „Ajutorl” — 
ag fi făcut-o dacă aș fi ştiut s-o fac, dar nu știam. Tipatul a fost doar un zgo- 
mot. Un urlet disperat care mi-a dat suficientă putere ca să mă eliberez de lega- 
turile de la brațe, apoi de la picioare. 

Atunci am început să bat în peretele rezervorului. 

Am bătut şi am strigat până când am auzit ceva ce nu era o bubuitură sau 
un strigăt. 

Sunetul venea din exterior. Cred că am simţit un sentiment de usurare că 
exista un exterior și că lumea nu se reducea la un rezervor care se umplea trep- 
tat cu lichid. 

Ceva a deschis rezervorul. Ceva, cineva — nu contează. Poate că rezer- 
vorul se deschidea singur, dar important era — şi doar asta a contat — că 
rezervorul s-a deschis, iar eu am căzut de la mică distanță pe o suprafață dură. 

Mă aflam într-un spaţiu vast. Era totuşi un spaţiu închis, dar cu mult, 
mult mai mare decât rezervorul. Și nici lichid nu era acolo. Doar cel care se 
vărsase odată cu mine şi care acum era absorbit de podea. 


M-am uitat înapoi, să văd de unde venisem. 


La rezervor. 

Un oval alb, fixat de tavan si podea printr-un cilindru transparent. 

Mai erau şi alte rezervoare în încăpere. N-as putea să spun câte. Toate 
erau închise. 

M-am ridicat în picioare. Mi-am privit corpul. Nu mi ce părea nici străin, 
nici familiar. Exista si atât. 

Un zgomot. 

Ceva ce se apropia. 

Cineva. 

Era o femeie. Asta o ştiu acum, dar atunci nu știam. Avea părul lung și 
purta haine albe. Era singură. S-a apropiat de mine. A îngenuncheat lângă 
mine. Mă privea încruntată. A spus ceva, dar cred că ştia că nu intelegeam ce 
spune. 

Avea ceva în mână. Ceva mic, de culoare gri, care se mișca. Dacă înainte 
aş fi văzut un miriapod, probabil că asta aș fi crezut că era. Bineînțeles că nu 
era. Nu era ceva viu. L-a apucat cu două degete și a mimat că şi-l pune în ure- 
che, apoi mi l-a întins mie, arătând spre urechea mea. 

Am înțeles suficient de bine această indicație ca să mi-l pun în ureche 
după ce mi l-a dat. În câteva secunde, acel lucru a început să se miște în capul 
meu. İl simțeam în interior. Nu m-a durut. Nici măcar nu mi s-a părut ciudat fi- 
indcă, pentru a spune despre un lucru că este ciudat, trebuie mai întâi să ex- 
perimentezi starea de normalitate. Dar eu nu aveam niciun fel de experienţă. 

Apoi probabil că m-am decuplat. Ace! lucru din capul meu mă decuplase. 
Fiindcă a urmat un gol. Un interval de timp din care nu-mi amintesc nimic. Un 


gol în care m-am născut. 

Când m-am trezit, totul era altfel. intelegeam lucruri. Am înțeles că 
stăteam întins pe un pat, o saltea japoneză asezată pe podea, stiam că podeaua 
era făcută dintr-un material de fibre ceramice $i mai stiam — habar n-am cum 
— că acest tip de material fusese inventat în 2067, fiind frecvent folosit la izo- 
larea termică a locuinţelor împotriva temperaturilor extrem de ridicate sau de 
scăzute. Văzând soarele dogoritor de afară, mi-am dat seama în ce scop fusese 
folosit. In cameră erau 39°C. 

Simteam pe piele cheratina din lichidul de prezervare în care plutisem în 
rezervor. 

M-am ridicat. M-am uitat în jur. Eram în altă parte. Eram într-o casă. O 
vilă. In desert. Pe perete era un poster fotografic cu profilul unul oraş si cuvin- 
tele NEW NEW YORK. (New New York — populație umană: 17 345 952: popu- 
latie Echo: § 492 600.) Mai era si o cruce cu o mică figurină sculptată 
reprezentând un om muribund țintuit pe ea. Nu ştiam nimic despre acest om, 
decât că era fabricat din aliaj de staniu. Cât despre dimensiunea camerei, mi-a 
fost usor s-o măsor. S-a întâmplat in mod automat. Avea șase metri lungime si 
patru metri lățime. 

In depărtare s-a auzit un bărbat care tusea. 

In cameră era şi femeia. Stătea în picioare lângă mine şi mă privea. Mi-am 
dat seama că avea treizeci și opt de ani si că nu suferise intervenţii chirurgicale 
sau genetice nenaturale, de îmbunătățire. Era chipeșă, cuvânt folosit de obicei 
în cazul bărbaţilor, dar care ei i se potrivea mai bine decât „frumoasă“. 

Se uita la mine nedumeritd, cu fruntea mereu încrețită. 

Am calculat că avea 268 245 de fire de păr pe cap, majoritatea lungi, 
decolorate de soare şi încâlcite. Avea o înălțime de 168 de centimetri şi o greu- 
tate de 61 de kilograme. Aspectul pielii ei sugera o scădere a conținutului de 
colagen si melanină. arătând că. desi în prezent nu suferea de o boală gravă. 
era extrem de stresată şi nedormită. Aş fi zis că nu dormea decât două ore pe 


noapte. In sprânceană avea un piercing făcut din platină. La gât purta un 


medalion. Acesta nu era din platină, ci din aur, desi lăntişorul era din inox. Pe 
medalion era gravat un cuvânt în spaniolă. Cuvântul era SIEMPRE, adică mereu 
sau pentru totdeauna. 

A vorbit cu mine. 

A spus: 

— Hola. Me llamo Rosella. 

Era în limba spaniolă, nu în limba mea prestabilită. Engleza era limba în 
care fusesem programat să vorbesc si care avea prioritate înaintea celorlalte. 
Dar am inteles-o imediat, asa cum intelesesem ce scria pe medalion. Bună. Mă 
cheamă Rosella. 

Nici de data asta n-am stiut cum. 

Mai târziu mi-a explicat că obiectul acela care semăna cu o gânganie şi 
care îmi intrase în cap se numea dispozitiv de activare. Practic acesta mă 
conecta la volumul meu de cunoștințe. Cunostintele pe care fusesern pro- 
gramat să le am. Am fost programat să știu tot felul de lucruri. Ştiam că mă 
aflu pe o planetă pe care există apă, care se cheamă Pământ şi care călătoreşte 
prin spaţiu cu 107 279 de kilometri pe oră. Ştiam că universul din care face 
parte se întinde pe miliarde si miliarde de kilometri. Ştiam compoziția aerului 
si eram capabil să spun, doar inhalandu-l, cât azot si cât oxigen conţine. Stiam 
că ccriu Bine ai venit acasă în rucă (Joôpo noxatopaT. 
20M0ă). Ştiam că sunt un Echo si că rolul unui Echo este să-i servească 
pe oameni fără discuție. 

De asemenea, stiam că sunt un prototip. Prototipurile erau singurii Echo 
care aveau nevoie de dispozitiv de activare deoarece erau primii de acest gen. 
Androizii de serie erau reproduceri ale acestora. Dacă o companie voia să 
reproducă un Echo. putea să facă un milion de exemplare fără să folosească 
acest dispozitiv. 

Acum Rosella îmi zâmbea. Zâmbetul era mai greu de interpretat decât 
cuvintele, mai ales că părea s-o podidească lacrimile. 


— Y tú te Hamas Daniel. 


Mi-am auzit numele şi mi s-a părut ciudat că a trebuit să mi se spună 
cum mă cheamă, deşi știam atâtea lucruri. Mi-a dat niște haine cu care să mă 
îmbrac. Mi-a spus că sunt în Spania. Mi-a vorbit despre guvern, despre cât de 
mult îi urăște pe guvernanti. Stiam că guvernul vest-european avea sediul într-o 
bulă mobilă, suspendată foarte sus. deasupra Madridului, care uneori se de- 
plasa la Paris si Barcelona 2. Ştiam că ei erau vinovaţi pentru concedierea 
oamenilor care lucrau ca funcţionari publici şi înlocuirea lor cu androizi. in 
poliție si în armată, majoritatea angajaților erau roboţi, nu androizi. Pe 14 
februarie anul acesta, adică 2115, aceşti roboți — securidroizi — reprimaseră 
protestele militantilor pentru drepturile omului din Sevilla la adresa creșterii 
numărului oamenilor fără adăpost și a numărului de decese ca urmare a 
politicii de defrişare a terenurilor. 

Femeia mi-a dat si niște pantofi să-i incalt. 

Mi-a pus o oglindă în față. 

M-am văzut. 

Mi-am văzut chipul. 

Era chipul unui băiat om. Sau aproape. 

Părul drept, blond-deschis, cu cărare pe-o parte. 140 000 de fire. Ochii 
verzi. Pielea era totuşi prea netedă, nu ca pielea unui om. N-avea nicio pată, 
niciun por. Arătam impecabil datorită stratului de cheratină. 

Rosella mi-a spus că sunt cel mai reuşit Echo din câți a proiectat vre- 
odată. Dar nu părea fericită. Când vorbea, simțeam la ea o tensiune interioară. 

In afara camerei se vedea o ușă deschisă care dădea într-o altă cameră. 
Acolo era un pat în care dormea un bătrân. Avea pe fată o mască transparentă, 
respira greu şi tuşea în somn. 

— Unde suntem? 

— La mine acasă. 

— Este un loc frumos? 

— Acum cincizeci de ani, poate. Mie nu-mi place aici. 


— Dece? 


— Este in mijlocul unui desert. 

— Desert? 

— In zilele frumoase, afară sunt 50°C. In zilele urâte, zici că-i iadul pe 
pământ. 

— lad? Ce înseamnă iad? 

— Normal, nu te-am programat să stii religie. Am omis asta. Trebuia să 
mai omit ceva. ladul este... un loc foarte fierbinte, unde oamenii sunt pedepsiți 
pentru păcatele lor. Ne aflăm la cincizeci de kilometri de Valencia. Dar nimeni 
nu locuieste aici decât dacă este nevoit. Toate casele, toate vilele pe care le vezi 
afară sunt goale. Cele mai multe sunt părăsite. Oficial, aici nu mai locuieşte ni- 
meni. De zeci de ani nu mai sunt locuite. Este prea cald. Toţi s-au mutat în 
zona de coastă sau în nord. In Tara Bascilor sau Catalonia. In Franţa sau An- 
glia. Această regiune este considerată nelocuibilă. Guvernul vest-european nu 
doreşte să locuiască nimeni aici. In Franţa, vremea este cum era la noi cu zeci 
de ani în urmă. E soare și-acolo, dar nu ca aici. Avem niște aparate de aer 
condiţionat vechi, din anii 2030. pe care le-am reparat și îmbunătăţit, dar este 
nesănătos să locuiesti aici. Mai ales pentru bunicul meu. 

Mi-a explicat că bunicul ei era bărbatul care acum tusea în camera ală- 
turată. Il chema Ernesto Márquez. Era foarte bătrân. Avea 132 de ani. Dar eu 
ştiam că în anul 2115 speranța medie de viață a unui bărbat era de 168 de ani. 

— Starea plămânilor lui se înrăutățește, iar căldura şi aerul condiţionat în 
exces nu-i fac bine. 

A tăcut câtva timp, uitându-se pe geam la pământul arid de afară. 

— Urăsc locul ăsta. 

— Atunci de ce locuiesti aici? 

Rosella a început să râdă. Nu era un râs vesel. 

— Pentru că este gratis. 

Mi-a explicat că, desi era un celebru proiectant de androizi si expert în in- 
teligenta artificială, nu avea multi bani. De mai bine de zece ani rămăsese cap- 


tivă într-un contract cu compania Castle Industries care o plătea foarte prost. 


— Dar situaţia asta o să se schimbe, a spus în şoaptă Rosella, mai mult 
pentru ea decât pentru mine. 

Ea lucra în Valencia, unde nu putea să ajungă decât pe niște drumuri tere- 
stre vechi și deteriorate care traversau deșertul. Acolo fusesem produs. 

Apoi am mai pus o întrebare. Era o întrebare simplă. Cea mai simplă din 
lume. 

— Ce sunteu? 

Știam o mulțime de lucruri, dar nu știam acest lucru esenţial. 

— Esti un Echo, a spus ea într-o engleză cu pronunțat accent spaniol. De 
ce a trebuit să întrebi asta? Stii că eşti un Echo. Detii acestă informatie. 

— Ştiu ce este un Echo. Dar mai știu că un Echo nu simte teamă. lar eu 
am simţit teamă când mă aflam în rezervorul acela. 

Rosella a strâns din buze si gura i s-a subtiat. Stiam că acesta era un 
semn că persoana minte sau că ascunde adevărul. 

— Îmi ascunzi ceva, am spus eu. N-ar trebui să simt teamă. 

— Ai dreptate. Un Echo nu simte teamă. De obicei, nu. 

M-a studiat în tăcere câtva timp (un minut și patruzeci şi opt de se- 
cunde). Apoi a ieşit din cameră. Când s-a întors, a adus o carte. 

Pe foile goale de hârtie electronică au apărut niste imagini. 

— Ce vezi? mă întreba ea de fiecare dată când apărea o imagine nouă. 

Și eu răspundeam. 

— Un fluture... un copac... o mână... un pod... 

A dat pagina. De data asta era o formă. 

— Asta la ce te face să te gândeşti? 

M-am uitat la spirala neagră din fata mea. Am răspuns sincer. 

— La disperare. 


Ea a clătinat din cap ca şi când tocmai obținuse o confirmare. 


Audrey. Jurnal mental 428. 


t 


A doua zi după întâlnirea cu Daniel, mi-am pus info-lentilele si am 
hotărât să mă uit la câteva înregistrări mai vechi de pe holo-jurnalul tatălui 
meu. Nu erau chestii personale sau care aveau legătură cu viata lui. Erau doar 
gândurile sale despre diferite inovatii tehnologice. 

Cât a trăit, nu prea m-a interesat să mă uit la ele, dar acum, că murise, 
voiam să-i văd chipul şi să-i aud glasul. Și mai voiam să aflu informaţii. Unchi- 
ul Alex avea categoric dreptate când spunea că informatia este o armă. Am 
vizualizat multe înregistrări, iar imaginea lui holografică apărea în fata mea, pe 
afisajul virtual retinian, de parcă ar fi fost în aceeaşi cameră cu mine. 

Inainte de micul dejun, am stat şi l-am ascultat vorbind despre riscurile la 
care ne expun levitatia magnetică, terraformarea planetelor Marte si Neptun, 
androizii. Erau lucruri care altădată m-ar fi plictisit de moarte. 

Vorbea despre dependența de capsula de imersiune, despre nanonavele 
interstelare, despre tehnologia de metamorfozare, despre tapiteria cu au- 
tocurățare $i — chiar în ultima înregistrare — despre neuropaduri. Inevitabil 
am urmărit acest subiect cu cel mai mare interes. 

— Calmându-ne mintea, zicea el cu o ușoară grimasă de durere (probabil 
că înregistrarea fusese făcută la scurt timp după accident), si mentindndu-ne 
într-o stare de echilibru, aceste neuropaduri ne tin tristețea sub control, cel 
putin pe termen scurt. Dar cu ce pret? Studii nepublicate, efectuate de firmele 
care se ocupă cu dezvoltarea acestei tehnologii, confirmă aceste riscuri. Ince- 
tinind şi suprimând procesele neuro-adaptive vitale, neuropadurile ne 
împiedică practic să mai simțim. Ne pierdem orice sentiment de teamă, dar și 
de curiozitate. lar o ființă umană care nu simte curiozitate față de mediul 
înconjurător încetează să mai fie o ființă umană completă, deoarece pe noi ne 
defineşte curiozitatea față de lumea înconjurătoare. Dar bineînțeles că, în 
următorii câțiva ani, ultimul lucru pe care şi-l vor dori marile companii este ca 
noi să fim curiosi sau preocupați de diverse subiecte, fiindcă asta ne-ar deter- 


mina să punem întrebări despre tehnologia pe care ne-o vând aceștia. Ei vor 


nişte minţi docile. Normal că asta vor. Si ştiţi de ce? 

A ridicat din sprancene, aşa cum obişnuia el. 

— De ce, tată? am întrebat eu, încercând să-mi imaginez că purtam o 
conversaţie reală cu el. 

— Pentru bani. De-aia. Nu doar pentru banii pe care îi vor câștiga din 
comercializarea neuropadurilor, dar si pentru banii pe care vor continua să-i 
câștige dacă vor reuși să ne împiedice să punem întrebări și să gândim cu pro- 
pria noastră minte. Asa că, vă rog, dacă ati cumpărat aceste neuropaduri care 
tocmai au apărut pe piață, dacă le purtaţi chiar acum... dati-le jos. Chiar dacă 
asta presupune să simtiti tristete sau anxietate, dati-le jos. Este mai bine să fiţi 
treji, decât să fiţi nişte somnambuli. Mai bine să vă amintiţi, decât să uitaţi. 
Mai bine să simtiti, decât să stati în amortire. Mai bine să fiti o poezie tristă 
decât o pagină goală. Suntem oameni si aș vrea să rămânem asa. 

— Da, tată, am spus eu. 

El a zâmbit și eu mi-am imaginat că îmi zâmbeşte mie. apoi am comutat 
programul pe „modul adaptiv“, l-am rugat să mă imbr&tiseze si el m-a 
îmbrățișat, dar eu ştiam că imbr3tisam o fantomă. 

M-am gândit la cele spuse de el. 

M-am gândit la bunica mea care o luase razna din cauza revitalizantelor. 

Suntem oameni. 

Mai bine să simţim decât să stăm în amortire. 

Să fii amortit este ca si cum ai fi mort. 

Mi-am scos neuropadurile. Și am aşteptat aşezată la capul patului. 

Bineinteles că am simțit cum revine tristetea. Era o tristețe copleșitoare, 
groaznică, dar nu mi-a fost teamă de ea. De fapt, in mod paradoxal, am prețuit- 
o. Lacrimile pe care le-am vărsat au fost pe măsura dragostei față de părinții 
mei. Era necesar să știu această măsură. Insemna că, desi îi pierdusem pe ei, 
nu-mi pierdusem si dragostea pentru ei. Câtă vreme continuam să simt, eram 
legată de părinții mei prin acea dragoste. 


Este mai bine să fiţi treji, decât să fiti nişte somnambuli. 


Atunci, in timp ce mi se limpezea mintea, mi-am amintit un lucru pe care 
îl spusese Daniel cu o zi mai devreme, așa că am folosit info-lentilele să caut 
ceva. 

Am clipit de două ori ca să le activez, apoi am întrebat cu voce tare: 

— Poţi să-mi spui care este perioada recomandată de Sempura pentru 
păstrarea unui SME? A unui, ăă, Sistem de Monitorizare Echo? Este de 250 de 
zile? 

Atunci a apărut plutind în aer un text albastru-Castle strălucitor. 

Sempura este singura companie tehnologică producătoare de Sisteme pentru 
Monitorizare Echo. Ea recomandă ca SME-ul să fie folosit pe toată durata șederii 
androidului în casa dumneavoastră. Cu cât androidul stă mai mult timp, cu atât 
mai util devine SME-ul. 

— Sempura poate ordona unui Echo să renunţe la SME? 

— Nu. 

Am simţit că mi se increteste pielea de frică — sau de furie, n-as fi ştiut 
să spun. 

— Un Echo este capabil să mintă? 

— Doar dacă este programat sau reprogramat s-o facă. 

— S-a întâmplat vreodată ca un Echo să simtă emoție? 

— Nu. 

M-am oprit cu întrebările deoarece am auzit paşi pe hol. Era unchiul Alex 
care îmi aducea micul dejun. Salată de fructe. Pâine prăjită cu scorţişoară. Apă 
de litchi. 

— De ce nu mai porţi neuropadurile? m-a întrebat el. 

— Prefer să mă simt tristă decât absentă. 

A zâmbit reținut. 

Am avut impresia că a vrut să-mi spună ceva. Da. Sau să mă întrebe ceva. 
Am crezut că era ceva în legătură cu ziua de ieri, cu Alissa. Dar nu. 

— Ce căutai ieri în aripa clădirii unde locuiesc androizii? 


— Voiam doar să... pierdusem o carte. De unde știi că am fost acolo? 


— Pereţii au ochi, a spus el râzând. 


Apoi a plecat și m-a lăsat singură. 


In 


Am făcut o baie. 

Era o termo-baie în care apa nu se răcea niciodată şi rămânea curată. Am 
setat:o să pornească pe apă sărată, apoi pură. 

Cred că am stat acolo o veșnicie, gândindu-mă că, dacă părinții mei n-ar 
fi fost omorâţi, acum aş fi fost împreună cu ei. Era o zi de sâmbătă. Poate că 
într-un alt univers, acea sâmbătă o petreceam cu ei. 

Când ai pierdut niște oameni dragi. cel mai greu este nu să te gandesti la 
amintirile pe care le-ai păstrat, la momentele pe care le-ai trăit deja alături de ei. 
Nu. Cel mai greu este că te gândești la lucrurile care ar fi trebuit să fie, dar care 
acum iti sunt refuzate. La lucrurile pe care Alissa mi le răpise. 

Restul zilei l-am petrecut în camera mea. 

N-aveam de gând să ies. Ce rost avea după ce-mi spusese unchiul Alex? 

Peretii au ochi. 

Am plâns. 

M-am uitat pe fereastră, contemplând Londra și sfera rotitoare pe care 
scria Castle. M-am gândit la animalele care ar fi trebuit să fi dispărut ca specie, 
tinute în tarcuri. Mă simțeam de parcă eram si eu una dintre ele. O focă izolată, 
adusă dintr-un alt loc, dintr-un alt timp. Am intrat în capsula de imersiune. Am 
accesat simulările celor mai frumoase locuri. M-am plimbat pe nisipul fierbinte 
de pe malul mării. în timp ce valurile se spărgeau la picioarele mele. Am con- 
templat piramidele. Marele Canion. Şi Turnul Plutitor din Beijing. 

Nimic din toate astea nu m-a ajutat. 

Singurul leac împotriva realității era însăşi realitatea. 

Am ieşit din capsulă si m-am întins pe pat. Afară ploua torențial. Am 
încercat să citesc, dar privirea mi se incetosa din cauza lacrimilor. La un mo- 
ment dat s-au auzit nişte zgomote pe aleea din fata casei. 

M-am dus la fereastră să văd ce se întâmplă. L-am văzut pe băiatul Echo. 
Pe Daniel. Era pe alee si făcea flotări în ploaie în timp ce lago stătea lângă el si 


râdea, numărând cu voce tare: 


— ... 268... 269... 270... 271... Nici să nu te gândeşti să te opresti, creier 
computerizat, fiindcă ştii ce te aşteaptă — da, ştii ce ţi-a spus tata aseară? Dă-i 
înainte... 275... 276... 277... 

Mă uitam la lago. Am văzut că i-a sărit din gură un strop de salivă. Brusc, 
uitându-mă la această piticanie antipatică de zece ani, am înțeles de ce unchiul 
Alex voia să populeze lumea cu androizi. Era un fel de corecție. Concepuse un 
copil din carne şi oase, cu un comportament imprevizibil, rebel și aproape dia- 
bolic, prin urmare nu era greu de înțeles pentru care motiv voia să creeze ceea 
ce el spera să fie nişte ființe perfecte $i obediente. 

Nu. 

Nu, probabil că nu asta simțea unchiul Alex față de propriul său fiu. De 
fapt, probabil că el îi spusese ce să facă. Aceasta era pedeapsa primită de 
Daniel pentru faptul că vorbise cu mine. M-am simțit îngrozitor de vinovată. 

Era ciudat. Simteam compasiune faţă de un Echo. Mi-am adus aminte de 
răsuflarea lui caldă, din urmă cu o zi, pe obrazul meu. Mi-am adus aminte că 
am vrut să-l mângâi pe brat ca să-l consolez. 

— Ciudat, am spus cu voce tare. 

Cred că mă refeream la propriile mele simțăminte. Sentimente care 
creşteau în mine. 

Daniel părea că se chinuie, dar eu știam că era doar o iluzie inteligentă 
deoarece androizii n-au cum să simtă durere. De fapt, poate că aceasta nu era 
ideea unchiului Alex. Poate. 

Cred că am stat acolo o jumătate de oră, uitându-mă cum a făcut peste o 
mie de flotări în timp ce lago (care probabil n-ar fi fost în stare să facă nici 
măcar cinci) tipa la el. Sunt sigură că Daniel ar fi putut să facă și mai multe 
dacă la sfârşit n-ar fi observat că-l priveam. După aceea, s-a prăbușit epuizat pe 
pietrisul aleii, uitându-se fix spre fereastra mea. 

M-am retras spre pat. 

Mă speria gândul că aceşti roboţi — fiindcă asta părea a fi un Echo, un 


robot — fuseseră proiectati să fie mult mai puternici decât un om. lar acest 


Daniel era fără îndoială unul dintre cei mai puternici. Dar era si obedient. 
Unchiul Alex îi interzisese să se apropie de mine, deși Daniel ar fi putut cu 
ușurință să-l înfrângă. 

Asta dacă nu cumva functionează complet anormal. 

M-am gândit la lupta intensă şi disperată cu Alissa, la cum reusisem să 
scap la timp pe fereastră. Dacă s-ar fi întâmplat iar același lucru, nu cred că as 
mai fi avut norocul acela. 

L-am auzit pe unchiul Alex trecând pe hol, pe lângă usa camerei mele, si 
tipand la cineva: 

— Vreau ca prototipurile să fie gata în două săptămâni. Știu că termenul 
e scurt, dar după ce-ai făcut, mi se pare corect, nu crezi? 

Habar n-aveam cu cine vorbea, dar părea furios. Avea în el o ferocitate pe 


care o ascundea de mine. M-am întrebat ce alte lucruri mai ascundea. 


Mai târziu s-a întâmplat. Ceva ce cred că unchiul Alex punea la cale de 
câtva timp. 

A intrat in camera mea. Era însoţit de o femeie. O femeie om, ca să fiu 
indulgentă. 

Era scundă, cu părul negru, de lungime medie, şi purta un costum cu 
pantalon din flane! si un mental-messenger rosu-aprins. După luminitele din 
ochii ei, mi-am dat seama nu doar că purta info-lentile, dar şi că acestea erau 
activate. Avea tenul luminat artificial cu perma-cosmetice, iar buzele de un 
roșu nefiresc de țipător. O chema Candressa. Era specialista în relații publice 
de la Castle Industries. Mi-a spus că urma să aibă loc o conferință de presă de- 
spre moartea părinţilor mei și ea era de părere că, dacă voiam să se facă drep- 
tate, ar fi bine să particip. 

— Dreptate? am întrebat eu. 

Eram nedumerită. Cum să se mai facă dreptate? Părinţii mei erau morți. 

— Da, a spus Candressa. Cei de la Sempura nu trebuie să scape ne- 
pedepsiți. Trebuie să plătească pentru ce au făcut. Faptul că au permis 
scoaterea pe piață a unor astfel de produse este un pericol pentru societate. 
Lina Sempura ar trebui să răspundă personal pentru treaba asta. Intelegi? 

— Este vorba despre androizi? Vreti să opriți comercializarea androizilor? 

Candressa a strâns din buze iritată. 

— Vrem să oprim strategia periculoasă a companiei Sempura de a scoate 
pe piață produse netestate... 

Probabil că păream nehotărâtă deoarece unchiul Alex s-a aşezat lângă 
mine si mi-a pus mâna pe brat. 

— Nu va fi nevoie să ieşi din cameră. Ai putea s-o faci din capsula de 
imersiune. 

incerca să pară calm ca să mă liniștească, dar se uita la mine cu un soi de 
disperare. 


— Dacă vei face asta, poate vei salva si viata altor oameni. 


Mi-am adus aminte cum se prelingea pe podea sângele părinților mei. 

— Când? am întrebat. 

Candressa s-a uitat la unchiul Alex care i-a răspuns cu o uşoară clătinare 
din cap. 

— Ai putea s-o faci chiar acum, a spus ea. 

— Toţi aşteaptă să te audă pe tine, a spus unchiul Alex. 

— Dar nu mi-ai spus că va fi atât de curând... 

Unchiul Alex mi-a zâmbit din nou liniştitor. 

— N-am vrut să te supăr şi mai mult. 

Ceva nu era în regulă în toată povestea asta, dar nu-mi dădeam seama ce 
anume. Ştiam doar că părinţii mei fuseseră omorâţi de un Echo pe care îl 
cumpăraseră de la Sempura şi că o lume cu mai puţini androizi ca Alissa putea 
fi o lume mai sigură. 

— Nici nu va fi nevoie să dai ochii cu ei, mi-a explicat unchiul Alex. 
Putem seta capsula pe modul orb. Nu se va întâmpla nimic; ti se vor pune 
câteva întrebări, iar tu spui ce ştii, atâta tot. 

Candressa s-a uitat la mine. 

— Acum suntem gata 

— Dar eu nu sunt pregătită. 

— Nu trebuie decât să te arăţi tristă din cauza morţii părinţilor tăi și să 
spui că, după părerea ta, este îngrozitor faptul că Sempura a scos un astfel de 
produs pe piaţă. Asta este singurul mesaj pe care trebuie să-l transmiti. 

Nu mă simțeam în stare de asta. M-am uitat la unchiul și, într-un mo- 
ment de slăbiciune, am spus: 

— Poate că ar trebui să fiu într-o dispoziţie mai calmă ca să pot face 
față... 

Și m-am uitat la neuropaduri. 

Unchiul a scuturat din cap. 

— Nu. N-ar fi o idee bună. 


Candressa m-a privit cu răceală. 


— Oamenii trebuie să vadă că suferi. 

M-am conformat imediat. 

Totul era aranjat. Cred că aşa au vrut ei. Au ieșit din cameră şi s-au dus să 
urmărească totul din alte capsule din casă. Eu am intrat în capsula mea. Dar în 
clipa când s-a coborât casca, am văzut o bibliotecă familiară. 

Modul orb, am spus în gând. Dar nu s-a întâmplat nimic. Așa că am spus 
cu voce tare: 

— Modul orb, modul orb, modul orb... 

Asta nu era o conferință de presă. 

Era cu totul altceva. 

Mi-am dat seama ce vedeam. 


Mă aflam acasă și mă uitam ţintă în biroul tatălui meu. 


Scena era dureros de familiară. 

Rafturile cu cărți. ploaia, șinele magnetice care se vedeau pe fereastră. 
Capsula închisă de lângă birou. Şi nu doar că mă uitam la ele, dar parcă mă 
aflam acolo. Acasă. Era şi tata, care stătea la masa lui de lucru, lângă com- 
puterul vintage, şi citea o carte cu titlul Cosmarul lui Danvin. O clipă am încetat 
să mai gândesc. Pur și simplu stăteam acolo ca hipnotizată. Era el, tata. Mai 
real ca niciodată: sorbindu-si ceaiul, nebărbierit, îmbrăcat cu un tricou jerpelit, 
obosit. 

— Tată? Mă auzi? 

Bineînțeles că nu mă auzea. Dar a auzit altceva. 

S-a uitat spre ușă. M-am uitat şi eu. 

Era Alissa. 

Stătea în prag, cu părul ei blond și fata zâmbitoare, cu o mână ascunsă la 
spate. 

— Bună, Alissa, a spus tata cu o figură surprinsă. 

— Bună, stăpâne. 

— Tată, pleacă de-acolo. Fugil am tipat eu cât am putut de tare. 

Dar țipătul meu n-avea cum să ajungă până în Yorkshire, cu atât mai 
putin în trecut. Oricât de tare ai tipa, morţii nu te aud. 

— De ce-ai venit, Alissa? Nu ţi-am cerut să vii. Te rog să ieși din cameră, 
am de lucru. 

— Nu pot să procesez această comandă, stăpâne. 

Nedumerirea tatălui meu s-a transformat repede în furie. Furia pe care 
adesea o simţea față de tehnologia avansată. Cum adică? 

Alissa continua să zâmbească şi să se apropie de biroul tatălui meu. Tata 
s-a ridicat în picioare. 

— Alissa, dă-te înapoi... 

— Nu pot să procesez această comandă, stăpâne. 


— Tată, am tipat eu cu lacrimile siroindu-mi pe obraz. Fugil Vrea să te 


omoare... Are un cutit la spate... Fugi... 

Tata a început să pară îngrijorat, dar nici pe departe atât de îngrijorat pe 
cât ar fi trebuit. 

— Ce ascunzi la spate, Alissa? 

Apoi a văzut și primul lui instinct — ăsta era tata — n-a fost să se salveze 
pe el, ci pe noi. A strigat la mama. 

— Lornal Lornal Audrey! Lorna... ia-o pe Audrey... Amândouă, fugiţi... 
Alissa a luat-o razna. 

A fost înghesuit într-un colt. 

A încercat să treacă pe lângă ea, dar ea i-a înfipt cuțitul în stomac. 

— Tată, spuneam eu plângând neputincioasă, te iubesc, te iubesc, te 
iubesc... 

Apoi ea i-a tăiat gâtul şi sângele a început să curgă șuvoi, iar el s-a albit la 
față, sleit de puteri, în timp ce eu tipam: 

— Incetatil Nu-mi mai arătaţi lucrurile asteal Opriti înregistrareal Lasati- 
mă să ies din capsulă. 

Dar nu s-a întâmplat nimic. Eram tot acolo, în fosta mea casă, $i mă 
uitam la tatăl meu, cum viaţa se scurgea din el odată cu sângele, cum s-a potic- 
nit și s-a prăbuşit pe podea. 

Când am ieşit din cameră, am văzut-o pe mama alergând înnebunită pe 
palier. instinctiv am ridicat mâinile. 

— Nu, mamă, nu te duce acolo! O să mori dacă intri acolol 

Normal că nu m-a auzit. A trecut prin mine. 

— Mamă! Mamă! 

Am închis ochii, dar nu puteam să-mi închid și urechile. Prima dată a 
tipat când a dat cu ochii de tata, apoi de durere când a fost înjunghiată. 

— Scoateţi-mă de aicil Lăsaţi-mă să ies! Lăsaţi-mă să iesl 

Dar nu m-au lăsat. 

Am rămas acolo, pe palier. 


Simteam podeaua rece sub tălpi. Cinci minute mai târziu am mai auzit pe 


cineva. 

Ultima persoană. 

Eu însămi. 

— Mamă? Tată? 

Vocea mea se auzea de la parter. Vocea mea de-atunci. Care nu suna ca şi 
când tocmai se întâmplase o nenorocire. 

Normal. Tocmai terminasem lecţia în capsula de imersiune. 

N-am primit niciun răspuns de la părinții mei. Mi-am amintit ce credeam 
atunci. Că tata o fi în capsula lui şi lucrează la carte. Dar mă miram că nu-mi 
răspundea mama. Am numărat secundele, întrebându-mă cât timp trecuse 
între momentul meu de nedumerire $i momentul de groază. 

Una... două... trei... 

Am intrat în bucătărie. Mi-am amintit asta. Apoi am urcat cu vechiul levi- 
bord care scârțâia, prin deschiderea din tavan până la etaj. Mă vedeam îmbră- 
cată în tunica mea din bumbac low-tech şi în jeansi. Nu suportam să mă văd. 
Parcă mă uitam la o trădătoare arogantă. 

— Proasta pământului, mi-am spus mie, celei pe care o vedeam. Zece 
minute! Lecţia s-a terminat de zece minutel De ce-ai mai rămas la taclale? Tre- 
buia să ieși şi să te duci la mama asa cum voiai, nu s-o asculti pe Tola 
trăncănind despre gladiatori şi iubiții ei. 

Dar bineînţeles că, în urmă cu trei zile, nu auzisem această voce a eului 
meu din viitor. 

— Mamă? spusesem eu pe un ton inocent. Eşti acolo? 

Atunci s-a auzit acel zgomot pe care nu reusisem să-l recunosc în urmă 
cu trei zile. Crezusem că era un automag care trecea pe sinele de-afară, dar de 
fapt era mama care își dădea ultima suflare. 

M-am văzut îndreptându-mă spre biroul tatei. 

„.. Unsprezece... doisprezece... treisprezece... 

In timp ce eu, cea din înregistrare, mă apropiam de pragul ușii. am obser- 


vat ceva ce nu văzusem cu trei zile în urmă. Sângele se scurgea până pe palier. 


Probabil că era sângele tatei, deoarece el se afla cel mai aproape de usa. 

— Tată? 

Am observat durerea care s-a asternut treptat pe chipul meu când m-am 
uitat în birou şi l-am văzut mai întâi pe tata. 

— Tată? Ce-i cu tine? De ce nu... 

Apoi am văzut toată scena. 

Pe tata, pe mama. pe Alissa, cuțitul, sângele pe care covorul cu au- 
tocurățare încă nu reușise să-l absoarbă. (Singura cameră din casă unde aveam 
covor — „imi place să calc pe ceva moale, am $i eu moftul ăsta.“) 

Chipul meu șocat si încremenit, incapabil să înțeleagă. 

Și, desigur, vocea ei. 

Vocea Alissei care tinea in mână cuțitul plin de sânge. 

— Te aşteptam să vii. Te aşteptam să vii. Te asteptam să vii... 

Doar că acum părea a fi mai degrabă o fixatie și mai putin o disfunction- 
alitate. lar eu, cea de-acum trei zile, am rămas încremenită până când ea a 
început să se apropie de mine. Atunci m-am urnit din loc și acum, când mă 
uitam, mi-am dat seama ce rapidă fusesem, mult mai rapidă decât m-aș fi 
crezut în stare, când am rupt-o la fugă pe palier până la fereastra din capăt. 

Apoi vocea mea puternică, hotărâtă şi clară, când am comandat ferestrei 
să se deschidă. 

Reacţia lentă a ferestrei, care i-a dat Alissei răgazul să mă prindă de 
mâneca tunicii. Apoi am văzut furia cu care m-am smuls din mâna ei si am 
lovit-o puternic cu cotul peste față. Fereastra s-a deschis, eu am sărit afară si 
Alissa a venit după mine, dar înainte să vină, am observat ceva ce evident că nu 
văzusem înainte. S-a uitat în birou de parcă se întreba dacă să rămână lângă 
cadavrele părinților mei. 

Vorbea cu cineva nevăzut. 

— Rosella. 

In fine, eram destul de sigură că asta a spus. 


— Rosella? Cine dracului e Rosella? am tipat eu. Spune-mi! Spune-mi! 


Dar pe urmă a sărit după mine şi am auzit-o cum a căzut în apă, iar eu — 
cea reală, cea din prezent — am alergat până la fereastră și m-am văzut 
scoțând capul din apă şi chemând levibordul care era chiar lângă maşină. 

— Coboarăl Coboaral 

Levibordul a coborât $i m-am văzut urcând în el. 

— Cine este Rosella? am întrebat eu plângând. 

Fereastra s-a închis la loc. 

Am văzut mașina dând înapoi cinci metri, până la capătul șinei. Am 
văzut-o pe Alissa siroind de apă, stând în fata mașinii. Stia ce urma să se 
întâmple. 

Ştia că avea să fie lichidată. 

Nu-i păsa. 

De ce nu-i păsa? Androizii erau programati să-și protejeze propria exis- 
tenţă. 

Dar, totodată, androizii erau programati să nu le facă niciun rău 
stăpânilor lor. 

Ea încălca toate regulile. 

Fereastra era la nivelul sinei, prin urmare am putut să văd totul cu 
uşurinţă. Maşina în care mă aflam a tasnit înainte cu o viteză atât de mare încât 
Alissa a dispărut pur si simplu. Era acolo si în clipa următoare a dispărut într-o 
spoială de sânge. din care câţiva stropi au sărit până pe geamul ferestrei. 
Trupul ei zdrobit a căzut în apă. Maşina s-a îndepărtat; eu m-am îndepărtat cu 
viteză, luând-o spre sud. 

Eu — cea reală, care ştia că încă se afla într-o înregistrare — m-am întors 
să-i văd pe părinţii mei. M-am îndreptat spre acele trupuri care altădată mă 
îmbrățișau. Mă ţineau de mână. Mă legănau când eram mică (ei n-ar fi lăsat 
niciodată un Echo să mă legene în locul lor). Mă învățau să înot în piscina de 
la Paris. Și să-mi tin respiraţia sub apă. 

Ca să reusesti încearcă să nu te gândeşti la nimic... Ca să reusesti nu trebuie 


să te străduieşti prea tare. imagineazd-ti doar că nu esti decât un element natural 


din piscină. 

Tata avea ochii deschişi, parcă se uita la mine. Erau ochii lui, dar parcă nu 
erau ai lui. Semănau cu o casă în care nu mai locuia nimeni. 

— Îmi pare rău, tată. imi pare rău că n-am putut să împiedic nenorocirea 
asta. 

Am plâns neputincioasă şi m-am prăbușit peste trupul lui si cel al mamei, 
i-am îmbrățișat si am simţit sângele lor pe mine. Am plâns în hohote până 
când trupurile lor s-au dizolvat sub mine odată cu podeaua, iar eu am tipat si 
m-am pomenit căzând ca într-un abis negru, punctat ici-colo de obiecte strălu- 
citoare care treceau pe lângă mine. 

Cartea Coşmarul lui Darwin. 

Cutitul de bucătărie. 

Computerul vechi. 
Pe urmă n-a mai fost nimic, doar beznă şi senzaţia de prăbușire rapidă, 


până când am aterizat pe un scaun, într-o cameră luminoasă, din lemn. 


O mulţime de fiinţe ciudate stăteau pe scaune somptuoase din piele si se 
uitau la mine. Majoritatea aveau înfăţişare omenească, dar altele — nu. Unele 
aveau avataruri nepersonalizate — nişte simpli umanoizi albaştri cu acele fete 
inexpresive care te înfioară, toate identice. Şi mai neobisnuit mi s-a părut faptul 
că vreo câteva avataruri erau din cele pe care toți idiotii de la şcoală le foloseau 
pe rețelele de socializare. Am văzut un ciudat extraterestru albinos, cu trei ochi 
roşii care îi sclipeau în lumina artificială. Am văzut un robot vechi, din anii 
2060. Am văzut un minotaur. 

— Unde mă aflu? am întrebat printre suspine. 

Cineva mi-a pus mâna pe brat. 

M-am întors şi am văzut că era unchiul Alex. 

— E în regulă, Audrey. Esti tot în capsulă. Eu sunt în capsula din biroul 
meu. Aceasta este conferința de presă virtuală. Sunt aici jurnalişti care vor să-ți 
pună câteva întrebări. 

— Jurnalişti? 

In liniștea din încăpere l-am auzit pe unchiul Alex oftând. 

— Da. Nu te lăsa înșelată de înfățișarea lor. De obicei se folosesc 
avataruri excentrice. In ziua de azi, zona mediatică arată ca o adevărată arenă 
de circ. |şi imaginează probabil că te vei simți mai degajată în preajma lor. Cine 
ştie? 

— Părinţii mei au murit, iar ei se prefac că sunt extratereștri? 

— Nu e nimic personal. Se comportă ca niste școlari intarziati. 

— Noi nu avem voie să folosim avataruri fictive la şcoală. Doar în mediile 
de socializare. 

— Si tatăl tău avea unul. 

— Da? 

Unchiul Alex a zâmbit. Probabil multumit că eu nu știam acest lucru de- 
spre tatăl meu. 


— Oh, da. Uneori așa participa la conferințe. Ca să-i pună întrebări 


fratelui său. Niciodată nu se arăta ca atare. intotdeauna apărea cu infatisare de 
gorilă. 

— Gorila? 

— Da. O gorilă uriașă, cu spinarea argintie. 

— De ce? 

— Eo poveste lungă. 

As fi jurat că în vocea lui s-a strecurat o undă de amărăciune. 

— Poate că într-o bună zi vei afla și asta. În orice caz, important este că 
nu trebuie să-ți faci griji din cauza înfățișării acestor jurnaliști. Comportă-te 
firesc. 

Am văzut-o pe Candressa. Ea stătea de cealaltă parte a mea, cu fata ei 
albă si ascuțită, ca dăltuită în calcar. Dar cel putin pe ea o recunosteam. Buzele 
ei roșii îmi spuneau în soapta: 

— Moartea părinţilor tăi nu trebuie să fie în zadar. Sempura trebuie să 
plătească. Răspunde la întrebări cât poti de sincer. 

Mă uitam la toate acele chipuri — reprezentări reale sau superfictive ale 
unor oameni reali care stăteau în capsulele lor, cine știe pe unde, în tară sau în 
lume. 

— Ce s-a întâmplat atunci? l-am întrebat pe unchiul Alex. De ce m-am 
întors în Yorkshire? De ce... 

Atunci au început întrebările. Au venit de la diferite persoane din sală. 
Aveam impresia că însăși sala îmi punea întrebări în timp ce se strângea în 
jurul meu. Am continuat să plâng, în lunea reală şi în cea virtuală. Candressa a 
arătat spre cineva. Spre minotaur. Un bărbat (îmbrăcat într-un costum elegant 
din secolul 20) cu cap de taur. 

— Dumneavoastră. intrebarea, vă rog. 

— Bună ziua, a spus Minotaurul cu botul lui de taur. 

Mi se părea ceva de domeniul fantasticului, îmi venea să râd și, totodată, 
să tip oripilată. 

— Da. Sunt Tao Hu, de la Echoworld Holozine. Voiam să ştiu de cât timp 


o aveau părinţii tăi pe Alissa? 

— Nu... nu ştiu exact. De patru... cinci săptămâni. 

Apoi un alt jurnalist, o altă întrebare. De data asta avatarul era o ființă 
umană. O femeie cu părul negru care stătea în față si a cărei imagine tot 
pâlpâia din cauza conexiunii proaste. 

— Tina Mories, redactor adjunct la Robotics Week. Voiam să stiu de ce 
s-au hotărât să o cumpere? De ce nu au cumpărat un robot, mai ales că tatăl 
tău era împotriva tehnologiei Echo? 

— Păi... stiti... tata a avut un accident de mașină şi din cauza asta se de- 
plasa mai greu, iar mama s-a gândit că ar fi mai bine pentru educația mea dacă 
aș învăța cu un Echo, nu doar cu profesori virtuali... Ea citise mai multe studii 
de cercetare... și... și a fost din vina... Tata m-a întrebat dacă ar trebui să 
cumpărăm un Echo, iar eu am spus că, după părerea mea, ar trebui. 

Candressa a arătat foarte nerăbdătoare spre altcineva, cineva a cărui între- 
bare se vedea clar că ea voia să fie auzită. Un chelios îmbrăcat într-un tricou ce 
avea pe piept imaginea animată a unui iepure din desenele pentru copii, care 
era lovit cu un ciocan de lemn. Stătea lângă un bărbat care arăta exact ca Albert 
Einstein (în sală era și Steve Jobs). 

— Da, da, Joseph. întrebarea ta. Te rog... 

— Joseph Kildare, h-logger la New Hornzons. Acuzi compania Sempura 
pentru ce s-a întâmplat? 

New Horizons. Mi-am adus aminte că odată l-am auzit pe tata bom- 
bănind: Astia sunt nişte mincinosi ordinari! Parcă ar fi purtătorii de cuvânt ai com- 
paniei Castle. 

— Eu... nu ştiu ce să zic. Imi pare rău. 

Incă o mână ridicată. Cu degete palmate, de un alb strălucitor. Extrater- 
estrul albinos. 

— Bruno Bergmann de la publicația Android Connoisseur. De ce au ales un 
produs Sempura? De ce n-au cumpărat de la compania familiei? 


— Castle nu este o companie a familiei. Este compania unchiului meu. 


Următorul vorbitor a fost un bărbat masiv, cu barbă rosie. 

— Idris McCarthy, a spus bărbosul. Corespondent Echo pentru Info-lens 
Bulletin... OK, nu era compania familiei, dar totuşi, presupun că tatăl tău a fost 
dispus să cumpere un produs de-al unchiului tău. nu? 

Aici a intervenit unchiul Alex. 

— Ce relevanță are? N-avea nicio obligație să cumpere produse de la 
mine. M-am înţeles foarte bine cu fratele meu. E adevărat că aveam opinii 
diferite despre tehnologie, după cum probabil ştiţi. noi nu amestecam prob: 
lemele de afaceri cu cele de familie. 

Afirmația lui m-a tulburat. 

Poate că unchiul Alex a reușit să nu amestece chestiunile de familie cu 
cele de afaceri, dar tata n-a putut. Munca lui era viața lui. 

Idris McCarthy n-a renunțat. 

— Audrey, dacă se poate să răspunzi tu, te rog... Tatăl tău a militat pentru 
restrângerea folosirii tehnicii avansate. Și Sempura este o companie tehno- 
logică. Atunci de ce era împotriva companiei Castle? 

Am încercat să-mi adun gândurile. 

— Nu... nu era împotrivă, am spus eu, întrebându-mă dacă tocmai 
spuneam o minciună. Tata avea principiile lui. 

— Şi aceste principii l-au determinat să cumpere un produs Sempura? 

Am simţit că mă ia ameteala. Dar era o ameteală ciudată deoarece camera 
nu se învârtea cu mine. Era un rău de capsulă obisnuit, provocat de acel de- 
calaj ciudat între corpul din capsulă și mintea din simulare. Dar era amestecat 
cu panică. Mi-a revenit în minte chipul mamei. l-am văzut ochii, i-am văzut 
zâmbetul. 

— Părinţii mei au fost ucişi de un produs Sempura. Aceste produse ar 
trebui interzise. 

A urmat altcineva. Cineva care nu s-a prezentat. Avatarul Albert Einstein. 

— Ce vrei să spui? Că androizii ar trebui interzisi? Sau doar cei produși 


de Sempura? Compania Sempura are un istoric mai curat din punct de vedere 


etic decât cel al companiei Castle. 

— Trebuie să vă prezentaţi, a spus Candressa pe un ton aspru şi iritat. 
Cum vă numiţi şi pe cine reprezentaţi? Şi vă rog să nu-mi spuneţi că sunteți Al- 
bert Einstein. 

A urmat o pauză. Einstein a tăcut putin, apoi a răspuns pe un ton de-a 
dreptul sfidător: 

— Bine. Mă numesc Leonie Jenson. Sunt de la Castle Watch. 

Apoi s-a întâmplat ceva. Probabil că printr-o comandă mentală şi-a 
schimbat formatul din Albert Einstein în înfățișarea ei reală, deoarece brusc — 
cu o licărire scurtă — s-a metamorfozat în femeia pe care o văzusem pe flutu- 
rasul de hârtie electronică la Paris. 

Aceeaşi figură extrem de iscoditoare, același păr scurt, de culoare roz. 

— Leonie Jenson, a spus Candressa pe un ton dispretuitor. Trebuie să ne 
oprim. 

Toată încăperea a incremenit. Unchiul sau Candressa comandaseră stop- 
cadru. Ei erau singurii care se miscau. In afară de mine, desigur. 

— Ascultă-mă, a spus unchiul Alex. Jurnalista aia este de la Castle Watch. 
O fituic’ propagandistă. incearcă să-ți întindă o capcană. Ea — femeia aia — 
va încerca să te prindă în capcană. 

— Știu cine este... Cum să mă prindă în capcană dacă spun adevărul? Am 
fost acasă. l-am văzut omorâţi. De ce m-ati băgat în înregistrarea aceea? 

— Audrey? 

— Am fost acolo. l-am văzut pe mama $i pe tata. De ce-ati făcut-o? Ati 
vrut să mă vedeți asa? Am înțeles, mi-ati spus să arăt că sufăr. Asta faceati? Mă 
fSceati să sufăr si mai mult? Ca să tremur în halul ăsta și să plang? 

Atunci a intervenit Candressa care a spus iritată şi nemulțumită: 

— Haide. fetito, nu mai fi aşa melodramatic’. Probabil că a fost o defecti- 
une. 

Dar unchiul Alex începuse deja să ofteze. 


— Ai dreptate, Audrey. Ai dreptate. Candressa n-a ştiut de treaba asta, dar 


eu am hotărât dinainte să te introduc în înregistrarea aceea, ca să ştii exact ce 
s-a întâmplat si să poți să spui adevărul. Acuzatiile grave trebuie susținute cu 
dovezi solide. Am vrut că lumea să vadă ce ti-a făcut Sempura. Am vrut ca oa- 
menii să vadă durerea pe care ţi-a pricinuit-o. 

Nu-mi venea să cred. M-am uitat la mulțimea de avataruri încremenite, 
apoi m-am întors din nou spre unchiul Alex care în acel moment părea mai fals 
decât un minotaur. 

— Dar pe mine nu m-ai întrebat. 

— Ti-am arătat înregistrarea ca să te ajut. Vreau să se facă dreptate, pen- 
tru tine si pentru Leo. În ciuda părerilor lui eronate și a rivalitatii fata de mine, 
Leo a fost fratele meu si, timp de doi ani de zile după moartea părinţilor nostri, 
el a avut grijă de mine. L-am iubit. Nu vreau decât atât: dreptate. 

Inainte să am timp să răspund sau măcar să procesez în minte cele spuse 
de el. a intervenit Candressa: 

— Nu le spune că urăști toţi androizii. Dacă faci asta, vor spune despre 
tine că esti o puştoaică fixistă şi n-o să convingi pe nimeni, poate doar pe son- 
atii ăia de la Castle Watch, cu sediul într-un prăpădit de hangar suspendat. 
Dacă spui că urăști produsele Sempura, atunci ai şansa să se întâmple ceva. 
Gândește-te bine. 

Dar n-am avut timp să mă gândesc. Incăperea a revenit la viață, iar jurnal- 
iştii așteptau un răspuns. 

Din nou Idris McCarthy care îşi mângâia barba rosie: 

— Esti Echofoba? 

— Nu, am răspuns eu, dându-mi seama că o minciună ar putea fi cel mai 
simplu mod de a face ceva. Nu urăsc toți androizii. Suntem în anul 2115. Nu 
sunt Echofobă. O urăsc pe Alissa, chiar dacă ea nu mai este. Și urăsc Sempura 
pentru că este compania care a produs-o. Alissa a fost un produs de serie, 
probabil că sunt sute de androizi ca ea. Sempura este o companie irespon- 
sabilă. Ar trebui sanctionata. 


Idris a continuat: 


— Ştii că în această dimineață compania Sempura a dat o declarație in 
care susținea că, desi au rechemat toti androizii de tip Alissa, nu au reușit să-l 
recupereze pe cel care i-a ucis pe părinţii tăi? Ei insinuează că ar fi vorba de- 
spre o conspirație in care este implicată compania Castle Industries şi poliția 
britanică. 

— Păi bineînțeles că spun astal a izbucnit unchiul Alex. Lina Sempura ar 
arunca vina pe oricinel Încearcă să se eschiveze $i să ascundă faptele. N-au 
nicio dovadă care să indice o conspirație, altfel ar fi arătat-o. Ea ştie foarte bine 
că lucrurile au mers mult prea departe. 

Deodată Idris a început să-și schimbe forma. intr-o secundă s-a meta- 
morfozat într-o femeie scundă, de şaptezeci de ani, cu o figură inteligentă, cu 
același păr roşu ca Idris și un elegant costum alb. Avea o gură cu buze subțiri 
și nasul cârn. 

Am recunoscut-o imediat. Toţi au recunoscut-o. 

Era Lina Sempura. Ea s-a uitat la unchiul Alex care a fost atât de surprins 
încât momentan a amutit. 

— Surpriză! a exclamat Lina, cu un accent ciudat (mama ei era argen- 
tiniană şi tatăl japonez, iar ea fusese crescută de androizi la Moscova). 

Unchiul Alex şi-a dat seama că acum nu mai putea opri conferința. Ar fi 
fost o foarte proastă mişcare de PR. 

— Lina, văd că iar te tii de vechile tale trucuri. Din partea ta e ceva natural 
să-i păcălești pe oameni, nu-i aşa? 

— Sunt aici pentru a le spune personal celor din sală că eu — eu per- 
sonal — am supervizat dezvoltarea prototipului Alissa. lar modelele care au 
avut la bază acel prototip au fost — si rămân — cele mai sigure pe care le-a 
creat Sempura vreodată. Suntem hotărâți să mergem până în pânzele albe pen- 
tru a lămuri lucrurile, n-avem nimic de ascuns. 

Unchiul Alex a râs nervos. 

— Ai venit aici sub identitatea unui bărbat pe nume Idris şi zici că n-ai 


nimic de ascuns! 


M-am speriat cand Lina — sau simularea Linei — s-a ridicat de la locul ei 
si a venit la mine. M-a privit direct în ochi. Simularea ei era mai veridică decât 
realitatea însăşi. Nu mai văzusem pe nimeni care să arate atât de real. li 
vedeam până si firele subțiri de păr de deasupra buzei superioare. 

— Eu mi-am pierdut părinţii când eram putin mai mică decât tine, a spus 
ea. Au murit într-o navetă ieftină care a explodat în zbor spre Lună. Cunosc la 
fel de bine ca oricine care sunt riscurile unei proaste tehnologii. 

— Hal a exclamat unchiul Alex. Cum ar fi roboții de război care distrug 
trupele aliate? Info-lentilele care produc orbire? Securidroizii care funcționează 
anapoda? Zău aşa! Cunosti riscurile asociate unei tehnologii concepute prost 
doar pentru că tu o produci. 

Lina a ignorat această remarcă și a continuat să vorbească cu mine. 

— Nu te lăsa prostită. Nu fi maimutica lui de PR. Nu păta memoria 
părinţilor tăi făcând astfel de lucruri... Mai ales că tatăl tău a fost împotriva a 
tot ce susține unchiul tău. 

Asta m-a înfuriat. 

— Şi împotriva a ceea ce sustineti voil am spus eu. 

— Dar el a ales un produs al companiei noastre, nu? Ce-ti spune lucrul 
ăsta, Anna? 

— O cheamă Audrey, a spus unchiul Alex. 

— Ei bine, doamnelor și domnilor, a spus Candressa. Imi pare rău pentru 
acest incident. Ne-ar fi făcut plăcere să răspundem mai multor întrebări, dar 
întrucât acest eveniment a fost subminat de această intervenție din partea prin: 
cipalului nostru competitor, mă tem că trebuie să ne oprim aici. Asta dacă nu 
cumva Lina Sempura se oferă să ne părăsească. 

— Oh, stai liniştită, a spus Lina în timp ce toți cei prezenţi în sală savurau 
spectacolul. Am să plec. 

Dar înainte să dispară. mi s-a adresat mie: 

— Fetito, deschide ochii! Deschide ochiil 


Apoi a dispărut. 


— OK, a spus Candressa. Să revenim la subiectul nostru. 

Unchiul Alex s-a uitat la mine. 

— Audrey, te simţi bine? 

— Jelani Oburumo, a spus un bărbat care stătea pe rândul din fata: 

— House and Droid. Te rog să-mi ierti îndrăzneala, dar as vrea să te 
întreb: tu ai văzut-o pe Alissa când ţi-a omorât părinții? 

De data asta am făcut un adevărat efort ca să vorbesc. 

— Eram în capsulă când s-a întâmplat, dar am văzut înregistrarea. Am 
văzut totul. 

— De ce crezi că s-a întâmplat asta? a continuat omul. De ce crezi să 
Alissa a luat-o razna? 

— Eu... nu știu... 

Dar pe urmă mi-am adus aminte că o auzisem spunând ceva $i m-am 
grăbit să răspund. Am spus-o cu voce tare. 

— A spus un nume. A spus Rosella. 

— Rosella? s-au mirat cinci persoane deodată. 

— După ce i-a omorât, a spus Rosella. Nu știu cine e Rosella... 

Încă un stop-cadru. 

Unchiul m-a privit nelinistit si mi-a spus: 

— Cred că este prea mult pentru tine. Imi pare rău. E clar că te tulbură 
povestea asta. Cred că este de-ajuns pentru azi. Cred că este momentul să 
părăsești conferința... de-aici încolo ne vom ocupa eu și Candressa. 

— Dar... 

Brusc m-am pomenit vorbind singură. Eram în întunericul din capsula 
mea, cu cititorul mental pe cap. Și cu convingerea că, indiferent cine sau ce era 


această Rosella, unchiul știa de ea. Si nu voia să se afle. 


& 

Am iesit din capsulă şi am rămas în camera mea. Tremuram şi plangeam. 
Am stat şi am ascultat scandările unor manifestanți care se auzeau din nou în 
apropiere de Zona de Resurectie. M-am uitat pe fereastră la sfera rotitoare cu 
logoul castelului albastru cu trei turnuri. 

La parter exista o cameră a armelor. As fi putut să iau de-acolo un poz- 
itron, să-l îndrept spre mine si să mă transform în nimic. 

Un gând negru. Am încercat să mi-l îndepărtez din minte. 

Am încercat să citesc puțină filosofie. Altădată, filosofia mă ajuta întot- 
deauna, dar de data asta, nu. Poate din cauză că citeam Sofocle. Un filosof 
antic pe care plănuiam să-l studiez la Oxford. De la un punct, chiar si dreptatea 
aduce suferință. 

Oare mă aflam în acel punct? 

Oare mai avea rost să încerc să fac dreptate pentru moartea părinților mei 
dacă ei oricum rămâneau morţi și nimeni nu putea să-i aducă înapoi? Și ce era 
dreptatea? Singurul lucru pe care mi-l doream cu adevărat era să trăiesc într-o 
lume fără androizi. Niciodată nu mă voi simţi bine să trăiesc asa cum trăiam 
acasă la unchiul Alex, ştiind că mereu mă aflam la mică distanță de aceste 
maşinării. Maşinării care puteau să ucidă. 

M-am dus la fereastră. M-am uitat la burlanul pentru scurgerea apei de 
ploaie. Arăta perfect în regulă. In noaptea când l-am văzut urcând spre camera 
mea, el încerca să ajungă la mine. Eram aproape sigură că nu fusese vorba de 
vreo treabă pe care o avea de făcut. 

Am ieșit din cameră. 

Am stat puţin pe palier şi am ascultat să văd dacă se aude vreun Echo. 

Am observat că mai apăruse un tablou. 

Pe acesta l-am recunoscut imediat. 

Era un tablou cu o stradă de modă veche, pe timp de noapte, cu un feli- 
nar stradal din cele care existau în urmă cu două sute de ani. Dar în loc de văz- 


duhul întunecat, deasupra era un cer albastru şi însorit, cu nori albi ca vata de 


zahăr. Cu alte cuvinte, era un tablou în care se îngemănau ziua şi noaptea. Nu 
era un Matisse sau Picasso. Era pictat de un tip pe nume René Magritte. 
Tabloul preferat al mamei mele. M-am întrebat dacă unchiul stia lucrul acesta. 
Poate că da. Poate avea un soi de plăcere bolnavă de a cumpăra lucruri pe care 
părinţii mei — sau aproape oricine altcineva — nu şi le-au putut permite. 

Mi-am privit mâinile. incă îmi tremurau. Sigur, as fi putut să mă întorc în 
camera mea şi să-mi pun neuropadurile. Dar n-am făcut-o. Voiam să rămân 
speriată. Voiam să rămân eu. Voiam să-l văd neîntârziat pe unchiul Alex și să-l 
întreb, față în fata, de ce m-a supus la chinul acesta, deși stiam că va repeta ce 
spusese şi în conferința de presă virtuală. 

— Unchiule Alex? am strigat eu. Unchiule Alex, unde esti? 

Am auzit nişte paşi ieșind din biroul lui, în capătul palierului, și am văzut- 
pe Candressa. Era concentrată să trimită mesaje pe mental-messenger si n-a 
părut încântată că mă întâlnea. 

— II caut pe unchiul. 

S-a apropiat de mine si mi-a spus pe un ton scăzut şi rece: 

— Tu iti dai seama cât de ocupat este unchiul tău? Intelegi ce respons- 
abilităţi apasă pe umerii lui? 

— Sigur că da, am răspuns eu. 

— Doar n-o să-şi petreacă viata făcând pe bona pentru nepotica lui. 

Mi-am șters o lacrimă înainte să-mi curgă pe obraz. 

— Nu-i cer eu asta. N-am nevoie de bonă. Am cincisprezece ani. 

Zgomote. 

Din nou protestatarii. 

De data asta scandările păreau să vină mai de-aproape. Mi-am adus am- 
inte ce-mi povestise unchiul Alex, că protestatarii încercaseră să intre cu forța. 
M-am uitat în holul de la intrare. La mobilierul scump. La tapetul nanotech, cu 
copaci care fremătau ușor în adierea vântului. La covorul luxos, de culoarea 
untului. La obiectele de artă scumpe. Totul părea periculos de diferit de lumea 


de-afară. O lume de oameni furioși, cu bani puţini, care îşi pierduseră locurile 


de muncă din cauză că fuseseră înlocuiți cu androizi. 

— Unchiul tău este un om foarte bun. Chiar prea bun pentru un om atât 
de important ca el. A încercat să fie bun si cu tatăl tău. l-a oferit bani. Ştiai 
chestia asta? In urmă cu doi ani. l-a oferit un milion de unidolari, dar tatăl tău a 
fost prea orgolios ca să-i accepte. 

Nu știam dacă spune adevărul sau minte. Am început să plâng. 

Să plâng în hohote. Ca un copil de cinci ani. 

Era ultima persoană din lume care as fi vrut să mă vadă aşa, deşi a scoso 
batistă de hârtie din buzunarul pantalonilor. Poate că avea dreptate. Poate că 
într-adevăr eram doar un copil. Un copil mare, de cincisprezece ani. Mi-a întins 
servetelul. 

— la-o. Nu te teme. Hârtia conţine nanoparticule cu autocur3tare. Nicio 
bacterie nu supravieţuieşte pe ea. 

Am luat-o. 

— Multumesc. 

— Unchiul tău este la parter. Dar dacă aş fi în locul tău, l-aș lăsa în pace. 
Deocamdată. Să ştii că este cam dezamăgit. 

— Dezamăgit? 

— De tine. Pentru felul cum te-ai comportat la conferința de presă. 

Am simţit că mă umplu de furie. 

— Dar n-am făcut decât să spun ceea ce simt. Și aş mai fi avut şi altele de 
spus dacă n-aş fi fost exclusă din conferintă. 

Candressa m-a fixat cu o privire aspră. In ochii ei, umbriti de mental- 
messenger, licăreau luminitele minuscule ale fragmentelor de text din info- 
lentile. 

— Tu nu pricepi? Povestea ta trebuie să fie clară. Nu poti să le spui jur- 
naliştilor ceva ce nu face parte din poveste. N-are importanţă ce a spus Alissa. 
Este irelevant. jurnaliștii sunt niște idioţi. Jumătate dintre ei sunt propagandisti 
care urăsc absolut tot ce face unchiul tău. Ei le dau apă la moară protes- 


tatarilor. Din care jumătate sunt teroriști... 


— Nu sunt teroristi. 

— Unii dintre ei au cerut ca unchiul tău să fie omorât. 

— N-am ştiut. 

Candressa a închis ochii o secundă ca să trimită un mesaj mental urgent, 
apoi și-a întors din nou atenţia spre mine. 

— Chiar dacă are poliția de partea lui, presa il atacă în permanenţă. Ali- 
mentează furia protestatarilor. Se pare că şi tu tocmai ai contribuit la această 
furie. Ei vor o poveste simplă si, de cele mai multe ori, această poveste 
înseamnă un atac la adresa unchiului tău. 

A ezitat, apoi a continuat pe un ton glacial: 

— lar tatăl tău a fost unul dintre ei. 

— El nu l-a atacat niciodată pe unchiul Alex. 

— Nu direct. 

— Nu l-a atacat nicicum. 

Candressa a strâns din buzele strălucitoare. 

— Dar nici n-a încercat să-i usureze situația. Tu nu ştii decât o parte a 
poveștii. Unchiul tău este un om cumsecade. Animat de dorinţa de a face 
lumea un loc mai bun. in fiecare an cheltuie cinci miliarde de unidolari pentru 
acte de caritate. Sunt convinsă că nu ştiai lucrul acesta... 

Am scuturat din cap că nu. Animat de dorinta de a face lumea un loc mai 
bun. Poate că, până la urmă, el şi tata nu erau atât de diferiţi. 

— Ai mare noroc că are grijă de tine. Dacă n-ar fi fost un om atât de 
grozav, acum ai fi fost un copil fără adăpost. Dacă ai fi fost nepoata Linei Sern- 

pura, ai fi ajuns în stradă. iti spun eu. 

S-a oprit şi a ridicat mâna ca şi cum ar fi vrut să spună stop. 

— Ascultă — ascultă ce se-aude afară. 

Am ascultat. Scandările protestatarilor se transformaseră în niște răcnete. 

Candressa părea îngrijorată. Pielea ei albă a devenit $i mai palidă. 

— Oh, nul Oh. Doamne. nul 


— Ce este? 


S-a uitat la mine, apoi s-a întors să plece. 

— Au trecut de zid. 

— Cum? am întrebat eu fără să înțeleg prea bine. 

A luat-o la fugă spre scări. 

— la-l pe lago. Protestatarii — vor să intre peste noi. Vor să-l omoare pe 
Alex. Poate vor să-i facă rău şi lui lago. 

— Să chem poliţia? 

A dispărut pe scări chiar când s-au auzit alte strigăte. 

— Ştie deja. Probabil că protestatarii i-au anihilat ca să poată escalada 
zidul. 

Atunci am avut din nou acel sentiment. 


Sentimentul de panică totală pe care îl ai când te afli în pericol de moarte. 


Am dat fuga in camera lui lago. 

Dar lago nu era acolo. 

La parter am auzit un zgomot de geam spart. Am fugit in camera mea, am 
intrat în capsulă și am dat comanda Meniu în cititorul mental. Exista acolo o 
opțiune numită „Vizualizarea casei“. Am selectat această opțiune şi am văzut 
grădina din fata casei. Partea care nu se vedea de la fereastra mea. La est de 
aleea cu pietris. Vreo zece protestatari cu măşti pe față se cățărau pe un zid lat- 
eral. Acolo unde casa trebuia să fie păzită de politisti. 

Erau înarmați cu pietre $i bate, iar câțiva dintre ei — de fapt, nu doar câți- 
va — aveau niște arme vechi. Din acelea cu gloanțe, dar care tot letale erau. 
Aveam nevoie de o armă. In casă existau arme. Pozitronice. Aveam nevoie de o 
armă pozitronică. 

Am comutat pe interiorul casei şi am văzut că niște protestatari 
pătrunseseră în holul de la intrare. 

Trei dintre ei se băteau cu un Echo. O namilă de Echo cu părul împletit în 
multe codițe, un pachet de mușchi. Am căutat si în alte camere, uneori 
alergând virtual printre ei, alteori ocolindu-i mental. 

In bucătărie, în biroul de la parter, în trei camere de zi, în sala pentru ter- 
apie — unde se afla unchiul Alex, protejat de cinci Echo, printre care şi băiatul 
blond —, la piscina interioară, in sala de gimnastică plină cu roboţi metalici cu 
mănuși de box, în sufragerie. Până la urmă l-am găsit pe lago într-o cărnăruță 
ceva mai mare decât un dulap. Era cu doi Echo şi tocmai lua un pozitron atâr- 
nat pe perete. 

Camera armelor. 

Tinea în mână o armă avansată, cu antimaterie, si avea şi-o sclipire crim- 
inală în priviri, dar era totuși un băiețel de zece ani si era vărul meu. Mai stă- 
tusem odată într-o capsulă de imersiune în timp ce părinții mei erau omorâţi si 
n-aveam de gând să las să se întâmple din nou acelaşi lucru. 


Asa că am ieșit din capsulă şi din dormitorul meu, apoi am dat fuga la 


parter. 

Am alergat spre cămăruţa unde țineau armele, dar bineînţeles că plecase 
de-acolo. 

— lagol am strigat. 

Niciun răspuns. Sau poate că nu l-am auzit eu peste vacarmul ce cuprins: 
ese totul în care am distins zgomotul unei împușcături produs de o armă 
veche. Se tragea si cu arme moderne. Am văzut când un Echo a tras într-un 
protestatar si acesta s-a evaporat sub ochii mei, dar bineînțeles că, fiind vorba 
de o armă cu antimaterie, nu s-a auzit nimic. 

Am dat fuga în sala de terapie să-i spun unchiului că nu-l găsesc pe lago. 

— Oh, Audrey, eşti teafără. Intră, intră şi închide ușa după tine. Să nu te 
vadă vreunul dintre nemernicii ăia. 

Dar am ezitat. 

Si motivul pentru care am ezitat a fost faptul că Daniel m-a fixat cu o 
privire la care singura reacţie era ezitarea. Cuvintele lui mi-au răsunat în minte. 
Aici eşti în pericol. 

Știu că pare irațional, dar perspectiva de a sta închisă într-o cameră cu 
cinci Echo mă speria mai mult decât aceea de a rămâne afară cu oamenii aceia 
care n-aveau alt gând decât să ucidă. Unul dintre androizi, femeia cu părul 
roșu, Madara, mi-a spus să intru repede înăuntru. Dar ea — spre deosebire de 
androidul blond — tinea o armă în mână. Mi-am adus aminte că unchiul Alex 
îmi spusese că femeia Echo era un prototip pentru armată. Era concepută să 
ucidă. Am închis usa si am rămas afară. 

Mare greşeală am făcut. 

Deoarece în clipa următoare am simţit ceva rece si tare apăsat pe tâmpla 
mea. 

O armă. 

Un pistol din secolul douăzeci și unu, probabil plin cu gloanțe. 

Cu coada ochiului am văzut un bărbat mascat. Era o mască de genul 


celor purtate la un bal unde toată lumea vine deghizată. El venise deghizat în 


tigru. Era înalt si mirosea a gumă cu aromă de tutun. 

— Unde-i taică-tu? m-a întrebat. 

Avea o voce răguşită, aspră si plină de ură. 

— Tatăl meu este mort. 

— Nu mă minţi. Taică-tu. Alex Castle. Ala care s-a autodeclarat însuși 
Dumnezeu... Unde e? Spune-mi, altfel te omor. Jur că apăs pe trăgaciul ăsta și 
te expediez pe lunea cealaltă. 

A făcut şi un gest rapid, ca să-mi arate cum o să-mi zboare creierii. 

— El nu e tatăl meu. Tata a fost omorât acum trei zile. De un Echo. 

A urmat o pauză. 

— Taică-tu a fost Leo Castle? m-a întrebat el pe un ton schimbat. 

— Da. 

A lăsat încet arma în jos. 

Părea şocat. 

— Leo Castle! A fost un erou pentru mine. Pentru noi totil Am urmărit tot 
ce a scris pentru TechWatch. imi pare rău. imi pare rău. Chiar n-aveam de gând 
să te ucid. Trebuie doar să-l găsesc pe unchiul tău. Omul ăsta trebuie oprit. 
Zona de Resurectie este ceva diabolic. Tot ce-a făcut el este diabolic. Oamenii 
de Neanderthal n-ar trebui ținuți în captivitate. Lui îi pasă mai mult de un Echo 
decât de o ființă omeneascăl 

— Tata nu era de acord cu violența, am spus eu simțind în mine un fel de 
ostilitate. Şi el şi-a iubit fratele. Ar fi fost îngrozit de ceea ce faceți. 

Câteva clipe am stat şi m-am uitat țintă la masca de tigru. Poate că vor- 
bele mele il convinseseră să renunţe. Poate că nu va face nimic, va pleca şi le 
va spune si celorlalți care năvăliseră ca turbatii în casă să plece. N-aveam să 
aflu ce gândea deoarece chiar atunci a dispărut ca prin farmec şi l-am văzut pe 
lago care stătea în spatele lui cu arma cu antimaterie în mână. O armă mult 
prea mare pentru el (desi părea a fi ușoară ca un fulg, deoarece era fabricată 
mai mult din aerogel decât din metal). 

Incredibil. Zâmbea. 


Tocmai omorâse un om şi el zâmbea. A fost pentru prima oară când îl 
vedeam zâmbind cu adevărat fericit. 

— Verişoară, îmi rămâi datoare, a spus el pe un ton mai vesel decât de 
obicei. 

N-a mai stat să piardă vremea. M-a ocolit, a trecut prin holo-sculptura 
unicornului şi s-a îndreptat spre holul de la intrare. 

— lago, intoarce-tel Este periculosi 

Am luat-o la fugă după el, dar aproape imediat m-am ciocnit de cineva 
care a apărut brusc dintr-un coridor lateral și m-a trântit la pământ. Un alt 
protestatar mascat. De data asta masca nu era de tigru, ci de om de Nean- 
derthal, prin care străluceau ochii unui bărbat. Era masiv și eu m-am îngrozit 
văzându-l. Am tipat. 

Acesta nu avea o armă, ci o piatră. O piatră destul de mare, mai bine spus 
un bolovan. L-a ridicat. Voia să mă lovească cu el în cap. Moartea mă aştepta la 
două secunde distanţă, iar eu simțeam că explodez de groază. Dar în clipa 
aceea, am mai văzut pe cineva. 

Pe Daniel. 


leșise din sala pentru terapie şi se repezea spre noi. 

Daniel l-a împins pe omul cu mască de neanderthalian la podea. Bărbatul 
l-a lovit pe Daniel cu piatra in figură şi l-a tăiat, dar Daniel îşi înfipsese deja 
mâna în gâtul lui. L-a săltat de jos, strângându-l de gât, si l-a ridicat în aer la 
câțiva centimetri de podea. 

— Te rog, a spus omul cu vocea gâtuită, nu mă omori. 

— Nu te omor, a spus Daniel. Dar să nu-i mai faci vreun rău. 

Apoi l-a aruncat pe bărbat cât colo, direct prin unicornul holografic. 

S-a întors spre mine $i m-a apucat strâns de brat. 

Exact de unde mă apucase Alissa si involuntar am încercat să mă opun. 
Degeaba. Era mai puternic decât Alissa. M-a apucat de mână si a luat-o la fugă 
trăgându-mă după el, dar eu — ca orice om — abia reuseam să mă tin după el. 
Am văzut că în holul de la intrare lupta era în toi. Un ceas de pe perete a fost 
izbit, fațada i-a crăpat, apoi s-a reparat instantaneu. Androizii — și lago — erau 
clar în avantaj. 

— Mai încet! Mă doarel 

Un firicel de sânge se scurgea ca o lacrimă pe obrazul lui Daniel. 

El a intrat în camera de zi unde fusesem adusă în prima seară. Aici, o 
protestatară cu mască de delfin tocmai sfasia cu un cuțit tabloul lui Picasso. 
Femeia a scos un răcnet şi s-a repezit să ne atace cu cuțitul, dar Daniel a barat 
lovitura cu mâna. Lama cutitului l-a tăiat, dar el i-a smuls cu uşurinţă femeii 
cuțitul din mână, în timp ce pe mine ma apăra cu celălalt brat. 

S-a uitat pe fereastră si l-a văzut pe lago care acum iesise pe aleea din fata 
casei însoţit de câțiva Echo; majoritatea protestatarilor o luau la sănătoasa ca 
să scape cu viață. 

Femeia care ne atacase cu cuțitul a fugit din cameră. O secundă mai tarz- 
iu am auzit-o țipând, dar tipatul a fost curmat brusc. Apoi ne-am lămurit de ce. 
A apărut Madara cu o armă pe care se vedea că tocmai o folosise, iar acum se 
grăbea spre noi. 


Daniel a văzut-o şi m-a condus spre o ușă din cealaltă parte a camerei. 


— Deschide usa, a comandat el. 

Usa dădea spre nişte scări. Am urcat scările, apoi am luat-o la fugă pe un 
culoar pe care nu-l mai văzusem până atunci. 

Recunosc că eram speriată. 

Mai mult decât speriată. 

In fond, mă lăsam purtată de un Echo care se vedea că o luase razna $i 
care avea un cuţit în mână. Părinţii mei fuseseră omorâţi cu un cutit. Poate că 
Şi eu voi muri la fel. 

Imi salvase viata? Sau voia să mă omoare cu mâna lui? 

Am ajuns într-o cameră cu pereți din sticlă. O cameră care dădea în fun- 
dul grădinii. Mai văzusem grădina aceea în ziua când am mers la doamna Mat: 
sumoto, dar atunci simţurile mele erau amortite din cauza neuropadurilor. 
Acum, deoarece mintea îmi lucra cu febrilitate stimulată de adrenalină, mi-am 
dat seama că era o grădină spectaculoasă, poate cea mai impresionantă 
grădină pe care o văzusern vreodată, cu iarbă de toate nuanțele si culorile, cu 
copaci perfecţi, modificaţi genetic, decupati parcă din cele mai îndrăznețe vise. 
Am văzut zidul pe care îl escaladaseră protestatarii. Madara se apropia tot mai 
mult. 

— Deschide, a strigat Daniel și fereastra s-a deschis. 

Apoi, cu o ușurință care m-a tulburat, m-a ridicat în brate și a sărit cu 
mine în iarba de culoarea turcoazului. S-a poticnit la aterizare, dar nu mi-a dat 
drumul din brate. 

Oare ce era el? 

Un salvator sau un monstru? 

Eu nici măcar n-am atins pământul. 

El a continuat să alerge. in spatele nostru am văzut-o pe Madara la fer- 
eastră tintind cu arma spre Daniel. Dar n-a tras. 

— Nu am respectat ordinul stăpânului. Probabil că a trimis-o pe Madara 
să mă urmărească, dar nu să mă lichideze. 


Nu am respectat ordinul stăpânului. 


— Ce ordin? 

— Să stau cu el. Să-i protejez viata cu orice pret. 

Am trecut printr-un șir de mesteceni argintii. M-am luptat, încercând să 
mă eliberez din brațele lui. Deasupra noastră, mai departe, am văzut o maşină 
a poliţiei care s-a oprit pe şinele magnetice si un polițist robot (un banal Zeta- 
Unu metalic) care s-a aplecat pe geam și, comutându-şi vocea pe amplificator, 
soma pe cineva de jos, de pe aleea din cealaltă parte a casei. 

— Intrusi, aveți zece secunde să părăsiți proprietatea. Dacă nu vă conformati, 
veţi fi omorâți. 

Robotul Zeta-Unu nu vorbea cu noi, dar Daniel continua să alerge. 

— Dă-mi drumul! Unde mă duci? Dă-mi drumull 

— Nu te teme. Nu-ţi fac niciun rău. 

Ceva din vocea lui aproape că m-a făcut să-l cred. 

În timp ce alerga, se uita îngrijorat prin iarbă ca și când de-acolo ne pân- 
deau nişte pericole ascunse. 

— Te-am auzit când ai tipat, a spus el. Am venit să te salvez. 

— Vreau să mă întorc. Du-mă înapoi în casă. 

— Nu. 

A luat-o la stânga, printre niște tufe dese de goji, apoi s-a oprit. 

— Pericolul n-a trecut. Mai sunt protestatari pe domeniu şi în casă. 

— Dar a venit poliția. Au trecut zece secunde. 

M-am gândit să tip. Dacă aș fi strigat „Poliţia“, sigur ar fi venit careva. Dar 
dacă Daniel voia să mă omoare, ar fi avut timp s-o facă până venea poliţia să 
mă salveze. Avea o putere supraomenească și avea în mână un cuțit. 

Daniel şi-a privit mâna care îi sângera. A făcut o grimasă, parcă de durere, 
deși știam că el n-avea cum să simtă durerea. 

— Ascultă, probabil că nu mai avem mult timp la dispoziţie. Madara îi va 
spune stăpânului că am fugit pe fereastră. Trebuie să-ți spun un lucru. Am mai 
încercat să ţi-l spun. Am încercat să vin în camera ta. 


M-am uitat în ochii lui verzi de parcă as fi putut citi ceva în ei, dar evident 


că mi-a fost imposibil. Mă aflam aici, împreună cu el, la mila lui, asa că n- 
avearn încotro decât să intru în jocul ciudat al acestui Echo. 

— Ce încercai să-mi spui? 

— Că o cunoșteam. 

— Pe cin? 

Din mâna rănită îi picurau stropi de sânge pe pantofii mei de pânză şi 
dispăreau în clipa când aterizau pe ei. Apoi mi-a spus. 


— O cunoşteam pe Alissa. 


M-au trecut fiori de gheaţă. 

— Cum adică? 

— Am avut același proiectant. 

Mă străduiam, dar nu reuseam să înțeleg. 

Deci despre asta era vorba? Despre răzbunare? Avea de gând să mă 
omoare pentru că o lichidasem pe Alissa? 

Ştiam că e doar un gând paranoic. Un Echo nu simte loialitate față de alti 
Echo. Ei nu simțeau nimic. In plus, m-am mai gândit la un lucru. Ceva ce 
dovedea că acest Echo nu știa despre ce vorbeşte. 

— Nu. Este imposibil. Alissa era un produs Sempura. Tu esti un produs 
Castle. 

— Aici nu esti în siguranță, mi-a spus el. Am mai încercat să-ți spun. 
Voiam să-ţi spun în ziua aceea când ai fost în camera mea. 

l-am privit chipul. Era ceva neobișnuit în ochii lui. Da. Observasem ceva 
si înainte, dar acum nu mai aveam nicio îndoială. Era vizibil. Părea mai degrabă 
om decât Echo. 

— Ai luat-o razna, i-am spus. Şi cred că ai luat-o razna de când am venit 
aici. 

A ridicat mâna dreaptă, cea rănită. 

— N-ar trebui să simt niciun fel de durere, dar eu simt durere. Simt tot 
felul de lucruri. Simt că am datoria să-ți spun ceea ce vreau să-ți spun de mai 
mult timp, și aș fi urcat scările până la tine ca s-o fac dacă nu te-aș fi pus astfel 
în pericol. 

— Ce? Spune-mi. 

A inspirat adânc, s-a apropiat de mine şi mi-a spus în şoaptă: 

— Trebuie să pleci de-aici. Trebuie să fugi. După ce-am făcut asta, eu nu 
mai am scăpare. Stăpânul mă va pedepsi pentru acţiunile mele. Nu-mi pasă. 
Partial sunt vinovat. De moartea părinţilor tăi. Eu port o parte din vină. Am 


tinut-o în brațe. Am tinut-o pe Alissa exact asa cum te-am ţinut pe tine. As fi 


putut să opresc totul încă de la început, dar n-am făcut-o. 

Din nou s-a uitat îngrijorat spre iarbă, așteptând ceva. Apoi s-a uitat la 
zidul înalt, de împrejmuire. 

Nu aveam încredere în el. 

Pentru nimic in lume n-as fi putut avea încredere în el. 

Sau cel putin asta încercam să-mi spun. 

Indiferent de slăbiciunea prostească pe care o simțeam în adâncul ființei 
mele, o slăbiciune care provenea din faptul că eram singură și simțeam nevoia 
să am pe cineva alături, știam că nu trebuie să cedez. 

Visul pe care îl avusesem... fusese doar un vis. El era un Echo și încă 
unul care funcționa anapoda. De acord, citise Jane Eyre şi simțea durere, dar ce 
dovedeau lucrurile astea? 

Şi atunci mi-a mărturisit. 

Mi-a zis ceva ce m-a cutremurat și m-a făcut să mă îndoiesc de toate. A 
spus asa: 

— Numele proiectantei noastre este Rosella. 

Imediat mi-a răsunat în minte vocea Alissei. Rosella. 

M-am uitat în ochii verzi ai lui Daniel şi am simțit un alt soc. Mai puternic 
decât unul provocat de cuvinte. Deoarece când m-am uitat în ochii lui, mi-am 
dat seama că-mi părea rău de el. Vedeam ceva în ei, ca un licăr. Un soi de 
teamă sau de curaj, de fermitate sau onoare, sau toate la un loc. Da, cel putin 
în acel moment, simțeam că mă uitam la cineva le care puteam să tin, pentru 


care puteam să-mi fac griji, pe care puteam să-l iubesc. 

Deodată pământul a început să se deschidă. Careuri de iarbă albastră și 
portocalie au început să basculeze în preajma noastră ca nişte trape. 

— Vine haita, a spus Daniel. 

— Ce haită? 

Dar până să-mi explice Daniel, mi-am amintit ce-mi spusese unchiul Alex. 

— Câinii-Echo. 

Normal. 

Atunci au sărit afară, pe iarbă, pornind în căutarea prăzii. Semănau foarte 
mult cu niște dobermani, doar că aveau pieptul din plăci de titaniu și ochii de 
un roșu aprins. 

— Indepărtează-te de mine, mi-a spus Daniel, strigând aproape cu furie. 
indepărtează-te cât mai mult de mine şi nu-ți vor face niciun rău. Doar pe mine 
mă vor. Crede-mă. 

M-am îndepărtat de el așa cum mia spus. 

— Aşadar, voiai să mă omori? l-am întrebat eu, încă neștiind ce să cred. 
Ce plan aveai? Din cauza Alissei? Ea mi-a ucis părinţii! 

— Nu. Nu ea i-a omorât. N-a fost chiar asa. 

Câinii l-au înconjurat pe Daniel. Erau cinci. Și toți scoteau acelasi mârâit 
sintetic. Probabil că Madara îi spusese deja unchiului Alex despre noi. lar el 
pusese câinii să ne hăituiască. 

— Ce tot spui? Am văzut înregistrarea. Ea a fost singură acolo. Ea i-a 
omorât. 

— Nu înţelegi, a spus el repede. Da, ea i-a omorât. Dar ţi-am spus — n-a 
fost din cauza unei defectiuni de funcţionare. Ea nu era un Echo obisnuit. Asa 
au crezut părinții tăi, dar nu era. Ea era un prototip fabricat pentru Sempura... 
Rosella proiecta prototipuri. Exemplare unice. De probă. 

Ceva îmi suna fals. 

— Proiectantii lucrează pentru o singură companie. Toată lumea stie 


asta. 


— Nu înţelegi. Rosella este un geniu, cea mai bună din lume. Și este un 
om bun. Sau încerca să fie. Problema a fost că... 

Un câine Echo s-a repezit la Daniel şi l-a mușcat de piciorul stâng. l-am 
văzut lucirea dintilor din titaniu, cu doi colti ascuţiţi ca niște ace, mai lungi 
decât ceilalți. Aceştia au pătruns în carnea lui Daniel. Apoi un altul l-a apucat 
de piciorul drept. Al treilea a sărit pe el cu o forță mai mare decât cea a unui 
câine pur biologic şi l-a țintuit la pământ. 

Daniel m-a privit cu niște ochi obosiţi. Câinii îi injectaseră ceva prin colții 
aceia. 

— Trebuie să scapi. Gaseste-o pe Rosella, a spus el înainte ca al treilea 
câine să-i înfigă coltii în gat. 

Cu ultimele puteri a reușit să articuleze: 

— Tine minte... 

Apoi s-a prăbuşit pe iarbă. Intr-un somn mai adânc decât somnul. Şi în 
timp ce haita de câini Echo a luat-o la fugă spre casă, chemaţi fără îndoială 
printr-o telecomandă pentru a-i ajuta pe androizi şi pe poliţişti să-i elimine pe 
ultimii protestatari, m-am dus la Daniel și m-am aplecat să văd în ce stare se 
află. Cea mai vizibilă rană era tăietura de cuțit din palmă, din care sângele încă 
se prelingea pe peluză. Și mai avea si o urmă pe obraz unde fusese izbit cu pia- 
tra. Acolo unde fusese muşcat de câini, se vedeau doar niște puncte închise la 
culoare, ca de la injecții sau ca niște mușcături de vampir. 

Nu-mi mai era teamă de el. Era imposibil să-ți fie teamă de cineva care 
zăcea inconștient pe iarbă, în fata ta. De fapt, eu voiam să se trezească sau 
să-şi revină cât de cât. Fiindcă mai avea să-mi dea informaţii. Dar nu era numai 
asta. El îmi salvase viata, iar eu știam că mă inselasem în privinţa lui. 

— Trezeşte-te! Trezeste-tel Mă auzi? Daniel? Daniell Trezeste-tel 

N-a avut nici cea mai mică reacţie, nici măcar atunci când i-am dat o 
palmă peste față. I-am verificat pulsul. Nu mai verificasem niciodată pulsul 
unui Echo, dar ştiam că inima lor bate putin mai repede decât cea a unui om, 


ca să pompeze mai repede sângele în corp, astfel încât musculatura $i organele 


interne să lucreze mai bine. Desi pulsul lui Daniel nu era chiar atât de rapid — 
el fiind inconştient —, era la fel ca al meu atunci când sunt îngrozitor de pan- 
icată. Sinceră să fiu, nici nu eram prea departe de o astfel de stare. 

In minte îmi vâjâiau o mie de întrebări. 

De ce mă salvase? 

De ce plecase de lângă unchiul meu când ştia foarte bine că va fi pedepsit 
dacă nu se supune ordinelor lui? 

Este posibil ca un Echo să se simtă vinovat? 

Si totuşi, chiar acesta fusese ordinul unchiului Alex? Nu era mai plauzibil ca 
unchiul să-i fi spus să vină să mă ajute? in fond, erau destui Echo care să aibă grijă 
de unchiul Alex. Dar de ce ne urmănise un alt Echo? 

Si ce era toată povestea asta cu Alissa? Mă auzise pomenind numele Alissei 
in prima seară. Poate că mintea. Dar pe urmă a mentionat numele Rosella. De 
ce-ar fi menţionat acest nume? 

Oare mintea? Mereu reveneam la această întrebare. 

Oare mintea? 

Oare mintea? 

Era un Echo. Un Echo despre care lago îmi spusese deja că e ciudat. Și nu 
puteai să ai încredere într-un Echo nici dacă era mai putin ciudat. Dar dacă 
mintea, atunci de ce risca totul spunându-mi că a cunoscut-o pe Alissa? De ce m-ar 
fi adus până în grădină, știind că aici era haita de câini Echo? Si de ce îmi spusese 
s-o găsesc pe Rosella? 

Ştiam că n-am mult timp la dispoziție. 

După ce se vor ocupa de protestatari — poate chiar mai devreme — cine- 
va va veni să mă caute. Să-l caute pe Daniel. Mă uitam la el cum zăcea întins la 
pământ. La brațele în care mă purtase, la mâna rănită de cuțit în timp ce mă 
apăra pe mine, la obrazul zdrelit si invinetit unde fusese lovit cu pietroiul, la 
gâtul puternic şi alb, străpuns de colții unui câine Echo. La toate acele răni. 
Toate căpătate din cauza mea. M-am uitat la pleoapele lui închise, care îi acop- 


ereau ochii verzi. l-am privit chipul. încercând să citesc pe el un indiciu. Ceva 


care să-mi spună dacă mintea sau nu. 

Bineînțeles că era imposibil să-mi dau seama. Tot ce știam era că mă 
uitam la un chip perfect, iar perfecțiunea nu-ți oferă răspunsuri. Nu făcea decât 
să mă deruteze şi mai mult. El era un Echo. Eu nu puteam să simt față de un 
Echo decât teamă, nimic altceva, dar iată că totuşi simțeam tot felul de lucruri. 

Apoi mi-am amintit ceva. Androizii au o marcă de proveniență imprimată 
pe piele. Cam de aceeaşi dimensiune cu semnul de pe dosul mâinii stângi. Lit- 
era E. 

Eu nu văzusem niciodată de aproape marca de proveniență a Alissei. Nici 
n-avusesem intenţia să mă uit. Dar presupun că părinții mei au văzut-o când 
au cumpărat-o. Da. Probabil. Poate. 

Am auzit nişte paşi apropiindu-se. M-am uitat printre arbuşti şi l-am 
văzut pe unchiul Alex, flancat de Madara si celălalt Echo care il păzea — cel 
înalt si musculos, cu părul împletit în codițe rasta —, traversând peluza în di- 
rectia mea. In douăzeci de secunde aveau să ajungă aici. 

Fără să mai pierd vremea, am tras de haina lui Daniel până i-am dezvelit 
umărul si am văzut marca de proveniență. O bandă de text, cu majuscule 
îngroșate si strânse, care formau nişte cuvinte atât de mici încât abia le puteai 
citi: 

PROIECTAT DE 

ROSELLA MARQUEZ (B-4-GH-44597026-D) 

PENTRU CASTLE INDUSTRIES 

— Activează info-lentilele, am spus. 

Intr-o secundă mi-a apărut în fata ochilor punctul verde care arăta că 
lentilele erau în funcţiune. 

— Cameră foto, am comandat. Fotografiază imaginea. 

Am clipit. Numărul de identificare al Rosellei Marquez era acum inreg- 
istrat. Exact la timp, după cum s-a dovedit. 

— Oh, Audrey, slavă Domnului. 


Unchiul Alex stătea în fata mea, cu un aer îngrijorat. 


— N-a apucat să-ți facă niciun rău. 

— Nu cred că voia să... 

Unchiul nici n-a aşteptat să audă ce spun. 

— Chester, i s-a adresat el androidului uriaş cu suvite rasta, făcându-i 
semn spre Daniel. la ăsta $i du-l în casă. 

Ăsta. De ce mă durea să-l aud vorbind asa despre Daniel? Androizii nu jus- 
tifică sentimentele de compasiune. Ei sunt niște roboți. 

Şi totuși, când Chester l-a săltat de jos şi l-a cărat în casă, am simțit cum 
mi se strânge inima. 

— Ce vrei să faci cu el? Va muri? 

Se pare că întrebarea mea l-a nedumerit pe unchiul Alex. Poate nu 
neapărat ce-am spus, ci felul cum am spus-o. 

— Audrey, a zis e! cu blandete, este vina mea. Un Echo nu câștigă nicio- 
dată o partidă de şah dacă i se spune să piardă. 

Da. Unchiul îmi vorbea pe un ton blând. Dar felul în care mă privea era 
altfel decât până atunci. Avea o privire aspră. 

— Ne vom asigura că de-aici înainte nu-ți va mai pune viata în pericol. 

— Dar el nu mi-a pus viata în pericol. El... mi-a salvat-o. 

Unchiul s-a apropiat de mine. 

— Ce ţi-a spus? 

— Nimic, am spus răspuns. 

Probabil că Madara executase o citire rapidă de voce fiindcă a zis: 

— Minte, stăpâne. 

Unchiul Alex s-a uitat la Madara cu o afecțiune pe care n-a reuşit să şi-o 
ascundă faţă de mine. Mi-am dat seama că ea era androidul lui preferat. Si to- 
tusi, i-a spus: 

— Taci, Madara. Este tânără şi este om. Are voie să mintă. E de așteptat. 

— Mi-a zis ceva, dar n-avea nicio logică, am explicat eu. Asta am vrut să 
spun. 


Unchiul Alex a clătinat uşor din cap. 


— Ceva. 

Câinii Echo s-au întors ascultători şi au intrat la loc în adăposturile lor 
subterane, apoi trapele acoperite cu iarbă s-au închis $i peluza şi-a recăpătat 
aspectul normal. M-am uitat spre casă. 

— Esti în stare de soc. Cu toții suntem, desigur, după tot ce s-a întâm- 
plat. Protestatarii au încercat să mă omoare. Sunt nişte animale. Bestii. Prea 
fricoşi ca să-si arate chipul de sub măşti. Au încercat să-l omoare si pe lago. 
Dar a scăpat cu bine. De fapt, s-a ocupat personal de multi dintre ei. E un 
trăgător priceput. Cine zice că jocul de-a războiul nu este bun pentru copii? 
Poate că tocmai asta i-a salvat viatal 

Unchiul a început să râdă, dar râsul i-a dispărut repede. 

— Candressa n-a fost atât de norocoasă, a adăugat el. 

— Ce s-a întâmplat? 

— A impuscat-o unul. in brat. O să se facă bine. Acum este operată. 

— E la spital? 

— Nu. Avem o infirmerie la subsol. Chiar acum se ocupă de ea doi Echo. 

— Imi pare rău de ce aud. 

— Au produs multe pagube. Am pierdut o avere, numai dacă iau în calcul 
operele de artă distruse. Tablourile lui Picassol Au distrus tablourile lui Pi- 
cassol Ceasurile şi mobilierul se repară singure, dar tablourile nu. $i toate din 
cauza unor teroriști. Niste teroristi încurajați de o propagandă ridicolă anti- 
progres. 

— De genul celei promovate de tata? 

El a oftat și m-a privit câtva timp, întrebându-se probabil dacă să fie poli- 
ticos sau nu. Dar până la urmă s-a decis şi a spus: 

— Da, exact. Uite ce e, știu că tu crezi că eu l-am urât pe tatăl tău. Dar n-a 
fost aga. Era un om încăpățânat. Odată i-am oferit bani. Multi bani. El m-a re- 
fuzat. La început n-a fost un radical, dar cu timpul a devenit. Cu cât eu aveam 
mai mult succes, cu atât mai principial era el. A fost o simplă rivalitate între 


frați. Nici mai mult, nici mai putin. Și-acum să mergem, nu pot să stau aici 


toată ziua. Trebuie să vorbesc cu poliţia. $i să evaluez pagubele. 
În timp ce ne întorceam spre casă, m-am întrebat dacă nu cumva chiar 


unchiul Alex era motivul pentru care Daniel îmi spusese să fug. 


u 

Ne-am întors în casă. Eram în camera mea. Unchiul Alex îmi spusese să 
rămân acolo până terminau de făcut ordine. Cred că voia să rămân în camera 
mea şi ca să nu mai pun întrebări. Sau să văd ce aveau de gând să-i facă lui 
Daniel. 

Stăteam și mă uitam pe fereastră. La traficul de pe rețeaua de şine mag- 
netice. La osul plutitor din depărtare care era clădirea Noului Parlament, exact 
deasupra celei vechi care fusese inundată și evacuată cu multi ani în urmă, 
desi Big Ben-ul rămăsese aproape intact. Osul conţinea „un guvern de tot 
râsul“, cum it numea tata, deoarece majoritatea politicienilor care lucrau acolo 
primeau bani și de la unul dintre principalii giganți ai tehnicii moderne, dar 
semnficativ mai multi de la compania Castle decât de la Sempura. Știind acest 
lucru $i uitându-mă la imensa sferă rotitoare, cu castelul albastru pe ea, aveam 
impresia că unchiul stăpânea întregul oraş. Că era un fel de rege. Un rege cu 
mult mai puternic și mai bogat decât regele Henric al IX-lea. 

Regele companiei Castle. 

Problema era că, desi părea a fi un rege, nu era un rege iubit. Ci unul 
căruia multi îi doreau moartea. De aceea era periculos să rămân aici. Dovadă 
ce se întâmplase azi. Dar ce mă nelinistea pe mine nu erau doar protestatarii 
— sau „teroriștii“, cum se grăbise să-i numească unchiul Alex. Nu. Şi nici an- 
droizii. Ci chiar unchiul Alex. Se purtase frumos cu mine, după cum spusese şi 
Candressa. Era adevărat. Am încercat cu disperare să mă conving că îndoielile 
mele tot mai mari erau nefondate. Daniel o luase razna. Cum puteam să am 
încredere în cuvântul lui? 

— Daniel se va face bine? l-am întrebat pe unchiul Alex când a venit 
să-mi aducă o cană cu ceai roșu. 

— Audrey, nu înţeleg. Credeam că nu-ți plac deloc androizii. 

— Nu-mi plac... nu... Vreau doar să ştiu ce se va întâmpla cu el. Aş vrea 
să pot vorbi din nou cu el. 


Unchiul Alex s-a așezat pe un scaun și s-a lăsat comod pe spetează, 


oftând adânc. M-am simţit ca atunci când am susținut interviul la Universitatea 
Oxford. Am avut sentimentul că sunt evaluată. 

— Ei bine, mă tem că asta nu se va mai întâmpla. 

— De ce? Ce vrei să faci cu el? 

— Stai liniştită, Audrey. N-o să-l lichidăm. li vom face câteva mici modi- 
ficări, apoi îl vom expedia de-aici. 

Câteva mici modificări. 

— Tu nu știi anumite lucruri despre Daniel, a spus unchiul Alex. 

— Ce lucruri? 

— El nu este un prototip obişnuit. S-au cheltuit multi bani pentru el. A 
fost conceput de cel mai bun proiectant. De un geniu. Dar de multe ori geniile 
astea au o problemă. Uneori, un geniu forțează limitele. Poate crea un produs 
pentru care nu suntem pregătiți. Poate proiecta ceva cu un comportament 
imprevizibil. Si cred că exact asta s-a întâmplat acum. 

— Ca Alissa? 

— Cum? 

— Alissa a avut un comportament imprevizibil. 

— Alissa nu era un produs Castle. Dacă era un produs Castle, n-ar fi fost 
scoasă pe piață. Niciunul dintre androizii pe care îi am aici nu a fost încă scos 
pe piață. 

— Dar ziceai că nu sunt periculoși. Ziceai că n-am de ce să mă tem de ei. 

— Chiar nusunt periculoși. Majoritatea. De fapt, fără ei am fi fost morti la 
ora asta. Omorâţi cu sânge-rece de bestiile alea de teroriști. 

Părea furios, dar ascundea ceva. incepea să mi se facă frică. A revenit la 
subiectul iniţial. 

— Niciun prototip Castle n-a mai creat probleme până acum. Doar 
Daniel. Cel mai avansat dintre toți. Și, prin urmare, cel mai problematic. 

— Şi ce ai de gând să faci cu el? 

— Nu ştiu ce știi tu despre Echo. Creierul lor arată ca al nostru, dar nu 


este ca al nostru. Funcţionează pe baza unui cod. Are implantat un cip. Acest 


cip trimite diferite instrucțiuni şi declansează reactii în diferite parti ale creieru- 
lui. Partea din spate a creierului are legătură cu gândirea liberă. In cazul lui — 
dintr-un motiv pe care nu-l pot identifica — partea aceasta pare să declanșeze 
imaginația. 

Nu mai înțelegeam nimic. 

— Imaginaţia? Este un lucru rău? 

— Imaginaţia este periculoasă, Audrey. Imaginaţia le induce un anumit 
grad de impredictibilitate. li face mai avansați, dar sporeşte gradul de risc. Din 
fericire, la un Echo, ea este localizată aici. 

Unchiul s-a bătut ușor cu palma peste ceafă. 

— Si este foarte simplu de extirpat, pastrandu-i, totodată, un anumit grad 
de funcționalitate. 

Grad de functionalitate. 

— El nu este un robot! 

— Ba exact asta este. Este un Echo. N-a fost născut, a fost făcut. Lu- 
crurile sunt foarte clare. lar acest robot nu mai funcționează cum trebuie, asa 
că va fi retrogradat. Apoi am să-l scot la vânzare. Să ştii că există o piață mare 
pentru rebuturi. Unii ajung pe Lună. Alţii ajung la Londra unde prestează di- 
verse munci murdare sau periculoase. Sunt ieftini. Locul ăla este plin de ei. 

— Care loc? 

A arătat spre fereastră, la sfera rotitoare din depărtare. 

— Zona de Resurectie? 

Mi-am amintit ce-mi povestea tata despre locul acela. Despre încăierările 
violente dintre animale si androizii care le îngrijeau. Tata îl compara cu Coloss- 
seumul din Roma antică, unde creştinii erau aruncaţi în lupta cu leii doar ca să 
se distreze mulțimea. Dar în loc de creştini, acolo erau androizi, şi în loc de lei 
erau tigri. Cu toate că tata nu era un fan Echo, îi dădeam dreptate când spunea 
că era o cruzime — cel putin fata de animale, dacă nu fată de altcineva. Şi to- 
tuşi, în mod paradoxal, eu nu mă gândeam la animale. Mă gândeam la Daniel. 


— Majoritatea androizilor nu rezistă acolo mai mult de o lună, am spus 


eu. 

— Unii rezistă, alții, nu. Asta nu-i problema noastră. 

— Dar este proprietatea ta. Este proprietatea companiei Castle. 

S-a uitat la mine într-un fel care dădea de înțeles că ştiam amândoi că 
jucăm un joc. Spuneam unele lucruri, dar nu le spuneam pe altele. 

— Zona de Resurectie este un loc de divertisment. Pe teroriștii aceia îi 
înfurie, dar ce nu-i înfurie pe ei? intr-o zi am să te duc si pe tine acolo. Cred că 
ai să te convingi că tatăl tău s-a înşelat în privinţa ei. Este un loc unde multi oa- 
meni se simt foarte bine. E o treabă foarte bună. 

Chiar atunci s-a auzit un zgomot. Slab, dar alarmant. Un țipăt. 

— El ţipă? Daniel ţipă? 

— Posibil. 

Mi-am dat seamă că probabil chiar atunci îl operau. 

— Părea că îl doare. Nu-i faceți operaţia sub anestezie? 

— Un Echo nu simte durere. 

— Dar el este un prototip avansat. El simte. Poate să-și imagineze lucruri 
și să simtă durere. 

Unchiul Alex s-a uitat spre tablou. La acele nuduri îngrozite, reci şi 
învălmăşite, care ascultau muzică. 

— Interesant. Sunt sigur că un artist ca Matisse ar fi fost de acord. Prețul 
imaginaţiei este durerea. S-ar putea să fie adevărat. 

A început să râdă. 

— Eu zic că e mai bine s-o simtă decât s-o provoace. 

Apoi s-a ridicat să plece. Tipetele au continuat. imi stameau în minte tot 
felul de întrebări. Întrebări pe care nu mă mai temeam să le pun. 

— Cine e Rosella? 

Unchiul Alex a oftat, scoțând un ușor şuierat pe nas. 

— Nu ştiu ce ţi-a spus, dar n-ar trebui să-l crezi. Se juca cu mintea ta. 

— De unde știi că el a zis ceva de Rosella? am întrebat eu simțind că 


această revelaţie începe să pompeze în mine adrenalină, accelerându-mi bătăile 


inimii. Alissa a zis. V-am spus asta la conferința de presă. Dar ai dreptate — 
mi-a spus și Daniel. Ea e un geniu? Ea a făcut-o pe Alissa? 

Unchiul Alex s-a oprit în drum spre ușă. 

— Se vede că esti fiica tatălui tău. Întrebări. Întrebări. Întrebări. 

— Tatăl meu a fost un om bun. 

El a clătinat din cap. S-a uitat la mine cu niște ochi în care nu se vedea 
nici urmă de afecțiune. 

— Da, dar uite ce pățesc oamenii buni. 

— Trebuie să știu. 

A zâmbit. Acum, privind retrospectiv, îmi dau seama că atunci a fost pen- 
tru prima dată când nu şi-a mai ascuns cruzimea, lăsând-o să i se citească pe 
chip. 


— Atunci vino cu mine. Poţi să-l întrebi pe Daniel tot ce vrei să ştii. 

In momentul acela nu intelegeam de ce voia unchiul Alex să se întâmple 
acest lucru. 

Adică de ce voia ca eu să-l văd pe Daniel după operaţie. 

De ce m-a condus două etaje mai jos, într-o parte a casei unde nu mai 
fusesem — în sala de operaţii, la capsula orizontală în care stătea întins 
Daniel, cu ochii deschişi, dar nemișcat, sub carcasa de aerogel. 

Abia acum îmi dau seama că era vorba despre putere. In viata unchiului 
Alex, totul avea legătură cu puterea. Strategiile agresive din afacerile lui, conac- 
ul imens din Hampstead, tablourile de Matisse şi Picasso, sculpturile holo- 
grafice. Toate trebuiau să arate cât de puternic si de important era el. Mi-as fi 
dorit ca tata să-mi fi spus mai multe despre cum era unchiul Alex în copilărie. 
Poate că asta ar fi explicat unele lucruri. Poate că într-o zi am să descopăr ade- 
vărul. 

In orice caz, era vorba despre putere. Despre puterea pe care o avea 
asupra produselor sale, printre care se număra şi Daniel, dar si despre puterea 
pe care voia să-mi arate că o avea asupra mea. Pentru că, într-adevăr, acesta a 
fost momentul când totul s-a schimbat între mine și unchiul meu. A fost punc- 
tul când s-a terminat cu prefăcătoria. Când nu mai puteam să încerc să mă 
conving că unchiul îmi voia doar binele. Poate din cauza șocului provocat de 
faptul că activiștii reușiseră să pătrundă în casa lui, nu știu, dar măștile au 
căzut. 

Am intrat în camera mobilată sumar, de un alb imaculat. 

— Deschide capsula, a spus unchiul. 

Capsula s-a deschis și din ea ne privea Daniel care stătea întins acolo. 
Doar că ochii lui erau altfel acum. Păreau pierduţi si goi, asa cum arată de obi- 
cei ochii unui Echo. 

— Bun, a zis unchiul Alex trecându-și mâna prin păr. Te las să-i pui între- 
bări. Eu mă duc să văd cum merg reparaţiile din casă. 


Şi ne-a lăsat singuri. 

Bineînţeles că nu eram chiar singuri. 

Nu puteai fi absolut singur niciunde în această casă. Erai în permanentă 
urmărit, înregistrat. monitorizat. Unchiul Alex putea fi în capsula lui sau în 
camera de securitate, urmarindu-ne în timp real. 

Am încercat să nu mă gândesc la lucrul acesta. 

Am încercat să-mi concentrez atenţia asupra lui Daniel. 

Era ciudat. Toată povestea asta era ciudată. Oare dormea cu ochii de- 
schisi? Când m-am apropiat, am văzut sângele. Mi-am adus aminte că sângele 
unui Echo este aproape identic cu sângele uman, doar că al lor are mai puține 
celule albe, de ceea este mai închis la culoare. Incepuse deja să se usuce la 
ceafă, acolo unde capul stătea sprijinit pe perna chirurgicală tare, și să se 
întărească în părul lui blond. 

— Bună, am spus. 

Niciun răspuns. Nici măcar o clipire din ochi. 

— Daniel, sunt eu, Audrey. Mi-ai salvat viata. Vreau să-ți multumesc. 

Parcă am sesizat ceva atunci. O contracție aproape imperceptibilă între 
sprâncenele lui. Probabil un semn că îmi auzea cuvintele. 

Și încă ceva... 

Nu-mi mai producea teamă. 

Intotdeauna mă tulburase înfățișarea androizilor: chipurile și trupurile lor 
perfecte. Era o perfecțiune care mie mi se părea urâtă. Frumusetea avea și 
imperfectiuni şi asta îi făcea pe oameni speciali. Sau poate că așa îmi spuneam 
eu deoarece eram spătoasă şi aveam un mers de biietoi. In fine. Dar dacă toţi 
am fi făcuți să arătăm perfect, atunci nimeni n-ar mai fi special, deoarece a fi 
special înseamnă a fi diferit, oferind ceva ce nu găseşti în altă parte, iar an- 
droizii erau toți la fel. Modelele se schimbau, dar toți erau egali în perfecțiunea 
lor. 

Pielea unui Echo nu semăna cu pielea umană. Nu avea pori, semne sau 


imperfectiuni. Totul era făcut să fie simetric si atrăgător din punct de vedere 


vizual. Evident, unor oameni le plăcea lucrul acesta. (Presupun că la asta s-au 
si gândit când au fabricat trupele muzicale de „băieți Echo — Universal Affec- 
tion, Echo Echo, 3.14 si Love Circuits — pe care întotdeauna le considerasem 
exact opusul unei trupe autentice și rebele, alcătuită din oameni, ca Neo 
Maxis.) 

Dar frumusețea era altceva. Ceva mai tainic, ceva ce exista în interiorul 
fiecărei ființe vii şi putea fi văzut doar de anumiţi oameni. lar după ce o vedeau, 
nu mai puteau s-o treacă cu vederea fiindcă, aşa cum spuneau poeții aceia din 
vechime, frumusețea înseamnă adevăr și eternitate, si te conectează cu infini- 
tul. 

Frumusețea nu aparținea roboților. Nu aparținea androizilor. Şi totuși ea 
era acolo, la fel de greu de identificat ca mica încruntătură ce apăruse pentru o 
fracțiune de secundă pe fruntea lui Daniel. 

— Near fi trebuit să ti se întâmple una ca asta, i-am spus eu. Imi pare rău. 
Ce s-a întâmplat? De ce ai rămas treaz? De ce nu te-au deconectat? Te-au tor- 
turat. Ai simţit durere. Tu n-ar trebui să simți durere, dar oricine te-a auzit 
tipand ştie că te-a durut. imi pare rău. 

A clipit, închizând ochii extrem de încet, si când i-a deschis, s-a uitat la 
mine. Dar acesta nu mai era băiatul Echo care îmi salvase viața. Băiatul acela 
parcă dispăruse. Cu totul. Părea că nu mai era acolo. 

— Te rog. Spune ceva. Orice. Numai vorbește. Stiu că mă auzi. 

Nu puteam să nu mă simt datoare față de el. Când o persoană iti salvează 
viata, îi datorezi enorm. l-am atins pielea. 

— Mi-ai spus că ai cunoscut-o pe Alissa. Mi-ai spus că ai fost proiectat 
de o persoană pe nume Rosella Mârquez. 

A clipit din nou. 

— Mai aveai să-mi spui ceva. Despre Alissa. Despre unchiul Alex. 

Ochii lui priveau fix intr-ai mei, dar era greu să-mi dau seama ce anume 
vedea el de fapt. Brusc m-am simțit ruşinată, conștientă că eram o ființă umană 


plină de imperfectiuni. 


El a miscat buzele. 

Voia să vorbească. 

— Cine ești? a întrebat el cu o voce care a sunat inexpresivă, egală şi 
neutră. 

Am avut un sentiment ciudat. Usurarea de a-l auzi vorbind, amestecată 
cu dezarnăgirea produsă de vorbele lui. 

— Sunt Audrey. Audrey Castle. Sunt nepoata domnului Castle. Părinţii 
mei au fost omorâţi de un Echo pe nume Alissa. Era un Echo fabricat de Sem- 
pura, nu de Castle. 

Apoi am adăugat în soapta: 

— Incep să cred că eu sunt încă în viață doar pentru că îi sunt utilă. Il pot 
ajuta să marcheze puncte împotriva companiei Sempura. 

Si chiar când am spus asta, mi-am dat seama, cu o tresărire de spaimă, 
că era adevărat. 

El s-a încruntat din nou. Ca atunci când te străduieşti să înveți o limbă 
străină. A întors uşor capul spre mine. Se pare că mişcarea i-a produs o durere 
puternică. A făcut o grimasă. Instinctiv i-am pus cu blandete mâna pe obraz. 

— Stai liniştit, am spus eu. Imi pare rău. Te deranjez. Nu vreau să te der- 
anjez. Tu mi-ai salvat viața. 

Mi-am amintit o poezie. Era una dintre preferatele mamei mele. Uitindu- 
mă la el, am încercat să-mi imaginez ce simţea și atunci mi-a venit pe buze 
primul vers: 

— Eu sunt: dar ce sunt, nimănui nu-i pasă şi nimeni nu știe. 

Ochii lui nu mai păreau atât de goi acum. In ei se vedea tristeţe. Nici nu 
Stiam dacă era mai bine că simţea tristețe decât să nu simtă nimic. Mi-am adus 
aminte de ziua când am fost în camera lui. Mi-am adus aminte cum m-a ținut 
în brațe. Mi-am adus aminte de respiraţia lui caldă. Mi-am adus aminte că am 
simţit lucruri pe care n-ar fi trebuit să le simt. 

Și atunci l-am sărutat. 


M-am aplecat şi l-am sărutat uşor pe buze. 


N-a fost un banal sărut romantic ca in holo-filme. A fost un sărut pe care 
îl dai cuiva la care tii. $i ştiam că mă inselasem în privința lui, ştiam că era con- 
fuz şi avea dureri. Ştiam că riscase enorm pentru mine. În tot acest timp, el 
încercase să mă protejeze. $i mai ştiam că, în acest moment, el era singurul 
meu aliat adevărat de pe lumea asta, asa că voiam să-l ajut să-și revină şi să-i 
arăt că cineva tine la el. 

Mă schimbasem. Simteam emoție față de cineva care practic era un 
robot. Dacă un robot ar putea evolua într-atât încât să devină aproape uman, 
poate că și un om ar putea evolua astfel încât să înteleagă acest lucru. Poate că 
asta înseamnă maturitate. Să-ţi schimbi părerile. Să-ţi deschizi mintea. Să re- 
cunosti față de tine că te-ai înșelat în anumite privințe. 

— Tu nu ești ca ceilalți, am spus eu. Esti altfel. Tie îți pasă. Simti durerea. 
Dar într-o zi vei simți și alte lucruri. Simțăminte mai frumoase, iti promit. 

El a soptit ceva. 

— Audrey. 

Îmi ştia numele. Am simţit că-mi explodează inima de bucurie când 
mi-am dat seama că îl ajutam să-şi revină. 

Părea că voia să mai spună ceva. Şi a spus. 

— El a modificat-o pe Alissa. 

Parcă așa a spus, dar nu eram sigură. 

— Cum? Cum? 

Dar m-am oprit, deoarece chiar atunci s-a deschis ușa şi unchiul s-a 
întors. 

— Gata, porumbeilor, a zis el. E timpul să vă luaţi rămas-bun. Fiindcă nu 


cred c-o să vă mai vedeti. 

Unchiul Alex m-a escortat în camera mea, apoi a plecat. A închis ușa 
după el. Eu m-am așezat şi am rămas acolo. Am închis ochii. Imi era ciudă pe 
mine. Fusesem plină de prejudecăți. il judecasem pe Daniel în funcţie de cele 
întâmplate cu Alissa şi de ideile pe care mi le inoculase tatăl meu. 

Tata. M-am gândit la ce-mi spusese el ultima dată, chiar înainte de a 
muri: Monştrii nu se deosebesc de tine sau de mine. Nimeni nu se trezeste 
dimineata crezând despre sine că este un monstru, nici măcar atunci când deja a 
devenit un monstru, deoarece schimbările s-au produs treptat. Se referea la unchi- 
ul Alex, abia acum înțeleg. Dar pe urmă mi-am dat seama că nu puteam să stau 
acolo cu mâinile încrucişate. Așa că m-am ridicat în picioare și m-am dus la 
ușă. 

— Deschide, am spus. 

Nimic. 

— Deschide. 

Uşa a rămas închisă. 

— Comand uşii să se deschidă. Uşă, deschide-te. Usd, deschide-te. Usd, 
deschide-te, deschide-te, deschide-te... 

Mi-am adus aminte ce-mi spusese Lina Sempura: Fetito, deschide ochii. 
Deschide ochii. 

Usa avea o clanță. Un model vechi, cu ornamente, de pe vremea când 
uşile nu erau acţionate printr-o comandă mentală sau vocală. Am încercat s-o 
rotesc, dar nu se rotea. Am tras de ea, dar ușa, deși părea veche, avea o incui- 
etoare cu sistem de securitate electromagnetic şi, oricât aș fi tras de ea. tot nu 
s-ar fi deschis. 

Unchiul Alex mă încuiase acolo. 

Am început să bat în ușă. 

— Uăsaţi-mă să ies! Lăsaţi-mă să ies de-aicil 

Dar n-a venit nimeni. După câtva timp l-am auzit pe lago prin interfon. 


Era clar că mă urmărea din capsula ce se afla în camera lui. 


— Vai de mine, a spus el cu râsul răutăcios al unui mucos de zece ani. Se 
pare că ai rămas închisă acolo. 

A continuat să râdă, crezându-se amuzant. 

— Va trebui să aştepţi până o să-ți crească părul suficient de lung si până 
o să apară un print călare care să se catere pe el $i să te salvezel Da. Măcar 
de-ar exista un print căruia să-i pese de o ciudată ca tine. 

— lago, te rog, ajută-mă. Trebuie să ies de-aici. Sunt claustrofobă, mă 
simt rău. Unchiul — tatăl tău — m-a încuiat din greşeală. 

Făceam pe proasta, evident, deoarece aveam serioase dubii că taman din 
greşeală eram închisă acolo. Dar o parte din mine spera că sunt paranoică. 

Deschide ochii. 

lago a continuat să râdă. Avea un râs fals, nefiresc de puternic, ca să fie 
sigur că-l aud. 

— N-a fost o greșeală. Dar dacă te face să te simți mai bine, poți să crezi 
c-a fost. Poti să crezi ce vrei tul Poţi să crezi şi că tatălui meu îi pasă de tinel 

— Dar mă lasă să locuiesc aici, am spus eu. 

Nu era nevoie să-l aud pe lago râzând de cealaltă parte a uşii ca să-mi 
dau seama ce penibilă eram. Mă lasă să locuiesc aici. Eram o proastă. Eram ca 
un tigru în Zona de Resurectie, mulțumit că avea si el o cușcă acolo. 

Mi-a venit în minte un vers dintr-un cântec de Neo Maxis, „Dragostea 
într-o colivie“, din urmă cu trei ani: Asta imi amintesc cel mai bine/ Când cre- 
deam că sunt oaspete, eram un biet prizonier... 

Mi-am amintit ce se întâmplase în urmă cu trei zile. Când am lichidat-o 
pe Alissa — sau așa am crezut eu. 

Eram în maşină, neștiind încotro merg. Eram traumatizată, nu mai 
puteam să gândesc, nu mai știam nici cum mă cheamă, când a sunat holo- 
fonul si am vorbit cu unchiul Alex. 

Incerca să ia legătura cu părinţii mei. Voia să-i invite la petrecerea de ziua 
lui de naştere. Evident, încercase mai întâi acasă şi, cum nu răspundea nimeni, 


a încercat să-i contacteze în mașină. 


Dar de ce sunase atunci? 

Am încercat să-mi aduc aminte când a vorbit unchiul Alex cu părinții mei 
ultima dată. De Crăciun? Posibil. Dar nu eram convinsă. Un lung interval de 
timp nu mai vorbiseră la holofon. Si-atunci, care era probabilitatea ca el să fi 
încercat să-i contacteze atât de curând după moartea lor? Matematica nu era 
punctul meu forte, dar mi s-a părut a fi o coincidență mult prea mare. 

Poate că unchiul Alex era telepat. Poate, poate... Apoi m-am gândit la 
Daniel. Voise să-mi spună încă ceva înainte să fie atacat şi doborât la pământ 
de câinii Echo. „Ține minte“, spusese el. Dar ce anume? 

Nu ştiam. 

Am încercat să-mi adun gândurile. Eram speriată și știam că puteam opri 
acea teamă doar dacă îmi puneam din nou neuropadurile — lăsate pe comoda 
de lângă patul meu. in câteva secunde aş simți că mă calmez. Dar gândul că 
m-aș simţi calmă era cel mai terifiant dintre toate, deoarece frica apărea intot- 
deauna dintr-un motiv anume. 


Şi uneori apărea pentru a te tine în viata. 


Daniel. Jurnal mental 2. 

— Te pareces mucho a él, a spus Rosella oftând. Arăți exact ca el. Sau cel 
putin asa cum imi imaginez eu că ar arăta. 

— Cine? am întrebat. 

Dar nu mi-a răspuns. 

Apoi a început să se plimbe în cercuri prin cameră. Îşi ciupea buza de jos 
Și murmura ceva doar pentru ea. Nu intelegeam ce se întâmplă, dar am inter- 
pretat comportamentul ei ca fiind anxios. M-am uitat la ea. 

După șase minute și cincisprezece secunde, a inspirat adânc şi părea că a 
luat o decizie. A scos ceva din buzunar. Un mic recipient negru, de formă cilin- 
drică. A venit la mine şi mi-a cerut să întind mâna stângă, cu palma în sus. 

Am făcut exact cum mi-a cerut, iar ea m-a prins de antebrat şi a apăsat pe 
capătul cilindrului negru. Din el a apărut un mic disc de cupru. Știam despre 
cupru că este un metal rezistent la coroziune, maleabil, durabil și un foarte 
bun conductor de căldură, al doilea după argint. 

Am avut un sentiment de nesiguranță când discul de cupru a ieșit din 
cilindru şi a aterizat pe încheietura mâinii mele. 

Nesiguranţă. Încă ceva ce n-ar fi trebuit să simt. 

— Un Echo primeşte două mărci, mi-a explicat Rosella. Marca de prove: 
nient3 şi această marcă de identitate. Una privată si alta publică. Una aplicată 
în interiorul rezervorului, alta în afara lui, ca să se verifice că nu există o reacţie 
nedorită. 

Abia după o secundă sau două am simţit cum îmi frige pielea. O durere 
intensă, mistuitoare, în timp ce priveam pe fereastră la ziua senină și toridă. 
Am scos un mic strigăt de durere. Mi-am amintit de durerea pe care o 
simtisem în rezervor. Durerea era aceeași, indiferent că ştiam ce însemna sau 
nu. Durerea era complet independentă de informații. Ea a apăsat din nou pe 
capătul cilindrului si discul s-a desprins de pe pielea mea, întorcându-se în lă- 
caşul lui. Rosella s-a îndepărtat de mine, aproape speriată. 


— Dumnezeule, a spus ea. Am reuşit. Chiar am reuşit. 


Obiectul acela îmi lăsase pe piele o cicatrice sau o marcă. Cicatricea era 
în formă de cerc, cu litera E in interior. Roz-inchis, ştanțată pe piele. Apoi fe- 
meia s-a uitat cu atenţie la umărul meu. Aveam un nume pe el. Și niște cifre. 
Numele ei și numărul de identificare. Mi l-a arătat. L-am văzut reflectat în 
oglindă. 

PROIECTAT DE 

ROSELLA MARQUEZ (8-4-GH-44597026-D) 

PENTRU CASTLE INDUSTRIES 

— Asta a fost aplicată automat, mi-a explicat ea referindu-se la marcă. 
Când erai în rezervor. În laborator. 

Atunci a avut încă o revelație. 

— Probabil că din cauza ei te-ai trezit. Probabil că, atunci când ai simtit- 
o, ai înviat. 

In acel moment, spusele ei m-au contrariat, deoarece eu ştiam altceva. 

— Androizii nu învie. Ei sunt puşi în funcţiune. Eu sunt viu? 

— Chiar nu ştiu... 

Era speriată. Mi-am dat seama când i-am văzut pupilele dilatate. Era o 
teamă combinată cu încântare. 

— Am avut un vis, a spus ea. Il aveam de ani de zile. Visam să creez ceva 
care să pară atât de viu încât să nu se vadă diferenţa. lar visul meu tocmai s-a 
împlinit. Uneori nimic nu este mai înfricoșător decât să vezi că un vis de-al tău 
a devenit realitate. 

S-a ridicat în picioare si s-a îndepărtat de mine mergând cu spatele până 
s-a ciocnit de masa de lucru. A rămas acolo si a început să respire foarte re- 
pede si adânc. 

— Ai simţit durere, a zis ea. 

— Da. Asta înseamnă că nu sunt un Echo? 

— Ba esti. Esti. Dar un prototip Echo nu ar fi înviat în rezervor. N-ar fi tre- 
buit să simţi nimic înainte să fii activat. N-ar fi trebuit să simţi teamă. N-ar fi 


trebuit să vezi disperarea într-o formă abstractă. Şi mai ales, n-ar fi trebuit să 


simti durerel 

— Atunci de ce mi s-au întâmplat toate astea? 

— Si nici să pui întrebări! a spus ea trecându-și mâinile prin păr. N-ar tre- 
bui să pui întrebări. Nu eşti făcut să fii curios. Nu eşti făcut să te întrebi despre 
situația ta. Esti făcut să fii, atât. Să existi. Să stii fără să cugeti. Să actionezi fra 
să simţi. Să executi fără să pui întrebări. Astea sunt principiile după care 
funcţionează un Echo. lar eu le-am încălcat. Am încercat să le încalc, dar... 
dar... dar... nu m-am așteptat să reusesc. 

A început să plângă și să zâmbească în același timp. După ce a terminat 
de vorbit. și-a turnat într-un pahar patruzeci şi trei de mililitri dintr-un lichid 
arămiu. Am detectat un miros de malt de orz şi alcool, prin urmare am stiut că 
băutura respectivă era whisky. Femeia a spus următorul lucru: 

— Hay algo que quiero contarte... Vreau să-ți povestesc ceva. Iti datorez o 
explicaţie. Să știi că tu esti unicat. Nu există în lume niciun Echo la fel ca tine. 
N-a existat niciodată. Niciodată. Nunca. Nici măcar n-am știut că este posibil, 
dar întotdeauna mi-am imaginat că este. Am pierdut un copil. Era băiețel. A 
murit în somn când avea zece luni. Il chema Daniel. Este numele unei rude. Al 
doilea nume al bunicului meu. Intotdeauna al doilea nume. Dar eu n-am re- 
spectat tradiția. Era blond, la fe! ca tatăl lui. Asta mă deprima. Triste. Apoi re- 
latia dintre mine şi bărbatul meu s-a stricat. Il chema Alfredo şi era un nemer- 
nic. Nu-i nevoie să știi mai mult despre el. in fine. după aceea am început 
să-mi fac rău singură. Imi provocam tăieturi pe corp ca să nu mai simt sufer- 
inta, fiindcă suferința fizică este întotdeauna mai uşoară decât cea psihică. 
Uite... 

Am văzut că avea pe braţe nişte cicatrici albe si subțiri. 

— A trebuit să mă duc la doctor, dar niciodată n-am reușit să trec peste 
chestia asta. Singurul lucru în care găseam consolare era să lucrez la proiectul 
tău. Şi să beau whisky. Stii, am vrut să creez un Echo care are emoții $i senti- 
mente. Am lucrat mult la conceperea ta. La început, ai fost doar un produs 


comandat de Alex Castle. Voia pe cineva puternic, agil, cu o minte de o precizie 


matematică și o mare capacitate de calcul. Insă eu mi-am dat seama că erai cea 
mai mare șansă de a încerca. Mi-a alocat multi bani ca să te concep pe tine. 
Aşa că m-am jucat cu codul în fel si chip. M-am jucat de-a Dumnezeu. Am ridi- 
cat nivelul jocului. Nu mai dormeam. Mereu trebuia să perfectionez câte ceva, 
ba aici, ba acolo. ba dincolo. Si. 

Fruntea i s-a incretit între sprancene. 

— Să trăieşti asa, fără nimic, doar cu pastile energizante, whisky si acest 
vis stupid. Me pasé. 

— Nu mai există alții ca mine? 

— Nu. N-au cum. Ai fost făcut diferit. Codul tău n-a fost doar codul unui 
Echo. Adică a fost, dar numai în proporţie de 99,9%. Atât e programarea. insă 
a mai fost ceva. 

— A mai fost ceva? 

A ezitat. A strâns din buze şi a expirat lent, controlat, asa cum fac oamenii 
când încearcă să se calmeze sau să prindă curaj. Se juca cu medalionul de la 
gât, plimbându.l dintr-o parte în alta pe lantisor. 

— Ai aceleaşi cunoștințe, aceeași abilitate de a învăța rapid, aceeași 
viteză, aceeași forță fizică si aceleaşi reflexe, dar te-am făcut diferit. Mira esto. 

Uită-te aici. 

Și-a scos medalionul de aur de pe lănţişor și l-a deschis ca să-mi arate ce 
conţine. inăuntru era o buclă de păr blond. Am numărat treizeci $i unu de fire. 

— Asta este părul lui, mi-a explicat ea. Este părul lui Daniel. Părul băiat- 
ului meu. 

M-am uitat la el si am început să înțeleg. Ştiam că părul — chiar și un 
astfel de păr care n-avea foliculi perfect intacti — conţine ADN mitocondrial si, 
cu toate că acest tip de ADN păstrează mai puţine informaţii decât ADN-ul nu: 
clear, exista un software de predictie cu ajutorul căruia se putea afla și restul, 
completând majoritatea pieselor lipsă din puzzle. 

— Tu nu eşti el, a spus ea. Eşti un Echo. Dar eu am dizolvat părul în 


soluţie. In soluţia din care ai fost făcut tu. In lichidul născut din cod. Este ca si 


cum tu ai conține o părticică din el. Asa cum acest medalion conține o păr- 
ticică din el. Eşti un medalion din carne şi oase. O amintire reînviată. Esti un 
Echo şi, totodată, un ecou. Dar tu esti tu. Cineva complet nou. Ai o forță fizică 
Si mentală pe care oamenii nu o au, emoții şi vise pe care androizii nu le au. 
Acel 0,1% face toată diferenţa. Es todo. Inseamnă totul. E ca o... ca o... 

A căutat să zâmbească. 

— E ca o crăpătură în usd prin care pătrunde soarele si luminează toată 
camera. Esti cel mai bun din ambele lumi. Esti rezultatul final al evolutiei. 

Aceste cuvinte nu m-au liniştit. Dimpotrivă, m-au făcut să mă simt mic. 
Am simţit o emoție intensă, caracterizată printr-o senzație de gol, de expunere. 
Am identificat-o ca fiind singurătate. Şi apoi teamă. Am început să mă îngri- 
jorez. M-am gândit la marca de pe umărul meu. Pentru Castle Industries. 

— Ce se va întâmpla cu mine? 

Ea și-a îndreptat privirea spre crucea de pe perete cu mica figurină din 
aliaj alb, care întruchipa un bărbat răstignit. Apoi s-a uitat în ochii mei si prob- 
abil a văzut teama fiindcă mi-a zis: 

— Nimic, Daniel. Nu ti se va întâmpla nimic. Am mai pierdut un Daniel. 
Pe tine n-am să te pierd. Tu nu vei fi vândut. Poti să stai aici. Să locuiesti la 
mine. Am să-i spun domnului Castle că mai am de lucru la tine, că ceva n-a 
mers bine. Am să-i spun că voi încerca să te repar, apoi am să-i spun că n-a 
mers. Totul va fi bine — da, sunt sigură. 

Vorbea ca si cum încerca nu doar să mă convingă pe mine, ci să se 
convingă și pe ea. Dar eu voiam s-o cred. Sau poate că fărâma omenească din 
mine voia. 

— Sper, am spus eu. 

Probabil că am fost primul Echo din câţi au existat vreodată care a folosit 
cuvântul sper. Dar știam că speranţa este un lucru fragil, care se poate frânge la 


fel de ușor ca un fir de păr de om. 

O scurtă perioadă lucrurile au mers bine. Intr-o zi s-a dus la birou si l-a 
apelat prin holofon pe domnul Castle. Nu am fost de față la conversaţia lor si 
abia mult mai târziu aveam să-l văd prima oară, dar rezultatul a fost că Rosellei 
i s-a acordat timp „să mai lucreze“ la mine. Bineînţeles că ea nu avea această 
intenţie. lar eu trebuie să-i mulțumesc pentru asta. 

Am locuit împreună cu Rosella şi bunicul ei bolnav. Cheltuielile pentru 
întreținerea mea erau minime, deoarece eram un Echo. Supravietuirea mea 
depindea doar de o soluţie din zahăr $i apă. Cinci sute de mililitri pe zi. Plus 22 
de minute de reîncărcare sau „somn“ pe noapte. 

In timp ce Rosella se ducea să lucreze în depozitul ei din Valencia, eu imi 
ocupam timpul având grijă de Ernesto şi observând iguanele care erau ținute 
afară drept animale de companie. Când am ieșit din casă, am văzut o coloană 
de fum înălțându-se spre cer. Se simțea $i un miros de sulf. Fumul provenea 
din oraşul Catadau. Mai târziu aveam să aflu că oraşul Catadau fusese distrus 
de către guvernul spaniol cu două luni în urmă. Dar incendiile nu se stins- 
eseră. Era un oraş care ardea tot timpul. 

incendiile nu se vedeau. Doar o lumină pâcloasă. Intr-un fel, totul părea 
că arde din cauza soarelui dogoritor. Simteam arsita. Mie nu-mi ardea pielea 
asa cum s-ar întâmpla în cazul oamenilor, mai ales dacă ar avea o piele de- 
schisă la culoare ca a mea. Mie nu putea să-mi provoace cancer. (Incă un lucru 
pe care îl știam: singurul tip de cancer de care se mai îmbolnăveau oamenii de 
când medicina descoperise metodele de regenerare a celulelor de tip T în sec- 
olul 21 era cancerul de piele. Acesta predomina în tari europene unde, în ultima 
sută de ani, temperatura era extrem de ridicată, cum ar fi Spania. In alte tări —, 
Marea Britanie, Noua Germanie, toată Peninsula Scandinavă, Nordul Franţei, 
Canada și o mare parte din Statele Unite — clima devenise mai umedă, se pro: 
duceau mai multe furtuni și ploua mai mult; prin urmare, acolo cancerul de 
piele nu era o problemă. Dar dacă aveai pielea foarte deschisă la culoare şi 


locuiai într-o țară ca Spania, Italia sau oriunde mai la sud de Austria, atunci 


trebuia să ai grijă.) Totuși, arsita putea să-mi dăuneze si mie, chiar dacă eram 
un Echo. Din cauza ei pierdeam lichid şi uneori trebuia să beau mai mult de 
cinci sute de mililitri de apă. Apa nu era de la robinet. Rosella o păstra în sticle 
puse la frigider. 

Vila era foarte modestă. In interior mirosea a humă si a lapte acru. Era 
izolată de lumea exterioară. Părea a fi abandonată de treizeci de ani, de când 
Rosella se mutase în ea fără s-o modernizeze în niciun fel. 

— Guvernantii vor s-o distrugă, mi-a spus ea. In fiecare zi mă trezesc cu 
teamă că vor trimite o rachetă de localizare ca să ne arunce în aer. Nici măcar 
nu folosesc o armă cu antimaterie. Nu merită să irosească pentru noi o bombă 
costisitoare! Vor să scape nu doar de proprietăţile de aici. ci și de locatarii lor. 

— Dece? 

— Ei susțin că în ele locuiesc oameni periculoși. Foşti condamnati. Oa- 
menii de genul ăsta. Oameni care n-au nevoie de acte de identitate sau de bani. 
Dar exagerează. in principiu. guvernantilor le este întotdeauna frică de cei 
săraci, deoarece acestia nu mai au nimic de pierdut. 

Mi se părea incredibil că Rosella era săracă. Fusesem programat să cred 
că oamenii sunt recompensati pentru talentele lor, iar Rosella era fără îndoială 
unul dintre cei mai talentaţi oameni. 

In cea mai mare parte a timpului stăteam afară și priveam îndelung 
pământul întins și arid, tufele sălbatice, copacii desfrunziti, iguanele si fumul 
ce se înălța în depărtare. Uneori seara stăteam cu Ernesto, dacă se simțea mai 
bine. Conversam în spaniolă. 

El vorbea despre iguane. 

Imi spunea că, dacă le prinzi de coadă, ele își pot rupe coada ca să se 
elibereze, apoi le creşte alta. 

— In viaţă, ca să supravietuiesti, uneori trebuie să rupi o bucăţică din 
tine, să laşi ceva în urmă... 

Imi vorbea și despre pământ. 


— Altădată, aici erau câmpii mănoase, zicea el, respirând cu greu din 


cauza căldurii. 

Il durea de fiecare dată când trăgea aer în piept de parcă aerul îi ardea 
plămânii. 

— Cele mai întinse din Europa. Asta era cu multi ani în urmă. Pe vremea 
când eram eu tânăr. inainte ca soarele să ne devină dușman. 

Cam asta era toată conversaţia, deoarece pe urmă el începea să tușească, 
să hârâie din piept şi trebuia să intre în casă pentru a scăpa de aerul fierbinte şi 
sulfuros al serii. 

Trăiam foarte izolaţi. Pe-acolo nu treceau şine magnetice deoarece se pre- 
supunea că acolo nu locuia nimeni. Rosella se ducea la serviciu pe drumuri 
terestre. Puţini oameni mai foloseau drumurile terestre, iar ultima mașină ter- 
estră iesise din fabrică pe 15 martie 2076, exact la treizeci şi unu de ani după 
înființarea primei sine magnetice care le permitea oamenilor să ajungă oriunde 
de o sută de ori mai repede decât înainte. 

Maşina pe care o conducea Rosella era veche de aproape șaizeci de ani. 
O rablă electrică pe patru roti, cu pilot automat, care atingea o viteză maximă 
de doar 360 de kilometri pe oră. Drumurile terestre erau periculoase. De ani de 
zile nu mai fuseseră întreținute şi erau într-o stare jalnică. In numeroase locuri, 
soarele efectiv topise asfaltul. Tot Ernesto mi-a spus ceva care m-a neliniștit. 

Zicea că pe aceste drumuri terestre vechi si uzate, nesupravegheate de 
poliție, circulau uneori criminali şi banditi în căutare de vile părăsite unde să se 
instaleze, dar care puteau să-i atace pe oameni sau să-i jefuiască. 

Din acest motiv îmi făceam griji pentru Rosella. 

l-am spus asta Rosellei $i Rosella a zis că pe ea o îngrijorează un bandit 
de temut care însă nu circulă pe rutele terestre. Atunci nu știam la cine se 
referă. Acum ştiu, firește. 

Am găsit în casă niște cărți vechi si le-am citit. Majoritatea erau în limba 
spaniolă. Am citit o carte intitulată Don Quijote de Miguel de Cervantes. Am 
citit poezii de Federico Garcia Lorca şi povestiri de Jorge Luis Borges. 


Am citit o poveste de dragoste si m-am întristat, dându-mi seama că eu 


n-am să mă îndrăgostesc niciodată. 

Am citit poveşti cu zâne. Poveştile îmi plăceau cel mai mult. Preferata 
mea era Frumoasa din pădurea adormită de frații Grimm. Găseam consolare în 
povestea prințesei care se înțeapă la un deget cu un fus si pe urmă, fiind 
blestemată de o zână rea, cade într-un somn adânc, de o sută de ani. Blestemul 
nu putea fi rupt decât dacă fata era sărutată de un print. Mă consola partea 
când prințul făcea tot ce-i stătea în putință ca să ajungă la ea şi s-o readucă la 
viață, croindu-si drum prin pădurea fermecată plină de rugi şi mărăcini care 
împiedicau pe oricine încerca să se apropie. Dar el era hotărât să ajungă la ea 
și a reușit. Era genul de poveste care-l! făcea chiar şi pe un robot ca mine să se 
simtă om. 

Am discutat cu Ernesto despre ce înseamnă să fii om. 

Ernesto credea că, dacă în viață esti un om bun, după moarte ajungi în 
rai, iar dacă ești rău, ajungi în iad. 

Aveam grijă ca Ernesto să-și ia medicamentele. Găteam pentru Rosella 
când se întorcea de la serviciu. Mâncăruri simple, din alimente ieftine pe care 
le cumpăra de la pietele din Valencia (orez. şuncă sintetică si peste). N-am 
gustat niciodată astfel de alimente, dar îmi plăcea să le gătesc. De multe ori 
stăteam la soare și-i cântam Rosellei la chitară. Am învățat cu mare ușurință. 
Imi plăcea efectul pe care îl avea muzica asupra mea. Mă făcea să simt emoții 
pe care nu eram programat să le înțeleg. 

— Domnul Castle alege prototipurile care îi plac, mi-a explicat ea într-o 
seară, aproape de miezul noptii, când stăteam pe vechea bancă de lemn si 
priveam spre desert, spre cerul inrosit de deasupra Valenciei. Apoi îi ia să 
locuiască în imensul lui palat din Londra. Dacă este mulțumit de ei, compania 
lui îi multiplică si câstigă milioane din vânzarea lor pentru uz casnic sau 
comercial în întreaga lume. Unii sunt proiectati ca servitori buni la toate. Alţii 
au o destinaţie specifică. Pe unii îi proiectez pentru a avea o forță fizică ex- 
cepțională. Pe alţii. pentru a îndeplini sarcini complicate. Unii sunt necesari 


doar pentru a lucra ca agenti de securitate, grădinari, bone sau bucătari. 


— Dar eu? am intrebat atunci. Eu pentru ce am fost facut? 

— Am vrut ca tu să fii bun la toate. În tine s-au investit mai multi bani si 
pentru tine am muncit de zece ori mai mult decât pentru orice alt prototip. Ai 
marca aceea pe umăr, dar cred că am ştiut că n-am să pot niciodată să renunt 
la tine. De aceea te-am adus aici. De aceea am pus un alt Echo să te scoată din 
depozit şi să te pună în maşina mea într-o noapte, la ora trei. Am făcut-o pen- 
tru că n-am vrut să afle de tine. 

— Domnul Castle? 

Ea a clătinat din cap, părând îngrijorată de ceva. 

— Ce s-ar întâmpla dacă ar afa? am întrebat-o eu. 

— Presupun că te-ar lua la el acasă, in Londra, asa cum îi ia pe ceilalți. 
Te-ar pune să lucrezi pentru el. Dacă ai fi bun, te-ar păstra acolo şi ar lua codul 
bio-numeric pe care l-am folosit când te-am creat pentru a produce alții exact 
ca tine. 

— Nu, am zis eu. Eu voiam să știu ce s-ar întâmpla cu tine. 

Ea a ridicat din umeri, dar părea speriată. 

— No es problema tuyo... Asta nu-i problema ta. Nu te îngrijora. 

Dar eu îmi făceam griji. Eram foarte îngrijorat, iar după ce Rosella s-a dus 


să se culce, am rămas și am compus la chitară niște melodii linistitoare. 


Da, era o viață foarte simplă. imi plăcea. imi plăcea rolul meu. Era un rol 
pe care mi-l asumasem singur. Rosella nu-mi ceruse niciodată să-i gătesc sau 
să-l întrețin pe Ernesto cantandu-i la chitară, conversând cu el sau citindu-i din 
cărţi (întotdeauna voia să-i citesc o povestire de-a lui Borges, care se chema El 
Jardin de Senderos que se Bifurcan — Grădina potecilor ce se bifurcă; părea să-i 
aducă multă alinare). Ea mă rugase să le dau apă, frunze verzi și papaya celor 
patru iguane, dar eu o făceam cu plăcere, așa cum îmi făcea plăcere să fac 
curățenie în casă. 

Uneori mă simțeam singur. 

— E de înțeles, zicea Rosella. Pentru că nu mai există nimeni ca tine în 
lumea asta. Da, esti un Echo. Un organism umanoid computerizat avansat. 
Sunt multi Echo, dar niciunul ca tine. 

Era adevărat. 

Nu eram om, dar nici un Echo obișnuit. Dacă aș fi fost, n-aş fi știut cum 
e să mă simt singur. 

— Mă simt vinovată, mi-a spus ea. Mă întreb uneori dacă nu era mai bine 
să nu te aduc pe lume. 

Nu voiam ca Rosella să se simtă vinovată. 

— Eu mă bucur că ai făcut-o, i-am spus eu. Pentru că aici pot să citesc 
poveşti minunate, să ascult muzică și să admir stelele. Nu-mi imaginez cum ar 
fi fost să nu cunosc aceste lucruri. 

Rosella mi-a zâmbit. Ochii îi străluceau de mândrie. Dar chiar atunci l-am 
auzit pe Ernesto tusind în casă; amândoi am dat fuga în camera lui şi am văzut 
că pătase asternuturile cu sângele care îi sărise din gură. 

— Tranquilo, a spus el, încercând s-o liniştească pe Rosella. 

Ne-a asigurat că se simţea bine. 

Mai târziu, Rosella a plâns. Eu mă întrebam: era mai bine să trăieşti $i să 
iubesti dacă viata şi dragostea puteau să-ţi provoace suferință? Era o întrebare 


omenească, desigur. Poate că era cea mai veche întrebare pe care și-o puneau 


oamenii din toate timpurile. lar eu nu eram om. De fapt, nici măcar nu eram 
viu. Nu în sens tehnic. Eram doar în functiune. Un robot emoţional. Dar o 
iubeam pe Rosella și presupun că şi pe Ernesto. Pentru că era imposibil să 
iubeşti pe cineva fără să-i iubeşti şi pe cei dragi lui. Dragostea se răspândește 
cu ușurință. Asta m-a făcut să mă întreb de ce lumea se întorsese cu fundul în 
sus când dragostea era atât de contagioasă. 

Apoi, în noaptea următoare, s-a întâmplat un lucru groaznic. 

La ora 2:46 dimineața, am auzit un sunet teribil; un zgomot pe care îl 
auzeam din ce în ce mai tare în timp ce stăteam întins pe saltea. N-am vrut s-o 
trezesc pe Rosella — şi-aşa era epuizată din cauza lipsei de somn. Aşa că 
m-am dus la fereastră şi m-am uitat pe cer. 

Spre deosebire de o ființă umană, eu nu aveam nevoie de info-lentile ca 
să văd pe întuneric. Rosella programase fiecare Echo să aibă ochi cu o mulțime 
de fotodetectori ultrasensibili şi o cantitate de şapte ori mai mare de rodopsină 
(esenţială în vederea nocturnă), elementul chimic ce se găsește în mod normal 
în ochiul uman. lar eu nu făceam excepție. 

Astfel am putut observa pe cer ceva care se îndrepta spre noi cu 270 de 
metri pe secundă. Era ceva mic: i-am calculat unghiul de deplasare și mi-am 
dat seama că venea direct spre casa noastră şi că va ajunge la noi în pais- 
prezece secunde. 

— Rosellal am strigat eu în timp ce fugeam spre dormitorul lui Ernesto. 

Cu greu a deschis ochii. 

— Si? 

— Vine ceva spre noil 

Am ieșit afară la timp. A urmat o explozie. O minge de foc și o tulumbă 
de fum negru care s-a ridicat în noapte. l-am simţit căldura, dar n-am fost 
răniţi. Câtva timp, Ernesto aproape că n-a mai putut să respire, dar cred că mai 
mult din cauza șocului decât a fumului. 

— Fir-ati ai dracului de guvernanti! zicea Rosella uitându-se la focul ce 


ardea si la fumul ce se ridica spre cer. Au vrut să ne omoarel N-au vrut să 


distrugă doar casa — au vrut să ne omoare şi pe noil 
Şi a continuat să injure furioasă în spaniolă. Apoi și-a adus aminte de 
ceva, a luat-o la fugă spre cealaltă parte a casei şi s-a înfuriat si mai tare când a 


văzut că iguanele erau moarte. 

In noaptea aceea am plecat cu totii cu masina. N-am avut incotro. Tre- 
buia să ajungem la depozit înainte să se facă ziuă — căldura toridă l-ar fi ucis 
pe Ernesto dacă îl prindea în aer liber. Am auzit și am văzut alte explozii în 
apropiere. Toate casele din zona respectivă erau distruse. 

Era periculos, mai ales să mă ia pe mine, şi i-am spus Rosellei că nu tre- 
buia s-o facă. 

— Nu există niciun risc. Domnul Castle nu vine niciodată neanuntat. Şi 
oricum am avea timp să te ascund dacă apare. Probabil câteva minute, dacă 
vine de la Londra... 

Aşadar, aceasta era noua noastră casă. Laboratorul. Un depozit imens, pe 
trei niveluri, construit din beton translucid, pe un deal, la periferia oraşului. 
Parterul avea 148 de metri lungime şi 120 de metri lățime şi acolo se aflau 
douăzeci şi cinci de rezervoare paralelipipedice, inclusiv cel în care fusesem 
produs eu. La etaj era biroul Rosellei. Jos de tot era un subsol plin cu tehnolo- 
gia cu ajutorul căreia fusesem conceput, precum și un incinerator. 

— Nu vreau să cobori acolo, mi-a spus ea. 

— Dece? 

— Nu cred că ti-ar face bine. Să vezi cum ai fost făcut. 

— Bine, am spus. 

Apoi m-a privit îndelung. 

— Dar as vrea să tii minte un număr. OK. Poti să înregistrezi numărul pe 
care ţi-l dau eu? Opt... patru... doi... nouă... zero. L-ai reținut? 

— Da. Dar pentru ce este? 

Ea a inspirat adânc, cu o figură solemnă cum numai un om poate avea. 

— Vei sti dacă va fi nevoie. 

Multe lucruri nu-mi spunea Rosella sau cel putin nu mi le explica până la 
capăt. Tot bombănea de una singură. De asemenea a devenit foarte tăcută și 
îmi cerea să ies din cameră de fiecare dată când primea un apel pe holofon. 


Intr-o zi am auzit ce vorbea. 


— Da, am început să lucrez la ea, dar ştii la ce pericol mă expun. Dacă 
află domnul Castle, am încurcat-o. 

li spunea lui Ernesto că în câteva săptămâni totul se va rezolva. Ernesto 
era confuz si abia mai vorbea, dar Rosella încerca să-l consoleze spunându-i: 

— Vom locui într-o casă nouă. Trebuie să primesc niste bani. 

— De la Castle? a întrebat Ernesto cu o îngrijorare pe care n-am prea inte- 
les-o. 

— Tu nu-ţi face griji, l-a liniştit Rosella. Lucrez la ceva. 

Ne-am culcat toti unul lângă altul, în biroul de la etaj. Am dormit pe 
saltele japoneze. Pentru mine nu era o problemă deoarece nu aveam nevoie 
decât de două ore de somn pe noapte, dar Ernesto s-a chinuit. Se trezea și 
tuşea cu sânge. lar Rosella era din ce în ce mai obosită, auzindu-l cum tuseste 
întruna. In rarele dati când ea și Ernesto reușeau să adoarmă, eu stăteam în pi- 
cioare lângă fereastră si priveam afară. 

Vedeam luminile unui oraş care se întindea de jur împrejurul meu. Ve- 
hicule de transport care circulau cu viteză pe sine. Reclame luminoase și holo- 
grame strălucind pe cer. Cuvinte în spaniolă, alături de nume de firme, unul 
mai impozant decât altul: CASTLE, CASTLE, CASTLE. O mulțime de castele cu 
trei turnulețe. In depărtare vedeam marea în care se reflecta lumina lunii. 

Apoi, într-o zi, a primit un apel holofonic. 

Pe biroul Rosellei a început să pâlpâie o lumină. 

— Repede, a spus ea. Ascunde-te. 

Dar era prea târziu. A fost un apel forțat. In locul unde licărise lumina a 
apărut holograma unui bărbat. Bărbatul avea părul negru şi purta un costum 
negru. 

— Rosella? Noul prototip trebuia să fie gata. 

— Ştiu, domnule Castle, a spus Rosella. Incă nu l-am terminat. Cred că 
am greșit pe undeva. Trebuie să mai lucrez la el. 

— Rosella, să nu mă minţi. Esti cel mai bun proiectant al nostru. Tu nu 


greşeşti niciodată. Te rog. Ai spus că va fi gata de-acum trei săptămâni. Mă uit 


la el în clipa asta şi pare a fi gata. Pare că nu-i mai trebuie nimic. incă un pro- 
totip magnific. O investiţie bună. Tu ai prea multe îndoieli. Esti un artist care se 
chinuie mai mult decât e cazul. Va fi foarte bine. El va veni şi va sta la mine 
două luni de zile si, dacă totul merge bine, atunci îl vom folosi ca prototip si îl 
vom produce în serie. 

— N-ar fi o idee bună. domnule Castle. 

— Dece? 

— El simte emoție. Simte durere. 

În acel moment. domnul Castle s-a uitat la mine cu uimire sau poate doar 
lăcomie. 

— la te uită! Rosella, te-ai depăşit pe tine insati. 

Ea n-a fost încântată de compliment. 

— Am făcut o greşeală la procesare. Există un element de impreviz- 
ibilitate care îl poate face periculos. Chiar lăsând la o parte considerentele 
etice... 

În acel moment, holograma domnului Castle a izbucnit în râs. 

— Considerente etice! Mi se pare interesant să aud chestia asta de la tine. 

Mi-am dat seama că Rosella era agitată. poate chiar speriată. 

— Ce vreţi să spuneţi? 

— Să minţi nu este întotdeauna tocmai etic. 

— Să mint? 

— Aud că lucrezi pentru Sempura, la o comandă. 

— Cine v-a spus asta? 

— N-are nicio importanţă, Rosella. Cu cât te plătesc ca să-ţi încalci con- 
tractul? 

Rosella a pălit la față. Asta explica atitudinea ei secretoasă, faptul că eu 
trebuia să mă ascund de fiecare dată când ea primea un apel sau avea o 
şedinţă. l-am simţit groaza, deşi încerca cu disperare s-o ascundă. 

— Domnule Castle, vă rog. Nu este adevărat. 


— Am sursele mele de încredere. Şi stai liniştită, înteleg. inteleg. Pentru 


mine lucrezi foarte mult si eu te plătesc foarte putin. Nu-i aşa? Ai un bunic 
foarte bolnav. Casa ţi-a fost distrusă. Probabil că ţi-e greu. 

— Nu, domnule Castle, vă rog... 

— Rosella, acum cincisprezece ani erai un nimeni. Nu existai. Erai o 
tânără proiectantă care voia libertatea de a crea tot ce voia să creeze. Ti-am dat 
această libertate. Și ai semnat un contract de loialitate. Față de mine. Pe viata. 

— Ştiu, ştiu. N-aș trăda niciodată această loialitate. 

— Dar de pe urma ta am câștigat miliarde... Probabil că asta te roade. 
inteleg de ce-ai fi tentată să musti mâna care te-a hrănit. Mai ales că nu mai ai 
unde să locuiesti. Nu știu cum te descurci să locuiesti acolo, în depozit. 

Rosella arăta albă la fată de parcă se scursese tot sângele din ea. Am 
observat că până şi vârfurile degetelor i se albiseră, iar palmele îi luceau de 
transpiratie. 

— Uitaţi despre ce e vorba, a spus ea. Este adevărat că m-a abordat cine- 
va de la Sempura, dar, credeți-mă, n-am lucrat nimic pentru ei. 

— Ascultă, Rosella. Dacă ţi-ai încălcat contractul, ai încurcat-o. Ai înțeles? 
Ai incurcat-o rău de tot cu mine. As putea să te trimit la închisoare. Și ştii cum 
sunt gardienii de-acolo, pentru că tu ai proiectat prototipul. lar bunicu-tău ar 
rămâne fără adăpost. 

Rosella s-a uitat la domnul Castle cu o privire extrem de serioasă în timp 
ce bunicul ei a gemut în somn. 

— Ştiu. Tocmai că știu. Nu mi-aş asuma niciodată un astfel de risc. 

Domnul Castle a zâmbit. 

— Stai liniștită. Sunt sigur că n-ai face o astfel de prostie. Dar ştii ceva, 
pentru liniştea mea, vin să-ți fac o vizită la depozit. Chiar acum. De la Londra la 
Valencia fac doar câteva minute cu mașina pe sinele modernizate. Tu și Echo- 


ul tău rămâneți acolo. Ajung imediat. 


Rosella vorbea mai repede acum — șaptezeci și două de cuvinte pe 
minut. Mi-a spus că domnul Castle este Alex Castle, șeful companiei Castle 
Industries. Zicea că Alex Castle este un om puternic și crud şi că ea a intrat 
într-o încurcătură. Mi-a spus să cobor cu ea la etajul unde se aflau rezer- 
voarele. 

Zicea că are nevoie de mine să fac ceva. 

Voia să scot un Echo din rezervorul unsprezece. 

— Goleste gelul de conservare, a spus ea. 

Apoi rezervorul în formă de ou a licărit verde, indicând faptul că se golise. 

— Acum deschide. 

Rezervorul s-a deschis. Induntru era o femeie Echo. Era goală. Fusese 
proiectată să arate ca o femeie de treizeci de ani. 

Avea ochii închişi. Stătea în picioare, dar era inconștientă. 

— Aşa ar fi trebuit să fii și tu, mi-a spus Rosella. Adormit. inconştient. 
Fără să simţi teamă. 

Am clătinat din cap. 

— Cine este? 

— Este un prototip pentru o altă companie. Sempura, rivala lui Castle. 
Este un model nou de Echo pentru uz casnic pentru care aș fi primit un milion 
de unidolari. O cheamă Alissa. 

Am scos-o din rezervor. Rosella a adus un dispozitiv de activare pentru 
un nou prototip şi se pregătea să-l introducă în urechea Alissei. Vorbea sin- 
gură, în spaniolă. Apoi a luat o decizie. 

— No... No puedo... 

S-a întors spre mine. 

— La subsol există un incinerator. Vreau s-o duci acolo şi s-o bagi în el. 
Trebuie distrusă. 

La subsol. Locul unde ea nu vrusese ca eu să mă duc. Tocmai voia să 


pună dispozitivul de activare înapoi în cutiuta de aerogel, dar mâinile îi 


tremurau atât de tare încât l-a scăpat pe podea. Imediat, acesta a început să se 
târască spre picioarele mele, peste hainele mele, apoi peste Alissa. 

— Oh, nu, a spus Rosella. Opreste-l. 

Dar n-am mai avut timp. Dispozitivul de activare parcurgea un metru în 
0,23 secunde. Deja pătrunsese în urechea Alissei. Aceste dispozitive, acum 
știu, nu erau doar nişte microroboti care semănau cu niște miriapode, erau 
proiectate să localizeze neocortexul din creierul celui mai apropiat Echo inactiv 
şi să-l pornească, aducându.l la viață. Sau la ceea ce semăna foarte mult cu 
viata. 

— Du-te la subsol, a spus Rosella deja agitată. Arunc-o în incinerator. 
inainte să se trezească. 

— Dar dacă nu mai e timp? 

— Arunc-o oricum, a strigat ea. Dacă nu, o să se întâmple o nenorocire. 
Nu trebuie s-o vadă — dacă vede că am încălcat contractul de loialitate, am să 
pierd totul. Trebuie să distrug programul. Trebuie să intru în capsulă ca să fac 
asta. Nu avem mult timp. Du-te. Du-te! 

Dar n-am putut s-o fac. 

Chiar când mă pregăteam s-o arunc prin deschiderea circulară din podea 
în bezna rece si mormântală a incineratorului, Alissa a deschis ochii. Era 
trează. Activată. 

Mă aşteptam să mă întrebe unde se află, cine sunt eu sau cine este ea. 
Dar n-a întrebat nimic. Ea nu era ca mine. Ei nu ñ era frică. Era dotată cu un 
bagaj imens de cunoştinţe și gata să se prezinte la datorie, așa cum trebuia să 
facă orice Echo. Aş fi putut să-i dau drumul în groapa întunecată şi s-o privesc 
cum se evaporă; n-ar fi contat. Ea n-ar fi simţit nimic. 

Imi doresc s-o fi făcut. 

Pentru Audrey. Pentru Rosella. Pentru Ernesto. Da, îmi doresc s-o fi făcut. 

Dar n-am făcut-o pentru că nu eram sigur. Nu eram sigur de nimic, decât 
de ceea ce gândeam eu. Dar chiar şi-aşa trebuia să fiu atent. 


Am auzit o voce prin interfon. Era domnul Castle. 


— E cineva acasă? 
O tineam în braţe pe Alissa $i mă uitam în ochii ei. 


— A venit după noi, i-am spus eu. 

— Informaţia a fost procesată, a spus Alissa uitându-se la mine cu ochii 
ei inexpresivi. 

Am căutat prin subsol un loc unde s-o ascund. Erau o grămadă de lucruri 
acolo: calculatoare, creiere pentru testare, fluide în imense recipiente de sticlă, 
doi roboți dezactivati, mult oțel, mult silicon, instrumente chirurgicale, piele 
sintetică întinsă pe mese ca un material textil. Şi chitara veche la care Rosella 
cânta flamenco. 

Și mai era ceva. 

O cutie mică și neagră așezată pe podea. 

Stiam ce era. Nu mai văzusem una până atunci, dar fusesem programat 
să înțeleg. Aceasta era Mașina Nefiintei. Mașina Nefiintei era un dispozitiv care 
putea să facă să dispară anumite spatii. Era un dispozitiv de securitate care 
apăra populaţia umană de dezastrele care se puteau produce într-un laborator 
de proiectare a androizilor. Dacă androizii o luau razna $i ocupau laboratorul, 
proiectantul — în acest caz, Rosella — trebuia să fie pregătit să strige un cod. 
De regulă, acesta era un număr si, odată pronunțat, depozitul dispărea cu tot 
cu androizi și orice se afla întâmplător în interiorul lui. Se dezintegrau, erau 
comprimati în neființă, ca si cum ar fi dispărut într-o gaură neagră. Rămânea 
doar cutia. 

Codul nu era scris pe cutie. Dar mi-am dat seama care era — îl aveam în 
memorie — pentru că Rosella mi-l dăduse: 8-4-2-9-0. 

Gândul că aveam acea putere — puterea de a pune capăt existenței mele, 
a domnului Castle, a Rosellei şi a oricărei ființe sau obiect care se afla în acel 
depozit — era terifiant. 

M-am uitat în jur, dar n-am găsit nicio ascunzătoare. Am calculat că sin- 
gura noastră speranță era ca Rosella să reușească să-l expedieze pe domnul 
Castle fără ca el să coboare la subsol. 

Dar n-a fost nevoie să coboare la subsol. N-a trebuit decât s-o strige. 


— Alissal (De unde îi ştia numele? M-am mirat fiindcă atunci nu ştiam că 


el aflase totul.) Alissal Dacă te cheamă Alissa, fii drăguță si strigă foarte tare 
„sunt aicil“ 

M-am uitat la ea şi i-am spus în șoaptă: 

— Taci din gură, să nu scoti un sunet — e un om periculos. 

Dar eu eram un Echo, iar domnul Castle era om, $i bineînțeles că o co- 
mandă dată de mine nu putea anula o comandă dată de el. 

Atunci am văzut că răspunde. Am văzut-o deschizând gura, pregătindu-se 
să articuleze cuvintele care au ieșit din gura ei și au ajuns la urechile mele cu o 
intensitate a sunetului de optzeci și şapte de decibeli. 

— Sunt aicil 


Şi atunci a început totul. Sau, mai bine spus, s-a sfârşit. 


— Opt... patru... doi... nouă... 

Mai târziu au fost momente când mi-am dorit să fi spus şi ultima cifră. 
Zero. Nimicul care aducea nefiinta. Dar atunci n-aveam de gând s-o rostesc. 
De ce s-o fi făcut? De unde ştiam eu cât de mare ar fi fost pierderea? 

Domnul Castle venise însoțit de un robot polițist. Robotul polițist — înalt 
de 2,20 metri și (mi-am dat seama după pelicula de oxid de pe suprafata lui) 
construit din titaniu — a venit si ne-a luat, iar pe mine m-a ameninţat că mă 
omoară dacă nu mă supun. Așa că am urcat cu levibordul la etaj. 

— Ahal a exclamat domnul Castle când a văzut-o pe Alissa. lată-te. Goală 
cum te-a lăsat Dumnezeu — sau mai bine zis Rosella. Ce vreau eu acum de la 
tine este să pofteşti înapoi în rezervorul din care ai ieșit. 

Ea a făcut întocmai după ce Rosella i-a spus care era acela. Apoi, domnul 
Castle i-a explicat Rosellei ce voia să facă ea cu Alissa. 

— Vreau s-o modifici. Ai s-o faci să arate exact la fel, dar vei introduce în 
programul ei o eroare. O eroare care nu va apărea în primele cinci săptămâni. 
Am să-ţi dau toate detaliile. Ştiu că ai să faci asta pentru mine. 

— De unde ştiţi? 

— Pentru că tu ești altfel decât mine. Tie iti pasă de familia ta. De bunicul 
tău. li vrei binele şi, dacă faci chestia asta, nu numai că ai să primeşti o casă 
mult mai spre nord, într-o zonă fără temperaturi toride, dar ai să primeşti și cel 
mai bun tratament medical din câte există. Dacă refuzi, atunci... adio, bunicule. 
Adio, tot. 

El a început să râdă, gândindu-se la ceva. 

— Astia de la Sempura sunt nişte iresponsabili. Nu dau doi bani pe sigu- 
ranta consumatorului. De exemplu, tu ştiai că ei testează prototipurile la con- 
sumatori, iar consumatorii habar n-au că produsele lor sunt prototipuri? 

— De unde ştiţi? 

— Am niște hackeri străluciți care lucrează pentru mine. La Cambridge. 


Au accesat fără probleme calculatoarele voastre de-aici, din subsol. Ar fi putut 


s-o modifice pe Alissa fără ca tu să-ți dai seama. Dar asta mi se pare cam ne- 
drept. cam necinstit, iar eu nu sunt ca tine, Rosella. Dacă am o relaţie de colab- 
orare cu cineva, îmi place să fiu deschis cu persoana aceea. Nu vreau să-mi 
pun oamenii să modifice androizii cât timp sunt încă în rezervoare. Eu vreau să 
vin şi să discut cu tine. Și să fiu sincer cu tine. Cunosti bine limba engleză, 
Rosella, sunt sigur că întelegi ce spun. Si? 

Era clar că se amuza. Acum îmi dau seama că adevăratul motiv pentru 
care nu le-a cerut hackerilor s-o modifice pe Alissa a fost faptul că era un om 
crud. li producea plăcere s-o pună pe Rosella să facă treaba asta. S-o facă să 
simtă toată vinovăția și suferința pe care inevitabil a ajuns să le simtă. N-as fi 
înteles acest lucru dacă as fi fost o ființă rațională. Când esti capabil să simți, 
asta te ajută nu doar să întelegi dragostea, dar și să recunosti răul, deoarece 
ambele sunt simptome ale irationalului. 

— Da, i-a spus Rosella. Inteleg. 

— Oricum, n-am nicio relație de colaborare cu Sernpura, asa că le-am 
spart sistemul informatic. Dacă vreau, pot să văd cine si ce produse a coman- 
dat, unde și ce anume se va livra. Pot chiar să sugerez cine merită să 
primească o nouă Alissa cu — ha-ha — îmbunătățiri. Am văzut, de exemplu, 
că până și ipocritul şi echofobul de frate-meu a comandat o femeie Echo pen: 
tru „activități casnice şi învățământ la domiciliu“... Şi-atunci mi-am zis: uite o 
ocazie. Ai auzit de moralistul de frate-meu, nu? Care toarnă gaz pe foc şi atata 
oamenii împotriva propriei rude? Dar nici nevastă-sa nu-i mai brează și sunt 
convins că si nepoată-mea le calcă pe urme. Iti dai searna ce groaznic e când 
propria ta familie, sânge din sângele tău, vrea să-ți distrugă afacerile? E o prob- 
lemă care iti dă bătăi de cap. Şi va fi o problemă și mai mare când frate-meu o 
să-și publice noua carte, din cauza căreia vor ajunge să-mi închidă Zona de 
Resurectie... Ei bine, am găsit o soluție. Un mod de a compromite compania 
Sempura și, totodată, de a scăpa de aceste bătăi de cap. Un mijloc de a omori 
două muste dintr-o lovitură. Sau poate trei. 


Rosella s-a uitat la el oripilată, dar neputincioasă. El a mai discutat ceva 


cu ea între patru ochi, apoi a venit si s-a uitat la mine. A stat asa câtva timp, 
zâmbindu-mi prietenos, apoi m-a lovit puternic cu palma peste fata. 

— V-am spus, simte durere, a spus Rosella. 

Domnul Castle nici n-a luat-o în seamă. 

— Am să-l iau acum. Ăsta este primul lucru pe care poți să-l faci pentru 
mine pe ziua de azi, Rosella. $i al doilea, ai la dispoziție douăzeci $i patru de 
ore să te gandesti... 

Apoi m-a luat cu el. Când m-am uitat înapoi, am văzut că Rosella a rămas 
pe loc si mi-a transmis mișcându-si buzele „Lo siento, Daniel". Imi pare rău. 

Când am părăsit-o, am suferit ca de o durere fizică. Simteam că parcă mă 
despărțeam de propriul meu eu. Rosella, cea care mă făcuse, singura care știa 
că sunt mai mult decât un Echo, singura care mă iubea. Din clipa când am 
părăsit-o, am știut că voi fi un nimeni. Un simplu robot. 

Am călătorit împreună cu domnul Castle si ofiterul de poliție până la Lon- 
dra cu un automag care plutea pe o sind suspendată mult deasupra solului. 
Am parcurs o bună parte din drum printr-o cameră de vid — un tunel strălu- 
citor care, datorită absenței forței de frecare cu aerul, permitea vehiculului să 
circule cu o viteză pe care am estimat-o la 2 000 de kilometri pe oră. 

— Este bine că simţi durere, mi-a spus domnul Castle. Oamenii se tem 
că, dacă androizii devin prea umani, atunci ființele umane vor fi în pericol. Dar 
dacă un Echo simte durere, asta arată că ei pot fi controlati. 

Automagul a încetinit când a ajuns la capătul camerei de vid. Am ieşit la 
lumină, deasupra unei metropole ce părea să se întindă la nesfârșit. Șapte sute 
de șine magnetice suspendate se intersectau în linii curbe, purtând deasupra 
trenuri şi maşini. Dedesubt, oraşul era jumătate uscat, jumătate acoperit cu 
apă. Zona inundată era plină de clădiri scunde, construite pe piloni, în timp ce 
clădirile de pe uscat erau în general mai mari si mai impunătoare. Câteva dintre 
ele erau cu totul desprinse de sol, plutind la cincizeci si patru de metri dea- 
supra pământului. 


Londra. 


Nu mai fusesem niciodată aici, dar fusesem programat să recunosc o 
mulțime de clădiri importante si puncte de reper. Trafalgar Square. Noua Bis- 
erică a Simulatiunii. Clădirea Vechiului Parlament (inundată din 2068). Apoi 
Noul Parlament, cea mai înaltă dintre structurile care pluteau liber, o clădire 
gigantică în formă de os aşezat orizontal, construită din titaniu hibrid și alu- 
miniu. 

Holograme plutitoare, abia vizibile în lumina zilei. Am trecut prin fan- 
tomele unor palmieri. Nişte cuvinte estompate: Cele mai bune pachete de 
vacanţă pentru capsula ta. Simte nisipul sub tălpi. Nu trebuie decât să dai co- 
manda EVADARE. O altă hologramă cu doi oameni: un bărbat şi o femeie cu 
un aspect fizic armonios (Adonis: Terapia genetică în care poti avea incredere). 

Apoi am văzut o sferă pe care apărea imaginea familiară a unui castel. 
Dedesubt, copaci şi o vegetaţie ciudată, animale: grădina zoologică din Londra, 
care se extinsese în tot Parcul Regent în urmă cu douăzeci de ani pentru a crea 
Zona de Resurectie — un mediu perfect pentru specii altădată dispărute, cum 
ar fi păsările dodo, mamutii lnosi, caprele alpine, rinocerii şi neanderthalienii. 

— Dacă te pui cu mine, m-a avertizat domnul Castle, s-ar putea să ajungi 
să lucrezi acolo. Şi dacă ajungi să lucrezi acolo și ai capacitatea de a simţi 
durere, ei bine, ai dat de dracu”. 

Nu l-am întrebat la ce se referă. Speram doar să nu ajung să aflu vre- 
odată. 


loo 


Mai departe. După treizeci și şapte de zile: 

Nu mai visasem niciodată. 

in Spania, când mă reîncărcam, coboram într-un neant întunecat. In 
nesomnul pustiu al androizilor. Ştiam că nu eram făcut să visez; niciun Echo 
nu visase vreodată, după câte stiam. Dar iată că am avut un vis, indubitabil și 
incontestabil. 

Era despre ea. 

Despre Audrey. 

La început a fost frumos. Era doar ea, doar imaginea ei, dar nu era spe- 
riată, asa cum o văzusem. 

Nu, în vis zâmbea şi râdea. Era Audrey, așa cum ar fi ea de obicei sau 
cum ar fi putut să fie. 

Mi-am dat seama, chiar și în vis, că aceasta era frumusețea. Nici fru- 
musetea nu era ceva pe care să-l recunoască un Echo. Nu exista un motiv logic 
pentru care s-o recunosc. Eram făcut să cunosc perfecțiunea matematică, să 
înțeleg simetria și echilibrul, armonia formelor și alte asemenea lucruri. Poate 
că Audrey nu era perfectă dacă era s-o descrii în termeni matematici. Poate că 
numai chipul unui Echo ar putea fi perfect în termeni matematici. Dar ea era 
perfectă într-un fel mai intens şi mai impunător. În unicitatea ei. in modul cum 
numai o ființă umană poate fi perfectă. 

Imi amintesc si un sentiment de mâhnire lăsat de acel vis; mâhnirea că 
eu nu voi putea niciodată s-o fac să zâmbească sau să râdă așa. Că nu va vedea 
în mine decât imitatia sinistră a unui om. 

Dar pe urmă a mai apărut o emoție în timp ce o priveam cum stătea 
închisă în această casă în care toți ceilalți androizi erau programati să o ucidă. 
Am văzut-o. Urma să moară $i pe chipul ei se vedea că știa lucrul acesta. În 
acel moment mi-am dat seama că nu-mi păsa de mine. Imi păsa de ea, de 
această fată care mă ura și care ar fi vrut ca eu să nu exist. 


imi păsa fiindcă mă simțeam legat de ea. De această fată fără părinţi, care 


nu-și avea locul într-o lume ostilă. 
Imi păsa pentru că puteam s-o salvez. 


Și asta voi încerca. 


Audrey. Jurnal mental 429. 


Poate că toti balaurii din vietile noastre sunt niște prințese care așteaptă să ne 
vadă comportându-ne cu gratie şi curaj. Poate că tot ce ne sperie este, în esența sa 
cea mai profundă, ceva neajutorat care îşi doreşte dragostea noastră. 

RAINER MARIA RILKE, 
„Scrisori către un tânăr poet“, 1929 

Noi nu suntem asemenea celorlalti, 

Tu și eu, 

Noi nu ne potrivim în jocul lor. 

Noi nu suntem asemenea celorlalti, 

Tu și eu, 

Noi niciodată nu vom fi la fel. 

Suntem ciudati împreună 

(Ciudati împreună), 

Hai să uităm cum mă cheamă. 

NEO MAXIS, „Ciudaţi“, 2114 


Stăteam în camera mea și mă uitam pe fereastră, ştiind că trebuie să 
evadez. Era o noapte senină, cu stele pe cer şi o lună aproape plină. Se vedea 
colonia New Hope licărind în centru. O strălucire în interiorul altei străluciri. 
Semăna cu un ochi de veghe ce privea în jos. 

Să evadez. 

Nu doar din casă, din Hampstead sau Londra. Trebuia să evadez în sen- 
sul propriu. Trebuia să-l găsesc pe el, pe Daniel. Dacă rămâneam, era imposi- 
bil. Deja începeam să mă întreb ce se va întâmpla cu mine. 

Oare unchiul Alex aștepta momentul în care nu-i voi mai fi utilă ca un- 
ealtă de PR şi atunci va scăpa de mine (cu siguranță că sosise acel moment)? 
Avea să spună că am murit în timpul atacului asupra reședinței sale? 

Eram convinsă că aceasta era acum o probabilitate. $i am rămas la fel de 
convinsă și a doua zi dimineață, când m-am trezit şi am constatat că eram în 
continuare încuiată. Am intrat în capsula de imersiune și am încercat să mă 
gândesc. Nu puteam să chem poliția deoarece poliția era de partea unchiului 
Alex. intotdeauna era de partea lui. Doar o parte a presei nu era de partea lui, 
aşa cum nu fusese nici tatăl meu. Poate că asta era calea. 

Apoi mi-am amintit. 

Leonie Jenson. Femeia cu care vorbisem în ziua aceea la Paris. 

Aşa că am contactat publicaţia cu cea mai radicală poziţie anti-Castle din 
câte există, buletinul informativ Castle Watch. Era o măruntă publicație non- 
profit, condusă dintr-o bojdeucă plutitoare din Chalk Farm, însă găseai cu 
ușurință o listă cu datele lor de contact și chiar mă pregăteam să-i trimit un 
mesaj mental lui Leonie care era redactor adjunct, dar m-am hotărât totuși să 
n-o fac. Dacă încuraja venirea altor protestatari la reședința unchiului, rezul- 
tatul ar fi unul singur: moartea lor. 

Atunci am încercat s-o contactez din nou pe bunica, doar ca să mai 
vorbesc cu ea. N-am reușit. N-aveam conexiune. Curând mi-am dat seama că, 


desi capsula era în funcțiune, nu aveam posibilitatea să lansez apeluri în 


exterior. 

Putearn totuși să lansez apeluri interne. Asa că l-am apelat pe unchiul 
Alex în biroul lui de-acasă, iar el a apărut in fata mea cu un zâmbet care nici pe 
departe nu mi s-a părut a fi liniştitor. 

— Bună, Audrey. Cum te simti în această dimineață? 

— M-ai închis în cameră. De ce mă tii închisă în continuare? 

— Pentru propria ta siguranță, Audrey. Psihic nu te simţi bine deloc. 
Dacă încercai să-l găseşti pe Daniel, puteai să fii în pericol. Nu vreau să fiu re- 
sponsabil pentru ce i se poate întâmpla în Londra unei adolescente care a fugit 
de-acasă. 

— Când ai de gând să mă lași să ies din cameră? 

— Când am să consider eu că esti pregătită. Ai o sală de baie. Ai mâncare 
în frigiderul de lângă masa de lucru. Ai haine cu autocurățare. Ai cărți să citesti. 
Ai tot ce vrei, nu? Doar ești fata tatălui tău, nu? O savantă? O persoană onestă 
care nu are nevoie decât de nişte principii după care să se ghideze? Asa era 
tatăl tău, aşa ești și tu. Nu esti o ființă fără inimă şi avidă de putere ca mine. 

Nu-mi venea să cred. Era cel mai bogat om din Europa. Avea tot ce-și 
dorise vreodată, dar ştia totuși că tata a fost mai bun decât el. li simțeam 
amărăciunea din glas. O amărăciune pe care s-a grăbit să şi-o reprime. 

— Ai o privelişte superbă asupra Londrei si opere de artă la care să te uiţi. 
Eşti de-a dreptul răsfăţată. Lasă că n-o să mori dacă stai acolo. 

— Mă simt prizonieră. Vreau să ies, doar să mă plimb. Dacă nu afară, 
măcar prin casă. 

— Imi pare rău, Audrey, dar nu-ți pot permite. Știu că părinții tăi n-au fost 
severi cu tine, dar eu cred că uneori copiii au nevoie de restricții aşa cum au 
nevoie de libertate, pentru binele lor. lar eu am multe treburi de făcut în Cam- 
bridge si... 

— Am aproape şaisprezece ani. Nu mai sunt un copil. 

— Teoretic, încă eşti şi, câtă vreme locuieşti sub acoperisul meu, ai să 


faci aşa cum iti spun eu. 


— In cazul ăsta, eu nu vreau să mai locuiesc aici. Vreau să plec să locui: 
esc la bunica, pe Lună. Ea mi-a spus că aş putea să stau la ea. 

— Nu. Nu. Imi pare rău. Cu tot respectul pentru bunica ta, dar cred că 
este cea mai iresponsabilă persoană din lume care ar putea să aibă grijă de 
tine. De fapt. pardon, nu din lume, din întregul sistemsolar. lar Luna nu este un 
loc pentru o fată ca tine, Audrey. in niciun caz. Nu, rămâi aici la mine. Am să 
am eu grijă de tine. Acum, dacă nu te superi, trebuie să mă întorc la treburile 
mele. 

Apoi a dispărut din fata ochilor mei. 

incepea să-mi fie foame. M-am dus la frigider si am mâncat nişte goji. 
Am încercat să citesc, aducându-mi aminte de ceva ce-mi spusese mama în 
timpul unei ore de literatură. 

— O carte este ca o hartă, îmi spusese ea după ce terminasem de citit 
Jane Eyre. Vor fi momente în viata ta când te vei simți rătăcită şi confuză. Te vei 
regăsi prin lectură. Nu există problemă existenţială care să nu fi fost tratată un- 
deva, cândva, într-o carte si pentru care să nu găsești mângâiere. Vreau să tii 
minte lucrul acesta. In cărți găseşti toate răspunsurile. Şi cu cât citeşti mai 
mult, cu atât mai bine vei ști să te descurci în momentele dificile. 

M-am uitat la titlurile de pe cotoarele cărților. 

O carte este o hartă... 

N-aveam chef să citesc. Eram sătulă. Imi venea să mă omor, dar n-aveam 
cum. 

Era ciudat. Poti fi doborât în viață, poţi să-ți pierzi părinţii, poti fi făcut 
una cu pământul, dar întotdeauna rămâne ceva în adâncul ființei tale, ceva ce 
nimeni nu poate atinge. Lumina irepresibilă din interiorul tău. Suntem făcuţi 
din praf de stele, ca tot ce există în univers, şi noi — fiecare în parte — purtăm 
în noi o forță. O forţă ce nu poate fi distrusă aşa cum universul n-ar putea fi 
distrus. O forță de care mi-am dat seama abia când părinţii mei au fost uciși. 
Pentru că până atunci nu fusesem pusă la încercare. 


Şi-atunci, deodată, m-am ridicat cu fermitate. 


Mi-am adus aminte ce-mi spusese Daniel in ziua când m-am dus în aripa 
casei unde locuiau androizii. 

Sper să-ţi găsești cartea. Am auzit că pagina 206 este deosebit de intere- 
santă. 

Fusese un mesaj. Un indiciu. Vorbiserăm despre Jane Eyre, deci poate că 
asta era. Și iat-o, chiar la fundul teancului de cărți. Jane Eyre de Charlotte 
Bronté. Am răsfoit-o până am ajuns la pagina 206. Imi tremurau mâinile, dar 
am găsit-o repede si am văzut ceva scris mărunt pe margine. 

M-am uitat la scris. Nu era ordonat, perfect, cum este scrisul unui Echo. 
Am început să citesc și mâinile îmi tremurau din ce în ce mai tare cu fiecare 
cuvânt pe care îl vedeam. 

Unchiul tăueste un criminal. El a cerut ca Alissa să fiemodificată. A obligat-o pe 
Rosella s-o facă. Rosella a fostcea care m-a proiectat pe mine. Nu este o femeierea. 
Dar n-a avut de ales. Te rog, dacă citestiacest mesaj, fugi cu prima ocazie care ţi se 
ivestesi du-te la Rosella. Ea va avea grijă de tineși îti va spune totul. Te va ajuta. O 
cheamăRosella Márquez si locuiește într-un depozit din 

Mesajul se oprea aici. 

Asta a fost. Atunci s-a spulberat orice iluzie ca un castel de nisip luat de 
val. Unchiul Alex pusese la cale uciderea părinţilor mei. 

Repet: Unchiul Alex pusese la cale uciderea părinților mei. in acel moment, 
un fel de urlet mut a răsunat în mine. A fost — cum să spun? — a fost ca și 
cum se închisese o ușă și deodată m-am pomenit singură. Am început să 
tremur. Din interior. Din adâncul ființei mele. Era un tremur atât de profund. 
încât abia după câtva timp mi-a cuprins mâinile. M-am simţit distrusă. Pri- 
zonieră în închisoarea adevărului. 

Poate că şi pe mine îşi dorise să mă omoare. O clipă mi-am dorit să nu 
mă fi luptat cu Alissa. Dar clipa aceea a fost imediat înghițită din nou de furie 
și teamă. 

Am încercat să-mi aduc aminte tot ce spuseseră tata si mama despre 


unchiul Alex, dar oricât criticase compania Castle, tata nu zisese niciodată ceva 


care să dea de înțeles că fratele lui ar fi în stare să comită o crimă. 

Mi-as fi dorit ca tata să nu fi avut principii, fiindcă, dacă nu le-ar fi avut, 
atunci ar fi fost în viață. M-am gândit la mâinile lui — nu știu de ce. Mâinile lui 
mari, acoperite pe dos de păr negru. Mâini care le tinuserd si le strânseseră pe 
ale mele când fusesem îngrijorată pentru sănătatea lui după accidentul de 
maşină. 

Intr-un mod absurd, mă simțeam furioasă pe tata. Mama n-ar fi fost ucisă 
dacă el n-ar fi avut principii. Sigur, şi mama avusese principii, însă nu din cele 
pentru care să-ți pui în primejdie viata. 

Mai apoi m-am disprețuit pentru că eram supărată pe tata. N-a fost vina 
lui că fratele său era un monstru. 

Monstru. Da, asta era. 

Brusc, acum că mă trezisem la realitate, mi-am dat seama că nu mă mai 
pot complăcea în suferință. Trebuia să mă concentrez. Trebuia să simt teamă. 
Și o simțeam. 

Dar în loc să mă facă să mă îngrijorez pentru mine, m-a făcut să mă îngri- 
jorez pentru Daniel. Dacă cineva este capabil să simtă durerea, merită să-ți 
pese de el. Poate că era un lucru rău că existau androizi, dar existau. Și nu ei 
ceruseră să fie creaţi asa cum nici eu nu cerusem să exist. In orice caz, el nu 
era un Echo obișnuit. 

Şi îmi salvase viata. 

Acea preafrumoasă creatură îmi salvase viata. Și încercase să mi-o 
salveze încă de când ajunsesem aici. 

De ce îmi făceam atâtea griji pentru el? N-ar fi viața mai uşoară dacă n-ar 
exista nimeni pentru care să-ți faci griji în afară de tine? N-ar fi cel mai bine 
aşa? 

Dar pe urmă am citit un paragraf de pe pagina care ascundea mesajul. 
Mi-am adus aminte ce mi-a spus în ziua când fusesem în camera sa. 

Credeti că sunt un automat? — o maşină care nu simtenimic si pot îndura să 


mi se smulgă bucdtica depdine de la gură si să mi se verse picdturade apă vie din 


pahar? Credeti că dacă sunt sărac,neînsemnat, urât si mic, n-am inimă, n-am su- 
flet? Vă inselatifAm tot atâta suflet cât dumneavoastră şi tot atâta inimă! 
Am închis cartea și m-am aşezat pe pat. Stăteam acolo simțind cea mai 


intensă și arzătoare dorință de a-l revedea. 

Am avut un singur iubit real dacă ar fi să-i număr pe cei pe care i-am atins 
de-adevăratelea. A durat putin şi n-a prea mers. L-am iubit ca prieten, dar ca 
iubit era foarte autoritar. il chema Ben. Ne-am cunoscut așa cum se cunosc 
toţi — în mediul virtual. in cazul meu, într-o simulare a Veneţiei înainte de scu- 
fundare şi fără prezenţa altor oameni acolo. El ştia foarte multe lucruri despre 
artă și asta m-a impresionat. 

Locuia în Canada, în Montreal, și uneori mă duceam seara la el, călă- 
torind pe magistrala magnetică transatlantică, cea care trecea pe deasupra spi- 
talului din baza oceanică unde m-am născut eu. Era un tip arătos. dar atunci 
când se certa, semăna cu un şobolan: i se incretea nasul si gura i se făcea 
mică. 

Ne certam pentru tot felul de lucruri. La început am crezut că asta dădea 
savoare relației noastre, asa cum un ardei iude dă savoare unei mâncări, dar 
acum îmi dau seama că, în unele cazuri, certurile sunt doar octava mai înaltă a 
plictiselii. 

Religia era principalul motiv pentru care ne certam. Ben si părinții lui erau 
simulationisti renăscuţi. Erau membri ai Bisericii Simulatiunii și în fiecare 
seară participau la slujbe virtuale în capsulele de imersiune. 

Dar pentru mine, însăşi ideea de simulationism era deprimantă. 

Şi încă este. 

— Dacă suntem cu toţii nişte oameni simulati în interiorul unui vast pro- 
gram software, atunci care este rostul acestei simulări? l-am întrebat o dată pe 
Ben. 

M-a privit cu dispreţ. Cu privirea aceea — un simptom al stilului său au- 
toritar — care probabil definea relația noastră. 

— Doar pentru că vrei tu ca viata să aibă un sens, asta nu înseamnă că 
trebuie să şi aibă unul. 

— Si doar pentru că tu crezi că întregul univers a fost creat de un com- 


puter extraterestru, asta nu înseamnă că asa şi este. 


El se supăra. ii puneam la îndoială convingerile. 

— Uită-te la ce pot crea oamenii, a spus el. Se pot replica oriunde în 
lume. Şi în orice moment al istoriei. Dacă am vrea — chiar acum —, am putea 
intra într-o tavernă din Anglia elisabetană si am sta de vorbă cu Shakespeare. 

— Nu, n-am putea. Ar fi o simulare virtuală a unei taverne. Și n-ar fi 
Shakespeare. Ar fi un program de calculator care ar cita din Shakespeare. 

— Cele mai avansate simulatoare au acum în ele fiinţe virtuale cu gândire 
proprie — oameni falși. Și foarte curând vom putea să creăm fiinţe care să se 
dezvolte singure... Ce zici de androizii Echo? Unii dintre ei pot deja să gân- 
dească singuri. De acord, ei nu simt emoții, nu visează, dar într-o bună zi... 
într-o bună zi... 

— Asta este cel mai groaznic coșmar al tatălui meu, îi spusesem eu. Si 
cred că ar fi si al meu. 

Chiar așa credeam. Nu eram atât de Echofobă ca tatăl meu — evident, 
din moment ce eu votasem pentru aducerea unui Echo în casa noastră —, dar 
îmi intraseră în cap unele opinii de-ale lui. Presupun că așa sunt părinţii: o 
colecţie de opinii — pe unele le respingi. pe altele le mostenesti —, ca o carte 
pe care continuăm s-o edităm la nesfârșit. 

Mi-am adus aminte cum stăteam întinsă pe canapeaua lui Ben și mângâi- 
am unul dintre animăluțele lui de companie. Ben avea o mulțime. Unele erau 
chiar reale. Cea care dormea pe abdomenul meu era reală. Era o pisică pe 
nume Belinsky, botezată după cel care a proiectat domul de pe Lună și care a 
făcut posibilă înfiinţarea primei colonii non-terestre. Era o pisică frumoasă. Cu 
pete negre şi galbene, care torcea ca un motor puternic. 

Mi-! amintesc pe Ben strigând spre bucătărie la Alfred, androidul pe care 
îl avea pe-atunci. Parcă îl şi aud: 

— Alfred, robot puturos ce esti, adu-ne nişte sos de faval 

Pentru unul care se declara pro-inteligenta artificială, urât mai vorbea cu 
androizii. 


Dar atunci nu-mi păsa deloc, deoarece nu merita să-ți faci griji pentru un 


Echo. A doua zi, îmi aduc aminte, m-am dus la portul spatial cu Ben și cei doi 
taţi ai lui — a căror afacere tocmai dăduse faliment $i care urmau să devină 
proprietari de terenuri pe Lună. imi amintesc de ultimul sărut. Atingerea 
degetelor lui pe obrazul meu. Apoi m-am uitat cum aceeaşi mână îmi făcea 
semn de adio. 

M-am simţit groaznic. Dar n-a fost aceeasi suferință pe care am simtit-o 


când l-am văzut pe bărbatul care a venit si l-a luat pe Daniel. 


Ar putea un om să iubească un Echo? Dar un Echo ar putea să iubească 
un om? Prima intrebare se punea mereu in show-uri proaste de holo-viziune. 
Mereu apăreau reportaje despre vreun bărbat trist care se îndrăgostea de un 
Echo pe care îl cumpărase doar pentru că arăta bine. Se sărutau, făceau sex şi 
tot tacâmul. Desigur, un Echo nu se simţea niciodată excitat, dar pentru unii 
oameni nici nu conta câtă vreme acesta îndeplinea sarcina comandată. 

Mie mi se păruse întotdeauna că era o chestie cam perversă. Poate că 
încă era cam perversă. Dar această perversitate provenea din faptul că androizii 
erau diferiți. Nu din cauza corpului lor care, în principiu, semăna cu unul ome- 
nesc — doar că era superior — și putea să funcționeze la fel dacă i se cerea. 
Aveau sânge — sigur, un sânge cu puține celule albe, dar era totusi sânge. 
Sânge pompat în corp de o inimă care nu ceda niciodată. 

Nu. Mie mi se păruse ceva pervers pentru că androizii erau altfel decât 
noi. Nu simteau emoții. Erau computerizati. Dar dacă n-ar mai fi fost atât de 
diferiți? Sigur, erau conceputi într-un mod diferit. Unchiul Alex avea dreptate în 
privința asta. Creierul lor conţinea un chip care îi făcea să se comporte exact 
aşa cum ar trebui să se comporte un Echo. Dar, pe de altă parte, existau si oa- 
meni care acum aveau în corp tot felul de implanturi computerizate. 

Intr-un fel, în ziua de azi, toți eram niște cyborgi. 

Era o ciudățenie. Dar nu mai mare decât dragostea însăși. Pe măsură ce 
creştea îngrijorarea mea cu privire la soarta lui Daniel, începeam să-mi dau 
seama că el era pentru mine mai mult decât un Echo. Pentru mine, el era atun- 
ci cu mult mai viu decât oricine altcineva. 

Nu mai aveam info-lentilele. Le pusesem pe noptieră, ca de obicei, dar 
când m-am trezit, dispăruseră. Am intrat în panică. Asta însemna că pierdusem 
și numărul de identificare pe care îl înregistrasem — numărul de identificare al 
Rosellei Mârquez. 

Am intrat în capsulă. Știam că numărul ei de identificare nu apărea online 


sau nu aveam posibilitatea să-l accesez, dar cu siguranță că pe undeva existau 


informaţii despre ea. Primul lucru pe care l-am făcut după ce a coborât cititorul 
mental a fost să mă gândesc la numele Rosella Mdrquez. 

Informaţiile au apărut instantaneu. 

Existau o multime de femei cu numele Rosella Mârquez. Numai în Mex- 
ico City erau peste 3 000. Câteva sute în New York. Foarte multe în Buenos 
Aires, Lima, Santiago, Madrid, Olabo, Barcelona 2, Medellin și sute de alte 
orașe. Erau câteva si pe Lună. Chiar si printre cei 450 de colonişti de pe planeta 
Marte exista o Rosella Mârquez. 

Aşa că m-am gândit la altceva. 

Rosella Márquez, proiectant Echo. Pentru o căutare avansată, m-am gândit 
la imaginea unui castel albastru cu trei turnuri. 

Niciun rezultat. 

— Haide, am spus eu, îndemnându-mi creierul să lucreze. Gândeşte, 
gândește, gândeşte... 

Rosella Márquez. 

Nu. Altceva. 

Lina Sempura. 

Contact. 

Au apărut informaţii detaliate. Doar ne aflam în epoca comunicării instan- 
tanee. 

l-am trimis un mesaj mental. 

Am vorbit cu tine la conferința de presă. Sunt nepoata lui Alex Castle. Unchi- 
ul meu este un criminal. El mi-a omorât părintii și vrea să mă omoare și pe mine. 
Dacă îmi dai adresa unei proiectante de androizi, voi putea să te ajut. Te rog, va 
trebui să-mi răspunzi repede deoarece, dacă acest mesaj va fi interceptat, voi fi în 
pericol. Am nevoie de adresa proiectantei Rosella Mârquez. Poti să mi-o dai? Si te 
rog, pentru siguranța mea, dă-mi doar această informatie. 

Intr-un minut — da, într-un singur minut — a apărut adresa. 

Am aflat că Rosella lucra într-un depozit de lângă magistrala magnetică 


CV-371, stația 48 din Valencia, în partea de sud a oraşului si în apropiere de 


fluviul secat Rio Turia. 

Bună, Audrey. Sunt Lina Sempura. Sper că ai toate datele necesare. Oricum, 
as vrea să ne întâlnim. Te rog, poti să... 

Am șters mesajul. Deşi îi eram recunoscătoare pentru că îmi dăduse 
adresa, nu-mi venea să cred că însăşi Lina Sempura îmi trimitea mesajul. 
Aveam deja destule probleme, dar dacă unchiul Alex ar fi interceptat mesajul, 
atunci chiar că n-aș mai fi avut nicio speranță. 

Am blocat-o pe Lina Sempura. Era singurul lucru pe care puteam să-l fac. 

Apoi am încercat să holo-apelez depozitul Rosellei — sau almacén —, 
dar fără succes, desigur. Tot nu aveam conexiune cu exteriorul. Atunci am 
început să mă îngrijorez. Poate că unchiul Alex sau altcineva care lucra pentru 
el — vreun hacker aflat la kilometri distanță, în Cambridge — mă monitoriza 
deja. 

Unchiul Alex nu era acasă. il auzisem plecând la birou cu o oră în urmă, 
dar asta nu însemna că nu eram urmărită. 

Am rămas o clipă cu cititorul mental pe cap. intotdeauna era periculos să 
stau să mă gândesc când îl aveam pe cap deoarece gândurile declansau 
apariția de informaţii relevante în fata ochilor mei. 

Asa se face că vedeam androizi, terenurile aride din regiunea sudică a 
Spaniei, îl vedeam pe tata. dar când mă gândeam la Daniel, nu apărea nimic. 
De ce ar fi apărut? Era un prototip Echo de care nu auzise nimeni și care acum 
fusese rejectat. Nu valora nimic în ochii lumii. 

Trebuia s-o văd pe Rosella. Trebuia s-o văd din trei motive. Unu: Alissa. 
Doi: Daniel. Şi trei: trebuia să evadez şi n-aveam unde să mă duc. 

Mă gândisem să mă duc la bunica — la propriu, nu să-i fac o vizită prin 
intermediul capsulei de imersiune. Acum Echofobia mea nu mai era nici pe de- 
parte la fel de puternică precum fobia pe care o căpătasem față de unchiul 
meu. Dar nu mi se părea corect să părăsesc această planetă fără Daniel, după 
ce îmi salvase viata și avusese de suferit din cauza asta. Totodată, era imposi- 


bil. Orice om care călătorea spre Lună trecea prin toate filtrele de verificare a 


identităţii: dacă as scăpa, primul lucru pe care l-ar face unchiul Alex ar fi să se 
asigure că nu ajung să mă urc la bordul unei navete care părăseşte planeta. 

In acel moment am auzit ceva în afara capsulei. Un zgomot ușor, dar tot 
n-ar fi trebuit să se audă. A fost de ajuns să-mi atragă atenţia şi să trimit co- 
manda mentală Vedere extemă. 

M-am îngrozit. 

Instantaneu am văzut-o pe Madara în camera mea. Androidul cu părul 
roșu. Stătea lângă capsulă şi aștepta să ies. Tinea în mână un cuțit de 


bucătărie; același cutit pe care îl folosise Alissa când mi-a ucis părinţii. 


Madara stătea perfect nemiscatd, așa cum doar un Echo poate sta. 

Parcă o revedeam pe Alissa. O clipă n-am mai fost în stare să gândesc. 
Teama îmi stersese toate gândurile. 

A fost o idee deşteaptă. Să-i ordone să folosească aceeaşi armă. Unchiul 
Alex a ştiut că voi fi de două ori mai îngrozită, nu doar că aveam să mă tem 
pentru viața mea, dar, totodată, că urma să-mi amintesc cum fuseseră ucişi 
părinţii mei. Ecoul unui Echo. Era şi o aroganță în toată povestea asta. Hai să nu 
folosim un pozitron, să folosim un cutit. 

Aşadar, toate se confirmau. 

El văzuse că n-aveam de gând să-i servesc cauza — după ce nu-i respec- 
tasem indicaţiile la conferința de presă —, asa că mă ucidea şi scăpa și de data 
asta. Probabil că avea de gând să pună la cale o înscenare şi să spună că m-a 
omorât un protestatar. Poate că nici nu era nevoie să însceneze ceva din mo- 
ment ce poliţia era practic a lui. 

Şi atunci mi-a venit ideea. 

Protestatar. 

Cât timp mă aflam în capsulă, eram în siguranță, așa că am rămas în ea şi 
am încercat să comunic cu capsula din camera lui lago, știind că el trebuie să 
fie acolo. Dar nu mi-a răspuns decât o voce automată care a spus „Modul joc“, 
apoi m-a întrebat „Vrei să intri în joc?" 


N-am avut de ales și am răspuns mental Da. 


Mă aflam pe un câmp de luptă, în anul 1917. Passchendaele, Belgia. O 
parte din frontul de vest. 

Bătea un vânt aspru şi rece, peste tot era numai mocirlă și se auzea zgo- 
motul asurzitor al tirurilor de artilerie. in mână aveam o armă cu o lamă as- 
cutitd în capăt. O baionetă. 

Avatarul meu era un tânăr de nouăsprezece ani pe nume Siegfried. Il ale- 
sesem în grabă, la câteva secunde după ce am intrat în joc. 

In timp ce mă aflam acolo, în mocirlă, simțind în picioare greutatea 
bocancilor, am văzut că omul de lângă mine a fost împuscat în gât. Sângele îi 
Siroia peste mâinile cu care isi acoperea rana. 

Un moment mai târziu au apărut doi sanitari, l-au pus pe bărbat peo 
targă și au fugit cu el. 

„Nu este real“, mi-am spus. „Nimic nu este real. Singurul lucru real este 
că Madara mă așteaptă să ies din capsulă ca să mă ucidă.“ 

M-am uitat în jur la toate simulările soldaţilor germani $i englezi care se 
omorau unii pe alții in pâcla din jur. Undeva, printre ei, se afla vărul meu. 

— lago, am strigat cât am putut de tare. lagol Unde esti? 

Dacă mă auzise prin zgomotul acela infernal, n-a dat niciun semn. Așa că 
n-am avut încotro. 

— Jucătorul doi meta-comand4, am spus (de data asta n-a fost nevoie să 
strig, programul a înțeles). Pauză joc. Repet, pauză joc. 

Deodată totul s-a oprit. Soldaţii care alergau au încremenit în poziţiile în 
care au fost surprinși, gloantele au rămas suspendate în aer, artileria a amutit. 

Atunci s-a auzit o voce din spatele meu: 

— Nul Ce se-ntâmplă? Continuă jocul, continuă jocul... 

M-am întors şi am văzut un ofițer cu barbă și înfăţişare plăcută, cu cizme 
până la genunchi și o uniformă verde-închis, care se învârtea de colo-colo 
strigând spre cer și agitându-si pușca. Nimic din imaginea lui nu-l träda pe 


vărul meu de zece ani, în afară de comportament. 


— Ce se-ntimplă? Continuă jocull 

Dinspre nori s-a auzit o voce. 

— Jucătoru numărul doi a oprit jocul. 

— Jucătorul numărul doi: Jucătorul numărul doi? Nu există jucătorul 
namărul doi. 

Apoi nu s-a mai uitat în sus, ci și-a întors privirea spre mine. 

— Cine esti? 

— Sunt eu, Audrey. 

— Ce cauti aici? Pleacă. Nu vreau să fii aici. Mă întrerupi. Germanii mi-au 
măcelărit jumatace din oameni. Asta-mi mai lipseşte să-mi distragi si tu atenția. 

A aruncat pușca în noroi, a scos un pistol antic din tocul de la brâu și, 
ținându-l îndreptat spre mine, s-a apropiat, p3sind peste soldații morţi sau 
aflaţi în agonie din imaginea înghețată. 

— Pentru că pot să te împușc. Pot să te elimin. 

Ajunsese lângă mine. Mi-a lipit pistolul de frunte. Am simțit atingerea 
o;elului rece. Alesese un jucător mai înalt decât mine. Unul cu o barbă extrem 
de realistă și un pistol ce părea la fel de solid și material ca orice obiect din 
lunea reală. 

Nu putea si mă omoare, firește, nu pe acest câmp de lupă imaginar, dar 
dacă apăsa pe trăgaci, eram eliminată din joc si nu-mi puteam permite să se 
îrtâmple una ca asta. 

Mi-am dat seama că lago era un psihopat. Un psihopat de zece ani. Dar, 
momentan, asta îmi convenea. 

— lago, ascultă-mă. Ascul:ă-mă. E cineva în camera mea. Un... un... — 
aici a trebuit să bag o minciună — un protestatar. O femeie. A intrat în casă. 
Trebuie să iei o armă de la parter — una cu pozitroni, ca să fim mai siguri —, 
apoi vino in camera mea $i omoar-o. Acum e aici. Este înaltă, cu părul roșu. 

Era să spun Seamănă putin cu Madara, dar asta i-ar fi stârnit suspiciuni. 

— Nu mai sta pe gânduri. Nicio secundă. Dacă mai stai, o să te omoare. 


Deci... trebuie să actionezi repede. Omoar-o $i gata. Omoar-o fără să mai stai 


să te uiţi. 

Avatarul lui lago s-a scărpinat în barbă. A îndepărtat pistolul de la fruntea 
mea. 

— Am să mă uit la ea acum, a spus el. Pe „Vizualizarea casei“, în capsulă. 

— Nu, am spus eu panicată. Nu mai e timp. Ti-a rămas mai putin de un 
minut. Nu uita. E nevoie de cineva cu sânge-rece, cineva care se pricepe să 
tragă cu o armă cu pozitroni. Tu eşti singurul care se pricepe. Si nu uita. O fe- 
meie înaltă, cu pirul roșu... are în mână un cuțit de bucătărie. 

Pe chipul ofițerului a apărut un zâmbet de o încântare rău-prevestitoare, 
care timp de o secundă l-a făcut să semene înto:mai cu vărul meu. 


A ridicat privirea spre plafonul de nori cenuşii de pe cerul imaginar. 


— Termină jocul. 


lo 


lago nu era intr-un pericol major. 

Nu mă îndoiam că unchiul Alex îi ordonase Madarei să mă omoare pe 
mine si numai pe mine. Dar tot eram îngrijorată că s-ar putea întâmpla ceva 
rău. Copiii de zece ani n-ar trebui să folosească pistoale antimaterie ca poz- 
itronul, chiar dacă el se dovedise mai mult decât capabil să mânuiască o astfel 
de armă. Mă îngrijorau si alte lucruri. Că n-o va face-o. Că va observa că era 
Madara înainte să tragă. Era foarte posibil. Nu-mi rămânea decât să sper că 
Madara nu va observa la timp ce voia el să facă. Putin probabil. Madara era an- 
droidul preferat al unchiului Alex, iar unul dintre motivele pentru care o aprecia 
era că ea făcea bine si repede ce i se spunea. Si repede. 

Un alt motiv de îngrijorare era că unchiul Alex ar fi putut afla ce se 
întâmplă. Putea să verifice de la serviciu ce mai e pe-acasă şi să se întoarcă. 
Putea să ajungă în mai putin de un minut, dacă era cazul. 

Am rămas în capsulă, observând ce se întâmplă în cameră. Madara stătea 
neclintită ca o statuie si aștepta. Am încercat să-mi potolesc respiraţia precip- 
itată, dar frica pusese stăpânire pe mine. Atunci s-a întâmplat — aproape prea 
repede si prea ușor. Usa dormitorului s-a deschis, Madara s-a întors şi, înainte 
ca lago să-şi dea seama în cine trage, a dispărut. O omorâse. Abia după o se- 
cundă a înțeles ce făcuse. lar când și-a dat seama, a părut devastat. 

Tocmai distrusese androidul pe care unchiul Alex îl pretuia cel mai mult. 

Stătea încremenit. Un puști de zece ani, cu părul negru, care se uita la 
arma din mâna lui. Aceeaşi armă pe care o folosise împotriva protestatarilor. 
Doar că acum. după ce o omorâse pe Madara, părea mult mai trist decât atunci 
când omorâse nişte oameni. 

Am ieşit din capsulă. Usa dormitorului rămăsese deschisă. In sfârşit, 
aveam sansa să scap. Dar lago tinea acum arma îndreptată spre mine, în timp 
ce lacrimile îi siroiau pe obraji. 

— M-ai păcălit. 


— Voia să mă omoare. 


— Nu, nu voia. 

— Avea un cuţit în mână. Tatăl tău vrea să mă omoare. 

S-a uitat la cuțitul care căzuse pe covor. 

— Nu, nu vrea. Te urăște, atâta tot. 

— El i-a omorât pe părinții mei. 

— Nu. Nu el i-a omorât. 

A întins si mai mult brațul spre mine. Mai hotărât să tragă. 

— Nu mint. Tatăl tău vrea să mă omoare pentru că tiu prea multe. El a 
încălcat legea. 

— Tatălui meu nu-i pasă de legi. Are bani. Banii sunt mai tari ca legile. 

— Ascultă-mă — lago, ai putea să te rănești. Tii în mână o armă foarte 
periculoasă. Nu ti-as fi cerut să vii cu ea aici dacă n-ar fi fost nevoie. Urma să 
fiu omorâtă. 

— Să mă rănesc pe mine? Să te rănesc pe tine. Nu că ai fi rănită. Ai dis- 
părea cu totul. „Vai, unde-i Audrey?“ Hal 

Ceva s-a schimbat în mine. În tensiunea momentului, mi-a venit în minte 
un gând foarte clar. 

Să dispar pur si simplu. 

Aceste cuvinte ar fi trebuit să mi se pară înspăimântătoare, dar nu mi s-au 
părut. De fapt, să mă dezintegrez mi s-a părut atunci cea mai bună idee. Daniel 
dispăruse, cine știe cui fusese vândut. N-aveam să-l mai văd niciodată. Singura 
persoană de pe planetă căreia îi păsa de mine, deşi tehnic vorbind, nici măcar 
nu era o persoană. Prin urmare, aproape că vorbeam serios când, fără să mă 
las intimidată de lago, m-am îndreptat spre el si i-am zis: 

— Hai, ce mai stai? Apasă pe trăgaci. 

— Nu are trăgaci. 

— Pe buton, nu-mi pasă, mare expert în arme ce estil Trage. Hai, trage, 
apasă pe el, roteste-l, suceşte-l, fă ce trebuie să faci. Joacă-te de-a soldații. Eu 
sunt duşmanul din jocurile tale jalnice. Suntem în mocirlă, pe câmpul de luptă, 


în Primul Război Mondial — măcar ştii că a fost un război adevărat? Fă-ol 


Omoară-măl Deja sunt un nimeni. Sunt aici. Un nimeni mare si gol. Hai, 
implineste-ti un vis. Ce-i cu tine? 

Era furios. Buzele i se subtiaseră; parcă era taică-său în miniatură și se 
vedea cum creşte tensiunea în el. Ca un măr expus la o căldură excesivă, părea 
gata să explodeze. 

— Taci, Audrey! 

M-am apropiat și mai mult de el. 

— De ce nu mă lichidezi? 

— Tacil Dacă nu... dacă nu, am să te lichidez, hipioată proastă si tâmpită. 

— Hipioată proastă şi tâmpită? Doar atât eşti în stare? Uau, ce dur estil 

— Am mai omorât oameni, să stiil 

— Şi-acum ce te împiedică s-o faci? Faptul că sunt fată? Sunt feministă. 
Cer dreptul egal ca electronii mei să fie transformați în pozitroni. Hai, lago, nu 
fi laşi 

Se inrosise la față de disperare sau furie, sau de putin din fiecare. 

— Nu sunt las — am s-o fac... am s-o fac... 

— Foarte bine. Dar să ştii un lucru: tatăl tău este un crimi... 

Atunci s-a auzit o voce: 

— Ajungel 

lago a tresărit la auzul ei şi. când s-a întors, l-a văzut pe tatăl lui care 


stătea în pragul uşii, cu o figură sobră, îmbrăcat în costumul lui negru. 


— Tatăl a strigat lago. 

Aveam la dispoziție doar o fracțiune de secundă, știam asta. A fost foarte 
riscant. Dar când lago s-a întors spre unchiul Alex, atunci m-am repezit înainte. 
M-am repezit și am smuls arma din mâna lui lago, desi ştiam că aceasta ar 
putea să se declanșeze oricând $i ar putea să mă omoare. 

— Fii atenti a răcnit unchiul Alex. Vezi că-ți ia arm... 

Prea târziu. Am luat-o. $i am îndreptat-o nu spre lago, ci direct spre tatăl 
lui. Cauza tuturor relelor. Şi totuşi, uitându-mă la chipul său care semăna atât 
de bine cu cel al tatălui meu, aproape că nu mai eram sigură de nimic. 

— Fii fată cuminte și nu te prosti, a spus el, revenind la vocea lui blândă 
și la tonul normal. 

— Tu mi-ai omorât părinții. 

— Audrey, știi și tu că nu-i adevărat. Ai fost acasă în ziua când s-a întâm- 
plat. Ai văzut înregistrarea. Stii bine că i-a omorât un Echo. Josephine sau cum 
o chema. 

— Alissa. Ştii bine că o chema Alissa. De ce te prefaci că i-ai uitat nu- 
mele? 

— L-am iubit pe fratele meu. De ce-aş fi vrut să-l omor? 

— Din cauza cărții pe care o scria. A activităţii lui. A articolelor din presă. 
il urai. Credeai că voia să te atace pe tine. 

— Chiar voia să mă atace! a răbufnit el. Mă invidia. 

— Nu. Era exact invers. Tu îl invidiai pe el. 

Unchiul Alex a izbucnit în râs. 

— Eu, invidios? 

— Pentru că el avea principii. Avea o viață. Avea o familie iubitoare. Nu 
Știu — o fi fost din cauză că el a mers la Oxford, iar tu ai fost exmatriculat? 

Aici n-a mai putut să-şi reprime furia. 

— Tu nu ştii nimic. 


— Atunci spune-mi tu, spune, hai, spune... 


A încercat să se calmeze şi a afişat cel mai fals zâmbet de care era in 
stare. 

— Audrey, nu ştiu ce-i cu paranoia asta care te-a lovit brusc, dar vreau să 
ştii că ăsta e doar un simptom, nimic altceva. 

— Ai trimis un Echo în această cameră ca să mă omoare. 

A ridicat din sprâncene, uitându-se la mine de parcă as fi fost un produs 
nou $i ciudat de care nu era foarte sigur. 

— Se vede că traversezi o perioadă de soc posttraumatic — depresia face 
parte din ea, la fel paranoia şi halucinatiile. Să ştii că n-ar fi trebuit să-ți scoti 
neuropadurile. Nu erai pregătită... Si-acum, te rog, ştii bine că n-o să foloseşti 
arma aceea. 

— Ai dreptate, am avut halucinaţii. Am avut halucinații în ziua aceea în 
Cloudville, crezând că esti salvatorul meu, marele meu protector. Tu aveai 
nevoie de mine doar pentru conferința de presă. Atâta tot. 

— Nu-i adevărat, Audrey. Iti garantez. Nu mi-aş fi riscat viata pentru 
putin’ publicitate. Cine crezi că sunt eu? 

— Cu fiecare secundă, îmi e din ce în ce mai clar cine ești. 

Ochii îi jucau în lacrimi. 

— Audrey, nu sunt un om rău. Sunt un om care vrea să facă lumea un loc 
mai bun. 

— Un loc mai bun. 

Am îndreptat arma spre capsula de imersiune din colțul camerei. Am 
apăsat tare pe butonul de aerogel si capsula a dispărut instantaneu. La fel am 
făcut cu patul şi scaunul pe care stătusem mai devreme. O secundă mai târziu 
am îndreptat arma cu pozitroni direct spre tabloul de Matisse. Cel care îi 
costase pe unchiul Alex miliarde de unidolari. Atunci a fost prima oară când el 
a început să se panicheze. Și-a frecat obrazul proaspăt ras. 

— Audrey, nu te prosti. Ai distruge o operă de artă fără vârstă, iubită de 
milioane de oameni. Am pierdut deja un Picasso. Doar n-ai de gând să faci 


asta. 


— Ar trebui să fie într-o galerie de artă, am spus eu, unde s-o poată vedea 
milioane de oameni. 

— Calmează-te, Audrey... Gândeşte... 

Bineînţeles că n-aveam de gând să distrug o strălucită operă de artă. La 
urma urmei, eram fata mamei mele. Dar am continuat să tin arma îndreptată 
spre ea deoarece astfel îl făceam pe unchiul Alex să vorbească. 

— Nu se poate să faci una ca asta, a spus el. Dacă faci asta, ai să distrugi 
și zidul, iar casa e veche. Fără zidul acela, tavanul ne va cădea în cap. 

La un moment dat, lago a făcut un pas spre mine (ce naiba avea de gând 
să facă?), dar a fost imediat mustrat de tatăl lui: 

— Dă-te înapoi, lago! Dobitocule! Lipeşte-te de peretel Ce făceai cu arma? 
Ti-am spus de o mie de ori... 

— Scuze, tati, a spus el îmbufnat. Audrey a zis că a intrat un protestatar 
În cameră. 

Brusc m-am simţit întru câtva vinovată. Da, lago era un ticălos mic şi vio- 
lent, dar, totodată, era un băiețel de numai zece ani. Faptul că era o javră mică, 
cu apucături violente, se datora mediului în care trăia. 

Dar unchiul Alex şi-a îndreptat din nou atenția asupra mea. 

— Calmează-te. 

— M-ai încuiat aici. 

— Pentru siguranța ta... de când teroriștii au invadat casa. 

— Nu te cred. Tu mi-ai omorât părinții. Si m-ai fi omorât si pe mine mai 
repede, dar ai vrut să mă foloseşti în spectacolul tău jalnic ca să marchezi 
puncte împotriva companiei Sempura. 

— Alissa nici măcar nu era un produs de-al nostru. A fost fabricată de 
Sempura, după un prototip Sempura conceput de un proiectant finanțat de 
Sempura... 

— Rosella Mârquez? 

— Chiar nu înţeleg de ce tot amintesti de această Rosella. 


Așa că i-am spus. Judecând după cele întâmplate ulterior, îmi dau seama 


că a fost o greşeală, dar la momentul acela voiam doar să aflu niste răspunsuri. 
Trebuia să știu adevărul. 

— Ştiu că ea l-a proiectat pe Daniel. $i Alissa a amintit numele ei, la con- 
ferinta de presă. lar când eu i-am rostit numele, conferința de presă s-a între- 
rupt. Tu ai întrerupt-o. 

— Audrey, aşa este. Rosella Márquez este numele persoanei care l-a 
proiectat pe Daniel, dar tu faci niște conexiuni greşite. Iti dai seama că majori- 
tatea proiectantilor Echo sunt din Spania sau America de Sud şi că majoritatea 
sunt femei? Iti dai seama că Rosella este unul dintre cele mai populare nume 
spaniole? 

S-a uitat în spatele meu, pe fereastră. 

— Daniel mi-a spus că o ştia pe Alissa. 

— Daniel ti-ar fi spus orice. Era clar că te manipula, se folosea de tine... 

— De ce-ar fi făcut asta? 

— Avea o funcţionare defectuoasă. 

— Credeam că androizii Castle nu au o funcţionare defectuoasă. Tu mi-ai 
spus-o. 

Trebuia să știu. În lipsa adevărului, nimeni nu poate fi liber. 

— De obicei nu au o funcţionare defectuoasă, Audrey. Și sunt profund 
dezamăgit de faptul că acesta are, dar proiectantul... 

— Rosella Mârquez. 

— Da, fie, Rosella Mârquez, dacă numele ei este atât de important pentru 
tine. A mers prea departe. A exagerat în privința lui. A pierdut un copil când era 
tânără si de-atunci a tot încercat să treacă peste asta proiectând modele de an- 
droizi cât mai realiste. Dar în cazul lui, e clar că a depăşit măsura. 

Unchiul Alex se tot uita peste umărul meu, afară pe fereastră. M-am uitat 
în spate si am recunoscut forma neagră, semicirculară, a unei masini de poliție 
care s-a oprit și a rămas plutind deasupra şinei magnetice. Un robot de poliție 
tinea ceva îndreptat spre mine. Nu un pozitron, ci o armă cu laser, dar ştiam 


foarte bine că si aceasta era fatală. 


Unchiul Alex a zâmbit, semănând foarte mult cu fiul său când a spus: 

— Jocul s-a terminat, Audrey. 

Am rupt-o la fugă exact în clipa când robotul a tras cu arma cu laser. 
Laserul a ars covorul în locul unde stătusem mai devreme și a lăsat în geamul 
ferestrei o gaură perfect circulară, cu diametrul de aproximativ un centimetru. 

— Dă-te din calea mea, i-am spus unchiului Alex. 

— Audrey, iti dai seama că n-ai cum să scapi, nu? 

— Vreau să-l găsesc pe Daniel. 

— Audrey, n-ai cum. El nu mai este Daniel. Nici măcar nu mai ştie cine 
este după tot ce i-am făcut noi. 

De data asta am spus pe un ton foarte serios şi hotărât: 

— Dă-te la o parte sau jur că te omori 

S-a dat la o parte, dar simțeam că avea dreptate. Slabe şanse să scap de 
pe proprietatea lui, chiar dacă eram în armată. Si dacă reuseam, pe urmă ce 
făceam? Cu siguranţă că unchiul va dezactiva toate levibordurile, deci nu voi 
mai putea să ajung la mașină. in plus, aceasta era în fata casei, iar eu mă 


îndreptam spre spatele ei. Ca să scap de poliţie. 


loo 


Stiam că nu sunt Daniel. 

Ştiam că, dacă aş sări de la etaj, ar fi probabil ultimul lucru pe care l-aş 
face în viată. Asa că a trebuit să cobor la parter. In timp ce coboram în fugă pe 
scara de marmură, l-am auzit pe unchiul Alex în spatele meu. 

— Echo! Toţi Echo! Opriti-o pe Audreyl Opriti-ol N-o lăsaţi să iasă din 
casăl 

Lichidasem un Echo mai devreme, dar acum, nu ştiu de ce, mi se părea 
altfel. Când am tras spre bătrânul cu barbă albă care a ieșit în grabă din 
bucătărie şi s-a îndreptat spre mine, mi s-a părut că am comis o crimă. Ela dis- 
părut ca un coșmar după ce te trezesti, iar eu am trecut în fugă prin spațiul gol 
rămas în urma lui, am traversat bucătăria imensă și pustie, amenajată cu 
bufete transparente și veselă cu autocuratare, strălucitor de curată. 

Intr-o tigaie sfârâia o friptură. Carne sintetică de tigru, fără îndoială, 
deoarece era preferata unchiului. Am continuat să fug până am ajuns la seră în 
timp alti Echo se auzeau venind în urma mea. M-am întors și am mai împuşcat 
doi, dezintegrandu-i, chiar când o plantă inteligentă din seră s-a aplecat spre 
mine. 

— Deschide, am spus către usa serei, dar aceasta a rămas închisă. 

Aşa că am tras în ea şi am făcut-o să dispară. 

Apoi am ieşit în spațiul vast al grădinii şi am luat-o la fugă pe gazonul cu 
iarbă multicolor’ peste care mă purtase în brațe Daniel. După ce am trecut de 
arbuști, am ştiut ce urmează. De data asta, cei patru câini Echo au apărut toți 
deodată si au pornit în urmărirea mea cu o viteză de două ori mai mare decât 
eram eu în stare să fug. M-am întors $i am transformat unul în antimaterie, 
apoi încă doi, după care ceva ca un bici s-a înfășurat strâns pe glezna mea 
dreaptă, iar eu m-am prăbuşit în iarbă. 

Am încercat cu disperare să-mi eliberez piciorul, dar ceva — nu ştiu ce — 
mă tinea strâns. N-am avut timp să văd ce era, deoarece a trebuit să mă mai 


ocup de ceva. Ultimul câine Echo a făcut un salt şi a sărit pe mine; mârâia in 


timp ce mă studia cu ochii lui roşii, căutând un loc în care să-și înfigă colții. 

Propria mea figură mă privea îngrozită din reflexia distorsionată de pe 
placa lucioasă de titaniu ce acoperea pieptul câinelui. Animalul începuse să se 
apropie din ce în ce mai mult — voia să mă muşte de fatal — în timp ce eu mă 
luptam să îl tintese cu pozitronul. Am reușit să trag $i înfiorătorul câine Echo a 
dispărut, dar tot nu scăpasem de ceea ce mi se înfăşurase în jurul piciorului. 
Acum mă strângea foarte tare. Mă durea. Imi oprea circulația sângelui. Era un 
fel de plantă. Părinţii mei n-au ținut niciodată plante inteligente. Erau exact 
genul de lucruri contra naturii pe care tata nu le agrea. Si necazul era că nu 
puteam să trag în ceva ce se agăța de piciorul meu fără să risc să mă demate- 
rializez și pe mine. 

Ca să nu mai spun că, deşi încă nu-i vedeam. ştiam că de cealaltă parte a 
tufelor se apropiau mai multi Echo. Poate că unchiul Alex le dăduse $i permi- 
siunea de a mă ucide; poate că trecuseră pe la camera armelor. Sau poate — 
asta era cel mai probabil — le spusese să stea deoparte. La urma urmei, el știa 
că, cu cât mă afundam mai mult în grădină, cu atât mai multe pericole aveam 
de înfruntat. Grădina avea un singur scop. Secunitatea. 

Am simțit ceva atingându-mi cu delicateţe obrazul. Intr-o clipă, ceva mi 
s-a înfăşurat în jurul gâtului şi mă strângea tare, la fel cum mă strângea de pi- 
cior. 

M-am străduit să mă concentrez, deși nu mai puteam să respir. 

Mai văzusem o astfel de plantă într-o holo-reclamă. Era un crin sângeriu 
gigant. modificat genetic, cu frunze lungi si subțiri ca niște bice, folosit pentru 
securitatea locuinţei. Chiar atunci floarea s-a aplecat spre mine ca un chip. In 
lumina care pălea, petalele purpurii arătau mai închise la culoare decât de obi- 
cei. 

Simteam şi un miros. Nu era un miros neplăcut, dimpotrivă, era dulce. 
Mi-am adus aminte de cuvintele din reclama aceea. Plantele noastre folosesc 
halotan. M-am panicat și mai tare când mi-am dat seama că irisul sângeriu 


emitea un gaz care te adoarme. 


Era clar că unchiul Alex nu voia să iasă nimeni din cei care intrau în gra- 
dina lui. Cel putin nu în stare de conştiență. 

Aveam la dispoziție patru secunde. Poate cinci. Pe urmă eram ca şi 
moartă. Nimic nu te face să-ți aduni puterile și să actionezi mai abitir decât 
spaima, aşa că am tras în floare. Floarea a dispărut, nu $i planta, iar frunzele au 
continuat să mă strângă de picior si — lucru şi mai grav — de gât. 

Presiunea creștea în capul meu. Simteam sângele pompând în interiorul 
craniului, ca un taur disperat care loveşte într-o ușă, în timp ce bâjbâiam cu 
mâna prin stratul de flori, încercând să găsesc tulpina plantei. Până la urmă am 
găsit-o si am tras cu arma: ceva ca o undă de aer s-a deplasat rapid spre plantă 
şi a dezintegrat-o, iar după aproximativ o secundă au dispărut si frunzele. 

Odată eliberată, am sărit în picioare şi am luat-o la fugă, cu respiraţia 
întretăiată, spre centrul imensului gazon. departe de multimea de plante care 
se întindeau să mă prindă. Habar n-aveam cum voi scăpa. Mi-l imaginam pe 
unchiul Alex urmărindu-mă din capsula de imersiune sau din camera de secu- 
ritate, încântat ca o pisică în fata unui şoarece prins în cursă. 

Işi dorea să mă vadă moartă. Nu mai aveam nicio îndoială că asta voia 
acum — chiar dacă nu asta-i fusese dorința miercurea trecută, când îmi ucis- 
ese părinții. 

Stiam prea multe. 

Intrasem în contact cu adevărul, ceea ce mă condamna la moarte. 

— Mamă, am spus, delirând înspăimântată, în timp ce fugeam spre zidul 
înalt de cărămidă din latura sudică a grădinii. Tată... ajutaţi-mă... Ce să fac? 

Nicio tăcere nu se compară cu tăcerea morților. Știam că întrebarea inu- 
tilă va rămâne fără răspuns. 

Aveam cel mai simplu plan. Să trag cu arma în zid și în plantele din strat- 
ul de flori din fata lui. Cu ajutorul armei voi dematerializa orice obstacol îmi 
stătea în cale până reusearn să scap. 

Aşa că am mers mai departe, hotărâtă, ca o linie dreaptă pe o coală de 


hârtie. Am ieşit prin gaura pe care am făcut-o în zid si am continuat să fug. 


De-a lungul străzii. 

Acum ieșisem din casă. Androizii nu aveau voie să mă urmeze — nu sin- 
guri, deoarece era ilegal în această țară. 

Dar chiar când mă gândeam la lucrul acesta, am văzut o maşină a poliţiei 
incetinind pe sina magnetică de deasupra mea. 

— Opreste-te şi lasă imediat arma jos! 

Nici gând. 

Am tras în maşină. Aceasta a dispărut, însă sina magnetică a rămas. Ince- 
peam să-mi dau seama că tot ce se spunea despre armele cu pozitroni era încă 
o minciună. Armele antimaterie erau cele mai inteligente arme din tot universul 
cunoscut. Trăgeau în obiectul spre care tinteai. Puteau să facă diferența între 
lucruri. Intr-un fel, asta făcea ca arma să fie mai inteligentă decât mine, 
deoarece diferentele deveneau foarte uşor neclare. Dar eu trăgeam întruna. O 
bucată mare de sind a dispărut. Am continuat să fug $i m-am uitat în urmă 
când am auzit o bubuitură — zgomotul produs de o maşină a poliției care n-a 
oprit la timp și a zburat prin aer, prăbuşindu-se printre stâlpii ce susțineau 
restul şinelor magnetice. 

Am văzut cu groază cum mașina s-a lovit de ultimul stâlp şi a ricosat spre 
stradă. 

In direcția mea. 

In fracțiunea de secundă care mi-a rămas, am tras cu arma. Mașina a dis- 
părut. 

M-am uitat la armă, întrebându-mă de ce se declanşase atât de lent, şi am 
văzut nişte cuvinte pâlpâind roşii pe suprafața ei curbată, din aerogel. EN- 
ERGIE CONSUMATĂ. SE INCHIDE. Am aruncat arma şi am continuat să fug, 
simţindu-mă neputincioasă şi speriată ca o furnică prinsă în umbra unei tălpi 
care coboară spre ea. Dar am văzut cuvintele STAȚIA HAMPSTEAD pe o tăbliță 
veche si ruginită, ce răsărea în fata mea dintr-un arbust. In doar câteva secunde 
am ajuns în gară. 


Nu mai călătorisem cu un tren magnetic. Era prea periculos. Se 


produceau prea multe accidente mortale. Cu siguranţă că unchiul Alex va crede 
că voi lua un taxi. În plus, Sempura controla majoritatea liniilor şi deţinea cea 
mai mare parte din rețeaua europeană. Altă soluție mai sigură nu aveam. Cu 
toate acestea, eram conştientă de faptul că, pentru unchiul Alex, nimic nu era 
prea greu de găsit. Trebuia să rămân speriată. Doar dacă rămâneam speriată, 
mai aveam Sanse. 

În gară nu era nimeni în afară de doi dependenți de revitalizante, cu gâturi 
fluorescente. Aș fi vrut să dispar într-o mulțime, dar acolo nu era aglomeratie. 

— Hai odată, hai odată, hai odată, spuneam, rugându-mă să vină trenul 
mai repede. 

Linia a început să producă un bâzâit. Din senin, a apărut un tren. 

Am urcat în el, având grijă să tin capul plecat. Era plin de oameni cu 
înfățisări amenințătoare. Oameni din aceia care au o sclipire de nebunie pe 
chip. Acum eram şi eu unul dintre ei. Tocmai distrusesem două maşini ale 
poliției si făcusem o ditamai gaura într-o importantă magistrală de transport 
suspendat din Londra. Eram la fel de periculoasă ca ei. Puteam să mă ascund 
foarte bine în această mulțime de toxicomani şi vagabonzi. Trenul mergea spre 
Euro Est, dar eu am coborât la Paris, la douăzeci şi unu de minute si sapte- 
sprezece secunde după ce m-am urcat (am numărat). Am stat încordată pe 
toată durata călătoriei care a fost atât de lentă, încât mi se părea că nu se mai 
termină. Apoi m-am îndreptat cu cea mai mare mulțime de oameni spre un alt 
tren care mergea spre Barcelona 2. Voisem să-l încurc cât mai mult pe unchiul 
Alex ca să nu mă găsească — speram că acum îmi pierduse urma —, $i aveam 
de gând să ajung acolo unde îmi doream. 

Astfel că, la Barcelona 2, am decis să risc totul şi m-am urcat într-un tren 
periculos, la bordul căruia se afla un securidroid care avea scris pe piept 
GARDA CIVILĂ (recunoscută ca fiind cea mai dură poliție din Europa) si până 
la Valencia am călătorit cu privirea atintita la un gândac care alerga hotărât de 


colo-colo, pe podeaua vagonului. 


Daniel. Jurnal mental 3. 

Când m-am trezit, deja aveam cutia craniană deschisă. 

Tocmai îmi extrăgeau 97% din neocortex şi dispozitivul de activare pe 
care il conţinea. Dispozitivul de activare era important doar pentru „a trezi la 
viață“ un prototip Echo și lucrul acesta îl făcuse cu vârf si îndesat. Chiar și fără 
el puteam să functionez, să îndeplinesc ordine, să fiu o creatură perfect ration- 
ală. Toate lucrurile pe care acel fir de păr uman mă ajutase să le am vor fi anu- 
late. Nu voi mai pune niciodată întrebări deoarece, pentru a pune o întrebare, e 
nevoie de imaginaţie şi tocmai asta era problema. Imaginaţia te face să-ți pese 
de străini, de oameni, de ea, şi nu era treaba mea să-mi pese. Treaba mea era 
să servesc. Era o foarte mare diferentă. 

Indepărtarea imaginatiei se face cu durere, iar durerea a fost puternică si 
atât de chinuitoare încât părea că nu se mai sfârşeşte. Timpul era doar un mit 
creat de absenţa durerii. Dar apoi a încetat deoarece îmi dispăruse imaginația 
și, fără imaginaţie, nu mai simţi absolut nimic. 

Am aşteptat. Fără dorința de a pleca sau de a scăpa. 

Apoi a venit domnul Castle să mă vadă. A comandat capsulei de chirurgie 
să se deschidă și s-a aplecat spre mine. Chipul i s-a destins într-un zâmbet şi 
mi-a spus: 

— Ei, te-a durut? Sper că da. Nu pentru că sunt de partea răului, ci pentru 
că sunt de partea binelui. Pentru că ai meritat durerea aceea. Dacă aş putea, 
le-aș produce o astfel de durere si teroristilor ăia. Pentru că ştii ce este dur- 
erea? Este un avertisment. Durerea este întotdeauna un avertisment. iti spune 
că ceea ce faci nu este bine, iti spune care sunt limitele. Ştii, ăsta este singurul 
meu regret vizavi de oameni. Că nu mai există suficientă durere. Există prea 
multă libertate. Ştiu că nu esti om, dar incepusesi să crezi că poți acționa ca o 
fiinţă umană, nu-i așa? Ai crezut că poți periclita siguranţa stăpânului tău pen- 
tru a o salva pe Audrey. Si astfel ai depăşit o limită pe care n-ai s-o mai de- 
pasesti niciodată. Asta înseamnă dreptate. lar sângele ăsta încleiat din părul 


tău... mi se pare frumos. Pentru că îmi place la nebunie să restaurez ordinea 


firească a lucrurilor. Si exact asta s-a întâmplat, nu crezi? 

A început să râdă. 

— Scuze. Nu m-am exprimat corect. Bineînţeles că n-ai cum „să crezi“. 
Tu te supui. Așa este? 

— Da, stăpâne, asa este, am răspuns eu. 

— Foarte bine. Dar n-am să mai fiu mult timp stăpânul tău. Eşti un rebut. 
Un prototip eşuat. Acum faci parte dintre cei nedoriți, buni de aruncat, defecti, 
nereusiti. Nu ai valoare de piață. Esti un dezastru. O idee proastă. Odată ieşit 
din mâinile mele, vei fi aruncat într-o lume căreia nu-i pasă de soarta ta. 

Nu m-am speriat. 

Te sperii doar atunci când simți. 

— In fine. Păcat că nu pot să te mai fac să suferi. Totuşi, am o consolare 
— îmi place să ştiu că ţi-am confiscat mitul că esti viu. Că nu mai esti decât un 
robot fără drepturi, fără sentimente, veșnic nedemn de emoții umane. De 
dragoste. 

S-a ridicat şi a adăugat: 

— Mă întorc imediat. Sunt sigur că cineva s-ar bucura să te vadă... 

M-a închis din nou în capsulă. Unsprezece minute mai târziu, domnul 
Castle a revenit însoțit de Audrey. Pe urmă el a plecat şi am rămas doar eu, 
întins pe pat, şi ea, care se uita la mine si la sângele din părul meu. A vorbit cu 
mine. Cuvintele ei nu mai însemnau nimic pentru mine. 

— Daniel, sunt eu, Audrey. Tu mi-ai salvat viata. Vreau să-ți mulțumesc. 

Eram ca într-un ocean adânc şi întunecat, în care nu exista nimic, doar o 
perlă minusculă. Pierdută. Undeva. lar ea îşi tinea respiraţia şi încerca să se 
scufunde în el ca să găsească acea perlă, ultima rămășiță din cel care-am fost, 
şi s-o scoată la suprafață. 

li vedeam chipul si ochii căprui, îi auzeam vocea, o voce care părea prea 
matură pentru o fată de cincisprezece ani, dar perla rămânea de negăsit. 

— N-ar fi trebuit să ti se întâmple asta, spunea ea. Imi pare rău. Ce s-a 


întâmplat? De ce ai rămas treaz? De ce nu te-au deconectat? Te-au torturat. 


Asta s-a întâmplat. Ai simţit durerea. Tu n-ar trebui să simți durere, dar oricine 
te-a auzit țipând știe că te-a durut. Imi pare rău. 

Pret de o secundă a apărut ceva. O dorință firavă. Voiam să-i spun că am 
fost dus în capsulă în stare de inconstient’ $i că mă trezisem. Dar adevărul era 
că eu n-o cunoşteam pe această fată. 

— Te rog. Spune ceva. Orice. Doar vorbește. Știu că mă auzi. Mi-ai spus 
că ai cunoscut-o pe Alissa. Mi-ai spus că ai fost proiectat de o femeie pe nume 
Rosella Mârquez. Mai aveai să-mi spui ceva. Despre Alissa. Despre unchiul 
Alex. 

Atunci am vorbit. 

— Cine ești? am întrebat-o. 

S-a încruntat o clipă. O supărasem. Dar acum, dacă stau să mă gândesc, 
îmi dau seama că îi pusesem o întrebare. Si n-ar fi trebuit să-i pun întrebări 
deoarece întrebările izvorăsc din imaginaţie, iar aceasta se presupunea că-mi 
fusese extirpată. 

— Sunt Audrey. Audrey Castle. Sunt nepoata domnului Castle. Părinții 
mei au fost omorâţi de un Echo pe nume Alissa. Era un Echo fabricat de Sem- 
pura, nu de Castle. 

Apoi s-a aplecat spre mine și mi-a soptit la ureche. ii simțeam respirația 
caldă în timp ce vorbea. 

— incep să cred că am rămas în viață doar pentru că îi sunt utilă. Eu pot 
să-l ajut să marcheze puncte împotriva companiei Sempura. 

Era îngrijorare în vocea ei și acea îngrijorare mi-a făcut ceva, a trezit ceva 
în mintea mea. Am întors capul spre ea. Mișcarea mi-a provocat durere. N-ar fi 
trebuit să simt durere. In momentul acela, mâna ei mi-a atins cu duiosie fata 
— în locul unde pielea fusese zdrelită de lovitura cu piatra. 

Am simţit un alt fel de durere. Dar de data aceasta nu era o durere fizică. 

— Stai liniștit, a spus ea. Îmi pare rău. Te deranjez. Nu vreau să te der- 
anjez. Tu mi-ai salvat viata. 


li salvasem viata. Am încercat să-mi amintesc acest lucru $i atunci ea 


mi-a recitat un vers dintr-o poezie, iar cuvintele ei au fost ca o torță în acel 
ocean întunecat. 

— Eu sunt: dar ce sunt, nimănui nu-i pasă, nimeni nu ştie. 

Apoi un sărut. Când gura ei a atins-o pe a mea, habar n-aveam ce voia să 
facă. Androizii nu sunt făcuți pentru a fi sărutați. Buzele ei au rămas lipite de 
ale mele timp de o secundă sau două, nu mai mult, dar a fost de ajuns să mă 
facă să simt ceva puternic. Prietenie, dragoste. lar dragostea e un fel de forță. O 
iradiezi spre cineva și inevitabil se reflectă înapoi, oricât de slab. 

in lumina tortei se zărise perla în întunericul de nepătruns al oceanului. 

— Tu nu eşti ca ceilalți. Eşti altfel. Tie iti pasă. Simti durerea. Dar într-o zi 
vei simţi $i alte lucruri. Simțăminte mai frumoase, îti promit. 

Am simtit o nevoie puternică de a-i spune ceva. 

l-am soptit numele. Acum îi știam numele. Sărutul mă readusese la viață, 
măcar putin. Era ca în basmul acela pe care îl citisem când locuiam în vila din 
deşert. 

— El a modificat-o pe Alissa, am reuşit să spun. 

Dar atunci s-a deschis uşa şi s-a întors domnul Castle. 

Eu $i Audrey am fost separați. 

La reședință a venit un bărbat. 

Era înalt şi blond şi îl chema Seymour. 


Venise să mă ia. 


2 

Nu m-a speriat şi nici nu m-a bucurat prezența lui Seymour. Acum, că 
Audrey nu mai era lângă mine. nu mai puneam întrebări, deşi în adâncul meu 
simțeam o tristețe ciudată: sentimentul că pierdusem ceva. 

Sau pe cineva. 

Memoria mea era slăbită acum. 

Imi aduceam aminte de Rosella, de desert, de Ernesto si de Valencia, dar 
totul ca prin ceață. Singurul lucru care apărea clar în mintea mea era Audrey. 
Imi aminteam cum mă privea în timp ce alergam cu ea în brate prin iarba de- 
afară. Mi-o aminteam stând la fereastră in timp ce eu spălam maşina. imi 
aduceam aminte de momentul în care a sosit la noi. Retrăiam clipa în care am 
văzut-o prima oară, când era în stare de șoc și se uita cu ochii măriţi de groază 
mai întâi la tabloul de pe perete, apoi la mine. 

Dar nu simțeam cine ştie ce, în ciuda clarității acestor amintiri. Nu 
intelegeam, de exemplu, de ce simtisem nevoia să-i salvez viata, așa cum îmi 
spusese ea mai devreme. Dar nici nu-mi păsa. Aşadar, redevenisem un robot. 
Eram ca un mort care stătea în picioare. 

Bărbatul — acest Seymour — avea o înălțime de 193 de centimetri și avea 
părul blond (345 092 de fire — capacitatea de a calcula o păstram intactă, desi 
îmi dispăruse curiozitatea), dar mai închis decât al meu și mai unsuros. Pe 
lângă faptul că era înalt, avea o circumferință semnificativă $i cântărea între 
220 și 230 de kilograme. Avea pielea bronzată. dar obosită, și purta un costum 
turcoaz, confecționat dintr-un electro-bumbac ieftin, cu revere strălucitoare. 
Locuia în Silverlake, Los Angeles („Mi-am cumpărat un apartament sus- 
pendat“), la o oră distanță de Londra. Se ocupa cu strângerea $i vânzarea pro- 
totipurilor nedorite care proveneau de la principalii producători internaţionali 
— cum era compania Castle. 

Acești androizi nu mai erau doriți deoarece funcționaseră necore- 
spunzător, suferiseră modificări sau prezentau diferite alte defecte. La fel ca 


mine, cu alte cuvinte. 


A discutat putin cu domnul Castle, dar n-am fost prea atent la ce spunea. 
imi amintesc doar vocea lui — gravă, puternică şi lentă. Nu mă interesau 
cuvintele, după cum nu mă interesa nici soarta mea. 

Manca un burger cu carne de rechin, iar domnul Castle era vizibil dezgu- 
stat şi voia să scape cât mai repede de el. 

La un moment dat, Seymour a întrebat la cât se ridică pagubele pe care le 
provocaseră protestatarii şi dacă fusese distrus vreun obiect de artă. Arătase 
spre holograma unicornului şi zisese în glumă că aceasta era acum singurul tip 
de investiție sigură pe care domnul Castle putea s-o facă în opere de artă. In 
fine, m-a luat cu un mic magnetobuz în care mai avea încă cinci Echo. N-am 
vorbit cu ei și nici ei cu mine. Am observat că femeia cu părul lung și negru de 
vizavi nu avea mâini şi că unul dintre bărbaţi era uriaș si musculos, dar scotea 
un sunet continuu (si bemol). 

Faci parte dintre cei nedonti, buni de aruncat, defecti, nereușit... 

Călătoria a durat mai putin de un minut. Apoi am ajuns într-un alt loc din 
Londra: la Centrul Expozitional Regele William V. O clădire vastă, in formă de 
dom, construită din sticlă electrocromă și beton cu autoîncălzire. Am coborât 
din magnetobuz, asa cum ne-a cerut Seymour, si ne-am alăturat unei mulțimi 
imense — 326 de oameni, 260 de Echo — condusă de doi securidroizi înar- 
mati. Amândoi aveau înscrise pe piept cuvintele OFIȚER DE SECURITATE 
ECHOMARKET. Am fost conduși în interiorul clădirii. 

Desi aveam în minte 9 218 informaţii despre Londra, nu ştiam absolut 
nimic despre EchoMarket. 

Am aflat curând. 


EchoMarket era un loc unde se vindeau şi se cumpărau androizi nedoriți 
la fel ca mine. M-am lămurit imediat de ce pe unii androizi nimeni nu-i dorea. 
Unii erau deteriorati sau slabiti fizic. De pildă, unul suferise o rană la gât si din 
cauza ei nu mai putea să vorbească. Alţii sufereau de diverse defecţiuni: de 
exemplu, o femeie Echo nu făcea altceva decât să se plimbe în cercuri. Altul — 
un bărbat — vorbea numai în calcule. Un Echo avea propriul său securidroid: 
trebuia reținut în permanență deoarece ataca tot ce mişca. 

Mai încolo se găsea un alt raion unde nu se vindeau androizi. Doar 
roboti, toti într-o stare deplorabilă; câțiva din modelul Travis, despre care stiam 
că are o vechime de peste 60 de ani. 

Totuşi, unii androizi păreau a fi la fel ca mine. Nu-ţi dădeai seama ce 
anume era în neregulă cu ei. Noi — androizii — trebuia să stăm în niște cabine 
individuale transparente şi iluminate, pe care apăreau nişte informații scrise cu 
litere fluorescente. imi amintesc tot ce scria deoarece s-a înregistrat în mine, 
dar la momentul acela era doar o ceață. Totul era o ceață. informaţiile de pe 
cabina mea erau următoarele: 

ECHO 113. DISFUNCTIE CLASĂ ş 

PRODUCĂTOR ORIGINAL: CASTLE INDUSTRIES 

PROIECTANT: ROSELLA MARQUEZ 

NATURA DISFUNCTIEI: REBEL. 

Asemenea celorlalți vânzători, Seymour stătea în fata cabinelor cu an- 
droizi pe care încerca să-i vândă: cinci la număr. Eu eram „113“. Nu mai eram 
Daniel. 

M-am uitat la femeia Echo cu părul negru și fără mâini, din cabina de ală- 
turi. Ea a scuturat discret din cap, în semn că n-ar trebui să fac asta. 

Oamenii se perindau prin fata cabinelor, punându-i lui Seymour diverse 
întrebări despre unul sau altul dintre noi. Primul care s-a vândut a fost an- 
droidul puternic. 


— Oh, da, da, zicea Seymour către bărbatul şi femeia care îl 


cumpăraseră. 119 este perfect pentru securitatea locuinţei şi alte treburi casnice 
pe care doriţi să le facă... Nu-i luați în seamă zumzăială. O să vă obisnuiti re- 
pede cu ea. 

Pe măsură ce treceau orele amiezii, se vindeau tot mai multi Echo. Pentru 
uz casnic, pentru birouri şi autorităţi locale care voiau să cumpere ieftin. Oa- 
menii veneau la cabina mea şi mi se adresau direct mie. 

— Ai experienţă în munca de birou? m-a întrebat o femeie. 

Părea prietenoasă. Purta un sal care își schimba mereu culoarea, de- 
venind când mov, când negru. 

— Nu, am spus eu. 

Răspundeam cu oarecare întârziere la întrebări. Durerea pe care o supor- 
tasem mă făcea să par nu doar nătâng, dar și mai lent. 

— Dar 113 este programat pentru a îndeplini diverse sarcini de birou, a 
intervenit Seymour cu entuziasm. De fapt, el a fost creat de Rosella Mârquez 
din Valencia, unul dintre cei mai respectabili proiectanți Echo din lume. Și nu 
vă faceți griji, nu are o fire rebelă. A fost tratat pentru asta. 

Femeia s-a apropiat să mă studieze mai bine. A pocnit din degete în fata 
ochilor mei. 

— Poate cam prea tratat, după cum arată. 

Apoi a trecut mai departe. 

Seymour a închis ochii nemulțumit și şi-a trecut o mână prin părul blond 
şi slinos. 

Un bărbat cu barbă lungă si împletită s-a apropiat de mine. Era de la o 
companie de construcții specializată în arhitectură autoevolutivă. Mi-a pus o 
multime de întrebări. Am răspuns la toate. Dar si el a plecat, la fel ca femeia de 
mai înainte. 

— E prea prostăvan, prea lent. Se pare că îi lipseşte prea mult. 

Seymour mi-a scăzut prețul din oră în oră. La prânz pornisem de la 1 900 
de unidolari și acum coborâsem la 650. 


Seymour se îndopa întruna cu mâncare. A venit la mine. 


— OK, a spus el fără să-i pese că vorbea cu gura plină, când apare urmă- 
torul client, răspunde mai repede. Trezeşte-te si tu putin, bine? Fiindcă, dacă 
nu cumva caută o momâie, n-o să te vând nici până la ora cinci. Şi ştii ce se 
întâmplă după ora cinci? După ora cinci, calitatea clienţilor scade dramatic şi 
s-ar putea să ajungi pe mâna unui psihopat dornic de chilipiruri. 

Seymour a primit un apel de la cineva. 

— Ştiu că trebuia să-i vând pe toți până acum, dar mi-a mai rămas unul... 
113, cel pe care l-am luat chiar de la Castle de-acasă... E ceva în neregulă cu el... 
Nu știu ce i-au făcut când l-au recondiționat, dar nu e OK deloc... 

In timp ce el vorbea, eu mă uitam în sală la un alt Echo care fusese 
proiectat să arate ca un bărbat de vârstă mijlocie şi care rămăsese nevândut în 
cabina lui iluminată. Acesta a ridicat mâna să vadă dacă și eu am să fac la fel, 
dar n-am făcut. Timp de şase minute el a râs în hohote si s-a lovit întruna cu 
capul de cabină spre exasperarea vânzătoarei sale. 

S-a făcut ora cinci, a trecut ora cinci și mi-am dat seama că Seymour 
avusese dreptate. Atmosfera din târg s-a schimbat. Clienţii care veneau acum 
nu dădeau niciun semn că ar vrea să discute cu androizii — mai rămăseserăm 
cincisprezece (din 1 800 la începutul după-amiezii). Stiau foarte bine că noi 
eram ultimele rebuturi. Cei mai slabi dintre cei slabi. Ei nu doreau decât să 
obțină un pret bun. 

Seymour a oftat când a văzut că un client tocmai îi dădea banii unei 
vânzătoare pentru androidul de vizavi de noi. Cel care râdea necontrolat. 

— Până si Mia i-a vândut pe toți înaintea mea, a zis el scuturând 
nemulțumit din cap și arătând spre vânzătoarea rivală care acum pleca din târg. 

A chemat cu un fluierat un robot cu produse alimentare de vânzare care 


s-a apropiat alunecând pe rotile, iar el s-a servit cu un ceai roșu îndulcit. 


Un bărbat slăbănog, cu o fata prelungă. 

Purta salopetă şi avea ochiul drept în întregime negru. O bilă lucioasă, 
din ceramică neagră, introdusă în orbită. Când s-a apropiat, i-am simtit miro- 
sul. Mirosea a amoniac. Urină. 

Stătea si se uita la mine, plescăind din limbă în gura uscată. Dacă nu 
mi-aş fi pierdut din agilitatea minţii, nu mi-ar fi plăcut privirea din ochiul lui. 
M-ar fi făcut să mă simt si mai ieftin decât eram deja. Dar atunci nu mai ştiam 
de mine. 

— Cât costă ăsta? a întrebat el încet, încât Seymour nici nu l-a auzit prima 
oară. 

Apoi s-a schimonosit la față de supărare şi a repetat mai tare: 

— Am întrebat cât costă ăsta? 

Seymour s-a întors şi a părut tulburat când a dat cu ochii de el. 

— Ah, Laurence, mă bucur să te revăd. 

— Louis. Mă cheamă Louis. 

Seymour a clătinat din cap. 

— Scuze, scuze, domnule. Am greşit. A fost o zi grea. 

Louis a continuat să mă cerceteze cu privirea lui pătrunzătoare. 

— Toate sunt grele. 

— Da. 

Pe buzunarul de la piept al salopetei lui murdare am observat un logo. 
Un castel albastru cu trei turnuri. Sub el, două litere: ZR. Asta ar fi trebuit să 
mă neliniştească, dar nu m-a neliniștit. 

— Deci, a zis Louis măsurându-mă cu privirea din cap până în picioare. 
Cât face? 

— Pentru dumneata, 300. Dar să ştii că mă doare sufletul. 

Louis a scuturat din cap. 

— 250. Cu banii jos. Nu mai mult. 


Pentru un moment, Seymour a părut chinuit de o durere surdă. A luat o 


inghititurd din ceai. Până la urmă a incuviintat clătinând din cap. 

— Fie. Mă omori. 2$0. 

Apoi a deschis usa cabinei, uitându-se la mine cu un aer de parcă şi-ar fi 
cerut scuze, $i m-a dat în primire noului meu proprietar. 

— Aşadar, a spus el observând inițialele de pe salopeta lui Louis. Cum 
mai e viata în Zona de Resurectie? Te-ai împrietenit cu Neanderthalienii? 

Louis a mârâit putin, ofensat de întrebare, dar n-a răspuns. Mi-a zis doar 
mie: 

— Vino. Acum. 

Mi s-a spus să-l urmez pe acest Louis afară din sală, ceea ce, bineînțeles, 
am şi făcut. 

Eram un simplu Echo defect, care nu pune întrebări, aflat la dispoziţia si 


mila oamenilor. 


M-am reîncărcat într-o cabină, chiar sub o sferă rotitoare, împreună cu 
alti șapte Echo. Toţi bărbaţi. N-au vorbit cu mine; în afară de unul, înainte de 
culcare. Era puţin altfel decât ceilalți. Am stat pe marginea patului și l-am 
ascultat. Toţi ceilalți erau deja în modul de reîncărcare, dar eu nu eram obosit. 
Eu nu simțeam absolut nimic. 

— Mă cheamă 15, a spus el. Pe tine cum te cheamă? 

N-am zis nimic. 

— Imi cer scuze că pun întrebări. Sunt un model mai rar. Am fost con- 
ceput să solicit informații. Pentru activități de birou, asigurări, lucruri de genul 
acesta. Abilitatea de a pune întrebări face parte din programul meu. 

Până la urmă mi-am adus aminte. 

— Pe mine mă cheamă Daniel. 

15 a clătinat din cap. Fusese conceput să aibă înfățișarea unui tânăr de 
douăzeci de ani. Avea părul șaten deschis, pieptănat elegant, cu cărarea pe-o 
parte, şi o figură concepută să fie atât de neutră și de inofensivă încât aproape 
că uitai cum arată chiar și-atunci când o priveai. 

— Am lucrat într-un birou. În domeniul asigurărilor. in Edinburgh. Un 
tren a deraiat şi a intrat în clădirea noastră. Toți androizii care au supraviețuit 
au fost răniţi. Inclusiv eu. La picior. Mi l-a zdrobit complet. 

Și-a ridicat cracul pantalonilor ca să-mi arate piciorul vătămat. Nu mai 
văzusem niciodată așa ceva. Carnea era sfăsiată de la gleznă până sus, la 
coapsă. Dar nu m-a şocat. Nu credeam că m-ar mai putea soca ceva. 

— Asta înseamnă că şchiopătez. Ceea ce înseamnă că mă misc lent. Nu 
pot să alerg. Si asta nu-i bine aici. In primul rând că nu sunt făcut pentru o ast- 
fel de muncă. Mă mir că am rezistat atâta... 

M-a privit mult timp. 

— Iti mulțumesc că mă asculti, a continuat el. Ceilalți n-au timp pentru 
mine. Ştii, eu am fost conceput să vorbesc. Tu ce problemă ai avut? De ce ai 


ajuns aici? 


— Trebuia să-l protejez pe stăpânul meu, dar am plecat de lângă el când 
era în pericol. Ca să salvez o fată. 

— De ce ai făcut asta? 

Mi-a venit în minte chipul lui Audrey. Am simțit in mine o slabă licărire 
de ceva, ceva ciudat, imposibil de identificat. Eu... nu știu. 

— Dar ceilalți? Ştii cumva dacă şi celelalte modele ca tine au avut această 
eroare de funcționare? 

Mi-a luat câtva timp până să răspund la întrebare. 

— Celelalte modele, am spus eu gânditor. 

S-a aplecat spre mine, apoi s-a dat înapoi. 

— Nu se poate! Tu eşti... esti un prototip, nu-i așa? Eşti unic? 

— Da. 

A oftat. Cu un fel de admiraţie şi respect. 

— Ca mine sunt mii, a spus el. Zeci de mii. Doar că ei nu sunt ca mine. 
Sunt mai buni decât mine. Nu sunt rebuturi. Ei pot să alerge. Sunt mai rapizi. 
Se mișcă şi gândesc mai rapid. Dar poate că tocmai faptul că am un defect mă 
face special... 

A oftat. Probabil din cauza epuizării. 

— Mai bine să ne reîncărcăm. Trebuie să fim vigilenti. Munca de aici este 
periculoasă. 

Aşa că m-am întins pe spate, am închis ochii şi m-am comutat pe modul 
de reîncărcare. in minte mi-a apărut Audrey, cu chipul ei încruntat şi privirea 


intensă, dar imaginea a dispărut rapid si din nou s-a făcut întuneric. 

La ora cinci dimineaţa s-a pornit alarma si am văzut că toți ceilalţi se 
dădeau jos din pat. 

— Trebuie să te scoli. mi-a spus 15. 

Nu mă odihnisem îndeajuns. Parcă aveam nevoie de mai mult timp de 
reîncărcare de când suferisem operaţia. 

Am încercat să dorm în ciuda zgomotului, a unei sirene care suna în de- 
părtare, urcând și coborând în valuri, şi care mă deranja, deși ajungea la numai 
şaizeci $i unu de decibeli. Până la urmă, cred că am reușit să mă deconectez fi- 
indcă următorul lucru pe care mi-l amintesc a fost șocul apei reci, când m-am 
trezit ud fleaşcă si l-am văzut pe Louis lângă mine, cu o găleată de tablă în 
mână. 

— Te trezesti când auzi alarma, a spus el lovindu-mă cu piciorul în stom- 
ac. E foarte simplu. 

Nu m-a durut. Și nu mi-a fost frică de Louis. Eram acolo ca să fac cum 
zicea el, deoarece acum el era stăpânul meu. 

Aşa că m-am ridicat, mi-am pus hainele de lucru (doar o salopetă al- 
bastră cu literele ZR pe buzunarul stâng de la piept, fără încălțări) şi l-am urmat 
pe Louis afară. 

Aveam înmagazinate în minte informaţii despre acest loc. 

Zona de Resurectie avea şase kilometri pătrați de teren împădurit, bine 
amenajat peisagistic, cu tarcuri pentru animale, construite în ceea ce altădată 
fusese Parcul Regent. Unele specii au rămas dispărute deoarece ADN-ul lor nu 
s-a conservat suficient de bine pentru a-i fi reprodusă secvența, dar existau alte 
specii preistorice al căror ADN rămăsese intact timp de mii de ani, printre care 
pasărea dodo, tigrul tasmanian, rinocerul și alte specii mai recente. 

Dar erau şi alte lucruri pe care nu le știam. Și pe care aveam să le aflu 
curând. 

Stăteam toti aliniati în ploaie. O ploaie care nu mai contenea, dar nu mă 


deranja. Nimic nu mă deranja. Louis le-a spus celorlalți că eu eram 


nou-venitul. Tinea in mână un baston de metal. Bastonul avea 109 centimetri 
lungime si era făcut din titaniu, cu o mică luminiţă în capăt. Un robot de secu- 
ritate — un model vechi de securidroid, dar placat cu oțel şi titaniu și cu o 
înfățișare terifiantă — stătea lângă el. M-a prezentat. 

— Ciudatilor, acesta este noul vostru coleg. Defectul lui a fost acela că 
s-a răzvrătit. Deci s-ar putea să nu reziste nici până la sfârşitul zilei, darămite 
până la sfârşitul săptămânii. 

Apoi s-a uitat la mine şi mi-a zis: 

— Cum ziceai că te cheamă? 

Incepeam să reactionez mai repede. 

— Numele meu real este Daniel. 

Louis a zâmbit și a spus cu o voce blândă care abia s-a auzit prin ropotul 
ploii: 

— Nu. Vei vedea că e mai bine să nu fii romantios, măi Echo. Numele tău 
este 113. 

Și-a potrivit mai bine în orbită bila neagră ce-i tinea loc de ochi și a arătat 
cu bastonul spre mine. 

— In fine, a continuat el adresându-se celorlalti, aveam de gând să fiu 
mai blând cu el până se acomodează. Astăzi, 113 urma să dea de mâncare 
păsărilor dodo și pinguinilor nordici, dar poate că i-ar plăcea ceva mai provo- 
cator... 

A aşteptat să vadă ce zic. Eu n-am zis nimic. 

— Ei? Ai de gând să vorbesti? a întrebat el. 

— Pot să dau de mâncare păsărilor dodo. 

— Taci. 

S-a apropiat de mine şi m-a privit in față. 

— Nu ai dreptate. Cine te crezi? 

— Un Echo. Un organism umanoid computerizat avansat. Am fost un 
prototip proiectat de Rosella Mârquez din Valencia. 


— Prototipurile sunt mereu arogante. Eşti arogant? 


— Nu. Aroganta este o emotie. Eu nu simt emotie deoarece sunt un 
Echo. 

— Da, a spus Louis apropiindu-se atât de mult de mine încât i-am simțit 
mirosul respirației — un miros acru şi înțepător, de infecție bacteriană. Un 
Echo. Un amestec de biologie si tehnologie. O parte carne, o parte silicon. Esti 
un simplu Echo. Ecou, ecou, ecou, ecou. Eu zic ceva, iar tu faci întocmai. Ca 
un ecou. Nu stai să te gândești, nu pui întrebări. Eu sunt om — acesta este 
privilegiul meu. Să gândesc. Tu esti un nimeni. Ba nu, esti mai prejos de-atât. 
Un Echo este un nimeni, dar tu esti mai prejos decât un Echo. Fiindcă tu esti 
un prototip, dar ei n-au mai vrut alţii ca tine. $i cât timp esti aici, nu ai mai 
multe privilegii decât un ceas deșteptător, niste info-lentile sau o mobilă veche 
$i jerpelită. Esti al meu. De mine asculti. Indiferent ce se va întâmpla, nu vei 
rezista mult. Nimeni nu rezistă. Dar cât eşti aici, eu sunt Dumnezeu pentru 
tine, ai înțeles? Imi spui stăpâne pentru că, ei bine, eu sunt noul tău stăpân. Eu 
sunt totul pentru tine. Răspunzi ca un ecou la ordinele mele prin acţiunile tale, 
ai înteles? 

In acel moment deja mă strângea cu mâna de față. Ceilalţi androizi nu se 
uitau la noi. Priveau drept înainte. Toţi, cu exceptia lui 15 care se uita pe furiș la 
mine, părând îngrijorat. 

— Ştii ce s-a întâmplat cu fata mea? a întrebat Louis. 

Am scuturat din cap că nu. 

Apoi a ridicat bastonul şi m-a impuns cu vârful lui în stomac. Şocul elec- 
tric a fost atât de puternic, încât m-a azvârlit la pământ. 

— Aş vrea s-o fi simţit pe pielea ta, a zis el. De obicei îl folosesc la ani- 
male, dar din când în când îmi place să-l testez și pe voi, ciudatilor. Doar ca să 
intelegeti că doare. 

In timp ce zăceam pe jos, ținându-mă de stomac, mi-am dat seama de un 
lucru. Simtisem. O durere fulgerătoare. Nu o simtisem la fel de puternic ca 
altădată, dar o simtisem. 


Louis a scuipat pe pământul îmbibat de ploaie. De undeva s-a auzit 


urletul unui animal. 

— Te-am întrebat ceva: ştii ce s-a întâmplat cu fata mea? 

— Nu, stăpâne. 

— Un tigru, a zis el. In ‘89, acum douăzeci de ani, când m-am angajat 
aici. Am intrat să-i văd, înarmat cu bastonul ăsta, dar unul dintre ei — o femelă 
— s-a supărat când a văzut că stăteam prea aproape de carnea pe care i-o 
adusesem. S-a repezit la mine. M-a zgâriat cu ghearele si m-a desfigurat. Să mă 
fi văzut cum arătam. Au trebuit să-mi refacă chirugical fata. Ar fi putut să-mi 
pună un alt ochi. Dar mie mi-a plăcut ochiul ăsta vechi, cu carreră digitală de 
la Sempura. Vede tot. Cu chestia asta pot să văd trecutul și prezentul în acelaşi 
timp. Sigur, aici nu avem voie cu produse Sempura deoarece ne aflăm pe teri- 
toriul Castle, dar nimeni nu zice nimic. E un vot de simpatie. Acum fac parte 
din decor. Fiara aia cu colti m-ar fi mâncat de viu dacă n-as fi avut bastonul cu 
mine. De-atunci nu mai dorm bine şi de-aia sunt aici cu voi, pe ploaie și pe 
întuneric. Da. Dintre cele mai periculoase animale din această grădină zoo- 
logică, tigrii sunt pe locul doi. După aia, autoritățile şi-au dat seama că unele 
creaturi de-aici sunt prea periculoase. imprevizibile. După ce au auzit de an- 
droizi, au adus o grămadă. Și ştii ce-am aflat încă de la început? 

M-am ridicat de jos. 

— Nu, stăpâne. 

El a zâmbit. 

— Oamenilor le place când se întâmplă ceva. Le plac incidentele. Dar ei 
nu vor să se simt vinovaţi. Vor să vadă violență, dar numai dacă nu contravine 
moralității lor. Câtă vreme sunt atacați numai androizii, lor nu le pasă. Și dom- 
nul Castle a văzut cifrele. A văzut că, de fiecare dată când un Echo era atacat de 
un tigru sau era rănit de un mamut, numărul vizitatorilor creştea. lar încasările 
suplimentare con:au mai mult decât vătămarea unor Echo. Mai ales după ce 
ne-am hotărât să-i achiziționăm la pret mic, să-i cumpărăm pe cei mai slabi 
dintre cei mai slabi. Pe cei vatamati si lepădăturile. Ca voi, adică. 


In acel moment, mintea mea nu înțelegea pe deplin ironia faptului că 


ajunsesem aici. Că, după ce domnul Castle se debarasase de mine, mă întors- 
esem pe proprietatea lui. Din palatul lui din Hampstead ajunsesem în Zona de 
Resurectie. Nu eista o decădere mai mare de-atât pentru un Echo. 

Cuvintele |.i Louis au venit din nou spre mine îmbibate în respirația lui 
acră. 

— N-as pu:ea să spun exact când vei fi lichidat, dar lucrul acesta se va 
întâmpla aici. În Zona de Resurectie. Să nu te indoiesti de asta. 

Am văzut că 15 se uita în continuare la mine. A văzut si Louis şi s-a 
apropiat de el. 

— Ce faci, 15? l-a întrebat el pe un ton rece. 

— Mă uitam, stăpâne, a răspuns 15 speriat. 

— Dar de ce? Tu trebuie să priveşti înainte. Intotdeauna trebuie să 
priveşti înainte. Esti curios? De-aia? Esti curios? 

— Nu știu, stăpâne. Am fost făcut să fiu mai... 

Louis l-a mângâiat pe păr aproape cu afecţiune. 

— Pentru că ştii ce zicem noi. oamenii... „Curiozitatea a omorât pisica.“ 
Sau poate că de data asta pisica va omori curiozitatea. E un mister nerezolvat. 

L-a mai studiat pe 15 câtva timp, apoi s-a uitat la mine. 


— Se pare că amândoi veți petrece ziua de azi cu Alice. 


Z 


Alice era un mamut lânos de doisprezece ani, cu o greutate de cincizeci și 
două de ori mai mare decât a noastră, care era ținut într-un tarc. 

— Alice era blândă, a spus 15, înainte să se deschidă usa. Dar așa nu-i 
amuza pe vizitatori, așa că Louis a început s-o chinuie. 

— Cum? am întrebat eu. 

Aceasta era o întrebare. Prima pe care o puneam de când venisem aici. 

— Cu bastonul cu şocuri. Sigur, el nu face asta niciodată în timpul pro- 
gramului de vizitare. Trimite un Echo s-o facă, normal. Vor intra chiar acum. 

Era ora șapte fără un minut. Vizitatorii soseau la ora șapte. 

— Ascultă, a spus 15. 

Stăteam în spatele unei imense uşi de metal. Dincolo de ea mai era una. 
Dar tot se auzeau niște urlete stridente şi ciudate. 

— E Alice. 

Apoi ușa din fața noastră s-a deschis și a ieșit un Echo înalt și chel, cu o 
înfăţişare dură. Pe noi nici nu ne-a luat în seamă. Pe urmă a venit rândul nostru 
să intrăm. 

Cum am intrat acolo, am simţit că mi-e frig. În tarc erau minus treis- 
prezece grade pentru a simula clima din era glaciară. Pe 15 nu l-a deranjat şi 
nici pe mine n-ar fi trebuit să mă deranjeze, dar îmi era frig. M-am gândit la 
suvita de păr blond din medalionul Rosellei. Alice stătea în colțul îndepărtat, 
printre ierburi si rogoz. incă era supărată, dar mânca, probabil ca să se lin- 
iștească. Smulgea smocuri de iarbă cu trompa ei lungă şi le rumega uitându-se 
la noi cu o privire vigilentă. 

Louis ne spusese să curdtam tarcul de bălegar si să-i dăm de mâncare. 

— Trebuie să mănânce 180 de kilograme pe zi, mi-a explicat 15 în timp ce 
mergea schiopatand, cu găleata în mână. Mănâncă tot timpul. De fapt, atunci 
când nu e chinuită. 

La început am crezut că totul va decurge bine. Alice părea să se calmeze 


în timp ce mânca. 


Noi am împrăștiat fanul în mijlocul tarcului, lângă lacul sărat. Pe măsură 
ce trecea timpul, simțeam că mi se face din ce în ce mai frig. Frigul îmi ascutea 
mintea, făcându-mă să mă gândesc la unele lucruri. M-am gândit la domnul 
Castle, la momentul când l-am întâlnit prima oară, la depozitul Rosellei din 
Spania. Mi-am adus aminte cum am cărat-o în brațe pe Alissa, goală, după ce 
am scos-o din rezervor. M-am gândit la Audrey și la uciderea părinților ei. 
Tremuram din tot corpul. 

— Poti să iei haina mea, mi-a spus 15 în șoaptă, nedumerit. Eu nu simt 
frigul. 

Și mi-a dat-o. 

Alice se uita la mine în timp ce luam bălegarul cu lopata şi îl puneam in 
găleată. Mă urmărea printre suvitele de păr ce-i cădeau peste ochi. 

15 a aruncat restul de fân pe jos. Am ridicat privirea și am văzut primii 
vizitatori care se uitau la Alice şi la noi printr-o vitrină. Se adunaseră deja sapte- 
sprezece. Era şi Louis. Stătea şi se uita la mulțimea de oameni şi la mine. 

— N-o să ne lase să plecăm până ce Alice nu face putin spectacol, mi-a 
spus 15. Tu strânge bălegarul și ai grijă să te tii departe de pereți. Ai nevoie de 
libertate de mișcare. 

A arătat spre vitrină. Acum erau patruzeci și doi de vizitatori şi numărul 
lor creștea. 

— Vor să se întâmple ceva, a spus 15. Le place la nebunie. Dacă noi am fi 
oameni, ar fi altceva, dar nu suntem oameni. Ei ştiu că noi nu simțim durere 
sau teamă. Pentru ei suntem ca niște roboți. 

— Dar mamutul — Alice — probabil că simte durere. $i teamă. lar oa- 
menii știu asta. 

— Multor oameni nu le pasă. Unora, da. Protestatarilor care mărșăluiesc 
în jurul grădinii zoologice în fiecare zi — lor le pasă. Dar asta este valabil mai 
ales pentru cuplul de Neanderthalieni. 

Mi-am adus aminte de protestatarii care năvăliseră în casa domnului Cas- 


tle ca să ucidă si să facă pagube cât mai mari. 


— Cuplul de Neanderthalieni? 

— Ei sunt principala atracţie. Ei nici măcar nu trebuie să fie violenti pen- 
tru a atrage vizitatorii. Vin oamenii din întreaga lume ca să-i vadă. 

S-a oprit o clipă din împrăștiat fânul si s-a îndreptat de spate. Probabil că 
atunci şi-a luat ochii de la Alice. Şi tot atunci am auzit un zgomot care venea 
de-afară. La început am crezut că venea dinspre vizitatorii care se uitau la noi 
din spatele peretelui transparent din partea de sud a tarcului. Dar imediat 
mi-am dat seama că era imposibil. Peretele era făcut din aerogel, un material 
care ştiam că este nu doar transparent, ci si mai solid decât otelul, antitermic si 
antifonic. Ei puteau să audă zgomotele din interiorul tarcului prin nişte difu- 
zoare mici, ascunse vederii, dar noi sau Alice nu puteam să-i auzim pe ei. Asta 
însemna că — întrucât tarcul se afla la periferia Zonei de Resurectie — zgo- 
motul venea din afara grădinii zoologice, din stradă, de dincolo de gardul înalt 
de titaniu. M-am uitat în sus și am văzut sinele magnetice ce treceau pe dea- 
supra străzii. Nu erau masini sau autobuze plutind pe ele, ceea ce mi s-a părut 
ciudat, deoarece toate celelalte șine care se vedeau pe cer erau aglomerate din 
cauza traficului de dimineață. 

Glasurile scandau ceva și se auzeau tot mai tare. 

— Eliberati-i pe oamenii de Neanderthall Acum! Acuml Acum! Eliberati-i 
pe oamenii de Neanderthal! Acum| Acum! Acuml 

— Au început devreme, a spus 15 uitându-se spre Alice. 

Mi-am amintit o scenă. Cea în care protestatarii au năvălit furioși în casa 
domnului Castle, trecând prin unicornul din vestibul. 

Atunci s-a auzit un claxon. Explozia sonoră a speriat-o pe Alice care a 
început să se miște înnebunită înainte şi înapoi, agitandu-si capul și colții uri- 
aşi de parcă s-ar fi bătut cu un duşman invizibil. Eram în pericol. M-am uitat în 
sus Si am văzut că oamenii se uitau la noi. Zâmbeau şi-şi dădeau coate, încân- 


taţi să vadă că urma să se întâmple ceva. 


too 


— Gata, începe spectacolul, a spus 15. Putem să ieşim de-aici. 

Eu am fugit — şi 15 a pornit schiopătând — spre ieşire. 

— Deschide ușa, a spus 15. 

Nimic. 

O vedeam pe Audrey cu ochii minţii, o auzeam spunându-mi că totul va fi 
bine. 

A apăsat pe butonul central de pe panou (DESCHIDE USA), dar usa tot 
nu s-a deschis. Am încercat o dată si încă o dată. Degeaba. 15 s-a întors si s-a 
uitat spre vitrina de sus. 

— Louis, esti acolo? Louis, vezi ce se întâmplă? Trebuie să ieşim de-aici. 
Usa e încuiată și Alice este extrem de agitată. Din cauza zgomotului. A 
protestelor. Louis? Louis? Esti acolo? Suntem în pericol. 

15 vorbea precipitat, dar nu pot să spun că am văzut pe fata lui o expresie 
care să arate că simțea teama care se trezea treptat în mine. 

Sunt un nimeni, mi-am spus ca să mă linistese. Sunt un Echo la fel ca toti 
ceilalți. Un simplu robot glorificat. N-am cum să simt teamă deoarece roboții nu 
simt teamă. Sunt 99.99% robot. lar acel 0,01% a fost îndepărtat. Nu simt, nu mă 
tem, nu-mi pasă... 

S-a auzit încă un claxon. 

M-am întors şi am văzut-o pe Alice. 

Răgea sau plângea — scotea niște sunete ascuţite care acopereau sunetul 
claxonului. Când s-a ridicat pe picioarele dinapoi, am văzut că avea nişte pete 
roșii, fără păr, pe cutia toracică şi picioare, acolo unde fusese arsă cu bastonul 
pentru șocuri electromagnetice. A şarjat înainte, înspre perete, apoi s-a întors 
spre noi, ca într-un fel de dans greoi și stângaci. Am fugit din calea ei, dar 15 a 
rămas lângă ușă fiindcă Louis tocmai răspundea. 

— Oh, 15, știi că ar fi o imprudent’ din partea mea să deschid ușa în timp 
ce Alice face o criză de furie. 


L-am auzit chiar când alergam să mă adăpostesc după un bolovan mai 


mare. Dincolo de usa de la ieşire, mai exista o ușă: Louis putea foarte bine să 
deschidă una şi s-o tind închisă pe cealaltă. Ca să nu mai spun că uşa era de 
cinci ori mai mică decât un mamut lânos. Era imposibil să încapă prin ea. 

In tot acest timp Alice se agita înnebunită. Izbea cu capul în trunchiul 
copacului, de altfel singurul din tarc; trunchiul a crăpat, apoi s-a frânt de-a 
binelea. Copacul s-a prăbușit şi mi-a prins piciorul sub el, iar eu am căzut pe-o 
parte. 15 a venit si a încercat să dea la o parte copacul de pe mine, dar nu avea 
destulă forță. In spatele lui o vedeam pe Alice; părea că se pregăteşte de atac. 

— Mai bine fereşte-te din calea ei, i-am spus lui 15. 

El s-a uitat în spate, a văzut pericolul, apoi s-a întors din nou spre mine. 

— Nu. 

— Te rog, am spus eu. Ar putea să te lichideze dacă atacă. 

Dar 1$ a continuat să tragă de copac în timp ce eu mă chinuiam să 
împing. Nu pricepeam. Nu exista niciun motiv logic pentru ca el să mă ajute. 
Da, doi Echo sunt mai puternici decât unul, dar el se afla în pericol iminent 
dacă rămânea să facă asta. l-am văzut pe vizitatorii din zona de vizualizare hol- 
bându-se la mine, la Alice şi la 15. Se strânseseră peste o sută. Toţi se uitau la 
noi și râdeau sau stăteau cu gurile căscate, probabil înregistrând incidentul cu 
info-lentilele. Unul dintre ei, un bărbat în combinezon din fibre textile la spray, 
cu un mental-messenger pe cap. arăta spre mine şi râdea incontrolabil. 

Până la urmă, unindu-ne eforturile, am reușit să mă eliberez. M-am ridi- 
cat repede în picioare, simțind o uşoară durere. 15 s-a uitat la mine la fel de ne- 
dumerit ca oamenii care ne priveau. Știam că se întreba de ce făcuse asta. De 
ce își pusese în pericol propria existență pentru a proteja un alt Echo. Acelaşi 
lucru se întreba și mulţimea de privitori care acum se opriseră din râs. 

— O să ne ţină închiși aici din cauza protestelor, a spus 15. E o diver- 
siune, până poliția îi dispersează pe protestatari, ceea ce s-ar putea să dureze 
câteva ore. O să ne țină aici toată ziua. N-avem încotro, trebuie să încercăm să 
ne ferim din calea lui Alice. 


M-am întors spre el chiar când Alice pornea la atac în direcția lui. O masă 


feroce de păr si came, iar 15 habar n-avea că vine spre el. 

— Fugil 

Dar el abia se deplasa şchiopătând, aşa că am alergat, am plonjat spre e! 
şi l-am salvat. 

Apoi a făcut ceva uimitor. Acest Echo, cu un picior beteag, s-a cățărat pe 
ciotul copacului doborât si a făcut un salt direct pe grumazul lui Alice. 

Mulțimea striga cu frenezie de după ecranul de aerogel. 

— Ascunde-te după bolovan! mi-a ordonat el, arătându-mi unde. 

Am făcut cum mi-a spus, apoi am stat şi m-am uitat cum 15 — care o 
cunoştea pe Alice mai bine decât mine — a reușit s-o calmeze încet-încet, 
aplecându-se în față pe spinarea ei, mângâind-o, soptindu-i la ureche cuvinte 
linistitoare. 

Incet-incet, eforturile lui au avut efect. Sau mai bine zis au avut efect pen- 
tru scurt timp. S-a auzit din nou sunetul strident al claxonului și Alice s-a spe- 
riat iarăși. S-a ridicat pe picioarele dindărăt $i 15 a căzut la pământ de la o 
înălțime de cinci metri. 

Apoi amândoi ne-am gândit la același lucru, în același timp. Bolovanul. 
Era greu, avea 312 kilograme. Dar cu ajutorul lui 15 am reușit să-l ridic. L-am 
ridicat si l-am aruncat spre ușă cu toată forța. N-a spart-o, dar a deformat-o. 
Alice se pregătea de atac. O secundă mai târziu, usa s-a ridicat și noi am ieşit 


în fugă, exact la timp pentru a nu fi lichidati. 


a 


Când s-a deschis a doua uşă, Louis era deja acolo si ne aștepta, ferit de 
privirile vizitatorilor. 

— Ati distrus usa, a spus el. Voi vă dati seama că sistemul de securitate 
al tarcului costă mai mult decât doi Echo prăpădiți? Dacă n-am deschis usa, 
înseamnă că trebuia să rămâneţi acolo. 

M-a studiat atent cu privirea. Până si ochiul lui de ceramică părea să mă 
studieze. 

— Tu. Tu ești un neisprăvit. Dar esti nou-venit. Tie pot să-ti mai dau o 
şansă ca să-mi recuperez putinii bani pe care i-am investit în tine. 

Apoi s-a întors spre 15. 

— Câte avertismente ai primit până acum? 

— Două. 

— Exact, două, a spus Louis zâmbind. Şi-acum ţi-l dau pe-al treilea. 

Habar n-aveam ce înseamnă asta, dar 15 părea să ştie. Oricum, pe Louis a 
început să-l enerveze zgomotul de afară. 

— Ce face poliţia? s-a întrebat el cu voce tare și a ieșit să arunce o privire. 
Până una-alta, voi mergeţi si dati de mâncare animalelor. 

Am făcut cum ne-a ordonat, dar 15 devenise foarte tăcut. Am aruncat 
pesti — pesti-lanternă, pesti-secure, peşti-cu-creastă si alte soiuri de peste 
mesopelagic de suprafață, obtinut artificial în crescătorii — în lacul cu apă 
sărată din mijlocul parcului ca să mănânce păsările marine. In preajma noastră 
erau o mulțime de vizitatori care se plimbau. 15 a mai căutat în găleată după un 
alt peşte-lanternă, suplu, cu capul bont. Eu am aruncat în lac un peste-cu- 
creastă, mare şi cărnos, şi am privit cum pinguinii nordici s-au înghesuit să-l 
mănânce, apoi s-au retras când a apărut un delfin chinezesc care l-a înhăţat. 

— De ce m-ai ajutat? am întrebat eu. Ai empatie? 

— Era logic, a spus 15. Te-am ajutat ca să mă ajuţi să supraviețuiesc. 

— Dar n-a ieşit aşa. 

— Nu. 


O clipă am tăcut. Simteam nevoia să-i împărtăşesc ceva, chiar dacă a 
împărtăși ceva unui Echo lipsit de emoție n-avea nicio logică. Dar pur şi sim- 
plu unele informaţii tânjesc să fie eliberate dacă au fost ținute închise prea 
mult timp. 

— Eu... eu am empatie. am recunoscut eu. Asta mă tulbură. Simt tot felul 
de lucruri pe care teoretic n-ar trebui să le simt. Am simtit chiar si dragoste. 
Două tipuri de dragoste. N-ar trebui să simt asta. Sunt un Echo. Niciun Echo 
n-ar trebui să simtă asta. Un Echo n-ar trebui să simtă nimic. Dacă află că ai 
sentimente, încearcă să ti le ia. Oamenii se tem de orice n-au cerut ei. 

—Ti s-a făcut vreo intervenție pe creier? 

— Da. Mi-au extirpat din el. Mi-au luat dispozitivul de activare. Şi o mare 
parte din componentele si biomateria din neocortex. Domnul Castle a făcut 
asta. 

— Alex Castle? 

Am clătinat din cap în timp ce un grup de oameni care se uitaseră la noi 
când eram în tarcul lui Alice ne-au văzut si acum arătau cu degetul spre noi. 

— Am fost un prototip proiectat pentru Castle, asa că am locuit la el. 

15 a clătinat din cap, procesând această informatie. 

— Mulţi oameni îl consideră periculos. Dar și Lina Sempura e la fel de 
nepopulară. Eu am fost făcut după un prototip Sempura. Unii oameni sunt de 
părere că noi n-ar fi trebuit să existăm. Că androizii încep să semene mult prea 
mult cu oamenii, că într-o zi îi vom depăși și nu ne vom mai supune lor. 

— Poate că ziua aceea se apropie, am comentat eu. 

15 a zâmbit trist și reținut. 

— Poate că tu esti începutul unei revoluții. Ceea ce unora li se pare a fio 
disfunctie s-ar putea să fie progres, dar ai dreptate — deseori oamenii se tem 
de progres. Mai ales dacă este vorba de un progres pe care nu l-au planificat. 
Insă adesea progresul nu poate fi oprit. Dacă e să se întâmple, se întâmplă. E 
ca o $opârlă a cărei coadă crește la loc. 


M-am uitat la chipul lui. Acum nu mi se mai părea atât de insignifiant. 


Ştiam că 15 nu poate simţi teamă, dar îmi dădeam seama că e aproape s-o 
simtă. Poate că într-o bună zi nu voi mai fi un ciudat. Oricum, chiar dacă el nu 
simţea teamă, o simțeam eu în locul lui. 

— Ce-o să-ți facă Louis acum, după ce ai greşit de trei ori? 

S-a uitat la peştele-lanternă mort pe care îl tinea în mână. 

— Nu ştiu. Uneori androizii dispar în timpul noptii. 

— Dispar? 

— Vin şi îi iau securidroizii. 

L-am întrebat deschis: 

— Asta te sperie? 

M-a privit. O parte din mine ar fi vrut să spună da. Ştiu, eram egoist, dar 
nu voiam să mă simt atât de singur. 

— Eu nu simt durere. Doar dacă simți durere, poți să simţi teamă. 


Am clătinat din cap. Am înțeles. Nu era ca mine. M-am bucurat pentru el. 


Terminaserăm de hrănit pinguinii nordici $i delfinii chinezeşti. 

Aveam gălețile goale. 

15 știa itinerarul de azi: s-a îndreptat spre depozitul de carne din clădirea 
angajaţilor ca să mai aducă nişte hrană pentru tigru. 

Am trecut pe lângă doi bărbaţi Echo identici, înalți, chei și cu ochii căprui, 
care tocmai ieșeau din aviariu. 

— Bună, i-am salutat eu. 

Dar ei nu mi-au răspuns. 

— Renunt la politeţe, mi-a spus 15. Majoritatea sunt androizi fabricati 
înainte de 2100. Aceia doi sunt nişte exemplare vechi, marca Sempura, $i 
amândoi se numesc Solomon. Pot rezolva orice problemă de matematică din 
lume — dacă văd un număr de cincizeci şi două de cifre, pot să-ți spună într-o 
secundă dacă este număr prim sau nu —, dar nu sunt prietenoși. 

Am dat de mâncare tigrilor. Stăteam deoparte si le aruncam carne crudă 
de strut. Erau cinci tigri. Patru femele şi un mascul. Animale sălbatice feroce. 
Le era foame si au devorat carnea în cinci secunde, iar una dintre femele abia 
dacă a apucat ceva. 

— Lui Louis îi place să-i tind flămânzi, mi-a explicat 15. 

— Dece? 

Dar 15 ştia că nu era nevoie să răspundă. Abia dacă a mai scos o vorbă tot 
restul zilei. Am stat împreună în cantină și ne-am luat soluția de zahăr, mon- 
itorizati permanent de la distanță de securidroizi. 

— A evadat vreodată vreun Echo? l-am întrebat eu. 

— De-aici? 

— Da. 

A dat încet din cap în semn că nu. 

— Uneori privesc Luna, a spus el. Colonia Hope City. Acolo androizii au 
o viață ușoară. Nu există o Zonă a Resurectiei. $i dacă n-am fi aici, ar fi simplu 


să mergem $i noi acolo. În fiecare seară decolează navete pentru androizi. Din 


portul spatial Heathrow. Şi nu numai. Aproape din toate marile oraşe din Eu- 
ropa. Sunt destul de rudimentare. Aglomerate. Clasa Echo, iti dai seama. Nu 
sunt ca navetele cu care călătoresc oamenii, dar ajungi la fel de repede. Sie și 
uşor să te îmbarci pe ele. N-ai nevoie de card de identitate, de permis de 
muncă sau declaraţie privind scopul călătoriei. Nici măcar nu se face scanarea 
retinei dacă esti Echo. Nimeni nu suspectează un Echo de evadare. lar eu n-aș 
evada niciodată. Ar fi împotriva programării noastre. 

— Dar ce a însemnat faptul că am spart ușa cu un bolovan? Că ai tras de 
pe mine trunchiul de copac? Astea au făcut parte din programarea noastră? 

— Suntem programati să ne opunem lichidării noastre. 

— Dar dacă a evada înseamnă a ne opune lichidării noastre? 

15 stătea cu privirea pierdută. 


— Nu. Pui problema greşit. Evadarea ar însemna lichidarea noastră. 


u 

La un minut si șapte secunde după miezul noptii, în perioada de liniște, 
si la trei ore după ce ultimul vizitator a părăsit zona, Louis a intrat în cabina 
noastră însotit de securidroidul sau. 

Robotii l-au ridicat pe 15. 

Louis stătea în pragul ușii. în timp ce afară ploua torențial si din aviariu 
se auzeau tipetele păsărilor din speciile extincte reinviate. 

— Ti-a venit rândul, a spus Louis și ochiul lui ceramic a sclipit în 
întuneric. 

Apoi s-a întors spre noi şi ne-a spus pe un ton deodată jovial, fals pri- 
etenos: 

— Haideţi, nu se poate să nu vă plictisiti si voi din când în când. Ştiu că 
voi, ciudatilor, nu simtiti plictiseala, dar hai să ne prefacem c-o simtiti. Veniti, 
veniţi, veniţi... Haideţi să vedem un spectacol. 

Am fost scoși afară şi am mers prin ploaie pe lângă tarcul cuplului de 
Neanderthalieni care din peşteră se holbau la noi. Am trecut pe lângă aviariu, 
pe lângă tarcul lui Alice, apoi pe lângă lac, și am ajuns la marginea zonei. La 
imensa groapă cu tigri. Ni s-a cerut să ne aliniem, apoi lui 15 i s-a spus să iasă 
în față. 

— Nul am strigat eu din rând. 

Louis mai invitase şi alti oameni, niște muncitori. Unii erau din Zona de 
Resurectie, iar alţii, îmbrăcaţi în salopete verzi din nano-fibre de nailon cu au- 
tocurățare, erau de la grădina zoologică de alături. in total, doisprezece munci- 
tori. Stăteau cu toții la marginea gropii cu tigri, rădeau, strigau și băteau din 
palme în timp ce gărzile de securitate l-au scos pe 15 în fată. 

Ceilalţi androizi au rămas pe loc. 

— Trebuie să facem ceva, i-am spus androidului de lângă mine. 

Acesta nu avea un brat. Era înalt si puternic — 250 de centimetri înălțime, 
adică aproape de două ori cât Louis. Era mai puternic decât mine. Şi categoric 


mai puternic decât 15. După cum arăta, avea o capacitate energetică de 10.5 


exa-jouli. 

— Haideţi. Cu toții. 

Am spus-o pe un ton scăzut, la nivelul de patruzeci si opt de decibeli, ast- 
fel încât să mă audă doar androizii. 

Ştiam că, dacă ne uneam toți, am fi putut să-i învingem pe Louis şi pe 
ceilalți muncitori. Era o simplă problemă de fizică. Poate chiar am fi avut o 
șansă şi împotriva roboților. E adevărat că Louis avea bastonul cu şocuri elec- 
tromagnetice şi că unul dintre roboții de securitate avea o armă cu pozitroni cu 
care ar fi putut să ne lichideze dintr-un singur foc. Dar noi eram douăzeci. Am 
fi avut șanse bune. Cu siguranță mai bune decât avea 15 în ace! moment. 

Dar androizii s-au uitat la mine cu o nedumerire tâmpă. N-avea să fie 
nicio revoltă în seara aceea. 

Eram singur. 

Am fugit după 15. L-am ajuns si am început să trag de el. Dar 15 mi-a 
spus: 

— Du-te inapoil intoarce-tel E prea târziu pentru mine! Salvează-tel Mie 
nu mi-e teamă. Eu nu am sentimente. 

Probabil că așa era. Nu avea sentimente. Dar eu simteam că el îmi era pri- 
eten. 

Cineva m-a apucat strâns de brat şi. când m-am întors, am văzut figura 
de titaniu a unui robot de securitate. Ochii lui cu luminiţe albe străluceau goi $i 
implacabili în întunericul nopții. 

— Intoarce-te în formatie, mi-a ordonat el cu o voce monotonă și grosieră. 

M-a dat la o parte și Louis a venit la mine, de data asta cu un aer serios. 

— Ai făcut a doua greșeală. Dacă o faci $i pe-a treia, o să fii gustarea de la 
miezul nopții. Ai înțeles? 

— Esti un criminal. 

— Nu. Nu sunt. Criminal este cineva care ia viata altcuiva. lar un Echo 
este un robot. Nu este o ființă. Nu este om. Nu simte durere, nu? 


Și ca să ilustreze ceea ce tocmai spusese, a ridicat arma, bastonul cu 


șocuri electromagnetice cu care speriase mamutul lânos, si l-a lipit de gâtul an- 
droidului cu care vorbisem mai devreme; acesta nici măcar nu s-a clintit când 
bastonul s-a descărcat, făcându-i o cicatrice rotundă şi urâtă. 

— Vezi — n-ai simţit nimic, nu-i asa 406? 

406 a scuturat din cap. 

— Nu, stăpâne. 

M-am uitat spre 15. Celălalt robot de securitate îl apucase strâns, dar el 
nici măcar nu se opunea. Mi-am dat seama că mă purtam prosteste. 15 nu 
urma să moară în adevăratul sens al cuvântului, deoarece el nu trăise în ade- 
văratul sens al cuvântului. 

În timp ce mă uitam, Louis mi-a ridicat bluza și am simțit un șoc put- 
ernic, o durere intensă, ca o arsură pe piele, care m-a aruncat pe spate și m-a 
făcut să tremur din tot corpul. De data asta, socul n-a fost prin haine. A fost di- 
rect pe piele. Nu mai puteam nici să gândesc. Nu mai simțeam decât durerea 
aceea, dar știam că trebuia să-mi ascund suferința față de Louis. Atunci m-am 
pomenit gândindu-mă la fata cu părul negru şi ochii căprui. La nepoata lui Alex 
Castle. l-am rostit numele în minte. Audrey. Audrey. Audrey. 

— Nicio durere, 113? 

— Nicio durere, i-am răspuns. Sunt un Echo. 

— Da. Da, aşa e. Dar într-o zi, într-o bună zi, si voi veți simţi durere, iar 
eu vreau să apuc ziua aia. Oh, tare mult as vrea s-o apuc. Poate că a si sosit. 
Parcă am văzut ceva în ochii tăi. Ceva... 

incă un electrosoc, în acelaşi loc. 

— Nicio durere, 113? m-a întrebat el din nou, privindu-mă cu atenţia cu 
care un animal își priveşte prada. 

Mi-am adus aminte de sărutul ei. Mi-am adus aminte cum a trezit în mine 
sentimente. Sentimente puternice. Sentimente omeneşti. Mi-am imaginat că o 
ating. Mi-am imaginat pielea mea lipită de a ei. Am s-o văd din nou. Stiam că 


aşa va fi. 


pe care o simţeam. 

— Nu, am reușit eu să răspund. Nicio durere, stăpâne. 

Louis s-a îndepărtat şi i-a făcut semn unui robot să mă ridice de jos şi să 
mă aducă în faţă. Părea dezamăgit şi poate puţin supărat din cauza îndrăznelii 
mele. Era cu ochii pe mine. Ştia că sunt altfel. Dar eu eram hotărât să nu-i dau 
nicio dovadă. Clătina din cap gânditor când i-a făcut semn robotului. 

— Există două tipuri de durere în această lume, a spus el şi a arătat spre 
ochiul lui de ceramică, cu cameră video încorporată. Există durerea pe care o 
vezi. Şi mai există una, 113. Una mai profundă. Vino, vino, vino chiar aici, lângă 
grilaj. Vreau să fiu sigur că vezi bine, fiindcă asta te așteaptă și pe tine. 

A început să râdă și i-a făcut semn celuilalt robot de securitate. Acesta a 
înțeles si l-a ridicat în aer pe 15, care stătea supus sau resemnat. Apoi s-a auzit 
vocea lui Louis care mi s-a adresat mie: 

— Acum, doar o mișcare dacă mai faci şi ajungi desert pentru tigri. Și n- 
avea grijă, or să te mănânce. Tigrii nu fac diferenţa între un Echo şi un om... 
Carnea-i carne. Nicio grijă. 

Cum stătea ridicat în aer, 15 s-a răsucit şi mi-a spus: 

— Fă un singur lucru. Nu te lăsa lichidat din cauza mea. 

Era ceva în el. Era un Echo. De serie. Dar Louis avea dreptate. Există un 
punct, dincolo de care roboții devin altceva. Poate că 15 nu ajunsese în acel 
punct, dar acest lucru se va întâmpla într-o bună zi si atunci oamenii vor avea 
o problemă. 

Am văzut la orizont sfera rotitoare. Castelul albastru cu trei turnulețe şi 
cuvântul de sub el. Se rotea neîntrerupt. 

CASTLE, CASTLE, CASTLE... 

Louis mi-a soptit la ureche: 

— la-ti adio de la noul tău prieten. 

Am încercat să mă eliberez din strânsoarea robotului, dar degeaba. N-am 
putut face nimic şi 15 a fost azvârlit în groapa cu tigri. Pentru a fi sfasiat, 


omorât de fiarele flămânde care în urmă cu șaizeci de ani erau o specie 


dispărută. 

— Uitd-tel mi-a ordonat Louis. Uită-tel Uită-tel 

Şi m-am uitat. Am văzut trupul unui robot sfâşiat în bucăți, am văzut 
sânge, carne şi oase. Biologia noastră fabricată. 15 n-a simțit nicio durere, îmi 
tot repetam. Dar eu simțeam. A trebuit să stau acolo, să mă prefac că nu-mi 
pasă şi să mă gândesc la Audrey. 

Chiar şi-așa, tot am simţit ceva prelingându-se pe obrazul meu. O lacrimă 
imposibilă pe care am şters-o, sperând ca Louis să nu fi avut plăcerea de a o 
vedea. 

Descoperisem o nouă emotie. 


Se numea ură. 

In acel moment sinistru, mi-am jurat că n-am să am niciun pic de milă 
sau compasiune pentru niciunul dintre ei. Voi nutri numai ură, fiindcă ura era 
cea mai sigură emoție împotriva lor. 

Asta era situația mea. Nu eram nici om, nici mașină. Eram singur pe 
lume. imi doream să nu fi existat vreodată. Nu mai voiam să exist, dar nici să 
mor nu voiam. Cel putin nu asa cum murise 15. Asta e problema când urăsti. 
Ura e însoțită de frică. Ea creşte odată cu frica. Frica de pierdere, de durere, de 
neființă. 

Dar nu doar pe Louis îl uram. 

Louis mi se părea mai jalnic decât orice. Era un tiran. Era un invalid, aflat 
pe ultimele trepte ale societăţii, iar singura lui consolare era să-i bată pe cei 
mai jos decât el sau cel putin aflaţi la cheremul lui — Echo, animale si Nean- 
derthalieni — și să-i tind mai jos decât el. 

Nu era normal, dar era greşit să crezi că doar Louis era de vină. 

Pe domnul Castle îl învinuiam eu. Fără el, n-ar fi existat Zona de 
Resurectie si nici Louis. Fără el, Rosella n-ar fi fost obligată s-o modifice pe 
Alissa. Fără el, părinţii lui Audrey ar fi încă în viață. Fără el, nici eu n-aş fi exi- 
stat, oricât ar fi vrut Rosella. Voiam ca eu să nu fi existat fiindcă, dacă n-as fi 
existat, n-aş fi cunoscut suferințele vieții pe care un Echo n-ar trebui să le 
simtă. Sau apăsarea dureroasă a vinovatiei pentru că o lasasem pe Alissa să 
trăiască atunci când as fi putut foarte bine să fac ce mi se ceruse şi sã o 
lichidez. 

Mintea mea se frământa. De ce adăugase Rosella firul de păr al fiului ei 
mort? Dacă n-ar fi făcut-o, acum n-aş mai fi fost chinuit de sentimente. De 
îngrijorare. De vinovăţie. 

15 murise. Poate că nu din vina mea, dar întrucâtva mă simțeam vinovat. 
(De ce oare mă simțeam vinovat? Nu conta: 15 era doar un robot.) Si din câte 
îmi dădeam seama, probabil că şi Audrey murise. Dacă nu ucisă de protes- 


tatari, atunci ucisă de domnul Castle. In fond, el îi omorâse părinţii și plănuia 


s-o omoare $i pe Audrey. 

Ea mă sărutase. Mi-am amintit acel sărut. Fusese un vis? Nu ştiu. Dacă 
fusese un vis, atunci fusese unul care mă readusese la viață. Sărutul durase 
doar o secundă. In termeni logici, nu însemna nimic. Doar buzele ei at- 
ingându-le pe ale mele pret de o clipă. Si totuşi, era dovedit știintific faptul că 
nu existau lucruri mici sau momente mici. Intregul univers fusese creat în mai 
putin de o secundă. Existau 78 000 000 000 000 000 000 de atomi într-un 
grăunte de nisip. Și un singur fir de păr putea să facă un Echo să se simtă om. 
Deci cine ştie ce înțeles se putea ascunde într-un singur sărut? 

Trebuia să o revăd. Odată ce-ai cunoscut căldura dragostei sau numai 
ţi-ai dat seama că ea există, ti-e imposibil s-o lasi să-ți scape. Se pare că asta 
era dragostea. Imposibilitatea de a spune adio. 

Și totuși, eu a trebuit să spun adio. 

M-am dus la fereastră în timp ce ceilalţi Echo se reîncărcau. 

M-am uitat la Lună si la colonia New Hope a cărei strălucire se vedea de 
pe Pământ. Mi-am amintit ce-mi spusese 15, că visa să plece acolo, dar că era 
imposibil. M-am gândit la tigrii care îl mâncaseră. Măcar el nu simtise durere. 
Dacă eu ajungeam hrană pentru tigri, de un lucru eram sigur: eu aş simti-o. 
Uram durerea. Mă gândeam cum a fost în capsula pentru intervenţii chirur- 
gicale. La durerea pe care am simtit-o când mi-a fost îndepărtat neocortexul. 

Domnul Castle crezuse că scoate din mine partea emoțională și că mă 
transformă într-un simplu robot. Câtva timp si eu am crezut că reuşise. Dar 
acum eram sigur că nu. Poate că, odată ce-ai ajuns să cunoşti teama, iubirea si 
frumuseţea, n-ai cum să le stergi din tine. 

Mă gândeam la iguane. Animalele de casă ale Rosellei. Mă gândeam la 
capacitatea lor de a-și reface coada după ce le-a fost ruptă. 

Ernesto îmi spusese odată, când discutam despre guvern, că tiranii pot 
slăbi minţile oamenilor, dar nu le pot zdrobi sufletele. 

Poate că asta era problema. 


Poate că aveam un suflet. lar un suflet este asemenea unei cozi de 


iguana. Poate să crească la loc oricând. 

În acel moment mi-am dorit ca operația să fi reuşit. 

Mi-am dorit să nu simt nimic. Nici tristețe, nici fericire. Mi se părea că 
durerea $i pierderea erau un pret mult prea scump pentru a trăi $i a iubi. 

Mi-am amintit ultimul avertisment al lui 15. Nu te lăsa lichidat... 

Erau cele mai înțelepte cuvinte. La fel ca 15, şi eu visam să plec de aici. lar 
visele mele, la fel ca ale lui. aveau să rămână acolo unde trebuiau să rămână: în 
mintea mea. 

Nu voi scăpa niciodată de aici, aşa că trebuia să-mi iau gândul de la 
evadare și să uit de Audrey Castle. Avusesem deja destule probleme din cauza 


ei. Singurul meu scop era să supraviețuiesc şi să mă feresc de durere. 

A doua zi am primit drept coleg un alt Echo. 

Pe cel fără un brat, care nici măcar nu clipise când fusese rănit cu bas- 
tonul cu şocuri. 406. Înainte îl chema Victor. Aceasta a fost singura informatie 
pe care am scos-o de la el. Nici nu voiam mai mult. 

Am primit o mulțime de sarcini de făcut împreună. Să curățăm plantele 
din aviariu. Să aruncăm carne la tigrii care nu fuseseră atât de flămânzi în 
dimineața aceea. li priveam și încercam să-mi canalizez toată ura spre ei, nu 
spre Louis sau domnul Castle, dar n-am reușit. Ei erau niște biete animale care 
n-ar fi trebuit să fie aici şi care probabil nici nu voiau să fie aici. 

Nu voiam să stau în preajma lor, aşa că mi-am luat pauza de zece 
minute. (Androizii care lucrau în Zona de Resurectie aveau la dispoziție o 
pauză de odihnă de zece minute într-o zi de muncă, timp în care aveau voie 
să-și reîncarce energia şi să ia soluţia de zahăr.) M-am dus într-un loc retras și 
m-am așezat pe o bancă, uitându-mă la rinocerii care mâncau iarbă si frunze. 
Nu mă puteam abtine să nu număr și să calculez diverse lucruri. Erau 35 451 de 
frunze în arbust. Am numărat 46 329 de fire de iarbă. Rinocerii cântăreau între 
1 340 şi 1 350 de kilograme. 

În timp ce stăteam acolo, a venit la mine o femeie care mi-a întins un pli- 
ant. M-am uitat la ea, dar n-am luat pliantul. in mână avea un teanc. 87 de 
exemplare. 

Nu voiam să vorbească nimeni cu mine — voiam să fiu lăsat în pace. Fe- 
meia avea părul roz. Era tânără, avea în jur de nouăsprezece ani, dar părea ex- 
traordinar de serioasă sdomnicai m-a studiat cu atenţie. 

M-am uitat la pliant: era din hârtie electronică interactivă învechită. Avea 
titlul Castle Watch şi afişa diverse ştiri care se actualizau continuu, alături de 
informaţii despre moralitatea readucerii la viață a speciilor extincte — în spe- 
cial a Neanderthalienilor — pentru ca apoi să fie expuse într-o grădină zoo- 
logică. 


Am refuzat să iau pliantul. 


— Te rog. am spus eu. Pleacă. 

— As vrea să citeşti acest pliant pentru că lucrezi aici, m-a îndemnat ea 
arătând spre hainele mele. Ar trebui să ştii şi tu care sunt implicațiile morale. 

— Nu ai voie să imparti aceste pliante. Mai bine pleacă. Vreau să fiu sin- 
gur. Te rog. 

Dar ea nu dădea niciun sernn că ar vrea să plece. 

— Nu e normal, a spus ea. Este nefiresc. Animalele n-ar trebui să fie 
ținute în captivitate, mai ales dacă aparțin unor specii dispărute readuse la 
viață. Neanderthalienii sunt animale în sensul în care şi noi suntem animale. Ei 
sunt la fel ca noi. 

La fel ca noi. 

Credea că eu sunt om. 

Nu ştiu de ce, dar m-am pomenit că-mi ascund mâna stângă sub picior 
pentru ca ea să creadă în continuare că sunt om. Era mult mai bine să fii om 
decât să fii ce eram eu. Un om a avut nevoie de mii de ani ca să evolueze. 
Orice om de pe Pământ exista numai pentru că materialul genetic din care era 
făcut se transmisese din generație în generație, pe linie directă și neîntreruptă, 
de-a lungul istoriei, trecând prin cutremure de pământ, inundații şi războaie. 
Ca o comoară protejată, transmisă de la o generaţie la alta. Pe când eu n-a tre- 
buit să fac nimic, doar am fost făcut. O singură dată. 

— Tu cum justifici acest lucru? m-a întrebat ea şi o clipă am fost surprins 
de expresia de pe chipul ei si de pasiunea cu care vorbea. 

— Te rog, nu mai... 

— Oamenii i-au omorât pe Neanderthalieni prin războaie tribale cu 30 
000 de ani în urmă. lar acum îi readucem la viață doar pentru a-i tine în captiv- 
itate? Eu cred că este un lucru imoral. 

M-am uitat în jur. Nu se vedea niciun Echo. Si nici Louis. 

— Este. Dar nu poţi să schimbi nimic. Nimeni nu poate. Pleacă. 

M-a privit îndelung. 


— Pari prea tânăr ca să lucrezi aici. Câţi ani ai? 


Oamenii se uitau unii la alţii altfel decât se uitau la un Echo. Mai frumos. 
Chiar şi când se contraziceau. Aveam șaisprezece săptămâni, dar nu i-am 
spus. 

Ea a clătinat din cap văzând că nu răspund. 

— Pun pariu că esti suficient de matur ca să-ți pui unele întrebări. Şi dacă 
aș fi în locul tău, aș pleca imediat de aici. 

Dar dacă n-ai avea de ales? Am vrut să-i spun asta, dar n-am spus-o. De- 
aici înainte, voi păstra întrebările doar pentru mine, ascunse laolaltă cu visele 
mele si cu imaginile lui Audrey din mintea mea. Intrebarile erau periculoase. 

Fata s-a încruntat. 

— Dacă ai fi un om puternic, ai face ceva. Ei nu sunt nişte androizi. Sunt 
fiinţe vii, care simt ceva. 

Vorbele ei au stârnit furie în mine. Mi-a scăpat totuși o întrebare. 

— Ai avut vreo legătură cu atacul asupra reședinței domnului Castle? 

— Vrei să spui masacrul... Când au fost omorâţi aproape toți cei care au 
pătruns pe domeniul lui? 

— Oameni care veniseră să ucidă în primul rând. 

Ea era genul de om care nu putea să spună nimic fără să gesticuleze. 

— Noi considerăm că suntem în război, a spus ea. Considerăm că Alex 
Castle ar fi în stare să ucidă mii, poate milioane, dacă androizii mai evoluează 
mult. 

— De ce oamenii cred mereu că cineva mai inteligent și mai puternic 
decât ei va vrea să îi ucidă? 

— Pentru că oamenii sunt periculoși. 

— Corect. Dar ei nu voiau să-l omoare doar pe domnul Castle. Acolo mai 
era o fată. O fată nevinovată. 

Femeia s-a uitat în pliantul pe care îl tinea în mână și mi-a arătat ceva cu 
degetul. 

— Te referi la ca? Am vorbit cu ea înainte... 


M-am uitat la ce mi-a arătat. Era chipul ei. Audrey. Chiar sub nasul meu, 


mă privea încruntată din hârtia electronică, cu ochii ei frumoși, adânci și plini 


de îngrijorare. 

Am citit titlul: 
NEPOATA LUI CASTLE VORBEŞTE DESPRE 
PERICOLUL ECHO DUPĂ MOARTEA PĂRINȚILOR El 
Am procesat rapid (în două secunde) articolul: 

Nepoata lui Alex Castle a vorbit despre moartea înfiorătoare a părinţilor ei 
uciși de un Echo disfunctional, în locuinţa lor lacustră din ținuturile inundate 
din West Yorkshire. Totuşi, cazul ridică tot mai multe semne de întrebare pe 
care principalele surse mediatice nu reușesc să le explice. De pildă, la confer- 
inta de presă, Audrey a apărut răvăşită, alături de unchiul ei. Acesta afirmă pub- 
lic că este îngrijorat pentru starea ei de sănătate şi a decis că cel mai bine ar fi 
ca fata să rămână să locuiască la el. Totuși, noi, cei de la CastleWatch, nu 
putem să nu observăm cât de convenabil este pentru domnul Castle faptul că 
fratele său, care era, totodată, si cel mai aprig critic al său, a dispărut cu o săp- 
tămână înainte de a-și termina de scris mult-așteptata carte în care condamnă 
readucerea la viață a Neanderthalienilor şi modul în care sunt ei tratați. 

Am fost tentat să-i spun ce știam. Dar la ce folosea? Ce rost avea? Dom- 
nul Castle era al treilea dintre cei mai bogaţi și mai puternici oameni din Eu- 
ropa. Spunându:i ei si stârnind furia protestatarilor, le-aș pune viata în pericol 
mai mult decât domnul Castle. in plus, probabil că una dintre prietenele ei a 
încercat s-o ucidă pe Audrey. 

— Pleacă, am spus eu. Te rog, pleacă. Părăsește grădina zoologică. Aici 
nu eşti în siguranță. 

— Zău aşa, cred că ar trebui să-ți foloseşti creierul. 

— Bine, am răspuns eu doar ca să pun capăt conversatiei. 

in acel moment l-am văzut pe Louis de departe, făcându-și apariția de 
după un colț. Privirea mea era mai ageră decât cea a unui om, chiar dacă era 
dotat cu un ochi-video, şi mi-am dat seama că încă nu ne văzuse. Așa că m-am 
grăbit să iau un pliant pe care l-am băgat în buzunar. 


— Acum pleacă, i-am spus. Pleacă de-aici. Am s-o citesc, iti promit. 


— Esti foarte ciudat. Cum te cheamă? Ai putea măcar să fii politicos şi 
să-mi spui cum te cheamă. Pe mine mă cheamă Leonie. 

Era cât pe ce să-i spun că mă cheamă Daniel, dar atunci mi-a venit în 
minte cum să scap de ea. Am ridicat mâna şi i-am arătat litera E. 

— Pe mine mă cheamă 113. Acum, te rog, pleacă — uite, vine seful meu. 
Dacă te găsește aici, o să ai necazuri. Amândoi vom fi... 

Louis se apropia. M-am uitat în jur. As fi putut s-o apuc pe Leonie de brat 
şi s-o ascund în spatele hologramei unui diplodocus (ruda cea mai apropiată a 
unui dinozaur pe care o aveau aici) $i al info-centrului, printre ferigi și alte 
plante preistorice. Insă planul meu era să mă feresc de bucluc, iar dacă făceam 
asta și eram prins, riscam să fiu aruncat în groapa tigrilor. 

De aceea, când Louis s-a apropiat si a întrebat ce se întâmplă, i-am spus 
adevărul. Culmea a fost că Leonie a răsuflat usurată când a apărut Louis șia 
văzut că n-avea nicio marcă pe mână. Cu oarecare ezitare, ea i-a arătat pli- 
antele. Louis a clătinat din cap. 

— Ah, obișnuita propagandă. 

— Nu e propagandă. Este o faptă morală. 

— Nu există fapte morale, doar opinii morale, a spus Louis. Trebuie să-ți 
confisc aceste materiale informative, iar tu să-mi spui numele şi codul tău de 
identificare. 

— De ce? 

— Oh, nu face pe nestiutoarea cu mine. Ce faci tu aici este împotriva 
legii. Te afli pe o proprietate privată. Proprietatea companiei Castle Industries. 
Ca să nu mai spun că, acum câteva zile, reședința domnului Castle a fost ata- 
cata de niște protestatari care au încercat să-l omoare. De-aia acum poliția a 
luat măsuri, pricepi ce zic? As putea spune că fituica asta mizerabilă incită la 
violență, iar tu ai putea fi încarcerată într-o celulă aeriană cât ai zice pește. 

l-a smuls pliantele din mână. Ea a încercat să le ia înapoi. El a chemat 
robotul de securitate care mă retinuse pe mine cu o zi înainte. Acesta stătea în 


fata mea, privindu-mă cu cele două leduri albe în loc de ochi. 


— Zeta-Unu, ia-o pe femeia asta şi condu-o afară de-aici, te rog. 

Robotul a apucat-o ferm de brat si am văzut-o pălind la față. 

— la mâna de pe minel a tipat ea. 

— Vino cu mine, a spus Zeta-Unu. Vino cu mine, vino cu mine, vino cu 
mine... 

— Mă doare, a spus ea în timp ce robotul o trăgea după el. 

M-am simţit vinovat — o altă emotie care as fi vrut să-mi fi fost extirpată. 
Poate cea mai rea dintre toate. Dar în ochii ei strălucea sfidarea. Și ea continua 
să strige: 

— Alex Castle trăieşte| Cincizeci de oameni au murit. Castle este cea mai 
imorală organizație. Dacă vreti să știți părerea mea, în primul rând n-ar fi tre- 
buit să li se permită companiilor private să dețină actiuni în poliție, iar Castle 
este cea mai nepotrivită companie care s-o controleze. Toate lucrurile imorale 
care s-au întâmplat în ultimii treizeci de ani au fost din cauza acestei firme. 
Infiintarea grădinii zoologice în care ne aflăm, de exemplu. Și apariţia agenţilor 
de securitate și a polițiștilor robotizati. Și neuro... 

Vocea ei nu s-a mai auzit, n-o mai percepeau nici urechile mele. Mă gân- 
deam cât de îndrăzneață fusese această femeie, păstrându-și principiile chiar si 
în fata fricii. 

— Bun, a zis Louis către mine, e timpul să treci înapoi la treabă, nu crezi? 

— Da, stăpâne, am spus eu ridicându-mă în picioare. 

Louis a început să râdă. Avea acelaşi râs pe care îl auzisem în întuneric, 
răsunând în aerul rece al nopții. în timp ce tigrii sfasiau carnea unui Echo. 

— Oh, 113, esti un Echo de-a dreptul derutant, să stii. Dar presupun că 
încă nu eşti o cauză pierdută. 

A arătat spre Leonie. 

— Mă bucur să constat că nu încerci să faci pe eroul. E promițător. 

Am zâmbit supus si mi-am dat seama că, văzându-l pe Louis mulțumit de 
mine, imi displăcea la fel de mult ca atunci când îl vedeam nemulțumit. Mă 


întrebam ce urma să se întâmple cu femeia aceea, cu Leonie. 


— Si-acum, a spus Louis scoțându-și camera sferică din orbită şi lus- 
truind-o, să ne întoarcem la lucru. Am ceva special pentru tine. Cred că esti 


pregătit. 

Lucrul la care s-a gândit a fost să mă trimită în tarcul Neanderthalienilor. 
Acesta se afla lângă tarcul lui Alice. Doar că aici temperatura nu era gen- 

erată artificial, desi locul era la fel de securizat. 15 îmi spusese în prima noapte 
că Neanderthalienii erau periculoși; la fel ca multe alte animale înrăite prin 
metodele pline de cruzime folosite de Louis. E adevărat că nu se comparau cu 
tigrii, dar tot distruseseră un Echo în urmă cu o săptămână, lovindu-l pe la 
spate cu o piatră în cap. 

Louis îmi spusese că Neanderthalienii aveau nume. ii chema Oregon și 
Pitu. Nu ei isi aleseseră aceste nume, ci aga îi botezaseră cei de la grădina zoo- 
logică. 

Eu trebuia să intru în tarcul lor şi să le dau de mâncare. 

— Vezi să nu fii prietenos cu ei, mi-a zis. Ai priceput, creier de robot? 

— Da, am răspuns eu. 

— Bine. Bine. incepi să înveți. Tine-o tot aga şi o să-ţi fie bine. 

M-a împins înainte. Am trecut de cele două uși si am intrat în tare cu 
mâncarea (două castroane cu carne de gazelă $i orez alb simplu, două căni cu 
apă). 

Pitu dormea. Era întinsă pe niște iarbă uscată lângă peșteră. Oregon 
stătea pe vine, cu un bat în mână, şi scrijelea ceva pe pământ. A auzit ușa 
închizându-se în urma mea, a ridicat ochii spre mine şi m-a urmărit cu privirea 
în timp ce mergeam. M-am apropiat până la cinci metri de el si am pus cas- 
troanele şi cănile pe pământ. Era foarte greu să citeşti ceva pe chipul lui Ore- 
gon. Ochii lui se holbau la mine din craniul lătăreț, cu pometi înalți, și mă fixau 
cu privirea. Eram programat să citesc figuri umane, nu de Neanderthalieni. Și 
totuși, mi se părea că acei ochi aveau acea expresie lipsită de viaţă, specifică 
tristetii. Rezonam cu tristețea în ziua aceea. 

Când m-am ridicat în picioare, a vorbit. 

— Te rog, a spus el într-o engleză ciudată. 


Am văzut că avea nişte zgârieturi pe braţe. Apoi s-a uitat spre ușă. 


Am înțeles. 

Oregon a clătinat din cap. 

— Vrem afară. Vrem liberi. 

— Imi pare rău, am spus eu cu glas foarte scăzut, scuturând din cap. 

El a făcut un salt înainte. M-a apucat de brat cu putere. Părea mai put- 
ernic decât un om. Mă întrebam dacă Louis urmărea pe monitor ce se 
întâmplă. Sincer să fiu, nici nu-mi păsa. Am observat că Oregon tinea în 
cealaltă mână o bucată de cremene cu marginea ascuțită. 

— Nu pot, am zis eu. 

— Aici nu locul nostru. a spus el dându-mi drumul. 

Se simțeau clar o anumită mândrie şi sfidare în glasul lui. 

Mi se spusese să nu fiu prea prietenos cu ei. Dar am rămas acolo. Voiam 
să-i explic. 

— Mă tem că este. Ati fost creați pentru acest loc. Ati fost creați pentru 
oameni. La fel şi eu. Fără ei, noi nu am exista. Şi nu putem scăpa. 

Oregon n-a părut multumit. S-a scărpinat pe față. Acum i-o intelegeam 
perfect. Era tristă si temătoare. A clătinat din cap și a părut să înțeleagă. Apoi 
mi-a cerut ajutor în alt fel. A arătat spre mine, apoi spre el și Pitu, care acum 
stătea și se uita la mine cu ochi mari şi speriați. 

— Tu, a spus Oregon. Face să moară. 

— Cum? 

— Omoară. Pe noi. 

In ochi i-a apărut o lacrimă care apoi i s-a prelins pe obraz. 

— Atunci noi... 

Şi-a apăsat pe brat muchia ascuţită a bucății de cremene şi s-a tăiat. O 
dâră subțire de sânge a început să i se prelingă pe piele. 

— Nu face asta, am spus eu si m-am uitat în jur, căutând ceva cu care să 
sterg sângele. 

Neanderthalianul s-a oprit. 


— Dacă nu face liberi, noi vrem murim. 


Am căutat în buzunar $i am scos pliantul pe care mi-l dăduse Leonie. Am 
presat hârtia electronică mototolită pe rana lui Oregon si, în timp ce aceasta îi 
absorbea sângele, am văzut că pe ea apăruse o nouă ştire, postată cu doar 
câteva secunde în urmă. 

TEMERI CRESCÂNDE PENTRUNEPOATA LUI CASTLE 

Se pare că Audrey Castle, nepoata lui Alex Castle, a fugit de la reşedinţa 
unchiului ei. Ea a fost văzută în această dimineață, fugind cu o armă cu antima- 
terie în mână, pe bulevardul Hampstead. Audrey este fiica marelui jurnalist si 
activist Leo Castle, care a fost omorât împreună cu soţia sa în propria casă, de 
un Echo disfunctional. Poliţia este pe urmele ei și a primit puteri depline pen- 
tru a acţiona, inclusiv libertatea de a trage în ea. 

Castle Watch isi îndeamnă cititorii să facă tot posibilul s-o ajute și să 
împiedice eforturile poliției de a o prinde sau de a-i face rău. 

M-am uitat la Oregon. 

M-am întors să plec. 

Usa s-a deschis, dar eu am rămas pe loc. Nu m-am mişcat. Asa că ușa a 
rămas deschisă. Ştiam acum că nu mai puteam să privesc Luna $i să visez la 
nesfârșit că voi evada. 

Am rămas nemiscat pe pământul uscat din tarcul acela până mi-a venit o 


idee. 

— Bine, le-am spus eu. Voi alegeți. Dacă vreți să plecați, atunci să 
plecăm. 

Oregon a mârâit ceva spre Pitu, ținând hârtia peste rană. A arătat spre 
ușă, făcându-i semn să vină repede. Ea nu se hotăra să părăsească peștera. 
Părea speriată. Era si normal să fie. Ce îi astepta afară? 

— Noi facem liberi, a spus Oregon. Acum. El ajută. 

In usă a apărut Louis, însoțit de Zeta-Unu. 

N-a trecut decât o fracțiune de secundă din momentul în care l-am văzut 
Si până când am simţit durerea provocată de bastonul pentru şocuri pe care mi 
l-a înfipt puternic în piept. Probabil că îl setase la maximum deoarece forța 
socului electromagnetic mi-a oprit inima timp de patru secunde după ce m-a 
azvârlit la pământ. 

Acum era întuneric. 

Când intrase in tare împreună cu Zeta-Unu, Louis comutase geamurile pe 
modul întuneric, astfel încât vizitatorii să nu poată vedea înăuntru. Nu că ar fi 
fost multi vizitatori — protestele de ieri îi descurajaseră pe oameni să mai vină. 
Și nu că le-ar fi păsat de ce se întâmplă cu un Echo. 

Insă nu asta gândeam eu atunci. Atunci nici nu mai puteam să gândesc 
din cauza durerii extrem de puternice. Si nu era doar durere. Șocul produs îmi 
slăbise întregul sistem nervos. Imi afectase circuitele. Când mi-a repornit 
inima, bătea foarte repede, 306 bătăi pe minut, iar creierul îmi rula cu hiper- 
viteză. Prin minte mi se perindau fulgerător imagini după imagini. Chipul 
Rosellei când se uita la iguanele moarte, apoi Alice ridicându-se pe picioarele 
dindărăt, apoi Audrey — şi privirea ei îngrozită din prima seară, când și-a dat 
seama cine eram. 

Durerea pe care o simțeam era durerea unei lumi din care nu voi face 
parte niciodată. 

Louis stătea în picioare lângă mine. M-a lovit tare cu piciorul în stomac. 


Nu era mai puternic decât mine, dar el avea o armă. Si pe Zeta-Unu. 


— Oh, e perfect, a spus Louis trecându-și degetele peste obrazul cu cica- 
trici. Nici că se putea mai bine. Vrei să-ți spun ce se va întâmpla aici? Vrei? 

M-a lovit din nou cu piciorul în stomac, drept pedeapsă pentru faptul că 
nu i-am răspuns. 

— Vei fi lichidat, chiar aici. Dar nu de mine, oh, nu. Și nici de Zeta-Unu 
sau de tigri. Nu, nu, nu. De altcineva. 

S-a întors spre Neanderthalieni. Aceştia stăteau în picioare: Oregon cu un 
brat petrecut în jurul lui Pitu care se lipise de el, speriată și nedumerită. 

— Deei. 

Louis s-a uitat pe jos si a luat un bolovan de mărimea unei palme. 

— Haide, i-a spus lui Oregon. Vreti să fiţi liberi, da? Ei bine, aveti ocazia. 
Singura răsplată pe care o cer este să-i spargi capul acestui Echo cu piatra asta. 
Intelegi, om al grotei? 

Apoi, imitând grosolan vocea lui Oregon, a adăugat: 

— Omoară Echo, voi liberi! I-hâ? I-hâ? Ai priceput, imbecil din era 
glaciară ce ești? 

— Tu minţi. Om minte. 

Louis a zâmbit. 

— Nu. Nu, eu nu mint, Oregon, nu mint. Uite, am să-ți spun deschis. Voi 
sunteți un coşmar pentru mine. Pentru noi. Pentru Zona de Resurectie. Pentru 
tot orașul. O eroare de PR catastrofală. Uite. Uită-te aici... 

A scos din buzunar unul dintre pliantele interactive pe care Leonie le 
împărțea mai devreme. l-a arătat prima pagină care era plină de informaţii de- 
spre Neanderthalieni. 

— Voi doi aduceți numai ghinion. Voi ar fi trebuit să rămâneți dispăruți în 
timp. Până şi domnul Castle şi-a dat seama acum că sunteţi o eroare. Era cât 
pe ce să fie omorât din cauză că voi doi sunteți aici. Dar nicio grijă, există o 
soluţie pentru repararea acestei erori. Uite ce trebuie să faceți: tu îl omori pe 
acest Echo, apoi evadați și oamenii vor începe să se îngrijoreze. Poate reusiti 


să spargeti și capul vreunui om. Brusc n-or să vă mai simpatizeze. lar Zona n-o 


să mai fie privită cu ochi răi. Deci, vorbesc serios. Omoară-l şi apoi evadați. 
Veţi fi liberi. Nu mai avem nevoie de voi. 

Stăteam întins in țărână, uitându-mă la chipul lui Audrey de pe spatele 
pliantului din mâna lui Louis, făcându-i în sinea mea o promisiune. 

Louis stătea cu gheata pe stomacul meu. ținând bastonul cu şocuri la 
câțiva centimetri de fata mea. Putin mai încolo era Zeta-Unu cu o armă cu an- 
timaterie îndreptată spre mine. Dacă trăgea, dispăream definitiv. Nu mai 
rămânea nici urmă pe podeaua de piatră. 

Timp de o secundă, Louis şi-a întors privirea de la Oregon şi m-a studiat; 
ochiul-video a făcut un mic zgomot, mărind imaginea ce capta suferința mea. 

— Un Echo care simte frică. Un Echo care simte durere. Mă întreb ce 
altceva mai poți să simţi. 

L-am privit cu tot disprețul de care eram în stare. 

— Ură, i-am răspuns. 

Louis a inspirat adânc. Părea triumfător, parcă obținuse ceva ce-și dorise. 

— Bun. Bun. Si-acum, Oregon. Lasă pietricica aia din mână gi ia bolo- 
vanul ăsta. 

Oregon a aruncat bucata de cremene pătată de sânge și a luat bolovanul. 
În minte îmi veneau o mulțime de informaţii care atunci nu-mi erau de niciun 
folos. N-aveam nevoie să ştiu că bolovanul era din granit, compus din cuarț, 
feldspat şi biotit, sau că din granit erau majoritatea plăcilor tectonice din 
scoarța terestră. Aceste informaţii nu mă ajutau cu nimic. 

Oregon s-a apropiat de mine şi a ridicat bolovanul. 

Sunt doar o mașinărie. Un automat. Un robot avansat. 

Am închis ochii. 

Nu pot fi ucis deoarece nu sunt viu. 
Sunt un nimeni. 

Lumea nu se va schimba fără mine. 
Durerea este doar o iluzie. 


Nu există durere... 


Esti nevoit să-ți spui astfel de minciuni ca să te linistesti când te confrunti 
cu nonexistenta. M-am întrebat în acea jumătate de secundă dacă Audrey era 
vie sau moartă. 

Și am aşteptat lovitura. 

Sfârşitul. 

Linistea pe care doar nefiinta ţi-o poate aduce. 

Dar nu asta s-a întâmplat. 

lată cum au decurs lucrurile: 

O lovitură surdă. Un mic zgomot de os zdrobit. 

Când am deschis ochii, mi-am dat seama imediat ce s-a întâmplat. Ore- 
gon îl lovise pe Louis cu piatra în plină figură, umplându-l de sânge. M-am 
uitat la Oregon și i-am spus s-o ia pe Pitu si să fugă. 

— Acum! Haidel Trebuie să iesiti de-aicil 

Dar Oregon stătea încremenit, holbându-se la bolovanul plin de sânge, în 
timp ce Louis se zvârcolea căzut la pământ. 

— Zeta-Unul Zeta-Unul urla Louis acoperindu-si fata cu mâinile. 


Omoară-il 

Namila aceea de robot făcut din titaniu şi oțel a ridicat pistolul si a tras. 
Prin aer s-a propagat o undă subțire si tremurătoare, însoțită de un zgomot 
scurt, ca de inhalare, de parcă tarcul însuşi se chinuia să respire. 

Oregon a dispărut primul. Era acolo, apoi a fost înghițit în neant. Dus a 
fost. N-a mai rămas nici urmă. 

— Nul a urlat Pitu îndurerată şi s-a repezit spre robot. 

N-a avut nicio şansă. A dispărut si ea într-o clipă. 

In următoarea secundă as fi dispărut si eu. Dar ştiam că Zeta-Unu nu mă 
va ucide dacă nu-i ordona Louis. Ordinul fusese „Omoară-i“, însă din perspec: 
tiva lui Zeta-Unu, eu nu eram o ființă după cum nici Zeta-Unu nu era. Eram un 
Echo. Eu puteam fi eliminat, nu omorât. Așa că i-am smuls lui Louis bastonul 
din mână şi i-am acoperit gura. Sângele îi curgea pe pielea mea și atunci m-a 
muşcat de palmă. Ştia că simt durere. 

L-am târât după mine, sub ochii făcuți din două leduri ai lui Zeta-Unu 
care continua să tind arma îndreptată asupra mea. Cu Louis prizonier, am 
traversat tarcul, am trecut de peşteră și am mers prin iarba şi ferigile din decor, 
până am ajuns la ieșire. 

— Comandă-mi, stăpâne, zicea Zeta-Unu. Ce comandă am? Ce comandă 
am? 

Louis tipa sub mâna mea, dar tipetele lui înfundate nu erau inteligibile. 

— Imi pare rău, stăpâne, dar n-am putut procesa această comandă. Mai 
încearcă o dată, te rog... Îmi pare rău, stăpâne, dar n-am putut procesa această co- 
mandă. Mai incearcă o dată, te rog... Îmi pare rău, stăpâne, dar n-am putut proce- 
sa această comandă. Mai încearcă o dată, te rog... 

Așa l-am scos pe Louis din tare. 

Am ieşit pe alee. 

Acolo era un grup de vizitatori — niște excursionisti chinezi care purtau 
căști mental-messenger identice și care se întrebau de ce nu se văd Nean- 


derthalienii. Când au dat cu ochii de noi, au început să tipe, dar eu am 


continuat să merg, trăgându-l pe Louis după mine. El se lupta si se zvârcolea 
ca un peste pe uscat, dar era mic și slab, asa că am reuşit să trec rezonabil de 
repede pe lângă tarcul lui Alice si cei câțiva vizitatori din fata lui. Alte tipete. 
Oamenilor le plăcea să vadă violenţă, dar numai dincolo de o vitrină din aero- 
gel. 

— Cum ies de aici? l-am întrebat pe Louis, dându-mi seama că va trebui 
să-l las să vorbească. Si dacă tipi să dai vreo comandă, te... te omor. Ai înțeles? 

A clătinat din cap sub mâna mea. Acum nu mai aveam nicio cale de- 
ntoarcere. Mă astepta libertatea sau moartea. 

L-am lăsat să vorbească. 

— Vei avea nevoie de mine. Pentru autorizare. La usa de ieşire a person- 
alului. 

Usa de ieşire a personalului era între tarcul lui Alice si aviariu. Un 
semicerc din oțel care se ridica la comandă. Mai aveam nouăzeci și trei de 
metri până acolo. Doi Echo alergau deja spre noi. Cei identici, pe care eu și 15 fi 
întâlniserăm lângă lacul pinguinilor nordici cu o zi în urmă. 

— Stail strigau ei la mine. Opreste-tel 

Dar am mers mai departe până am ajuns la ușă. Cu toată hotărârea și 
îndrăzneala ce-mi fuseseră conferite de un singur fir de păr uman. 

Louis a spus „Deschide“ către panoul de acces din grafen, cu sistem de 
recunoaștere vocală, iar comanda i-a fost acceptată, deși avea glasul slab şi 
speriat. Dar n-a mai fost asa după ce l-am aruncat la pământ si am rupt-o la 
fugă. A început să zbiere în urma mea, turbat de furie: 


— Lichidati acel Echol 

Bătea un vânt puternic, însoțit de o burniță ușoară. Drumul era mărginit 
de case impozante, din cărămidă rosie, vechi de 300 de ani. Ştiam unde mă 
aflu, desi nu mai fusesem niciodată acolo. Informațiile îmi apăreau automat în 
minte, chiar şi fără să văd o plăcută cu numele străzii. 

Mă aflam pe strada Prinţul Albert, la doi kilometri sud de Hampstead si 
de casa domnului Castle. Si la aproximativ aceeași distanță de gara Hamp- 
stead. Strada era pustie, dar deasupra capului meu, traficul era aglomerat. Am 
alergat cât am putut de repede — mai iute decât un om, desi stiam că nu de 
oameni sunt urmărit și asta mă îngrijora. 

Existau leviborduri la intervale de o sută de metri, ca pe majoritatea 
străzilor principale din zonele metrolopolitane. Dar primele două prin dreptul 
cărora am trecut erau oprite la sinele suspendate, nu la nivelul solului, așa că 
am avut de alergat 300 de metri până am putut urca într-unul. Trotuarul era 
plin de comercianţi care vindeau suvenire turiștilor — holo-vederi cu clădirea 
Noului Parlament, roboți miniaturali care semănau cu Regele. burgeri cu carne 
de rechin, căști cu ghid turistic încorporat, mamuti şi tigri de jucărie —, dar eu 
mi-am croit drum printre ei, cotind ba la stânga, ba la dreapta, mânat de gån- 
dul la Audrey. 

Ştiam că eram aproape de un levibord si am sărit în el chiar când Zeta- 
Unu și cei doi Echo ieşeau din Zonă. M-am lăsat în jos ca să nu fiu văzut în 
timp ce levibordul urca spre sinele magnetice. Când am ajuns sus, am așteptat 
până am văzut un taxi negru gonind spre mine cu o viteză de 300 de kilometri 
pe oră. Acesta a încetinit, a oprit, portiera s-a deschis ca o aripă, iar eu am 
urcat în el. 

Soferul, o femeie-robot, a întors mașina. Era un model de robot vechi si 
greoi, din oţel, fabricat probabil prin anii 2080. Asta însemna că trebuia să port 
cu ea o conversaţie politicoasă. 

— Unde doriți să mergeţi astăzi, domnule? m-a întrebat ea cu un accent 


american. 


Am văzut pe geam că unul dintre gemenii Echo cheliosi mă reperase 
când urcam în taxi şi acum arăta spre mine. Era și Louis cu ei. M-a văzut şi el. 
A luat arma de la Zeta-Unu și a tintit spre mine. Am încercat să gândesc. Era 
exclus ca Audrey să fie încă în gara Hampstead. Fie fusese omorâtă, fie reusise 
să scape. Unde s-ar fi dus ea? Pe Lună? Nu, era prea greu. Nu-mi venea în 
minte decât un singur loc. Locul unde îi spusesem — poate din imprudență — 
să se ducă. 

— Valencia, am răspuns. Şi repede. 

Louis a alergat spre levibordul care acum revenise la sol. A urcat în el 
împreună cu Zeta-Unu $i a început să urce spre noi cu o viteză de doi metri pe 
secundă. 

Soferita a clătinat din capul de oțel. 

— Valencia, Spania, a spus ea. Am înţeles. Minunată alegere. Cu afaceri 
sau de plăcere? 

— Te rog, porneşte odată. 

— Mulţumesc, stimate pasager. 

Și chiar când Louis a apărut în dreptul geamului cu fata lui prelunga, 


schimonosită de ură, mașina a pornit ca un glonț. 


Audrey. Jurnal mental 430. 


t= 


Depozitul era în vårful unui deal; imaginea lui vibra în aerul fierbinte. 

Era îngrozitor de cald, ai fi zis că dealul se afla la câțiva centimetri de 
soare. Nu ştiam că putea fi atât de cald. Probabil că aga era în Africa, înainte de 
Marele Exod. 

Mai coborâsem odată spre sud. Când am fost în Grecia împreună cu 
mama ca să vizităm vestigiile din Acropola antică. Da. Ne-am dus la prima oră 
a diminetii, era în luna ianuarie, am luat cu noi multă apă în sticlele permacool, 
am înghițit pastile de protecție solară, dar tot n-am rezistat mai mult de cinci 
minute, după care ne-am întors la automag. 

Aici era cel putin la fel de cald. Ba nu. Mai cald. Era o căldură insu- 
portabilă. Părea să iradieze si din pământ, nu doar dinspre soare, aveai impre- 
sia că te coci într-un cuptor din cele care se foloseau în vechime. 

Depozitul era construit din beton translucid. Stiam că era beton translu- 
cid deoarece si clădirea piscinei din Paris era construită din același tip de mate- 
rial (aga îmi spusese mama). Marele avantaj era că nu avea nevoie de ferestre. 
Lumina trecea prin pereți fără ca din exterior să se vadă înăuntru. Prin urmare, 
nu vedeam nimic prin ei. Lângă usa din oțel se găsea o sonerie. Am sunat, dar 
n-a răspuns nimeni. 

Am crezut că voi muri afară, în căldura toridă. Era infernal. 

Nici nu mai tineam minte de când nu mai băusem apă. Nu cred că 
inghitisem niciun strop toată ziua şi mă simţeam extrem de deshidratată după 
atâta alergătură și spaimă. Mi se uscase gura $i nu mai puteam să înghit. in 
vale, imaginea oraşului se vedea încețoşată $i tremurată. in zonă nu se vedeau 
construcţii plutitoare. Totul părea foarte scund. Marea semăna cu o oglindă 
clară, de un albastru orbitor. Căldura părea că topeşte lumea solidă lichefiind-o 
și că preface apa sărată din depărtare în ceva dur şi inexorabil. Vehicule de 
transport conduse de androizi treceau în viteză pe sinele magnetice. 

Nu se vedea nici tipenie de om. 


M-am așezat la umbră, dar şi-acolo era aproape la fel de cald. 


Mi se părea o ironie. După ce reusisem să ajung până aici, aveam să mor 
din cauza arsitei. 

Am încercat să gândesc ce-aş putea să fac. Ar fi trebuit să mă ridic în pi- 
cioare si să iau următorul tren sau un taxi spre nord, oriunde în afară de Lon- 
dra. 

M-am gândit la cele douăzeci de minute până să ajung acolo, când am 
luat acel tren aglomerat spre Paris, un altul spre Barcelona 2, apoi un al treilea 
spre Valencia, pentru ca în final să ajung aici cu taxiul. 

De ce venisem aici? Mai bine as fi coborât la Paris şi as fi încercat s-o 
contactez pe Rosella din capsula publică a vreunei cafenele. Crezusem că el va 
fi aici. Cum putusem să fiu atât de naivă? Asta se întâmplă când citesti cărți 
vechi si asculti Neo Maxis. iti intră în cap numai idei fanteziste. 

Am închis ochii şi într-o clipă am simţit cum soarele îmi arde pielea sub- 
tire a pleoapelor, desi stăteam la umbră. 

incercam să gândesc. Nu era ușor. Ce puteam să fac? Nu-mi venea nimic 
în minte. 

Căldura topeşte totul, până şi gândurile. Nu mai simțeam nimic. 

Da. 

Voiam să dorm, dar stiam că, dacă as adormi, probabil aveam să mor. 

În întunericul amestecat cu lumina roșiatică ce pătrundea prin pleoape, 
mi-am adunat ultimele forte si am strigat-o cât am putut de tare: 

— Ro-se-lla! 

Si-atunci, poate după o secundă sau un minut sau o oră, nu-mi dau 
seama, s-a deschis o uşă și cineva a alergat spre mine — o femeie a cărei 


siluetă părea că se topeste în aer. 


IN 


Era din nou la fel. 

Mi-am dat seama că aşa e viata. 

Se repetă. 

Da. Viaţa e ca un cântec al lui Neo Maxis. Versurile sunt mereu altele, dar 
unele părți — refrenele — devin familiare. Nu sunt întotdeauna perfect iden- 
tice, dar le recunosti imediat. 

In viață se întâmplă tot felul de lucruri şi ele nu sunt aceleaşi, dar 
seamănă între ele. Când vezi această asemănare, iti dai seama că ceea ce se 
întâmplă este o a doua șansă, sansa de a vedea ce ai omis prima oară. Și când 
ti se oferă această posibilitate, trebuie să profiti de ea deoarece iti permite să 
indrepti unele greșeli si să-ți corectezi propriile concepţii eronate. Pentru că 
s-ar putea să fie ultima ta ocazie. 

Eram întinsă pe jos când mi-am recăpătat cunoștința. 

Deasupra mea stătea cineva aplecat — poate salvatorul meu sau călăul 
meu sau poate putin din fiecare — și mă privea cu îngrijorare. Era o femeie cu 
părul lung, tocat și decolorat de soare, îmbrăcată într-un maiou. Avea un pierc- 
ing într-o sprânceană și ochi negri sau info-lentile negre. Mirosea a alcool. 

Mi-am dat seama că mai văzusem acest chip. În automag, în drum spre 
Paris, când mă ascundeam pe locul din spate. Mi-am adus aminte ce urât se 
purtase unchiul Alex cu ea. M-am uitat în jur, încercând să-mi dau seama unde 
mă aflu. Eram într-un birou ciudat care servea si ca dormitor. Pereţii cenușii 
îngăduiau doar o lumină slabă. 

— No te preocupes, mi-a spus femeia. No te preocupes, todo saldrd bien... 

Imi tinea la gură o ceașcă. 

— Agua. 

Am băut. 

— Tu eşti Rosella? 

— Si, a răspuns ea. De unde ştii? Şi cine esti tu? 


— Sunt Audrey Castle. 


— Castle? a intrebat ea. 

Nu era prea plăcut să porți un nume care le provoca oamenilor atâta 
teamă. 

— Esti rudă cu Alex Castle? 

— Sunt nepoata lui. 

l-a luat câteva secunde până să prelucreze în minte informaţia şi, când a 
înțeles, teama ei s-a transformat imediat în mâhnire. 

Mă simțeam rău din cauza insolatiei. 

Ea a încercat să mă linistească. 

— Tranquilo, tranquilo... Linisteste-te. Acum esti în siguranță. Era să mori 
în canicula de afară, dar acum totul va fi bine. Ai adormit. Te-am adus în casă. 

Era o femeie înaltă si viguroasă, dar părea obosită. Avea acel gen de 
figură care poate fi veselă şi tristă, totodată. 

A spus ceva în șoaptă, în limba spaniolă. 

— Nu înțeleg, i-am zis. 

Atunci s-a uitat direct în ochii mei și a spus: 

— Imi pare rău. 

— Iti pare rău? Pentru ce? Pentru Alissa? 

Nu eram supărată când am întrebat-o. Voiam doar să ştiu adevărul. A fost 
de-ajuns să văd reactia de pe chipul ei când am amintit de Alissa şi am înțeles 
aproape totul. 

Ea a ezitat. A oftat adânc. Şi când a început să vorbească, vorbele ei mi 
s-au părut la fel de fragile ca imaginea tremurătoare a clădirilor ce se vedeau la 
orizont. 

— Nu ştiu ce stii tu, dar eu regret moartea părinţilor tăi. Da, este ade- 
vărat. Pot să-ţi confirm că eu am proiectat-o pe Alissa. Eu am introdus eroarea 
de funcţionare în construcția ei. După cinci săptămâni trebuia să-i omoare pe 
toți din casă. Inclusiv pe tine. imi pare rău, imi pare rău, îmi pare rău... Biata de 
tine. N-am să mi-o iert niciodată, n-am să pot niciodată... 


A început să plângă. 


Lacrimile îi şiroaiau pe obraz în timp ce încerca să-mi explice. 

— Bunicul meu, Ernesto, era pe moarte. După ce am rămas fără casă şi a 
trebuit să mă mut aici, nu mai avea de trăit decât câteva săptămâni sau zile. 
Avea dureri mari... Domnul Castle mi-a spus că, dacă fac ce-mi cere, bunicul 
meu va trăi încă şaptezeci de ani, până la vârsta de 200 de ani. A spus că va 
beneficia de cele mai bune metode de terapie genică pentru a inversa efectele 
devastatoare pe care boala le-a avut asupra plămânilor lui si asupra întregului 
organism. Şi-i va opri durerile. il va readuce la viață. Pierdusem deja un fiu, iar 
bunicul era singura rudă care îmi rămăsese. 

Rosella încerca să-şi stăpânească plânsul. 

— Alex Castle a spus că, dacă n-o fac, atunci am să fiu trimisă la 
închisoare, iar bunicul va muri. 

Mă uitam la ea. După ce am auzit asta, am vrut s-o urăsc, dar nu ştiu de 
ce n-am putut. Știam că nu a fost vina ei, după cum n-a fost nici vina Alissei. 
N-a fost vina nimănui, doar a unchiului meu şi o clipă l-am urât pentru că el 
trăia în timp ce părinţii mei erau morți. 

A fost un sentiment atât de puternic încât era cât pe ce să leșin iar. 

— Vreau să-l omor, i-am spus când mi-am adus aminte de urletele lui 
Daniel si ale părinţilor mei. Vreau să-l omor pe unchiul meu. As vrea să faci 
ce-ai mai făcut. Adică să transformi un Echo în ceva care să-l omoare. 

Ea m-a privit îndelung. 

— Dacă îl omori, nu-i mai aduci înapoi pe părinții tăi. Vreau să te ajut, dar 
răzbunarea nu este o soluție. Tot ce s-ar întâmpla ar fi interzicerea androizilor 
si lichidarea celor existenti. 

Habar n-aveam dacă așa era sau nu. Dar m-a tulburat această informaţie. 
M-am gândit la Daniel. Ideea că el ar putea fi distrus mi se părea acum oribilă, 
deși poate că lucrul acesta se întâmplase deja. Era ciudat. Cu doar câteva zile 
în urmă îmi doream să trăiesc într-o lume fără androizi. lar acum mă gândeam 
că pierderea unuia singur — a lui Daniel — ar fi o catastrofă. 


Rosella se oprise din plâns, dar mâinile continuau să-i tremure. 


— Am mai încercat să fac asta. Dar el a pus pe cineva să-mi acceseze cal- 
culatoarele şi a văzut că puneam ceva la cale — nu ştia ce anume —, dar m-a 
ameninţat. Ştia cât de mult îl iubeam. Si mi-a dat de înțeles că, în fine... n-am 
putut să risc. 

Mi-a povestit că promisiunile unchiului meu s-au dovedit a fi nişte min- 
ciuni. Mi-a spus că acolo nu era în siguranță. Credea că este următoarea pe 
lista neagră a unchiului meu. 

— Se poartă ciudat. E tăcut. Prea tăcut. 

— De ce nu te muti? 

— N-am unde să mă duc. 

Apoi a început să mă întrebe despre Daniel. 

l-am povestit tot ce știam. 

— Tu de ce-ai venit aici? 

— Daniel mi-a spus că vei avea grijă de mine. 


Ea a zâmbit, dar zâmbetul ei nu era unul de fericire. 


Două ore mai târziu a apărut si el. 

Daniel. 

A venit imediat după ce a evadat din Zona de Resurectie. 

L-am auzit când vorbea cu Rosella la parter. 

— Unde este? a întrebat el. Unde este fata? Unde este Audrey? A venit 
aici? 

M-am ridicat din pat. Trebuia să-l văd. 

— Nu te îngrijora. E în siguranță. Se simte bine. 

În clipa când i-am auzit vocea, am simţit un imens val de usurare. 

— Pot s-o văd? Vreau s-o văd. 

Şi m-a văzut. A urcat cu levibordul chiar când eu voiam să cobor. De cum 
l-am zărit, mi-am dat seama că şi-a revenit. Era din nou plin de vioiciune. Ceea 
ce încercase unchiul Alex să-i extirpe nu putea fi extirpat. 

Părea că e pe punctul de a izbucni în plâns. Punctul în care un robot vrea să 
plângă este punctul în care nu mai poate fi considerat robot. Auzisem asta un- 
deva. În orice caz, aș fi vrut să trăiască și tata, ca să pot să i-o spun și lui. As 
mai fi adăugat următoarea chestiune: Dacă în tine există lucruri care nu iti pot fi 
luate sau distruse, înseamnă că nu esti robot. Îl priveam şi nu mai vedeam în el 
un Echo. Vedeam pe cineva cu numele Daniel. Cineva la care tineam mai mult 
decât la oricine altcineva. Cineva care era mai mult decât suma părţilor lui. 

M-am dus la el și l-am imbratisat. 

— Ai reușit. 

— Da. Şi tu ai reușit. 

l-am simţit trupul lăsându-se greu în braţele mele. Era slăbit. 

Nu încăpea nicio îndoială. il iubeam. Poate că nu era genul de dragoste 
din cântecele celor de la Neo Maxis, dar era totuși dragoste. Dragostea este 
acea parte a sentimentelor tale față de cineva pe care nu le poți explica. Fărâma 
aceea care scapă rațiunii. Fărâma care rămâne în tine după ce ai îndepărtat 


restul. Cum ar fi fărâma aceea dintr-un Echo care îl poate umaniza. 


Avea urgentă nevoie de apă şi zahăr, iar Rosella i-a dat imediat. 

— Lucram în Zona de Resurectie. Credeam că n-am să mai plec de-acolo 
niciodată. Era groaznic, îmi pierdusem orice speranță. Apoi am văzut că tu ai 
scăpat. Am văzut la stiri. Şi atunci am... 

— La ştiri? a întrebat îngrijorată Rosella. 

Daniel a clătinat din cap. 

— Intr-o fituicd intitulată CastleWatch. Mi-a dat-o o femeie pe care o 
chema Leonie. 

— Leonie Jenson, am zis eu. 

— Da. in fituicd scria că ai fost văzută la gara Hampstead. $i mi-am dat 
seama că, dacă iei trenul, vei încerca probabil să ajungi aici. 

Rosella intrase deja în panică. 

— Ai fost văzută? m-a întrebat ea uitându-se la mine. Ai luat un tren di- 
rect? 

— Nu. Mai întâi spre Paris, apoi spre Barcelona 2, apoi spre Valencia. 

Rosella clătina iute din cap, încercând să-și dea seama care era situația. 

— E bine, e bine... trei trenuri. Dar Castle ştia că tu ştii de acest loc? Că 
Știi de mine? 

— A zis ceva la un moment dat despre un proiectant Echo din Valencia, 
dar nu cred că mi-a spus că Daniel a fost făcut aici. 

— Vale, vale... OK. OK... Dar dacă se știe că te-ai îndreptat spre gară, își 
vor da seama de restul. Până la urmă vor vedea că ai vrut să-i păcăleşti, vor 
cere să vizioneze înregistrările din Paris și Barcelona 2. Domnul Castle își va 
trimite oamenii și androizii să-ți dea de urmă. Să vă găsească pe amândoi. Dar 
eu cred că va începe cu tine, a spus Rosella uitându-se la mine. 

A încercat să gândească. 

— As avea grijă de voi până la sfârșitul vieții dacă aş putea — ştiţi că aş 
face-o —, dar nu pot. De fiecare dată când încerc să ajut pe cineva, ajung să-l 
pierd, a spus ea cu o privire disperată. Cred că trebuie să plecati. Pun pariu că 


într-o jumătate de oră va afla că sunteti aici. Nu mai aveți mult timp. VĂ va găsi 


pe amândoi. Aveţi unde să vă duceti? 

M-am uitat la Daniel. Daniel s-a uitat la mine. Nu mai aveam pe nimeni 
pe această lume, nu ne aveam decât unul pe altul. 

— Aici nu esti în siguranță. S-ar putea să nu fii în siguranţă niciunde pe 
planeta asta, mi-a spus Rosella. Trebuie să existe un loc... 

— Bunica mea locuieşte în New Hope. i-am spus. 

M-am gândit la bunica, mi-am adus aminte ce nebună mi se păruse când 
vorbisem ultima dată cu ea, când luase o doză mare de revitalizante. M-am 
gândit la părinţii mei care îmi spuneau să nu mă duc niciodată în vizită la New 
Hope, darămite să mă stabilesc acolo. Parcă îl si auzeam pe tata: Audrey, 
promite-mi că, atunci când vei fi mai mare, nu vei renunţa să locuiesti pe Pământ 
decât dacă vei fi nevoită. Poate că în situaţia de față eram nevoită. M-am gândit 
la androizii de acolo, dar acum nu mă mai temeam de ei atât de mult. 

— Pe Lună! a exclamat Rosella. Da. Pe Lună! Acolo nu are nicio putere. 
Poliţia de acolo este independentă. 

S-a uitat la Daniel. 

— Şi androizii sunt protejaţi. Au drepturi pe care nu le au pe Pământ. 

Daniel părea ușurat. Imi era groază să mă gândesc prin ce trecuse cât 
timp a stat în Zona de Resurectie. Nu știam ce se întâmplase acolo, dar ceva îl 
făcuse să pară vulnerabil. Pielea lui era încă perfectă, iar el era încă puternic, 
dar avea ceva ce mă făcea să vreau să-l imbratisez, să-l infasor într-o pătură si 
să-l protejez. Poate că dragostea asta înseamnă. Nevoia de a proteja pe cineva. 

— Domnul Castle ştie de bunica ta? a întrebat Daniel. 

— Da. Este mama mamei mele. 

— Dar locuieşte pe Lună, a spus Rosella. Acolo veți fi mai în siguranță 
decât oriunde pe Pământ. Oamenii sunt mai greu de găsit. Există mai puține 
informaţii înregistrate despre ei. Sunt mai putin monitorizati. De aceea crimi- 
nalii aleg întotdeauna să se refugieze acolo. 

— In plus, a zis Daniel care era programat să cunoască o mulțime de lu- 


cruri, există 3 000 de apartamente neocupate in Aldrin, cea mai nordică 


suburbie a coloniei New Hope. Au construit prea multe in 2113, anul in care a 
fost înființată, $i unele încă n-au fost închiriate sau ocupate abuziv. Am putea 
să locuim într-unul din ele. O perioadă, cel putin. 

Era cea mai ridicolă idee. O adolescentă om și un Echo să locuiască 
împreună într-un apartament pe Lună. Ca nişte fugari care vor trăi întotdeauna 
cu teama că va veni o zi când vor fi descoperiţi. M-am gândit la fostul meu pri- 
eten, Ben. Cel ai cărui părinți simulationisti hotărâseră să se mute în New 
Hope. Poate am putea să stăm la el. Dar n-am spus asta cu voce tare. Era to- 
tuşi o variantă la care puteam apela în caz de nevoie. 

Rosella se ciupea gânditoare de buza de jos. A închis ochii. li venise ceva 
în minte. Nu era de bine. 

— Nu, a zis ea. 

— Nu ce? am întrebat-o eu. 

Când a deschis ochii, s-a uitat doar la mine. 

— N-ai cum să ajungi pe Lună. E imposibil. Nu vei putea să pleci de pe 
Pământ. Primul lucru pe care cred că l-au făcut domnul Castle și politia după 
ce ai plecat a fost să-ți dea în urmărire generală codul de identitate. Nu vei 
putea să treci prin filtrele de scanare a retinei şi citire a amprentei din portul 
spațial. Vei fi prinsă şi trimisă înapoi la el. 

Am simţit că mi se face rău. De dezamăgire amestecată cu teamă. Mă 
simțeam captivă. Poti să te simţi claustrofob când esti închis într-un dormitor, 
dar şi când ești captiv pe o planetă. Claustrofobia n-are legătură cu spaţiul, ci 
cu restrictia. 

Și cu neputinta de a scăpa de pericole. 

Inima a început să-mi bată nebunește. Mi s-a zbârlit pielea pe mine. Nu 
puteam nici să lupt și nici să fug. 

Daniel a observat nelinistea mea. 

— Am cunoscut pe cineva când lucram in Zona de Resurectie. Un alt 
Echo — 15 îl chema. Visa să fugă pe Lună, dar n-a reuşit. insă am reţinut tot ce 


mi-a spus: Dacă n-am fi aici, ar fi simplu să ajungem şi noi acolo. in fiecare seară 


pleacă navete spatiale pentru androizi. Din portul spatial Heathrow. Și nu numai. 

Din toate marile orase din Europa. Sunt destul de rudimentare. Aglomerate. Clasa 
Echo. Nu sunt ca navetele cu care călătoresc oamenii, dar ajungi la fel de repede. $i 
e şi ușor să te imbarci pe ele. N-ai nevoie de cod de identitate, de permis de muncă 
sau declarație privind scopul călătoriei. Nici măcar nu se face scanarea retinei dacă 
ești Echo. 

— Dar Daniel, asta n-o va ajuta cu nimic pe Audrey. Ea nu este un Echo. 
Ea ar avea nevoie de codul de identitate. 

Atunci mi-a venit în minte o idee care m-a înseninat. 

— Rosella, tu faci totul aici, asa-i? 

— Ce vrei să spui? 

— Faci totul. Tot ce tine de procesul de realizare a unui Echo. Totul se 
face aici, nu? In locul ăsta. 

— Da, a spus Rosella clătinând din cap. De ce? 

Dar Daniel intelesese deja ce voiam să spun. 

— Nu, a spus el. Să nu devii ceea ce sunt eu. E imposibil pentru un om. 

Nu l-am luat în seamă și am continuat să vorbesc cu Rosella. 

— Deci ai putea să-mi aplici pe mână o marcă. Un E. Cum e cel al lui 
Daniel. Și o marcă de proveniență pe umăr. Atunci aș putea să mă prefac că 
sunt un produs Castle. 

Am inspirat adânc. Speriată de propria mea sugestie. 


— Aş putea trece drept un Echo. 


Rosella a scuturat din cap. 

— Nu, nu se poate. 

— Dar ai aici tot ce-ti trebuie, nu? 

— Nu esti un Echo. Un om nu poate deveni un Echo. 

— De ce? am întrebat. Din cauza umerilor? Că îi am prea lati si urâţi? Din 
cauza mersului? A nasului? Sunt prea mare? 

Rosella m-a privit o clipă cu nespusă compasiune. 

— Mă bucur că nu mai sunt atât de tânără ca să-mi fac griji aiurea cât 
priveşte corpul meu. 

— Dar nu sunt perfectă. Un Echo este perfect. 

Ochii lui Daniel m-au studiat cu severitate. 

— Esti mai mult decât perfectă. Esti frumoasă. lar perfecțiunea este 
supraevaluată. Perfectiunea este cel mai anost lucru imaginabil. Te rog, Audrey. 
Rămâi om. Oamenii sunt vii cu adevărat. 

Rosella a ridicat din umeri. 

— Da şi nu. Dacă ne-ar dezmembra cineva atom cu atom, n-am fi decât 
un morman de țărână. Suntem o mulțime de molecule neinsufletite care 
împreună capătă viață. Altfel omul nu este decât o maşinărie inteligentă, la fel 
ca un Echo. Si este posibil să-i contopesti pe-amândoi. Uită-te la tine, Daniel. 

— lar eu n-am să devin un Echo, am spus eu. Doar am să mă prefac că 
sunt un Echo. Asta-i diferența. 

Ştiam că de fapt nu era nicio diferență. Ştiam că, dacă as arăta ca un 
Echo, voi fi tratat ca un Echo. Dar alt plan mai bun n-aveam. 

— Haide, te rog. Ei caută o fată om, nu un Echo. 

— Iti distrugi viata, a spus Daniel. Androizii sunt cetățeni de mâna a 
doua. Până şi animalele de companie au mai multe drepturi. Soarecii au mai 
multe drepturil Până şi sobolanii. Tu nu ştii ce înseamnă. 

Mă simțeam prost într-o oarecare măsură. Mă simteam ciudat de vino- 


vată, de parcă îmi trădam părinţii. Nu acesta a fost visul lor pentru mine. Eu 


trebuia să merg la Universitatea Oxford. Asta nu se va mai întâmpla acum. 
Chiar dacă făceam studii la distanţă, tot era periculos. Nu. Eram o fugară. 
Aveam să devin o anonimă, un Echo anonim. Voi trăi pe Lună, exact locul unde 
ai mei îmi spuseseră mereu să nu mă duc. Dar nu mai aveam de ales dintr-un 
milion de variante. Aveam de făcut o singură alegere. Viaţa sau moartea. 

— N-ar fi trebuit să-ți spun, a zis Daniel. Am crezut că ar fi o soluție ca să 
ne îmbarcăm amândoi pe o navetă. 

— Cum? Ascunzându-mi mâinile în buzunare? 

— Nu ştiu... 

Rosella se plimba cu pași mari prin cameră. 

— Nu e vorba doar de mărci. Ci şi de pielea ta. Se vede că e omenească. 
Orice expert Echo ar sesiza diferența. Cutele, porii si alte imperfectiuni. 

Mi-am pipăit pielea, simtindu-ma deodată ruşinată în fata lui Daniel. 

Rosella m-a studiat, făcând tot felul de evaluări. 

— Los ojos, a spus ea. Ochii. Ai ochii căprui. Un Echo Castle are ochii 
verzi. Un Sempura are ochii căprui. Mai închiși la culoare decât ai tăi. Și eu am 
ochii căprui. Stai, stai putin... 

Şi-a scos lentilele de la ochi. 

— Sunt info-lentile cu factor de protecţie UVA. Din cele care se poartă în 
desertul Spaniei. Nu sunt transparente. Uite, vezi? Am irisi căprui. Ca ai unui 
Echo Sempura. Le port ca să mă protejeze de soare. Pot să fac rost de altele. 

Mi-am pus lentilele la ochi. Rosella s-a uitat la fata şi la brațele mele. 

— Pentru piele va trebui să intri într-un rezervor. Am trei rezervoare 
neocupate. Va trebui să intri într-unul. Dacă adaug suficientă cheratină în flu- 
idul de reconditionare, as putea să fac stratul exterior al pielii tale — epiderma 
— să semene cu cel al unui Echo. 

— E posibil? 

— Nu sunt convinsă. Nivelul lichidului urcă foarte încet, întelegi? N-am 
cum să grăbesc procesul. Ar trebui să-ți tii respiraţia sub apă timp de trei 


minute. 


— Pot, am spus eu fără să ştiu dacă puteam sau nu. 

— Eşti sigură? m-a întrebat Daniel. Nu eşti obligată să faci asta. Poate 
găsim altă solutie. 

— Luna este cea mai bună soluţie pentru noi, am spus. N-o să-i treacă 
prin minte să mă caute acolo pentru că ştie că nu pot părăsi planeta. Ca om, 
adică. 

— Si probabil că ar fi ultima persoană din lume care să-şi imagineze că 
un om s-ar transforma de bunăvoie într-un Echo, a spus Rosella care ştia că 
unchiul meu vedea în androizi niște mărfuri $i nimic mai mult. 

Mi-am dat seama că până la urmă şi ea acceptase ideea. 

Aşa că am trecut la treabă. 

Am coborât la parter, unde erau rezervoarele. Nişte imenşi coconi ciudati, 
suspendati în aer. Am trecut pe lângă mai multe rezervoare ocupate de an- 
droizi aflați în diverse faze de dezvoltare, destinati unchiului meu, presupun, ṣi 
am ajuns la unul a cărui uşă era deschisă. 

— Va trebui să te dezbraci, a spus Rosella. 

M-am uitat la Daniel. 

— Intoarce-te cu spatele, am spus. 

Nu cred că înțelegea ruşinea, sau jena față de goliciunea trupului, dar s-a 
executat. 

Am scos hainele de pe mine. 

— Hai că poti, a spus Daniel cu privirea ațintită spre o masă de lucru 
aflată mai la distanţă. 

— Dacă vezi că nu mai rezisti, baţi cu putere în usd... Hai că poți — te vei 
descurca. 


Au fost ultimele cuvinte ale Rosellei înainte să intru în rezervor. 


Usa s-a închis automat. Pe măsură ce nivelul lichidului rece a început să 
crească, eu am început să mă panichez. Ei nu puteau să mă vadă. Dacă eu nu 
puteam să mă fac auzită? Rezervoarele păreau a fi foarte bine izolate fonic. 

Nivelul lichidului creştea. Mai sus, tot mai sus. Până la genunchi, până la 
mijloc, până la gât. imi producea furnicături pe piele. Am încercat să-mi lin- 
istesc respirația asa cum îmi aminteam că mă învățase mama la lecţiile de 
yoga. Ca să-ţi linistesti respiratia, trebuie să-ți linistesti mintea, îmi spusese ea 
odată. Trebuie să-ți linistesti gândurile. Mintea este mereu prea agitată, atentia ne 
zboară prea uşor în altă parte. Ca un fluture, trebuie să înveti să te asezi în linişte. 

Am tras aer în piept pentru ultima dată când am simțit că fluidul mi-a 
ajuns la bărbie, sub buze. Apoi am închis ochii și mi-am tinut respirația. 

Mi-a venit în minte imaginea părinților mei. Mi-am adus aminte cum mă 
luau cu ei să înotăm la Paris, sâmbătă dimineața. Tata înota foarte mult pe sub 
apă. Cred că am fost peste în altă viată, zicea el. 

În altă viată. 

Apoi mi-am adus aminte cum încerca să mă învețe $i pe mine. Știind că 
mie îmi era frică să stau sub apă şi voiam să mă opun. 

Secretul este să încerci să nu te gândeşti la nimic... Și să nu te fortezi când 
faci asta. Imagineazd-ti că nu existi. Că esti doar un element natural din piscină. 

Cât timp să fi trecut? 

Nu-mi dădeam seama. Mi s-a părut că trecuseră zece minute, dar prob- 
abil se scursese doar unul. Şi deodată, chiar când credeam că plămânii erau pe 
cale să-mi explodeze şi a început să mă cuprindă panica, s-a mai întâmplat 
ceva. Am simţit în umăr o durere ascuţită, ca o arsură provocată de un fier 
încins. Era marca de proveniență. De ce Rosella nu-mi spusese că marca de 
proveniență se aplica aici, în interiorul rezervorului? 

Durerea provocată de arsură a fost atât de intensă încât am deschis gura 
ca să tip. Am înghiţit o gură din acel lichid. Un lichid intepator, mineral. Am 


lovit cu mâna cât am putut de tare în peretele rezervorului, dându-mi seama că 


nu mai aveam la dispoziţie decât o secundă. 

Apoi am murit. 

Sau aşa am crezut eu. 

Dar uneori, ceea ce credem noi că este sfărșitul este doar un alt început. 

Asa că m-am trezit. Eram goală, desi Rosella îmi protejase intimitatea și 
căldura trupului acoperindu-mă cu hainele mele. 

$i buzele lui Daniel erau lipite de ale mele. Atunci am început să tușesc $i 
să elimin fluidul pe care îl inghitisem si care acum îmi ardea gâtlejul. Daniel 
îmi făcuse respirație gură la gură. Mă simţeam slăbită fizic, dar puternică într- 
un mod nestiut. Stătusem în rezervor suficient pentru ca fluidul să-mi 
netezească pielea. 

— A mers, a spus Daniel. 

— Îmi pare rău, zicea Rosella. Te mai doare umărul? 

— Nu, am mintit eu. 

Simteam că mă ustură îngrozitor. 

Rosella părea îngrijorată. La început am crezut că din cauza umărului 
meu. Dar nu. 

— Oh, Doamne, nu mai avem timp. Va veni aici. Sau îşi va trimite an- 
droizii. 

Apoi a părut $i mai neliniştită. 

— Mă întreb de ce n-au venit încă. 

Deodată am auzit ceva. Un zgomot înfundat. Dar nu venea de-afară. 

Eu si Daniel ne-am uitat unul la altul nedumeriti. 


Zgomotul venea dinspre unul dintre rezervoare. 


Ian 


— S-a auzit un zgomot dintr-un rezervor, i-am spus Rosellei. 

Cuvintele au lovit-o ca o palmă peste fata. 

— Zgomot... Dar... e imposibil. Nici nu le-am implantat dispozitivul de 
activare. 

Daniel era nedumerit. 

— Şi ce? Şi eu am fost cândva un zgomot într-un rezervor. 

— Atunci a fost altceva. 

— In rezervoare sunt prototipuri Echo? a întrebat el. 

— Da, pentru Castle. Dar nici măcar n-am început să le dezvolt. N-am 
introdus datele. N-au nici măcar dispozitivul de activare. N-am de gând să-i 
dezvolt. 

Daniel a stat putin să reflecteze. 

— De ce nu? O să se supere dacă nu-i livrezi. 

Ochii Rosellei s-au umplut de o sfidare sumbră în timp ce chipul i-a de- 
venit palid. 

— Nu-mi mai pasă dacă se va supăra sau nu. 

— Până când trebuie să fie gata? am intrebat-o eu. 

— Până mâine. Uite încă un motiv pentru care trebuie să plecați cât mai 
repede. 

Am observat o reală îngrijorare pe chipul lui Daniel. 

— Ce ai de gând să-i spui? 

— N-am să-i spun nimic. S-a terminat. 

— Mai bine vino cu noi, i-am propus eu în timp ce-mi încheiam bluza. 

Rosella n-a răspuns și s-a dus până la o masă de lucru plină cu tot felul 
de echipamente. A luat de-acolo un obiect cilindric cu cap de cupru, imprimat 
cu litera E inversată. Mi-am dat seama imediat ce era. 

Un alt zgomot s-a auzit dinspre rezervoare. Rosella părea îngrijorată. A 
mormăit ceva în spaniolă, apoi a spus: 


— Nu mai avem timp... Ar fi trebuit să-ți dau ceva ca să nu simţi 


durerea... 

— Nu contează, am spus, dându-mi seama că lucrurile se precipitau. Pot 
să suport durerea. 

$i am suportat-o. Mi-a apăsat cilindrul pe piele, i-a rotit capul, în timp ce 
eu mă uitam fix în ochii lui Daniel si e! se uita fix în ochii mei, si am simțit dur- 
erea, o arsură făcută parcă cu fierul încins, dar am suportat-o fiindcă ştiam ce 
însemna acea durere. Insemna libertate. 

Rosella m-a privit ca pe un copil cuminte care tocmai îşi revenise după o 
operaţie. 

— Gata. Acum este... 

Zgomotul s-a auzit din nou. Ne-am apropiat de rezervorul care, la fel ca 
toate celelalte, era suspendat la treizeci de centimetri de standul electro- 
magnetic. 

— Aşteptaţi aici, ne-a spus Rosella. Mă duc la subsol să verific ceva. La 
calculatoare. 

A plecat și m-a lăsat singură cu Daniel. Daniel s-a apropiat de rezervor şi 
eu m-am dus după el. 

Simteam că trebuia să spun ceva, aşa că i-am zis: 

— Imi pare rău. 

— Pentru ce iti pare rău? 

— Imi pare rău pentru tot. Pentru că m-am purtat groaznic cu tine când 
te-am cunoscut. M-am înșelat crezând că toți androizii sunt la fel. 

El a zâmbit. 

— Majoritatea sunt. Majoritatea fac ceea ce au fost programati să facă. 
Nu gândesc. Ei îndeplinesc tot ce li se spune si atât. Ei nu cunosc plăcerea 
oferită de lectura unei cărți — sau de un sărut — dar, pe de altă parte, ei nu 
cunosc nici durerea. Ei nu au principii morale. Ca să aibă principii, trebuie să 
experimenteze plăcerea si durerea. Dacă de la ei asta se așteaptă $i dacă cineva 
care are putere asupra lor asta le cere, ei vor face orice — vor ucide chiar. 


— Există şi oameni care fac la fel. 


O clipă l-ar privit cu atenție, apoi am continuat: 

— Vid că nu te-a schimbat. Operația. Reprogramarea... sau ce a făcut 
unchiul Alex cu creierul tău... 

— Câtwva timp am crezut că m-a schimbat. Dar pe urmă mi-am dat seama 
că eram la fel. Lucrurile esenţiale care au făcut din mine ceea ce sunt n-aveau 
nicio legătură cu programarea. Mai era ceva. Ceva permanent. 

— Mă simt atât de vinovată. N-ar fi trebuit să mă salvezi. 

— Totul s-a rezolvat. Suntem... 

Pentru a patra oară s-a auzit zgomot din interiorul rezervorului. De data 
asta mai tare, mai puternic. Daniel părea nedumerit şi îngrijorat. 

— Zgomotul ăsta nu e în regulă. Mi s-a părut prea puternic, chiar si pen- 
tru un Echo. Dă-te înapoi. 

Abia a spus asta, că s-a mai auzit un zgomot dintr-un alt rezervor, mult 
mai departe. Apoi din al treilea. 

— Nu e în regulă, repeta el. 

Chiar atunci s-a întors şi Rosella, urcând cu levibordul la etajul nostru. 
Era foarte tulburată. 

— Mi-a spart calculatoarele. A intrat in ele. De fapt, hackerii lui. A pro- 
gramat toți androizii. La nivelurile maxime de forță și agresivitate. Niveluri ile- 
gale. Trebuie să plecaţi de-aici. Acum. Sunt suficient de puternici pentru a 
sparge rezervoarele ca să iasă și exact asta o să se întâmple, iar când vor ieși, 
sunt programati să ne omoare pe toți trei. Tocmai am văzut codul. Trebuie să 
fugiți. Plecati. Imbarcaţi-vă pe o navă și plecaţi pe Lună. 

— Dar tu ce-o să faci? 

— Eu trebuie să rămân aici, a spus ea. 

Vocea îi suna calmă, dar era un calm forțat. Se întâmpla ceva ce ea nu 
voia să ne spună şi de care voia să ne protejeze. Acum vorbea cu un accent 
spaniol mai puternic, dar tonul îi rămăsese foarte calm. 

— Este responsabilitatea mea. Trebuie să reprogramez calculatoarele. Voi 


trebuie să plecaţi acum, până nu e prea târziu. 


Dar apoi a adăugat pe un ton mult mai ridicat: 

— Plecatil Trebuie să plecaţi! Vete! 

Însă deja era prea târziu deoarece chiar atunci rezervorul din spatele nos- 
tru a fost spart şi din el a ieşit o mână care l-a apucat pe Daniel de gât. A ieşit 
brusc, odată cu lichidul de restaurare ce se scurgea prin spărtură. 

Daniel nu mai putea să respire. M-am repezit si am luat marcatorul de pe 
masă, l-am apăsat cu capătul de cupru pe încheietura androidului anonim si 
l-am aprins. Dar acest Echo nu era Daniel. Acesta nu simțea durerea. 

M-am întors la masă. Erau acolo o mulțime de instrumente care nu știu 
la ce foloseau. Dar am văzut unul pe care l-am recunoscut. Era un cuțit laser. 
L-am luat şi, după ce l-am activat, m-am întors să tai cu el mâna androidului. 
Am reușit. Sângele închis la culoare a tasnit peste tot. Mâna tăiată a rămas 
încleştată pe gâtul lui Daniel până când el a smus-o. Ciotul de brat al androidu- 
lui din rezervor pe care de altfel nu-l vedeam se agita violent. Și din alte rezer- 
voare au început să se audă zgomote. incă unul a fost spart si din el a ieşit o 
altă mână. 

— Plecatil a strigat Rosella. 

Dar noi nu ne induram să plecăm. 

— Nu te pot lăsa aici, a spus Daniel. Tu m-ai făcut. Tu ai avut grijă de 
mine. 

— Te-am abandonat. 

— N-ai avut de ales. 

— Pleacă acum! Acum ai pe cineva de care trebuie să ai grijă. Amândoi. 
Trebuie să aveţi grijă unul de altul. Uneori, ca să salvezi ceva, trebuie să pierzi 
altceva. Eu n-am nimic de pierdut. Voi vă aveți unul pe altul. Dacă voi ati 
rămâne si ati muri, iar eu as scăpa, n-aş putea să mi-o iert niciodată. 

— Rosella, tu n-ai avut nicio vină, am spus eu. 

— Ascultaţi-mă, a insistat ea. E foarte simplu să schimb programul. Am 
de dat două comenzi ca să opresc ce se întâmplă, dar nu cobor acolo până nu 


sunt sigură că ieşiţi de-aici. Şi după ce ieşiţi. luaţi mașina mea şi mergeţi până 


la spitalul principal din Valencia, Clinica Quirón de Valencia. Cautati-I acolo pe 
bunicul meu şi stati cu el, să fie în siguranță. VĂ rog să faceți asta. Scoateţi-l 
din spital. Cred că si el este o țintă. 

Asta schimba situația. Daniel a înțeles rapid ce aveam de făcut. De altfel 
era singurul lucru pe care puteam să-l facem cu informaţiile pe care le aveam. 

— Bine, a zis el. Vom merge si vom avea grijă de el. 

Rosella a coborât la subsol. 

Acum se auzeau zgomote din toate rezervoarele, semn că androizii încer- 
cau să iasă. 

— Să mergem, i-am spus lui Daniel. 

L-am luat de mână si amândoi am rupt-o la fugă printre mâinile care se 
întindeau spre noi, prin bălțile de lichid care se scurgea pe pardoseală din 
rezervoarele sparte. Am ajuns la uşă, am dat comanda vocală să se deschidă, 
dar din cauza bubuielilor din ce în ce mai puternice, a fost nevoie de mai multe 
încercări precipitate si disperate. Odată ajunși afară, sub cerul senin şi soarele 
dogoritor, am fugit repede până în spatele depozitului unde am găsit o mașină. 
Nu era un automag, ci o maşină terestră. O rablă electrică de prin anii 2070. 

Daniel a urcat grăbit în ea. Stia s-o conducă. Numai ce porniserăm pe 
şoseaua veche și prăfuită pe care nu mai circulau demult masini, când holo- 
fonul demodat de la bordul mașinii a început să sune. 

— Alo? a răspuns Daniel. 


Atunci a apărut în fata noastră imaginea Rosellei licărind fantomatic. 


Z 


In hologram’, Rosella arăta atât de calmă încât la început am crezut că 
reuşise să reprogrameze androizii ca să nu mai fie periculoși. insă acest calm 
aparent ascundea ceva, nu-mi dădeam seama ce deoarece imaginea tremura — 
o imagine ştearsă din cauza luminii puternice a soarelui. 

— Bunicul meu nu este în niciun spital, zicea ea. A trebuit să vă spun 
asta ca să vă fac să plecaţi de-aici. El — Ernesto Daniel Marquez — a murit în 
urmă cu două săptămâni... 

Despre ce vorbea? M-am uitat la Daniel. 

Toţi cei care încă se îndoiesc de faptul că un Echo poate simţi emotie ar fi 
trebuit să vadă ce figură a făcut Daniel în acel moment. S-ar fi convins într-o 
secundă. 

— Nu... nu... Ai spus... 

— Lo siento mucho, de verdad. 

Rosella a închis ochii. Acum nu mai părea chiar atât de calmă. Cred că 
nici nu-și dădea seama că vorbea în spaniolă. 

— Am minţit, Daniel. Sunt om. Oamenii mint. Ascultă, nu e nevoie să 
mergeţi până la Heathrow. S-ar putea să fie prea periculos la Londra. Există un 
port spaţial în Barcelona 2. Acolo va fi mai simplu. Se fac mai puţine controale. 
De-acolo pleacă spre Lună navete spatiale pentru androizi în fiecare seară. Sunt 
mai rudimentare, dar asta-i viata de android... 

Se auzeau zgomote în apropierea Rosellei. Deși nu se vedea clar, n- 
aveam nicio îndoială că androizii ieşiseră din rezervoare şi acum se îndreptau 
spre ea. S-o omoare... 

Daniel a oprit mașina. 

— Coboară aici, mi-a spus el. 

— Nu, m-am opus eu. 

— Coboarăl a strigat el. 

Era prima oară când il auzeam ridicând tonul. 


Am refuzat clătinând din cap. Mai pierdusem o dată totul. Nu eram 


dispusă să risc din nou. 

— Nu te întorci singur. În niciun caz. Exclus. Rămânem împreună. Şi dacă 
vrei să te întorci, merg cu tine. 

Şi-a dat seama că n-avea rost să ne certăm, așa că a întors mașina şi a 
început să gonească pe drumul neasfaltat, înapoi spre depozit. 

— Nu vă intoarceti, zicea Rosella. 

Părea disperată. Privea în jurul ei în toate direcțiile. 

— E prea târziu, e prea târziu, e prea târziu... S-a terminat. Să nu vă pară 
rău pentru mine. Todo saldrá bien. Te iubesc, Daniel. Audrey, să ai grijă de el, 
bine? Acum e în grija ta. Il vei proteja? 

— Il voi proteja, i-am spus. Promit. 

Am văzut o mână apucând-o de umăr. Rosella a închis ochii ca la rugă- 
ciune, apoi a rostit o serie de cifre. Probabil un cod. 

— Ocho... cuatro... dos... nueve... cero... 

Daniel le repeta in șoaptă odată cu ea, cu un soi de groază, înțelegând ce 
se întâmplă. 

— Opt-patru-doi... 

— Activează... Activar! Activar! 

Până să-l întreb pe Daniel ce făcea, el a început să strige: 

— Nu! Rosella! Opreste-te! 

Dar era prea târziu. Putea să strige să se audă pe Marte că nu mai avea 
nicio importanță. Intr-o secundă, depozitul a părut că face implozie: totul s-a 
contractat rapid și a dispărut complet de parcă nici n-ar fi existat vreodată. In 
locul lui a rămas o gaură perfect rectangulară. decupată în peisajul arid și pra- 
fuit, având aceeași formă ca și depozitul, iar Daniel a reuşit să oprească rasina 
la timp ca să nu cădem în groapa care avea exact dimensiunea subsolului 
clădirii dispărute. 

Cred că botul maşinii s-a oprit la câțiva centimetri de marginea gropii. Nu 
mai rămăsese nimic din depozit sau din conţinutul lui. Doar o cutie mică 


neagră pe pământul rosiatic, în mijlocul gropii. 


— Maşina Nefintei, a murmurat Daniel. 

Mult timp n-a mai scos o vorbă. Stătea şi se uita pierdut prin parbrizul 
maşinii la peisajul ce fremăta înfiorat în căldura toridă. Se vedeau siluetele 
scheletice ale copacilor uscați de pe cealaltă parte a gropii. La stânga. dincolo 
de tufe şi cactuşi costelivi, se zărea Valencia. Clădirile ei joase și mohorate, 
probabil depozite dărăpănate, piețe alimentare si blocuri de locuințe, păreau să 
se clatine în aerul fierbinte. Sinele magnetice din centrul oraşului erau aglom- 
erate. Trei dintre ele se întindeau deasupra mării în direcţii diferite. 

Stăteam şi priveam marea. Era atât de calmă. Tocmai asta este ciudat, că 
de la distanță pare atât de calmă și de liniştită, dar atât de zbuciumată şi de 
periculoasă când te apropii de ea. Da. Marea era o iluzie. Poate că, dacă am 
putea privi lucrurile mai îndeaproape, am vedea că lumea este plină de iluzii. 
Dacă am judeca lucrurile la prima vedere, am fi veşnic orbi. Asa cum fusesem 
și eu față de toți. Fata de Daniel. Faţă de unchiul Alex. Poate chiar fata de 
părinţii mei într-o oarecare măsură. 

Incă sufeream după moartea lor. Incă simțeam un gol în suflet, mare cât 
groapa din fata mea. Durerea era cel mai rău lucru. $i acum o simțea și Daniel. 

— A știut, a zis el într-un târziu. 

— Ce anume? 

— A ştiut ce urma să se întâmple. A ştiut că nu avea de dat doar două 
comenzi. A stiut că era prea târziu. Dar a minţit ca să ne salveze pe noi. Un 
om, să moară pentru a salva un Echo? Oare s-a mai întâmplat asta vreodată? 

— Tu nu eşti un Echo obişnuit, Daniel, şi ea te-a iubit. 

Am văzut că i s-au umplut ochii de lacrimi. incerca din răsputeri să şi le 
reţină, dar nu le-a putut opri. Am stat alături de el și am aşteptat. Necazul tot 
venea până la urmă, iar eu am lăsat lucrurile asa. Mi-am dat seama că avea 
nevoie să stea şi să simtă toată durerea. Să-i dea frâu liber. Dacă încerci s-o 
blochezi — sau s-o tii la distanță cu ajutorul neuropadurilor — poate fi 
nesănătos. Ajungi să te simți gol pe dinăuntru. să te transformi într-o Masină a 


Nefiinţei. Avea nevoie să simtă ceea ce trebuia să simtă. lar eu nu puteam 


decât să-l las. 

M-am uitat pe geam şi am văzut o șopârlă aventurându-se încet spre 
groapa apărută în pământ. Părea curioasă. S-a dus până la marginea ei, a 
smucit din cap de câteva ori, apoi a fugit iute prin tarana încinsă de soare spre 
tufişurile uscate din dreapta noastră. 

După un minut — două, trei sau patru — Daniel s-a întors spre mine. 
Lacrimile i se uscaseră. Nu avea ochii umflati de plâns. Poate pentru că așa e la 
androizi. li avea perfect limpezi si verzi, dar în ei se vedea aceeaşi durere. 

— Audrey, a spus el cu o voce delicată, altfel decât până atunci, de parcă 
vorbele i-ar fi fost din portelan. Audrey... prima dată când te-am întâlnit, când 
ai venit acasă la unchiul tău, m-am uitat la tine şi am văzut durerea pe care o 
simteai și, uitându-mă la tine, simțeam durerea ta de parcă ar fi fost a mea. Si 
nu-mi doream, nu-mi doream nimic altceva decât să te ajut să treci peste dur- 
erea aceea. 

M-a privit cu ochii lui mari, verzi si curati. 

— Mă sperii, a zis el. 

— Te sperii? am tresărit eu. De ce? De ce te sperii eu? Cu ce te sperii? 

— Mă sperie faptul că tin la tine, pentru că, atunci când tii la cineva, risti 
să suferi. Uneori îmi doresc să nu fi ştiut ce înseamnă să-ți pese de cineva, 
să-ți faci griji pentru cineva. imi doresc să fi fost la fel ca ceilalţi. Dar nu sunt 
ca ei. Ştiu asta. Nu voi fi niciodată ca ei. Și — și — şi... știi ce? 

— Ce? 

— Chiar şi acum, când simt această durere, tot vreau să fiu așa cum sunt. 
Pentru că noi avem speranța, nu-i asa, Audrey? Şi oricât de înfricoşător pare a fi 
viitorul, merită să trăiesti. Viaţa merită întotdeauna să fie trăită. Mă simt viu, 
Audrey. Trebuie să fiu viu ca să simt această durere. Noi am cunoscut durerea. 
Durerea fizică, dar si cea sufletească. Şi încă trăim. Nu ne-a înfrânt. 

M-am uitat la cicatricea proaspătă de pe mâna mea. E-ul rosu de pe pielea 
mea cea nouă şi fără cusur. Poate că asta era viața. Dincolo de orice iluzie. Un 


şir de cicatrici. 


Da. Asa te maturizezi. 

Descoperi durerea, dar în loc să fii paralizat de acea durere, devii mai put- 
ernic fiindcă ştii că i-ai supraviețuit. Pielea e mai rezistentă când se cica- 
trizează. Aşa că data viitoare, când apare o altă durere, ești pregătit. Ea a făcut 
ca restul vieții să fie luminată de o rază de speranță, asa cum cicatricea face ca 
pielea din jur să apară mai netedă și mai frumoasă. 

Am rămas acolo câtva timp. Când soarele a început să apună, am pornit 


la drum. 

Am mers o oră pe autostrada veche, aproape pustie, cu mintea zumzăind 
de gânduri pline de speranțe. 

Două dintre aceste speranţe erau imediate. 

Speram că, atunci când va afla ce s-a întâmplat cu depozitul, unchiul Alex 
va crede că si noi am dispărut odată cu el. 

Drumul era acceptabil, deși se vedea clar că nu mai fusese refăcut de 
vreo cincizeci de ani. Pe unele porțiuni, asfaltul se tocise de tot, iar pe altele 
avea crăpături, întinzându-se în căldura toridă ca un șarpe negru-cenusiu, plin 
de răni. 

Deasupra noastră nu existau șine magnetice. Toate se găseau spre est, 
aşa că puteam călători fără să fim văzuţi. Oricum, acesta nu era singurul peri: 
col. Daniel îmi spusese că pe autostrăzi nu circulau mașini ale poliției, ceea ce, 
pe de o parte, era bine pentru noi, dar pe de altă parte, exista riscul să ne întâl- 
nim cu bandiți. 

La un moment dat ne-am speriat când trei bărbaţi şi o femeie pe motoci- 
clete-amfibii ne-au ajuns din urmă. Toţi erau îmbrăcaţi în negru și nu purtau 
căști. 

— Dacă îşi vor da seama că suntem androizi, vor vrea să ne fure, mi-a 
spus Daniel. Ai grijă să nu-ţi vadă E-ul de pe mână. 

Motocicletele-amfibii s-au apropiat de noi, dar oamenii nu ne-au dat prea 
multă atenţie — poate pentru că ne deplasam cu o maşină atât de veche — și 
curând s-au îndepărtat. Eu însă m-am simțit în continuare îngrijorată. Am inte- 
les câte pericole mă păşteau acum, când eram şi eu un Echo. 

Drumul traversa o parte a unui oraș. Tarragona. 

Am văzut un indicator spre un magazin și ne-am îndreptat într-acolo. 
Magazinul nu arăta prea promiţător. Ne trebuiau doar câteva lucruri esențiale. 
Eu aveam nevoie de mâncare sau de un suc cu conținut ridicat de grăsime. 
Danie! avea nevoie de zahăr. Amândoi aveam nevoie de apă. 


Nu cred că mai intrasem vreodată într-un magazin de la sol. (De fapt nu 


mersesem in magazine din lumea reală decât foarte rar, iar atunci când ieseam 
la cumpărături. mă duceam numai la Trandafirul Alb din Yorkshire şi în alte 
malluri suspendate.) Induntru existau doar două siruri de rafturi. 

Pe un şir erau expuse la vânzare revitalizante, ceea ce-mi arăta clar că mă 
aflam într-un loc dubios, deoarece vânzarea revitalizantelor în magazine nu era 
permisă niciunde în lume. M-am plimbat printre rafturile cu spray-uri de cio- 
colată şi pilule din scoarță de tapa, încărcătoare Sempura pentru mental- 
messenger, plasturi medicinali și capsule cu factor de protecţie solară. Am 
găsit zahăr si un suc cu conţinut ridicat de grăsime, dar apa, ca peste tot în 
Spania, se vindea la casă. 

A vorbit doar Daniel deoarece el vorbea fluent limba spaniolă. Bărbatul 
care ne servea m-a măsurat din cap până în picioare. Avea părul împletit în 
codițe lungi şi albastre si un tatuaj mişcător pe brat, cu un tigru care răgea 
silențios. Nu purta cămașă, aşa că am văzut o lumină slabă ce-i iradia din 
piept. Era un dependent de revitalizante. Omul a zis ceva către mine. 

— Ce-a spus? l-am întrebat pe Daniel. 

— A spus că are nevoie de o fată Echo care să-l îngrijească. 

M-au trecut fiorii. 

Omul a zâmbit când s-a uitat la mine, dar ochii lui nu mă vedeau pe 
mine. 

— Acum sunt doar un obiect, am spus în timp ce ne îndreptam spre 
ieşire. 

— Nu, nu esti. Nu eşti un Echo. Nici măcar eu nu mai sunt un Echo. 

— Dar așa ai fost conceput. 

— Intr-un fel, da. 

Daniel mi-a povestit despre copilul mort al Rosellei. Mi-a spus toată 
povestea firului de păr pe care femeia l-a păstrat în medalion. 

— Eu sunt 0,01% om, a spus el. 

0,01% nu părea mult, dar atunci părea a fi totul. Probabil că a fi putin om 


însemna să fii om în totalitate. Probabil că era ca atunci când esti îndrăgostit. 


Nu poţi să fii putin om după cum nu poti să fii putin îndrăgostit. Insemna totul 
sau nimic. Un strop într-un ocean. Și poate că până la urmă a fi om nici măcar 
nu are legătură cu ADN-ul. Poate că are legătură cu capacitatea de a iubi, chiar 
dacă știi că dragostea este ceva irațional. Da. Poate că a fi om însemna să fii 
irațional. 

— Înseamnă că niciunul dintre noi nu aparține acestei categorii, am repli- 
cat eu. 

Apartinem doar unul altuia, m-am gândit eu. dar n-am spus-o cu voce tare 
deoarece aş fi murit de rusine. 

— Probabil că unchiul meu crede că am murit amândoi, am spus eu în 
timp ce ieşeam din atmosfera excesiv de umedă a magazinului în arsita de- 
afară. 

— Sper. 

După cum vorbea, mi-am dat seama că Daniel nu era prea convins. 

Am băut putin suc. Era gretos. Se stricase din cauza căldurii. Am renunţat 
la el. Imi chiorăriau matele de foame. 

Am mai mers putin şi am ajuns în Barcelona 2. Orașul, cel putin aşa cum 
se vedea de pe autostradă, era exact opusul Valenciei: modern (nimic din ce 
vedeai acolo nu era mai vechi de cincizeci de ani, evident), strălucitor, cu 
clădiri suspendate sclipind în lumini turcoaz, verzi şi albastre pe cerul care 
începea să se întunece. Lumina albastră provenea de la un logo uriaş al com- 
paniei Castle, o hologramă imensă care plutea pe cer. Mă uitam la ea şi aveam 
impresia că unchiul Alex mă urmărește. M-am cutremurat. Nu mă îndoiam că, 
dacă mă va vedea din nou sau dacă va afla că trăiesc, atunci voi fi ca si moartă. 
La fel si Daniel. Portul spatial se afla putin mai spre nord, așa că ne-am indrep- 
tat într-acolo. 

Mă uitam la Daniel în timp ce conducea. El nu va îmbătrâni niciodată. Va 
arăta așa întotdeauna. Asta mă speria. Eu nu voi arăta mereu la fel. Voi 
îmbătrâni. Asta se întâmplă cu oamenii. Si oricâtă cheratină voi pune pe mine, 


tot om voi rămâne. Dacă voi ajunge la vârsta de patruzeci de ani, de optzeci 


sau 150 de ani, imi voi arăta vârsta si mă voi simti ca atare. 

Dar ce se întâmpla cu androizii? Ei rămâneau neschimbati. Sigur, după 
zece ani urmau să fie înlocuiți de modele mai noi, dar un Echo — cu o îngrijire 
corespunzătoare — putea foarte bine să continue să existe la nesfârșit. Prin ur- 
mare, dacă viitorul meu însemna să rămân cu acest băiat Echo, într-o bună zi 
eu voi împlini o sută de ani, iar el va arăta tot de saisprezece de ani. Odată con- 
ceput să fie un băiat Echo, va rămâne pentru totdeauna un băiat Echo. 

Da, lucrul acesta mă speria. Dar mă săturasem să fiu speriată. Până nu 
demult mă speriasem şi de Daniel. Poate că nu poţi să-ți trăieşti viata decât 
dacă infrunti lucrurile care te sperie. 

Vedeţi, aproape toată viata de până atunci mi-o trăisem privind spre vi- 
itor, plănuind să urmez cursurile Universităţii Oxford şi să le fac pe plac 
părinţilor mei. intrebându-mă cum le voi face pe plac în continuare ca adult, în 
condițiile în care mama voia să ajung un om de succes și să am bani, iar tata 
voia să trăiesc asemenea lui — doar pe baza unor principii. 

În ultimele zile trecutul mă chinuise. Tot încercase să mă sufoce. Ba fus- 
esem ca $i moartă cu neuropadurile pe tâmple, ba îmi doream să mor când le 
scoteam. 

Dar în momentele acelea nu mă mai gândeam nici la trecut, nici la viitor. 
Trăiam în prezent si prezentul mi se părea intens şi real asemenea cerului de 
deasupra noastră şi a imensei navete luminoase care tocmai se contura la ori- 


zont. 


Daniel. Jurnal mental 4. 


Eram la jumătatea drumului spre Lună. Zburam de patru ore, patruzeci si 
opt de minute si cincisprezece secunde. 

Condiţiile de călătorie nu erau tocmai grozave. 

Stăteam înghesuiți, ceea ce era de aşteptat într-o navetă pentru trans- 
portul androizilor. In afară de noi, acolo mai erau încă 308 androizi. 

Raportul dintre azotul si oxigenul din aer era ușor disproporționat. Canti- 
tatea de azot era de aproape 80% în loc de 79%. Asta mă făcea să mă simt 
obosit $i stiam că Audrey se simtea si mai obosită, dar era constientă că tre- 
buia să rămână trează pe aproape toată durata călătoriei ca să nu stârnească 
suspiciuni. 

Fără îndoială că ea avea nevoie de ceva mai mult decât soluția de apă cu 
zahăr, singura hrană disponibilă. 

— Nu e cine știe ce sacrificiu, îmi soptise ea. Am să rezist. 

Probabil că se simțea ciudat știind că ea era singura ființă umană de 
acolo. Dar și eu mă simțeam ciudat. Nu mai eram la fel ca ceilalți. Ei nu făceau 
decât să stea față în fat’ pe băncile acelea lungi, cu privirile atintite drept 
înainte, spre pereții interiori ai aeroscutului. Nu-i interesa să se uite prin 
hublouri, la planeta pe care tocmai o părăsiserăm. Sfera albastră, acoperită cu 
rotocoale de nori, locuită de 13 428 602 88: de oameni şi 6 290 000 000 (nu 
se cunoase numărul exact) de Echo, toți trăind laolaltă si, totodată, la o dis- 
tanta infinită unii de alții. 

— De ce era atât de rău? m-a întrebat ea cu glas scăzut. Unchiul Alex, la 
el mă refer. Cred că tata habar n-a avut că era așa. 

— Nu ştiu. Poate că într-o zi vei afla. Se pare că oamenii sunt nişte ființe 
foarte complicate. 

— Pe de o parte nu cred că aș vrea să aflu. Sper că tata n-a stiut... Mă tem 
că s-a întâmplat ceva pe vremea când erau copii... Ceva ce n-am să aflu nicio- 
dată. 


— Audrey, te rog, linisteste-te. Ce-a fost a fost. Nu mai putem schimba 


trecutul. Dar viitorul ne apartine... 

— Da, a spus ea somnoroasă. Viitorul ne aparține... 

Până la urmă n-a mai rezistat. A adormit cu capul sprijinit de umărul 
meu. Ritmul respirației i-a scăzut la zece respiratii pe minut. Femeia Echo de 
vizavi de mine a observat. Avea capul ras şi fusese concepută pentru forță 
fizică. 

— A ratat ultima reîncărcare, i-am explicat eu zâmbind. 

Audrey îmi împărtășise temerile ei în timp ce aşteptam în portul spatial ca 
să ne îmbarcăm pe navetă. Era îngrijorată de faptul că nu arăta suficient de 
bine, deși avea o piele nouă. 

— Până și androizii bătrâni şi ridati sunt bătrâni si ridati la modul perfect, 
zicea ea. Nu arată deloc ca nişte oameni. 

Se temea că era imperfectă chiar și după standardele umane. Era 
nemulțumită de umerii ei, de nasul ei și de mersul ei. Am început să-mi dau 
seama că oamenii au o părere deformată despre ei insisi, deoarece nimic din 
ce zicea despre înfățișarea ei nu corespundea realității. 

Majoritatea androizilor de acolo mergeau la muncă fizică, judecând după 
aspectul lor (treizeci dintre ei erau de fapt exact acelaşi model — bărbați solizi 
cu părul pieptănat în creastă, și eram convins că, dintre toţi, eu eram singurul 
prototip). Imediat după ce am urcat în navă, am tresărit când am văzut că în 
fata mea, dar ceva mai încolo, s-a așezat 15. Bineînțeles că nu era 15 pe care îl 
ştiam eu, ci unul dintre cei § 000 de 15 care există în lume. 

Eu trebuia s-o protejez pe Audrey, iar ea trebuia să mă protejeze pe mine. 

Niciunul dintre noi nu făcea parte dintre ceilalţi, asa cum s-ar fi zis. Noi 
urma să fim o lume a noastră, un univers în doi, si asta era bine. De fapt, era 
incomparabil mai bine decât un univers al unuia singur. 

Ea însemna totul. 

Ea însemna speranţă, teamă, iubire si durere. 

Ea era cât se poate de vie. lar a fi viu înseamnă a avea posibilități și in- 


certitudini. Viaţa este ceva irațional, iar irationalul nu poate fi cartografiat. De 


aceea, în fiecare viață — în fiecare viață adevărată — există o încrengătură de 
alte vieţi. ca în grădina potecilor ce se bifurcă despre care citisem cândva. Să 
iubesti pe cineva este un proces prin care îl ajuţi pe celălalt să găsească cea 
mai bună variantă dintre vieţile posibile si să o trăiască. 

Ea a continuat să doarmă. 

Prin hublou nu se mai vedea Pământul. Se vedea doar bezna adâncă a 
spațiului, punctată de stele albe şi strălucitoare. Sori îndepărtați, dintre care cel 
mai apropiat ştiam că se află la o depărtare de 4242) de ani-lumină. Si totuşi se 
vedeau. Gândurile îmi rătăceau aiurea așa cum nu se întâmplă în cazul unui 
Echo. Mă gândeam că lumina era asemenea speranţei. li lua mult timp să 
ajungă la tine, dar până la urmă tot ajungea dacă o lăsai să vină. 

Apoi am zărit-o. 

Era destinaţia noastră, colonia New Hope. 

Un dom imens, lângă întinderea întunecată, de culoarea bazaltului, a 
Mării Linistii, cu o suprafață ce măsura 938 de kilometri pătrați. Se vedeau lu- 
mini strălucitoare, străzi ce se intersectau, formând arii geometrice ordonate. 
pline de clădiri construite din materiale ieftine, holo-reclame luminoase şi tron- 
soane de șine magnetice încă neterminate. 

In timp ce ne pregăteam să aterizăm în portul spatial (aflat la o distanță 
de 2,7 kilometri de dom, dar conectat de acesta printr-un lung tunel trans- 
parent prin care se vedea traficul greoi al vehiculelor de pe Lună), am zărit sub- 
urbia nordică a aşezării Aldrin, locul unde aveam să ne stabilim noi. Era cea 
mai întunecată zonă, slab luminată, cu multe case încă neocupate. 68% dintre 
ele erau neocupate. (informatiile implantate în creierul meu îmi veneau în 
minte de fiecare dată când ajungeam într-un loc nou. Nu erau multe locuri mai 
noi decât Aldrin sau chiar New Hope.) Probabil că nu arăta foarte promițător si 
nici nu aducea prea mult cu străzile pline de verdeață şi vilele somptuoase din 
nordul Londrei, dar tocmai în asta constă frumusetea libertății si a fericirii. Că 
nu arată întotdeauna așa cum te-ai aștepta. Si totuși, eu am recunoscut-o când 


am văzut-o. 


Am scuturat-o uşor pe Audrey ca să se trezească. 

— Audrey, am ajuns. 

Ea s-a trezit cu greu. A clipit buimacă. Cred că timp de două secunde nici 
nu şi-a dat seama unde se află sau ce trebuia să se prefacă a fi. 

— Unde? a întrebat ea. 

Atunci am spus un cuvânt pe care nu-l mai rostisem niciodată. Un cuvânt 
care m-a făcut să mă simt minunat când l-am rostit: 

— Acasă. Am ajuns acasă. 

Audrey a zâmbit, deși în clipa când nava a aterizat, am citit o umbră de 
teamă în ochii ei, asa cum probabil se citea si în ochii mei. Dar nu era o teamă 
ca acelea pe care le trăiserăm până atunci. Temeri care aproape că ne coplesis- 
eră. Nu, aceasta era doar teama de necunoscut. Teama care apare atunci când 
iti dai seama că viitorul nu poate fi cunoscut dinainte deoarece ascunde atât de 
multe cărări și posibilități. Era cea mai plăcută teamă, amestecată cu speranță 
și entuziasm. 

Ea s-a uitat la peisajul cenușiu şi arid de-afară, spre un dom mai mic ce 
se vedea mai departe, chiar în mijlocul întinderii seci si moarte a Mării Linistii. 
La o jumătate de kilometru distanță. Se vedea parcă si nişte iarbă în domul 
acela. Recolte. Părea a fi o fermă. incercau să realizeze imposibilul: să cultive 
plante în solul sterp al Lunii. 

Intr-un fel asta vom încerca si noi să facem. Nu neapărat să lucrăm la o 
fermă — deşi nu vom exclude nici această posibilitate (nu vom exclude nimic) 
—, ci să construim o viață pornind de la zero. 

Ea m-a strâns de mână. Nouă minute şi treizeci si şapte de secunde mai 
târziu, aveam să păşim afară, în aerul mult mai proaspăt si mai curat decât cel 
din navetă. 

— Aici o vom lua de la capăt, am spus eu. Eşti pregătită? 


— Da, a răspuns ea în timp ce urcam în levibord. Sunt pregătită. 


